
प्रकादकीय 


डा० सम्पूर्णानन्‍द कृत 'हिल्दू देव परिवार का विकास पाठकों की सेवा में” 
प्रस्तुत है। भारतीय साहित्य में यह ग्रंथ अपने ढंग का सर्वथा अनूठा और अद्वितीय 
है। सम्भवतः किसी भी भारतीय अथवा विदेशी भाषा में ऐसा ग्रंथ इसके पहिले 
नहीं लिखा गया। 


डा० सम्पूर्णानन्द के शब्दों में--“मैंने एक लम्बी कहानी को अल्पाक्षरों 
में, संक्षेप में, बाँधने का प्रयत्त किया है।” और विद्वान लेखक को इस प्रयत्न 
में अद्भुत सफलता मिली है। ऐसे कठिन विषय को, इतने संक्षेप में, इतने 


रोचक ढंग से प्रस्तुत कर सकना डा० सम्पूर्णानन्द जी जैसे अधिकारी विद्वान का 
ही काम था। 


इस ग्रंथ को पाठकों की सेवा में प्रस्तुत करते हुए मित्र प्रकाशन को विशेष 
ग्रौरव का अनुभव हो रहा है। इस ग्रंथ की उपयोगिता स्वयंसिद्ध है। भारतीय 
संस्कृति एवं धार्मिक विश्वासों के विकास का क्रमिक अध्ययन-अनुशीलन करने 
वाले अध्येताओं, स्नातकों और शोघ छात्रों को तो इस ग्रंथ से सहायता मिलेगी 
ही, सामान्य पाठक भी इससे अवश्य ही लाभान्वित होंगे। 


भूमिका! में विद्वात्‌ लेखक ने आर्य्यों' के सम्बन्ध में विशद अनुशीरून 
भस्तुत करते हुए बतलाया है कि वे कौन थे, उनकी विशेषता क्या थी, उनकी 
पहिचान क्या थी । “अब तक जो कुछ अध्ययन हो सका है, उससे यही प्रतीत 
होता है कि ,........... वे लोग किसी पृथक्‌ और विशेष उपजाति के 
थे, इसका कोई प्रमाण नहीं है। परन्तु निश्चय ही वे ऐसे छोग थे जिनको 
भौगोलिक कारणों ने एक साथ डाल दिया था। इस प्रकार उनमें कुछ विशेष 


बन द् -- 


विश्वासों का, रहन-सहन के प्रकारों का, उदय हुआ था। उनमें एक विशेष 
प्रकार की संस्कृति का जन्म हुआ था और विश्येष प्रकार की भाषा भी बोली 
जाने लगी थी । बस्तुतः जिसे आर्यों का इतिहास कहते हैं, वह्‌ उस विशेष प्रकार 
की संस्कृति का इतिहास है जिसका उन छोगों से सम्बन्ध था जो अपने को आर्य्य 
कहते थे ।” ग 


ये आय्ये किसी न किसी रूप में इन्द्र, वरुण, मरुतू, सूर्य आदि अपने देवों की 
पूजा-वन्दना अवध्य करते थे। डा० सम्पूर्णाननद के शब्दों में, “यह स्पष्ट 
ही है कि वेद में देव शब्द और चाहे जिन अर्थों में आया हो, परन्तु उसमें किन्हीं 
विशेष प्रकार के व्यक्तियों को भी अभिलक्षित किया गया है जो मनुष्यों से भिन्न 
है। इसी प्रकार इन्द्र आदि शब्दों का प्रयोग भले ही परमात्मा के लिए किया 
गया हो, परन्तु वह केवल योगिक शब्द नहीं है। उनके द्वारा किन्ही ऐसे व्यक्ति 
विशेषों की ओर संकेत किया गया है जिनको देव कहा गया है । 


इसी देव परिवार के विकास का क्रमिक, श्ुंखलाबद्ध अध्ययन प्रस्तुत पुस्तक 
में किया गया है । ये देव कौन थे ? इनकी महत्ता क्या थी ? विशिष्टता क्या 
थी ? क्या देवों की तुलना 'फ़रिश्तों' अथवा 'एंजिलों' से की जा सकती है ? 
देवगण न फ़रिश्ते हैं, न एंजिल । “देवगण वस्तुतः और जीवों से भिन्न नही हैं। 
केवल अपने तप के द्वारा उन्होंने अपने को ऊँचे पद पर पहुँचाया है। वह पद नित्य 
नहीं हैं। देवत्व मोक्ष से नीचा है। देवत्व का अन्त होने पर कुछ देवगण जिन्होंने 
अपने देवत्व काल में विद्येप साधना की है, मुक्त हो जायेगे । शेष को फिर 
जन्म लेना होगा। ऐसे ही देवों को आजान देव या साध्य देव कहते हैं। कुछ काछू 
के लिए, सत्कर्म के बल पर, दूसरे मनुष्य भी देवत्व प्राप्त कर लेते हैं, उनको कर्म 
देव कहते हैं। उपासना साध्य देवों की ही की जाती है।. . . . . - मुख्यतया 
यही लोग आय्यों के उपास्य थे और उन्हीं की सूची में काल पाकर परिवर्तन 
हुए। उसी परिवर्तन को इस पुस्तक में विकास की संज्ञा दी गयी है।” 


जिस क्रम से देव परिवार के विकास का अध्ययन प्रस्तुत किया गया है, वह 
यह है--वेद, देव शब्द के विषय में अन्त घारणाएँ , देव और देवता, साध्य देव, 
जैदिक देव परिवार , पौराणिक कार की भूमिका, पुराण, देव परिवार में मारी 


परिवतेंन, पौराणिक कार की कुछ मौकछिक प्रवृत्तियाँ, कुछ अवैदिक प्रवृत्तियाँ, 
वैदिक से हिन्दू, परतंत्र भारत में हिन्दू धर्म और वर्तमान काल । 


देव परिवार के विकासक्रम के अनुशीलन के साथ-साथ हमारे सांस्कृतिक 
इतिहास के विभिन्न मोड़ों और अवसरों पर जन समाज में प्रचलित मान्यताओं, 
आस्थाओं और विश्वासों के सम्बन्ध में भी डा० सम्पूर्णानन्द जी ने जो मत व्यक्त 
किए हैं, वे विच्चारोत्तेजक हैं और वे हमें अनेक स्वीकृत घारणाओं और मान्यताओं 
को बदलने के लिए प्रेरित करते हैं । 


डा० सम्पूर्णानन्द जी ने पुस्तक का उपसंहार करते हुए कहा है, मैं नहीं 
कह सकता कि भविष्य में उपासना का क्या रूप होगा। इतना तो विश्वास 
होता है कि आगामी काल का हिन्दू दुर्बहता के ऊपर उठ चुका होगा | वह 
अपने उपास्य के सामने भिक्षुक के समान हाथ बाँध कर खड़ा न होगा ।. . . 
कम वह यह शिक्षा अहण कर चुका होगा कि स्वार्थभाव विनाश का 
साधन है। मनुष्य मात्र के कल्याण में अपना भी कल्याण है। त्याग ही भोग 
का हेतु है, कत्तेव्य ही मनुष्य का घ॒र्म है, अधिकारों के पीछे दौड़ना माया मृग का 
पीछा करना है । ऐसे मनुष्य का आचरण देवगण को भी अभिमृख करेगा, 
उनका भी सख्य और उनकी भी सहायता प्राप्त होगी और वह न केवल अपने 
जीवन को सार्थक कर सकेगा,परन्तु वेद की इस आज्ञा का भी पालन कर सकेगा 
++हैणुध्वम्‌ विश्वमाय्येम्‌ ! 


अपनी इस कृति में डा० सम्पूर्णावन्‍द ने वैदिक, औपनिषदिक और 
पौराणिक परम्पराओं का जैसा गम्भीर विश्लेषण प्रस्तुत किया है और जिस 
वैज्ञानिक दृष्टि से इस सम्पूर्ण परंपरा की छानबीन की है, वह निश्चय ही 
प्रेरणादायी है। 


हिन्दू देव परिवार का विकास” नामक इस पुस्तक का हर संस्कृति-प्रेमी 
परिवार में होना अनिवार्य है। 


८ 


जहाँ तक हो सका है, हमने पुस्तक को शुद्ध रूप में प्रकाशित करने का 
प्रयास किया है। फिर भी, सम्भव है कि कहीं प्रूफ सम्बन्धी कोई त्रुटि रह गयी 
हो। अब तो उसका संशोघन अगले संस्करण में ही हो सकेगा। 


हम पाठक समाज के सामने हर्ष और गये के साथ यह महत्वपूर्ण ग्रंथ प्रस्तुत 


कर रहे हैं। 
श्रीकृष्ण दास 


अध्यक्ष 
पुत्तक विभाग 


ज्ञातारमिन्द्रमवितारमिन्द्रम्‌ , 

हवे हवे सुहवे शूरमिन्द्रम्‌। 
द्वयामि शक्कर पुरुहतमिन्द्रम्‌ , 

स्वस्ति नो मधवा धात्विन्द्र: ॥ 


प्राककथन 


लगभग एक वर्ष हुए मैंने भारतीय विद्या भवन के तत्वावधान में 
जंबई में तीन व्याख्यान दिये थे । व्याख्यानमाला की भाषा अंग्रेज़ी थी और 
उसका विषय था ईवोल्यूशन आव दि हिन्दू पैन्थियन'--हिन्दू देव परिवार 
का विस्तार । 


कई मित्रो ने आग्रह किया कि उन व्याख्यानों में जो विचार व्यक्त किये 
गये थे उन्हें पाठकों के समक्ष लाया जाय। प्रस्तुत पुस्तक उसी बाग्रह का पालन 
कर रही है। इसमें व्याख्यानों की अपेक्षा विस्तृत विवेचन है। फिर भी मैं 
'जानता हूँ कि ऐसे गम्भीर और महत्त्वपूर्ण विषय पर जो लिखा जाना चाहिए 
उसकी दृष्टि से बहुत कम लिखा गया है । 


पुस्तक में स्थान स्थान पर ऋग्वेद के मत्र उद्धु त हैं। उनके साथ दी हुई 
संख्याओ में पहिला अक मंडल, दूसरा सृकत और तीसरा मंत्र के स्थान का 
सूचक है। जैसे, २, ५, १४ का अर्थ हुआ ऋग्वेद के तीसरे मंडल के पाँचवें 
सुक्‍त का चौदहवाँ मंत्र । 


जयपुर, मार्ग० हु० १४, २०२० -सस्पूर्रानिन्द 

सप्रसिन्धव 


भूसिका 


आने वाले अध्यायों में मैंने एक लम्बी कहानी को अल्पाक्षरों में, संक्षेप 
में, बाँधने का प्रयत्न किया है। प्रयत्न सफल हुआ हो या न हुआ हो, परन्तु 
प्रयास करने में ही बहुत सी ऐसी बातों को छोड़ देना पड़ा जो निश्चय ही 
विषय से सम्बद्ध थीं। उनके समावेश से पुस्तक की रोचकता बढ़ती । कहाँ: 
तक कहानी के मूल सूत्र की रक्षा हो सकी, यह कहना भी कठिन है । 

ऐसे विषय के प्रतिपादन में पदे पदे कॉ5नाइयों का सामना करना 
होता है। पुस्तक का नाम है हिन्दू देव परिवार का विकास ।” यहीं से 
कठिनाइयों का श्रीगणेश होता है । हिन्दू के स्थान में आरय्यं शब्द रखा जा 
सकता है। आरम्भ में इस शब्द का व्यवहार किया भी गया है परन्तु आय 
किसको कहते हैं या कहते थे ? जो लोग आर्य कहे जाते थे, या यों कहिए कि 
अपने को आगय्य कहते थे, उनकी क्‍या विशेषता थी, क्या पहिचान थी ? 
साधारण बोलबाल में आर््यों को एक जाति मानने का चलन है; परन्तु जाति 
किसको कहते हैं ? न्याय के आचार्य्यों ने कहा है: 


समरातप्रसबात्मिका ऊतिः 


जिन हछोगों का प्रसव, जन्म, एक सा हो उनकी जाति एक है। हम 
बहुत दूर न जाँय, पर यह तो प्रत्यक्ष का विषय हैं कि सभी जरायुजों का, अर्थात्‌ 
माँ के दूध पीनेवालों का, प्रसव एक सा होता है। गर्भ में आने से छेकर जन्म 
केने तक की प्रक्रिया एक सी होती है। इस दुष्टि से चूहा, बिल्ली, व्याध्न, 
मनुष्य--सब एक जाति के हैं । स्पष्ट ही इस परिभाषा को मानकर तो आर््यों 
के सम्बन्ध में कुछ कहा नहीं जा सकेगा। प्राणिज्ञास्त्र समान जातित्व की एक 
संकी्ण कसौटी बताता है। दो प्राणी एक जाति के हैं या नहों इसको परख ने 
के लिए यह देखना चाहिए कि उनमें यौन सम्बन्ध हो सकता है या नहीं ॥ 

यदि हो सकता है तो संतान होती है या नहीं और फिर संतानकी संतान होती 
है या नहीं । यदि ऐसा होता है तो दोनों की जाति एक है। इस परख के 
अनुसार सभी धोड़ों की जाति एक है। परन्तु घोड़ों और गदहों की जाति 
भिन्न है क्योंकि यद्यपि घोड़ों और गदहों के यौन सम्बन्ध से संतति होती है 
परन्तु खच्चर को कोई संतान नहीं होती । इस कसौटी के अनुसार मनुष्यमात्र 
की एक जाति है। भाषा और सम्प्रदाय को भी कसौटी नहीं माना जा 
सकता। करोड़ों व्यक्ति जो एक दूसरे से हर बात में भिन्न हैं और अपने को 
भिन्न जाति मानते हैं एक ही भाषा बोलते हैं। एक ही घर्म के माननेवालों 
में ऐसे व्यक्ति होते हैं जो कदापि अपने को समानजातीय नहीं कह सकते । 


एक परख ऐसी है जो कुछ दूर तक संतोषजनक प्रतीत होती है। मनृष्य 
प्रायः दो प्रकार के होते हैं: लम्बे सिर वाले और गोल सिर बाले। इसी प्रकार 
दरीर के कुछ दूसरे अवयवों में भी आलेख्य भेद होता है। कुछ लोगों के शरीर 
का रंग पीलापन लिए होता हैं, उनकी आँखें कुछ तिरछी होती हैं और गाल 
की हड्डी उभरी हुईं। कुछ लोगोके बाल ऊन जैसे नरम होते हैं ओर होंठ 
उभरे हुए होते है। अब यदि एक विशेष प्रकार का सिर विशेष प्रकार के 
गारू की हड्डी, विशेष प्रकार के बारऊ और विशेष प्रकार की आँखों के साथ 
सर्देव पाया जाय तो मनुष्यों को बड़ी सुगमता से वर्गीकृत किया जा सकता 
है। इस प्रकार के भेदो के आधार पर मनुष्य जाति को निश्चित उपजातियों 
मे बाँदा जा सकता है। परनल्तु दुर्भाग्य से यह बात भी नहीं होती । इन अबयवों 
का कोई स्थिर और नित्य सम्बन्ध देख नहीं पड़ता । किसी प्रकार के सिर 
के साथ किसी प्रकार की आँख, किसी प्रकार के बालों के साथ किसी प्रकार के 
गाल की हड्डी मिलती हैं। सम्भव है कभी आज से कई लाख वर्ष पहिले किसी 
एक प्रकार की उपजाति के मनुष्य किसी एक विशिष्ट भूखंड में रहते हो, परन्तु 
आज वह बात नही है। सच तो यह है कि आज से कई हज़ार वर्ष पूर्व मनुष्यों 
के पाँव में जैसे शनि ने अड्डा जमा लिया था, एक देश छोड़कर दूसरे देश 
में जाना साधारण सी बात हो गयी थी। आज तो देशान्तर यात्रा पर बहुत 
से सरकारी प्रतिबन्ध होते हैं। प्राचीनकाल में कोई रोकटोक नहीं थी। दृढ़ 
संकल्प और बाहु में बल होना चाहिए था। जो जहाँ चाहे जाकर बस जाय । 
इस प्रकार निरन्तर चलते रहने का परिणाम यह हुआ कि यदि कभी पृथक 

उपजातियाँ थीं भी तो सब एक दूसरे से मिलजुल ययीं। आज मनुष्य मात्र 
संकर है, कोई शुद्ध उपजाति नहीं है। आर्य्य नाम की किसी शुद्ध निश्चित 
गुणों से सम्पन्न उपजाति का कहीं पता नहीं चछता । इन बातों के आधार पर 
विचार करने से तो सभी मनुष्य एक हैं, पृथक मानने का कोई पुष्ट हेतु नहीं 
मिल सकता । परन्तु एक बात प्राचीन काल से चली जा रही है। पार्भक्य भाव 
के उत्पन्न करने और बढ़ाने वाले तत्त्व भी रहे हैं। पृथ्वी विशाल थी । मनुष्यों 
की संख्या बहुत कम थी। इसलिए बस्तियाँ बहुधा एक दूसरे से दूर पड़ जाती 
थीं। एक ही जगह कुछ शतियों तक एक साथ रहनेवालों में भौगोलिक कारणों 
से कुछ विशेषतायें आ जाती थीं। इनकी अलग-पलग अपनी वीर गाधायें और 
उपासना झैलियाँ बन जाती थीं। रहन सहन का ढंग अलूग हो जाता था। यह 
भाव उत्पन्न हो जाता था कि हम एक हैं । कभी कभी ऐसी भी कथायें 
प्रचलित हो जाती थी कि इस हम एक ही पूर्वज या पूव॑जों की संतान हैं । 
पुरा काल के उनके योद्धा और नेता पूर्ब॑ज रूप से मान्यता पाने लगते थे। आरम्भ 
में चाहे बोलियाँ अलग अलग भी रही हों परन्तु कुछ काल में मिलजुल कर एक 
बोली, एक भाषा, बन जाती थी । यदि उन लोगों में कुछ छोग बहुत पहिले 
विजेता बनकर आये थे तो इस बात की बहुत बड़ी सम्भावना थी कि उनकी 
ही भाषा और उपासना शैली को प्रधानता मिली होगी; यद्यपि जो विजित 
रहा होगा उसकी भाषा और उपासना पद्धति से भी निश्चय ही सम्मिश्रण हुआ 
होगा । इस प्रकार ऐसे लोगों की अपनी एक अलूग संस्कृति का बन जाना 
स्वाभाविक था। यदि इस प्रकार के कई'समुदाय बन गये हों तो वहू एक दूसरे 
से पुथक्‌ भी होंगे और साथ ही उनकी संस्कृतियों में साम्य भी होगा। प्रत्येक 
समुदाय अपने को पृथक्‌ नाम से पुकारता होगा, परन्तु अपनी साम्य की अनुभूति 
भी उनको निश्चय ही रही होगी। भेद ओर साम्य के इस प्रकार के उदाहरण 
किसी न किसी रूप में आज भी मिलते हैं। शिशोदिया, राठौर, चौहान, 
परमार आदि कई बातों में एक दूसरे से भिन्न हैं परन्तु किन्हीं बातों के भाघार 
पर सब अपने को राजपूत कहते हैं । 


अब तक जो कुछ अध्ययन हो सका है उससे यही प्रतीत होता है कि 
ज्यों का भी कुछ इसी प्रकार का समुदाय था | वह लोग किसी पृथक्‌ 

और विशेष उपजाति के थे इसका कोई प्रमाण नही है । परन्तु निश्चय ही 
वे ऐसे छोग थे जिनको भौगोलिक कारणों ने एक साथ डाल दिया था । इस 
प्रकार उनमें कुछ विशेष विध्वासों का, रहन सहन के प्रकारों का, उदय हुआ 
था। उनमें एक विशेष प्रकार की सस्कृति का जन्म हुआ था और विशेष 
प्रकार की भाषा भी बोली जाने छकुगी थी। वस्तुतः जिसे आरय्यों का 
इतिहास कहते हैं वह उस विशेष प्रकार की सस्कृति का इतिहास है जिनका 
उन लोगों से सम्बन्ध था जो अपने को आय्ये कहते थे । 


एक बात और ध्यान में रखने की है। मैंने आर्य संस्कृति का चर्चा किया 
है। परन्तु सभी आरय्यों की संस्कृति एक समान थी ऐसा नही माना जा सकता। 
अलग अलग समुदाय थे, वे अलग अलग समयों मे अलग अलग दिशाओ में 
गये । इसलिए उनकी सस्कृतियों में थोड़ा बहुत अन्तर आ जाना स्वाभाविक 
था । इसके अतिरिक्त सभी आर्य्य बस्तियो मे नही रहते थे | कुछ ऐसे भी 
थे जिनको पुरानी किताबों में ब्रात्य कहा गया है। ये लोग नगरवासी आगय्यों 
से भिन्न प्रकार का वस्त्र पहिनते थे, खेती बारी नही करते थे, मुख्य रूप से पशु 
पालन और कभी कभी लूटपाट का भी व्यवसाय करते थे। एक स्थान पर टिक 
कर रहते भी नहीं थे। इनकी बोली भी बस्तियों मे रहने वालो की अपेक्षा 
असस्कृत हुआ करती थी । पुरानी पुस्तकों में इसके उदाहरण भी मिलते है, 
जैसे अरयः (शत्रुओ) के लिए अलूवः बोलना । क्रमशः ये लोग भी बस्तियो 
मे रहने वालो मे आ मिले । परन्तु बहुत दिनो तक पुथक्‌ रहने के कारण इनमे 
जो विशेषताये आ गई होगी उनका प्रभाव मूल आर्य सस्क्ृति पर निश्चय 
ही पड़ा होगा। मैं आशा करता हूँ कि इस विवेचन से यह बात स्पष्ट हो गई 
होगी कि हम आर्य्य शब्द का व्यवहार किस अर्थ मे करते है। बहुत प्राचीन कारू 
में कुछ लोग थे जो अपने को आय्ये कहते थे। उनमें शरीर आदि की दृष्टि 
से कोई ऐसी विशेषता नही थी जो उनको दूसरे मनुष्यों से पृथक करती | 
परन्तु उनमें एक विशेष प्रकार की संस्कृति का उदय हुआ था। 


'सस्क्ृति' शब्द की परिभाषा करना बहुत कठिन है। परन्तु यों कह सकते 
है कि किसी समुदाय का जीवन सम्बन्धी समस्याओं के प्रति जो विद्ेष दुष्टि- 
कोण होता है उसे उत्त समुदाय की संस्कृति या संस्कृति का सार कह सकते 

हैं। यह दृष्टिकोण, यह संस्कृति, उस समुदाय के साहित्य, उसकी चित्रकला, 
उसकी उपासना शैली और उसकी दार्शनिक प्रवृत्ति के द्वारा अपने की अवगत 
कराती है। यदि आर्य लोगों की कोई विद्येष संस्कृति थी तो अपने उपास्यों 
के प्रति उनकी जो भावना थी उसमें भी उसका प्रकट होना अनिवार्य्य था। 
चह भावना क्‍या थी, इस वात का विवेचन पुस्तक के प्रधम खंड में किया 
गया है। 


इस कथा का आरम्भ हुआ तो आरय्यों के समुदाय में, परन्तु यह जानने 
की उत्सुकता भी स्वाभाविक है कि कहानी कब प्रारम्भ हुई ? जिस देव परिवार 
का यहाँ चर्चा है उसे आय्यों ने कब अपनाया ? ऐसे परिवार के प्रति जिस 
भावना का संकेत किया गया है उसका उदय कब हुआ ? जहां तक मैं जानता 
हूँ इन प्रइनों का उत्तर कोई नहीं दे सकता। कम से कम मैं तो नहीं दे सकता। 


आय्य लोग तो अपना कोई लिखित इतिहास छोड़ नहीं गये हैं। उनके 
इतिहास की जानकारी दो दिशाओं से मिलती है | एक तो मुख्यतः ऋश्वेद 
है। यह संसार की सबसे पुरानी पुस्तक है और आय्ये छोगों की सबसे प्रामाणिक 
सव मान्य, मूर्धन्य धर्म्मं पुस्तक है। इतिहास ग्रन्थ न होते हुए भी इससे आय्योँ 
के जीवन पर बहुत बड़ा प्रकाश पड़ता है। इसके अतिरिक्त पश्चिमी एशिया 
के इतिहास में भी आरय्यों के सम्बन्ध में कुछ न कुछ सामग्री मिलती है। 
'परिचिमी एशिया का इतिहास भी विस्तृत रूप से कहीं नहीं मिलता । इसका 
कुछ फुटकर चर्चा बाइबिल में है। कुछ मिस्र के इतिहास में है और कुछ 
यकाई हुई ईंटो पर खुदी हुई उन पुस्तकों में है जो उन नरेशों के कार्य्यों का 
विवरण देती है जो किसी समय यहाँ राज्य करते थे । 


अब यदि हम वेद को लेते हैं तो यह तो सब मानते हैं कि वेद में आर्थ्य 
जीवन का वर्णन है। परन्तु यह विवरण कितना पुराना है इस प्रश्त का 
संत्तोपजनक उत्तर अब तक नहीं भिला। यदि किसी आस्तिक संस्कृत विद्वान्‌ 
से पूछिये तो वह यही कहेगा कि वेद अनादि है। ऐसा मानते हैं कि यह अह्मा 
की आयु के इवेतवाराह कल्प का २८वाँ कलियुग है। इसका अर्थ यह हुआ कि 
यदि इसी कल्प से सृष्टि का आरम्भ माता जाय तो उसको १२,०५,र३ ३,००० 
वर्ष हुए । इसी के लगभग वेद का अवतरण हुआ होगा । 

श्रद्धा की दूसरी बात है, परन्तु वैज्ञानिक ढग से विचार करने में इस 
संख्या से कीई सहायता नही मिलती ! पाइ्चात्य विद्वानों का यहू कहना रहा 
है कि ऋग्वेद काल ईसा पूर्व १५ सौ से लेकर १ हज़ार बर्ष तक था अर्थात्‌ 
बेदमंत्र आज से लगभग ३५ सौ वर्ष से अधिक पुराने नहीं हैं। वेदों का गहरा 
अध्ययन करने के बाद और आधुनिक ज्योतिष शास्त्र की बातों से मिलाने के 
बाद लोकमान्य तिलक इस परिणाम पर पहुँचे कि वेद आज से १० हजार वर्ष 
पहिले के काल का साक्ष्य देता है। उस समय वसन्तसंपात जो आजकल 
उत्तरभाद्रपद नक्षत्र में होता है मृगशिरा में हुआ करता था | इस बात की 
ध्वनि भवगत्‌गीता के इस इलोक में भी मिलती है: 


मासानाम्‌ मार्गशीर्षोह्हम्‌, ऋतुतास कुसुमाकरः 


ऋणग्वेद के मंत्र ठीक अपने वर्तमान रूप में १० हजार वर्ष पहिले न रहे हों, 
सब मंत्र भी उतने पुराने नहीं होगे, परन्तु उतने पुराने समय की स्मुति आर्य्यों 
को थी और ऋग्वेद उधर संकेत करता है। यदि तिलक की बात ठीक है तो 
ऋग्वेद आज से १० हज़ार वर्ष पहिले के आय्ये जगत्‌ का चित्र दिखलाता है। 
कुछ विद्वान्‌ इससे भी आगे जाते हैं। ऋग्वेद के दशम्‌ मंडल से यह मंत्र 
आया है : 


सुर्याया बहुतुः प्रागातू, सविता यसवासूजत्‌ | 
अधासु हन्यन्ते गावो, अर्जुन्यो: पयुद्मतेः। 


सूय्य ने अपनी लड़की सूर्य्या के विवाह में जो दहेज की सामग्री दी वह 
आगे चली । गाड़ी के बैलों को अधा (मघा) नक्षत्र में मारना पड़ा । अर्जुनी 
(फाल्गुनी) में गाड़ी तेज़ी से चछी ।! साधारणतः इस मंत्र का कोई अर्थ 
नहीं लगता । परन्तु विद्वानों ने दिखाया है कि एक समय सूर्य्य की 
दक्षिणायन गति मधा नक्षत्र में समाप्त होती थी । यह बात आजकल २४ 
दिसम्बर को मूल नक्षत्र में होती है। मघा नक्षत्र में सूर्य्य अगस्त मास से होता 
है। उन दिलों पूर्वा फाल्युनी से सूर्य तेज़ी के साथ उत्तरायण चलने लगता 
था। यह दूगू्‌विषय आज से १७ हज़ार वर्ष पुराना है। यदि यह अर्थ ठीक है 
तो ऋग्वेद १७ हजार वर्ष पहिले की ओर संकेत करता है। 


( ७ ) 


बेद के कुछ ऐसे अंश हैं जिनको पाश्चात्य विद्वान औरों से अधिक प्रातोन 
मानते हैं। भारतीय विद्वान्‌ तो उनको प्राचीन मानते ही हैं। स्वभावतः ऐसे 
ही मंत्रों से जिनकी प्राचीनता सर्वमान्य है आय्यों के इतिहास पर प्रकाश ढूंढ़ा 
जाता है। इन मंत्रों में जहाँ और बातें हैं वहाँ कुछ बैदिक देवों जैसे इन्द्र, 
मित्र, वरुण, अग्नि, मरुत्‌ और अश्विद्वय के नाम भी आते हैं । इससे इतना 
तो स्पष्ट है ही कि जिस काल से इन मंत्रों का सम्बन्ध है उसमें इन देवों की 
उपासना होती थी। सम्भावना यही है कि उपासना मंत्रों से पहिछे से चलो 
आती होगी । परन्तु वह काल कौन सा था, यह कहना कठिन हो रहा हैं। 
जहाँ किसी के मत में बेद मंत्रों की गति ३५ सौ वर्षों से पीछे नहों जात्ती वहाँ 
कोई दूसरा विद्वान्‌ उनमें १० सहस्त्र वर्ष पूर्व की झलक देखता हैं और किसी 
दूसरे के मत में उनमें १५ हज़ार वष्षे पूर्व का संकेत मिलता है। इसलिए हमको 
यह देखना होगा कि अन्य दिशाओं से इस विषय पर क्‍या सामग्री उपलब्ध 


होती है! 


पारसियों के ग्रंथ अवेस्ता के अध्ययन से यह निष्कषं निकाला गया है कि 
किसी समय वैदिक आय्यों और पारसियों के पूर्वजों का एक ही समुदाय था। 
अवेस्ता की भाषा वैदिक संस्कृत से बहुत मिलती है। उससे कई उपास्यों के 
नामों में भी समता है। सूय्ये और अग्नि समान रूप से उभयत्र पृज्य हैं | 
बैवस्वत्‌ यम विवनघत्‌ यिम के नाम से विद्यमान हैं; परन्तु दो बहुत बड़े अन्तर 
हैं। एक तो अवेस्ता मे इन्द्र के लिए स्थान नहीं है। वृत्रघ्न जो बेद में इन्द्र 
की एक उपाधि है वेरेत्रध्न के रूप में मिलता है। परन्तु इन्द्र की कहीं उपासना 
नही है । दूसरी ओर वेद में कई जगह ऐसे लोगों का चर्चा है. जो इन्द्र को 
उपासना के विरुद्ध थे। अनिन्द्र कहकर उनकी धोर निन्‍्दा की गई। इससे 
विद्वज्जन इस परिणाम पर पहुँचे हैं कि किसी समय उस पुराने प्षयरुदाय' में 
कोई घोर धामिक युद्ध हुआ होगा । इत्र को सर्वोपरि माना जाय या नहीं, 
सम्भवतः इस बात को लेकर संघर्ष छिड़ा होगा और यहाँ तक बढ़ा होगा 
कि दोनों दल एक दूसरे से पृथक्‌ हो गये। एक दल ने देश ही छोड़ दिया । 
इसी दल के वंशज ईरान के पारसी हुए। अवेस्ता और वेद की मान्यताओं 
में एक और अन्तर है। वैदिक मत के अनुसार देव पृज्य होते हैं और अथुर 
निन्‍्दास्पद । अवेस्ता इससे ठीक उल्टी बात कहता है। उसके अनुसार असुर 

पूज्य होते हैं और देव निन्दूय । सम्भवतः यह भी उसी पुराने घामिक युद्ध का 
परिणाम होगा । 


यदि वैदिक और पारसी आासय्यों के पृथक होनेवाली बात की कल्पना 
ठीक हो और इस बात का निश्चित रूप से पता चल सके कि यह संघर्ष कब 
हुआ अर्थात्‌ आय्य समुदाय कब दो दलों में विभक्‍त हुआ तो स्यात्‌ पुराने इतिहास 
पर कुछ प्रकाश पड़ सके । परन्तु इस सम्बन्ध में भी अब तक कोई जानकारी 
उपलब्ध नहीं हुई। अवेस्ता के अनुसार अहुरमज़द अर्थात्‌ असुरमहत्‌ ने जर्थुशत्र 
को यह बतलाया कि सबसे पहिले सृष्टि ऐय्यंन बीजो--आरय्यों के बीज--में 
हुई थी। इसका यह तात्पर्य हो सकता है कि इन लोगों को यह स्मरण था कि 
कभी उनके पूर्वज उस स्थान पर रहते थे। पर यह स्थान कहाँ था और कब 
उसे छोड़कर वे लोग अन्यत्र गये, इस विषय में साधिकार कुछ नहीं कहा जा 
सता। 


इस स्थल पर असुर शब्द का उल्लेख हो गया है। इसके सम्बन्ध में दो 
शब्द कहना आवश्यक है क्योंकि आगे चलकर इसका फिर व्यवहार करना है । 
यद्यपि वैदिक वाहुमय में देव शब्द अच्छे ओर असुर शब्द बुरे अथे में आता है तथा 
इसके विपरीत प्राचीन पारसी वाझुमय में असुर अच्छे और देव बुरे अर्थ में प्रयुक्त 
होता है, फिर भी किसी समय ऐसा लगता है कि व्यवहार में ऐसा पार्थक्य नहीं 
था। कम से कम वेदों में कई स्थलों पर असुर शब्द अच्छे अर्थ में भी आया है, 
कई मंत्रों मे इन्द्र के असुरत्व की महिमा गायी गई है। वरुण को भी असुर कहा 
गया है। पीछे पौराणिक काल के आते-आते इस बात का प्रायः लोप हो गया। 
फिर भी पुरानी स्मृति कही कहीं बच रही है। हरिवंश में उषा और अनिरुद्ध के 
विवाह की जो कथा है उसमें कहा गया है कि विवाह के बाद लौटते समय श्रीकृष्ण 
असुर राज वरुण से लड़े थे और उनसे कुछ सुन्दर गउओं को छीन लाये थे। किसी 
समय देव और असुर तथा मनुष्य एक दूसरे से नितान्त पृथक नहीं थे। इसका 
भी स्पष्ट उल्लेख है। कहा जाता है कि महषि कश्यप की अदिति नाम की पत्नी 
से देवों का जन्म हुआ। उनकी दिति और दनु नाम की पत्नियों से दैत्यों और 
दानवों का, जिनको ही असुर कहा जांता था, तथा मनु नाम की पत्नी से मानव 
अर्थात्‌ मनुष्य का जन्म हुआ। इसका अथे यह हुआ कि देव, असुर और मनुष्य 

एक दूसरे के सौतेले भाई हैं, एक ही पिता की सन्तान हैं। इस बात को ध्यान में 
रखने से इतिहास की बातों को समझने में सुविधा होगी । अधुर और मनुष्य एक 
चूसरे से नितान्त भिन्न नहीं थे। इसके प्रमाण स्वरूप पुराणों की वह प्रसिद्ध कथा 
है जिसके अनुसार श्रीकृष्ण के पौत्र का विवाह वाणासुर की पुत्री से हुआ था। 


मैं यह कह रहा था कि केवल वेदों के अध्ययन से उस काल का यथार्थ पता 
नहीं चलता जब कि ऋग्वेद में नामांकित देवों की पूजा होती थी। इसके लिए 
कुछ और भी प्रमाण हूँढ़ने चाहिए। 


पश्चिमी एशिया का वह भाग, जिसको एशिया माइनर (रूघु एशिया) 
कहते हैं, सम्यता के इतिहास में अपना विशेष स्थान रखता है। एक तो यह दो 
महाद्वीपों का संगम है। यहाँ एशिया और अफ्रीका मिलते हैं, एक ओर एशिया 
नी संस्कृति दूसरी ओर प्राचीन मिश्र की संस्कृति। यहीं दोनों में संघर्ष भी हुए, 
यहीं दोनों को एक दूसरे को प्रभावित करने का,एक दूसरे से आदान प्रदान करने 
का, अवसर भी मिला। इस सांस्कृतिक विनिमय में अंशत: एशिया का प्रति- 
निधित्व यहूदियों ने किया। कई बार मिल्नियों से लड़े, जीते भी, हारे भी। 
गमूसा के नेतृत्व में मिस्तियों से पिंड छुड़ाया, फिर रोमन साम्राज्य के अधीन हुए। 
उन्हीं लोयों में ईसा का जन्म हुआ। परन्तु इस भूखंड में अकेले यहुदी ही नहीं 
थे, समय समय पर यहाँ और कई सम्‌दायों ने बलवान्‌ राज्य और साम्राज्य 
स्थापित किये। उनके अवशेष किसो न किसी रूप में अब भी भिलते हैं। एक 
का चर्चा दूसरे के साहित्य में है। कुछ पुरानी इमारतें है, कुछ ऐसी पुस्तकें हैं 
पजिनमें कच्चे ईंट पर लिखकर ईंटों को पका दिया गया है। ऐसे कई प्रमाणों 
के मिलने से कुछ तुलनात्मक अध्ययन हो सकता है, इतिहास की तिथियाँ कुछ 
'निश्चित की जा सकती हैं। 


ऐसे ही एक समुदाय का नाम खत्ती या खत्तिय था। बाइविल में इनको 
'हित्ती कहा गया है। ऐसे प्रमाण मिलते हैं कि इनका इतिहास काल ईसा पूर्व 
२७०० से ७०० तक अर्थात्‌ २००० वर्ष रहा। इस बात के भी प्रमाण मिले हैं 
कक ये लोग आय्यों की ही शाखा थे। लगभग उन्हीं दिनों मितान्नी या मितन्नी 
नाम के एक समुदाय का भी अम्युदय उस प्रदेश में हो रहा था। मितान्नी लोग 

औी आर्य ये। ऐसा पता चलता है कि ईसा पूर्व दो हजार वर्ष तक इस प्रदेश में 
हित्ती या मितन्नी फैल गये थे। इन्होंने मित्र के सम्राटों से भी लोहा लिया था |. 
प्रकृत विषय से सम्बन्ध रखने वाली एक रोचक सामग्री मिली है। खत्ती राजा 
शुब्वीलुल्लुम और मितन्नी राजा मत्तीवजा में ईसा पूर्व १४ सौ के ऊगभग कभी 
युद्ध हुआ। युद्ध के बाद जो संधि हुई वह अब भी मिलती है। उसमें चार देवों 
को साक्षी माना गया है। उनके नाम है इनदर, मेइततर, उरुववन और नस- 
अत्तिय | देखने से यही प्रतीत होता है कि यह नाम इन्द्र, सित्र, वरुण और 
नासत्य के है। उस समय की दूषित लिपि के कारण नामों के रूप कुछ विक्ृत 
हो गये हैं। इसी कारण लिपि के दोषों से नरेशों के नाम अनाये जैसे लगते हैं। 


लगभग इसी समय आरय्यों की एक और शाखा उत्तर की ओर से उस प्रदेश” 
में उत्तर रही थी। ईसा पूर्व २०८० से तो एक प्रकार से इसका निश्चित पता 
चलता है। ये लोग काशीय या काश्य कहलाते थे। इन लोगों ने भी कई सो 
वर्षों तक राज्य किया। इनके कुछ देवों के नाम थे इन्दश, सूर्यश, मरुतश | 
स्पष्ट ही यह इन्द्र, सूर्यय और मरुत्‌ के नाम हैं। जहाँ तक मैं समझ सकता हूँ इन 
नामों के अन्त मे जो शकार है वह प्रथमा विभक्ति का प्रत्यय है। पाणिनि के 
व्याकरण के अनुसार इसका मूल रूप सु है। कई परिवर्तनों के बाद यह असू या 
विसगे के रूप में देख पड़ता है। इल काइय देवों के नामों के संस्कृत रूप होंगे" 
इन्द्रसू (इन्द्र:), सूय्यंस (सूयं:) और मरुतस (मशतः )। वस्तुतः संस्कृत में 
मरुतू्‌ नाम का देवों का एक गण है। एकवचन में इस शब्द का रूप मरुत्‌ होगा | 


इन सब बातों से कई रोचक और आवश्यक बातों का पता ऊूगता है। 
एशिया महाद्वीप के उस भूमाग में कम से कम तीन ऐसे समुदाय थे जो कई 
महत्त्वपूर्ण बातों में वैदिक आरय्यों से मिलते जुलते थे। उनकी भाषा आय्यें भाषा 
अर्थात्‌ वैदिक भाषा या प्राचीन संकृत से मिलती जुलती थी और सबसे बड़ी बात 
यह है कि इन लोगों के कई उपास्य वहीं थे जिनसे हम वेदों के द्वारा परिचित हैं ॥ 
दे छोग भी इन्द्र, वरुण, नासत्य, मरुत्‌ और सूर्य की पूजा करते थे । 


इतना तो सिद्ध हुआ कि ईसा से रूगभग ढाई हज़ार वर्ष पूर्व अर्थात्‌ 
इस समय से लगभग ४५ सौ वर्ष पूर्व इन देवों की किसी न किसी रूप में आय्यों 

में पूजा होती थी। ऐसा तो मानना ही चाहिए कि जब हमको इन आये समुदायों 
का सबसे पहिले इतिहास के पुष्ठों में दर्शन होता है उसके कई सौ,वर्ष पहिले से 
ये देव उनके उपास्य रहे होंगे। हम नहीं कह सकते कि अपने इन उपास्यों की 
ये छोग किस प्रकार सुष्टि करते थे, किन शब्दों में उनकी स्तुति करते थे। 
परन्तु इसके मानने के तो कुछ प्रमाण मिलते हैं कि इन लोगों की घाम्मिक 
मान्यताएं वैदिक आय्यों से नितान्त भिन्न नहीं थीं। कम से कम इन्द्र की एक 
मूर्ति मिली है जिसके हाथ में वज्ध है। वैदिक आय्ये भी इन्द्र को वज्भधर के रूप 
में मानते हैं। आर्य परिवार की कहानी जिसको पाश्चात्य विद्वान्‌ किसी भी 
दशा में ३५ सौ वर्ष के आगे नहीं ले जाना चाहते थे, इन प्रमाणों के आधार पर 
कम से कम ५ हज़ार वर्ष पहिले तो आरम्भ हो ही चुकी थी। 


इस कथा का आरम्भ कहाँ हुआ, यह भी एक रोचक प्रश्न है और इसका 
भी उत्तर देना उतना ही कठिन है जितना कि यह बताना कि कथा का आरम्भ 
कब हुआ । 


आर्य्य लोग कही भी रहे हों परन्तु इतना तो मानना ही होगा कि आज से 
बहुत दिन पूर्व कभी वे लोग किसी एक प्रदेश में रहते थे। एक उपजाति के रहे 
हो, अनेक उपजातियों के रहे हों, चाहे जैसे भी रहे हों, परन्तु कुछ लोग पर्य्याप्त 
काल तक एक स्थान में रहे। स्थान या प्रदेश, जो भी कहिए, वह कितना बड़ा था 
हम नहीं कह सकते । परन्तु इतना बड़ा तो नही रहा होगा कि लोग एक दूसरे 
से पृथक्‌ और सर्वथा असम्बद्ध छोटी टुकड़ियों में बेंट जाते । उन दिनों रेल और 
तार जैसे यातायात और सम्पर्क के साधन नहीं थे । पैदल चलकर ही लोग एक 
दूसरे से सिल जुल सकते थे। यदि बहुत दूर-दूर रहते होते तो उनमें सांस्कृतिक 
सादृश्य न होता। बहुत दिनों के सम्पर्क से उनकी भाषा एक सी हो गई होगी । 
उपासना पद्धति में समानता आ गई होगी, विचारों में और रहन सहन के ढंग 
में एकरूपता देख पड़ने लगी होगी, एक सी संस्कृति का उदय हो गया होगा । 
भले ही पृथक्‌ पृथक्‌ टुकड़ियाँ अपने को पृथक नामों से पुकारती हों, परन्तु एक 
दूसरे के प्रति अपनेपन का अनुभव होता होगा। सम्भवतः सब लोगों के लिए 
कोई एक नाम भी होगा। वेदों के देखने से ऐसे प्रतीत होता है कि ये. छोग अपने 
को आर्य कहते थे। ईरानी ऐय्यें शब्द भी आर्य्य का ही रूपान्तर है। 

यों तो आजकल आर्य्य का अर्थ उत्तम, श्रेष्ठ, उदार होता है। अपने 
न्‍को ऐसी उपाधियों से विभूषित करना सभी को अच्छा लगता है। परन्तु ऐसा 
प्रतीत होता है कि प्राचीन काल में आय्यं का वंशज होना स्वयं आय्य॑ कहलाने के 
“लिए अनिवार्यंत: आवश्यक नहीं था। दूसरों को भी आर्य कुल में सम्मिलित 
किया जा सकता था। ऋग्वेद का एक मंत्र कहता है, 'कृणुध्वम्‌ विश्वम्‌ आय्येम्‌ 
--सारे विश्व को आर्य बनाओ । इसकी सार्थकता तभी हो सकती है जब अनाये 
कुल में उत्पन्न व्यक्ति भी आर्य्य संस्कृति में दीक्षित होने पर आर्य बनाया जा 
सकता हो। आजकल ऐसा माना जाता है कि आय्यं शब्द ऋ' घातु से निकला 
है जिसका अर्थ है गमन'; परन्तु कई विद्वानों ने इस ओर ध्यान आक्ृष्ट किया 
है कि किसी समय आर्य्य भाषाओं में अर” जैसा कोई घातु था जिसका अर्थ 
होता था, हल चलाना। इससे सम्बन्धित बहुत से शब्द उन भाषाओ में मिलते 
हैं जिनको आर्य्य भाषा की परिभाषा में माना जाता है। यह हो सकता है कि 
आर्य्य शब्द इसी घातु से निकला हो। यदि ऐसा है तो आय्योने अपने को यह 
नाम इसलिए दिया होगा कि वे लोग क्ृषिकर्मा थे अर्थात्‌ ब्रात्यों से मित्र थे। 


अस्तु, जहाँ भी मूल निवास रहा हो, वहीं से समय समय पर आर्य्यों की 
टोलियाँ बाहर के देशों में फैली होंगी। वे जहाँ जहाँ गये होंगे अपनी सम्यता 
और सगठन-शक्ति के बल पर वहाँ वहाँ के मूल निवासियों को उनसे दबना पड़ा 
होगा। शासन का अधिकार आर्य्यों के हाथ में आया होगा। भले ही आर्य्य और 
अनाय॑ मिलकर एक हो गये हों परन्तु भाषा, उपासना और सामान्य संस्कृति पर 
आरय्यों का गहरा प्रभाव पड़ा होगा। इसी प्रकार समस्त योरप, एशिया माइनर, 
ईरान और भारत में आर्यत्व का विस्तार हुआ होगा। 


परन्तु वह मूल स्थान कहाँ था ? एशिया माइनर को तो यह गौरव प्राप्त 
नहीं हो सकता क्‍योंकि वहाँ का इतिहास यह बताता है कि खित्ती, मितन्नी और 
काइय इन सब ने बारी-बारी कही बाहर से आकर उस देश को घर बनाया। 
कुछ यूरोपीय विद्वान्‌ ऐसा मानते थे कि यूरोप के पर्चिमोत्तर भाग से आप्य चारों 
ओर फैले। परन्तु अधिकतर विद्वानों को यह बात मान्य नहीं है। लोकमान्य 
तिलक का कहना है कि आर्य्यों का मूल निवास स्थान उत्तरी छू व॒ प्रदेश में था। 
आज वहाँ चारों ओर बफ़े फैली हुई है, परन्तु आज से १० हज्ञार वर्ष पहिले वहाँ 

ऐसा नहीं था। निरन्तर बसनन्‍्त जैसा ऋतु बना रहता था। अधिकांश पावचात्य' 
विद्वानों का मत यह है कि आर्य छोग पहिले मध्य एशिया में रहते थे। उनका 
निवास पामीर की अधित्यका के आसपास कहीं था। भारतीय विद्वान्‌ यह मानते 
आये हैं कि आय्यं भारत के निवासी थे। वत्तेमान काल में श्री ए० सी० दास ने 
इस मत का प्रतिपादन किया। मैंने भी अपनी पुस्तक आय्यों का आदि देश' में 
इसी का समर्थन किया है। बहुत विस्तार से इस जगह श्षास्त्रार्थ में जाने की 
जावश्यकता नहीं है, परन्तु कुछ बातें उल्लेख के योग्य हैं । 


मित्तन्नी आदि के सम्बन्ध में तो यह स्पष्ट उल्लेख मिलता है कि वे कहीं 
बाहर से आये। पारसियों के धर्म्म ग्रन्य में स्वयं अहुरमज्द ने यह संकेत किया 
है कि सबसे पहिले उन लोगों का निवास जिस देश में हुआ वह ऐश्येनवेइजो था । 
इसके बाद तेरह और देशों में होते हुए बे लोग हप्तहिन्दु में आये और फिर उस' 
देश में जो रंघ के किनारे है। यह इराक की ओर संकेत है। उनकी यात्रा का 
अन्त ईरान में हुआ। 


इस वर्णन से इतना तो स्पष्ट होता ही है कि पारसी आर््यों के पुर्वज कई देशों 
में घूमने के बाद अन्त में जाकर ईरान में स्थिर रूप से बसे। परन्तु भारतीय 
आर्य्यों के इतिहास में कहीं बाहर से आने का कोई संकेत नहों मिलता । वेद के 
प्राचीन से प्राचीन भाग में भी भारत के बाहर के किसी देश का या किसी देश से” 
यहाँ आने का कोई चर्चा नहीं है। उन लोगों को केवल उस भूभाग से परिचय 
था जिसको सप्तसिधव कहते थे। उसो को अवेस्ता में हृप्त हिन्द कहा गया 
है। यह सिन्ध और सरस्वती के बीच का वह देश था जिसमें सतरूज, व्यास, 
राबी, चनाब और झेलम नदियाँ बहती हैं। इसी से उसे सप्तर्सिध कहते थे। 
इसमें सारा पंजाब, कश्मीर का दक्षिणी पश्चिमी भाग और अफगानिस्तान का 
बह भाग आ जाता है जो कुभ (काबुल) नदी के आसपास बसा हुआ है। इसके 
दक्षिण में जहाँ आज राजस्थान है वहाँ समुद्र था। इसी प्रकार पूर्व दिश्ञा में भी 
जहाँ आज उत्तर प्रदेश है, वहाँ भी समुद्र था। इससे यह बात भले ही सिद्ध न 
होती हो कि आय छोग सदा से इसी प्रदेश में रहते थे, पर यह तो सिद्ध होता 
ही है कि वे कहीं बाहर से आये भी थे तो इस बात को इतने दिन हो गये थे कि . 
इसकी सारी स्मृति जाती रही थी। इसलिए ऐसा प्रतीत होता है कि यदि सप्द* 

ससिधव मातव सृष्टि के आदि काल से ही आय्यों का मूल स्थान नहीं था, तब भी 
जनकी एक बहुत बड़ी शाखा दीर्घकाल से इसी प्रदेश में रहती थी और उस शाखा 
की संस्कृति का विकास बहुत कुछ यहीं हुआ था। 


यह भी ध्यान देने की बात है कि पारसी आयय्य॑ भी इस बात की मानते हैं 
कि उनकी यात्रा के अन्त होने के लगभग अहुरमज्द ने उनको ह॒प्तहिन्दु में बसाया 
था। अतः उनकी संस्कृति पर तो निश्चय ही सप्तसिन्धव की गहरी छाप रही 
होगी। कथा का आरम्भ सप्तसिन्धव से भले ही न हो परन्तु इसका एक महत्त्व- 
पूर्ण अध्याय यही छिखा गया, ऐसा मानने के लिए पर्य्याप्त कारण है। 


पश्चिमी एशिया में जो आर्य थे वे कहाँ से आये थे यह ठीक ठीक नहीं 
कहा जाय सकता। परन्तु ऐसा प्रतीत होता है कि उनमें से कम-से-कम वे लोग 
जा काध्य कहलाते थे कास्पियन (काश्यपायन ? ) समुद्र के दक्षिणी तट के 
आसपास कही रहते थे। इतनी बात से आय्यों के मूल स्थान पर कोई विशेष 
प्रकाश नहीं पड़ता। उन लोगों का हुआ क्‍या, यह भी एक रोचक प्रइन है। 
आज तो उस प्रदेश में आर्य भाषा या आर्य्य संस्क्रति की कोई जगह देख नहीं 
पड़ती । 


किसी समय भारत से आर्य संस्कृति श्याम पहुँची थी। बहुत दिनो तक 
वहाँ आर्य्य नरेशो ने राज्य किया। अब वहाँ के लोगों ने हिन्दू धर्म्म छोड़ दिया 
है। जनता मे पुरानी बातों का तो बहुत कुछ लोप हो गया है परन्तु अब भी वहाँ 
की मस्क्ृति पर आय्य संस्कृति का प्रभाव देख पड़ता है। 


परन्तु पश्चिमी एशिया में ऐसा कुछ भी नहीं है। धम्मे की दृष्टि से लोग 
मूसलमान है। इतिहास यह बतलाता है कि उस प्रदेश में आर्य्य नरेशों को 
असीरियस लोगों से घोर संघर्ष करना पड़ा । अन्त में असीरियन विजयी हुए। 
आय्यों के हाथ से शासन सदा के लिए चला गया। ये असीरियन भी आर्य संस्कृति 
से बहुत कुछ प्रभावित थे, परन्तु आये नहीं, सेमेटिक थे, उन लोगों से मिलले- 
जुलते थे जिनकी वंशज अरब और यहूदी हैं। विद्वानों का मत है कि उन असी रियन 
लोगों को ही वैदिक वारुमय में असुर कहा गया है। असुरों से पराजित होने के 

याद सम्भवतः आय्य लोग प्रदेश के शेष निवासियों में घुल-मिल गये होंगे। अपने 
राजनीतिक महत्त्व को खोकर उनका आत्मविश्वास भी जाता रहा होगां और 
काल पाकर अपनी पृ थक्‌ संस्कृति से भी हाथ धो बैठे होंगे। अन्तिम खित्ती नरेंश 
ईसा से रूगभग सात सौ वर्ष पूर्व असुरों से हारे। रूगभग दो हजार वर्ष शासन 
करने के बाद खित्ती राज और उसके साथ आर्य्य सत्ता का लोप हो गया। कुछ 
लोगों का ऐसा विश्वास है कि कुछ आर्य्य वहाँ से निकल कर भारत में आ बसे । 
इस पक्ष के विद्वानों का ऐसा विश्वास है कि इन छोगों ने काठियावाड़ में आश्रय 
पाया। 


कई विद्वानों का ऐसा मत है कि आय्यों की प्रारम्मिक विजयों का एक 
मुख्य कारण यह था कि सबसे पहिले उन लोगों ने ही घोड़े को पाला था। आया 
के सिवाय आरम्भ में दूसरे लोग घोड़े की सवारी करता नहीं जानते थे। उनसे 
चपहिले के जो अवशेष कहीं मिलते है उनमें दूसरे पशुओं के चित्र भले ही हों पर 
चोड़े के सित्रों कप झभाद होता है। जहाँ जहाँ भी ऊाप्पे छोण शणे वे चोड़े के 
महत्त्व को अपने साथ छेते गये। प्राचीन काल के कई भारतीय नरेधों के नाम 
में अश्व शब्द आता है जैसे वृद्धाश्व आदि । वेद में सूर्य को अश्व कहा गया है। 
ईरान के भी कई नरेशों के नामों के अन्त में अस्प आता है। फ़ारसी में घोड़े को 
अस्प कहते हैं। पश्चिमी एशिया के भी कई आर्य्य नरेशों के नाम में अश आया 
है। कुछ काल में दूसरे लोगों ने भी घोड़े पाले और युद्ध में उनसे काम लेना सीखा। 
'इससे आर्य्यों की श्रेष्ठता का एक बहुत बड़ा साधन उनके हाथ से निकल गया। 


वैदिक वाहुमय में असुरो का चर्चा है और ऋग्वेद से ही यह चर्चा शुरू होता 
है। ऐसा लगता है कि देवों और असुरो में निरन्तर युद्ध होता रहा है। कभी एक 
की और कभी दूसरे की जीत हुई है। इतना ही नहीं, ऐसा छगता है कि देवगण 
भी कई बार हार गये हैं और किसी बाहरी सहायता के मिलने पर ही उनको 
विजय प्राप्त हुई है। विद्वानों को देवासुर संग्राम के वर्णन में पश्चिमी एशिया में 
होने वाले आय्यं और असुर जातियों की लड़ाई की घ्यनि मिलती है। स्वभावतः 
आरतीय वाह्ृममय में असुरों का बुरा चित्र खींचा गया है। शत्रुओं कौ निन्दनीय 
रूप में दिखलाना मनुष्य का स्वभाव सा है। असुर अर्थात्‌ असीरियन भाषा में 
असुर का अर्थ है उदार या श्रेष्ठ 

ऐसा प्रतीत होता है कि भारतीय साहित्य में अमुर शब्द दो अर्थों में आया 
है। एक ओर तो उन असुर लोगों को उद्दिष्ट किया गया है जिनसे आर्य्य लोगों 
को परिचमी एशिया में लड़ना पड़ा था। यों तो देवों और असुरों का वर्णन इस 
प्रकार मिला जुला है कि उससे यह प्रतीत नहीं होता कि असुर कहाँ के निवासी थे 
परन्तु कहीं कहीं स्पष्ट चर्चा भी मिल जाता है। उषा, अनिरुद्ध के विवाह की 
कथा को लीजिए। आजकल लोग साधारणतया इस बात को भूल गये हैं कि 
वाणासुर की राजधानी शोणितपुर कहाँ थी। उत्तराखंड में केदारनाथ से कुछ 
दूर एक स्थान है जिसको ऊलीमठ कहते हैं। लोगों को विश्वास है कि यह ऊखी 
शब्द उषा का अपअंश है। ऐसा माना जाता है कि उसी के पास पहाड़ों पर कहीं 
बाणासुर की राजधानी थी। परन्तु हरिवंक्ष में स्पष्ट शब्दों में कहा गया है कि 
शोणितपुर श्रीकृष्ण के निवास स्थान द्वारका से बहुत दूर पदिचम की ओर था । 
उसी कथा में यह भी कहा गया है कि झोणितपुर से लौटते हुए मार्ग में असुर राजा 
वरुण की पुरी पड़ी थी। कम से कम इस कथा के अनुसार तो असुर लोग भारत 
से पद्िचम किसी दूर देश में रहते थे। इससे इस बात की पुष्टि होती है कि असुर 
लोग एणछिया माइनर के रहने वाले थे। 


सोचने की बात यह है कि यदि आर््यों की किन्‍्ही टुकड़ियों से सुद्रुर प्रदेश में 
यहाँ के निवासी असुरों से युद्ध हुए तो भारतीय आर््यों को उन लड़ाइयों का पता 
कंसे चला ? जिस प्रकार उन युद्धों का वर्णन मिलता है उससे तो ऐसा छगता 
है कि यह सब वर्णन सुनी सुनायी बातों के आधार पर नहीं किये गये हैं। सिवाय 
इसके कि वहाँ की लड़ाइयों के बाद पराजित होकर कुछ आर्य्य भारत आये हों और 
यहाँ आकर बस गये हों तथा कुछ काल पाकर उनकी गाथायें भारतीय आर्य्यों की 
ग़ाथाओं मे मिल गई हो, यह बात और किसी प्रकार समझ में नहीं आती। ' 


परन्तु ऐसा प्रतीत होता है कि भारत में भी आरयों को किन्‍्हीं प्रबछू-शत्रुओं 
से लोहा लेना पड़ा। जहाँ तक समझ में आता है यह शत्रु वर्य पश्चिमी एशिया के 
असुरो की माँति सेमेटिक नही था, परन्तु अपने पुराने शतुवाजी शब्द का व्यवहार 
करके इन लोगों को भी असुर नाम से पुकारा गया है। ऐसा लगता है कि भारत 
में कोई बहुत प्रतापी असुर राजबंश था। महाभारत तथा कुछ अन्य ग्रंथों में. 
भी कुछ नरेश्ों के नाम दिये हुए हैं जिनका चर्चा प्राचीन भारतीय इतिहास में 

कई जनह आता है। संक्षेप में, दिति के पुत्र हिरण्यकशिपुके पाँच लड़के हुए : 
प्र्धाद, संह्ाद, अनुल्लाद, शिवि और बषुकछ। प्रह्लाद के तीन लड़के 
विरोचन, कुम्म और निकुम्म हुए और विरोचत के लड़के बलि) बलि के 
लड़के का नाम वाण था। दनु के ४० ऊूड़के थे जो दानव कहलाये। इनमें 
से बिप्रति, शम्बर, नमुचि आदि के नाम पुराणों में कई स्थलों पर आये हैं। 
यह कहना बहुत कठिन है कि इस असुर वंश के नरेशों की राजधानी कहाँ थी। 
पुराणों के जनुसार उनका निवास पाताऊू में था। इसका अर्थ यह हो सकता है 
कि वे लोग दक्षिणी भारत के निवासी थे। इसकी पुष्टि दो तीन बातों से 
होती है। केरल के निवासियों का यह विश्वास है कि पुराकाऊ में बलि उनके 
राजा थे। अब भी वे लोग एक सप्ताह के लिए बड़े घूमबाम से ओतम नाम 
का उत्सव मनाते हैं, क्योंकि यह घारणा है कि उस समय बलि अपनी प्रजा को 
देखने आते हैं। मैसूर मे यह धारणा है कि महिषासुर वहीं राज करता था। 


इन सब बातों से यह अनुमान हो सकता है कि सम्भवतः असुर वंश का राज्य 
दक्षिणी भारत में रहा हो, परन्तु एक शंका उठती है। वैदिक काल में आर्य्यीं 
का दक्षिणी भारत से कोई सम्पर्क था, इसका कोई प्रमाण नहीं मिलता। उस 
समय यदि सप्तसिन्धव के पूर्व में समुद्र था तो दक्षिण जाना और भी कठिन था। 
पुराणों के अनुसार वैदिक काल के बहुत पीछे अगस्त्य के नेतृत्व में आर्य्यों की एक 
टोली दक्षिणी भारत पहिले पहिले गई। मद्रास और बम्बई की ब्राह्मण अनु- 
श्रुति भी इस पौराणिक कथा का समर्थन करती है। समुद्र मार्ग से दक्षिण से आना 
जाना हो सकता था, परन्तु देव और असुर एक दूसरे से लड़ने के लिए समुद्रगामी 
जहाजों से काम लेते थे, इसका कोई संकेत नहीं मिक्ता। इस सम्बन्ध में एक 
और बात ध्यान देने के योग्य है कि असुर किन्हीं अवैदिक देवों के उपासक नहीं 
थे। उनके किन्हों ऐसे उपास्यों के नाम नहीं मिलते जो वैदिक आश्यों के उपास्यों 
से भिन्न रहे हों। असुर परिवार निरचय ही बलद्ाली और समय समुदाय था, 
भले ही कुछ बातों में उनसे आर्यों का वैमत्य रहा हो। यदि आय्यों और अयुरों 
के उपास्य एक ही थे तो यह भी मानना पड़ेगा कि आय्यं सस्कृति के विकास में 
इन समुदायों का भी हाथ था। जहाँ कहीं भी ये दोनों रहते थे वहाँ इस कथा के 
कई प्रामाणिक अध्याय लिखे गये होंगे। आय्यों और असुरों का सम्बन्ध कितना 
धनिष्ट था, वह इसी कथा से सिद्ध द्वोता है कि देवराज़ इन्द्र की कन्या जयन्ती 
से असुरगुरु शुक्राचाय का विवाह हुआ। 

हल 

यही उस देव परिवार का पुराकालीन इतिहास है जिसके प्रसार का जर्चा 
संक्षेप में पुस्तक में किया गया है। इतिहास विषयक अब तक की उपलब्ध सामग्री 
बहुत थोड़ी है। साधिकार यह नहीं कहा जा सकता कि आर्य लोग कहाँ रहते 
थे या यों कहिए कि आर्य्य संस्कृति का कहाँ उदय हुआ। इस संस्कृति को आयें 
लोग अनेक देशों में ले गये, परन्तु इसकी कुछ मुख्य घारणायें थीं जो सब जगह 
उनके साथ गई। उनके कुछ विश्वास थे, रहन-सहन के कुछ ढंग थे, अपनी एक 
भाषा थी। बहुत से परिवर्तन हुए, फिर भी उन चीजों का नाश नहीं हुआ। 
उनकी विकसित होने में, एक स्थिर रूप प्राप्त करने में, कुछ समय लगा होगा। 
उस समय को उन लोगों ने कहाँ बिताया, यह ज्ञात नहीं है। भारतवासी प्रायः 
ऐसा मानते रहे हैं कि सप्तरसिधव प्रदेश वह भाग्ययादी गह्दर है जिसमें आये 
संस्कृति का उदय हुआ, परन्तु आजकल के बहुत से विद्वानों की सम्मति इस 
मान्यता का समर्थन नहीं करती। इतिहास के रंगमंच पर आपय्ये पाँच हजार वर्ष 
पहिले आये। यह बात एशिया माइनर के आर्य्यों के सम्बन्ध में तो निशुचय के 
साथ कही जा सकती है। उस खेंड में जिसमें आज लेबूनान, जाईन, इज्ाएरू 
तया इराक के राज्य हैं। खित्ती, मित्तन्नी, काश्य कही बाहर से आये, लड़ें- 
भिड़े, बस गये। ईरान के आर्य्यों के इतिहास का भी इस प्रकार का कुछ परिचय 
मिलता है, परन्तु भारतीय आय्यों को इस बात की कोई स्मृति नहीं थी कि वह 
कभी बाहर से आये थे। इस विषय की जानकारी अपूर्ण है। 


परन्तु आर्थ्य चाहे जहाँ रहे हों और जहाँ गये हों उनके उपास्यों , देवो, के 
सब नहीं तो कुछ नाम सर्वेत्र मिलते हैं। वेदों के मुख्य देवों में इन्द्र, वरुण, यम, 
शूय्ये, मित्र, नासत्य, विष्णु, रुद्र और अग्नि हैं। इनमे से अधिकांश नाम 
आज भी हिन्दू समाज में प्रचलित हैं। केवल एक नाम के सम्बन्ध में कुछ अन्तर 
हुआ है। नासत्य शब्द का व्यवहार वेद मंत्रों को छोड़कर आजकल प्राय: उढ 
गया है। उनको उनके दूसरे नाम अश्वी से पुकारा जाता है। साधारणत: तो अश्विनी 
कुमार वाम लोक में अधिक प्रचलित है। इन देवों में से सब का चर्चा आरय्यों की 
दूसरी शाखाओं में नही मिलता। कहीं किसी को महत्ता दी गई है, कहीं किन्‍्हीं 
दूसरे देवों को। उदाहरण के लिए, ईरान में सूय्ये और अग्नि की प्रधानता है तथा 
इन्द्र का लाम तक नहीं है। उनकी जगह अहुरमज्द, उरमज्ज, असुरमहत्‌ ने 
ली है। व॑दिक वाहुमय में इससे मिलता-जुलता कोई शब्द नहीं है, यद्यपि देवों 


( १९ ) 


के लिए भी असुर शब्द कई स्थलों पर प्रयुक्त हुआ है। पर्चिमी आर्य्यों में अर्थात्‌ 
खित्तियों और मित्तश्रियों में इन्द्र, मित्र, वरुण और नासत्यों की पूजा हीती थी 
तथा कायों में सूर्य की प्रधानता थी, यद्यपि उन लोगों की देव सूची में इन्द्र 
भी थे। 


एक नाम का और भी उल्लेख होना चाहिए। वह है थौ:। साधारणतः 
लो: शब्द आकाश का वाचक है। परन्तु वैदिक वाहुमय में इसकों और भी गम्भीर 
अर्थों में प्रयुक्त किया गया है और दो: का नाम देव सूची में भी आता है। ऐसा 
कहा गया है कि 'पृथ्वी मे माता, थौ: पिता--पृथ्वी हमारी माता है, थो: 
पिता है। इस मंत्र को देखिए-- 


झोतवष्पितः पृथिवि मातरध्युगग्ने अतवंसवों मूछता नः । 
विश्व आदित्या अदिते सजोषा अस्मम्यं शर्म बहुलंवियन्त ॥। 
(ऋक ६, ५१, ५) 


है पिता द्यौ:, माता पृथ्वी, भ्राता अग्नि तथा वसुओ, आप लोग हमको सुखी 
करे। है सव आदित्यगण, हे अदिति, आप लोग मिलकर हम लोगों का बहुत 
कल्याण करें।” यह थौः शब्द यनानियों में ज्यूत हो गया। यह उनके यहाँ देव- 
राज का नाम था। यही शब्द, औःपितर, इठली वालों में जूपिटर के रूप में 
आया। 


अब प्रश्न यह है कि वह देवगण कौन थे ? उनके सम्बन्ध में आर्य्यों की' 
धारणा क्या थी ? इस प्रइन का एक उत्तर नहीं दिया जा सकता। उत्तर का 
सहारा मुख्य रूप से बेद और उसके बाद अवेस्ता है। यद्यपि पुस्तक के प्रथम खंड 
में इस प्रश्न पर मुख्य रूप से विचार किया गया है परन्तु यहाँ भी इस विषय पर 
कुछ कहना आवश्यक प्रतीत होता है। वेद मंत्रों की व्याख्या करने में कई बातों 
का ध्यान रखना पड़ता है। एक ही मंत्र के दो अर्थ रंग सकते हैं और कभी कभी 
यह कहना कठिन ही नहीं प्रायः असम्भव हो जाता है कि इनमें से कौन-सा जर्थे 
डीक है। 


उदाहरण के लिए एक सीधा सा बाक्य लीजिए। इसरो वृत्तम्‌ जबान--दनन्‍्द्र 


६ २०) 


ने वृत्र को मारा। सीधा सा वाक्य है और इस अर्थ के द्योतक वेद में कई वारवय 
हैं। अब इन तीन शब्दों की व्याख्या कई प्रकार से हो सकती है। पहिले तो 
ऐतिहय शैली है। ऐतिह्ा का अर्थ हुआ इतिहासमूलक। सचमुच कभी इन्द्र 
किसी व्यक्ति विशेष का नाम रहा होगा, वह देव रहा हो या मनुष्य, इसी प्रकार 
बृत्र भी किसी व्यक्ति विशेष का नाम रहा होगा। सम्भव है इन्द्र आय्यों के नेता 
और व्‌ तर अनाय्यों के सेनापति रहे हों, दोनों पक्षों में युद्ध हुआ हो और इन्द्र ने 
बृत्र को मुद्ध में मारा हो। वेदो में युद्ध के कई ऐसे वर्णन मिलते हैं। इसी प्रकार 
कहा गया है--अस्साकंबीरा उत्तरे भवन्तु:--हमारे वीर विजयी हों, 
योध्स्सान्‌द्वेष्टि यं च बयम्‌ द्विष्फः तम्‌ जम्मेदध्स:---जो हमसे हेष 
करता है या जिससे हम द्वेष करते हैं उसको दाँतों के बीच रखकर 
चीर डालें। उत्तिष्ठत सन्नहृधध्वम्‌ उदाराः केतुनः सह--- 'उठो और 
अपने झंडों को ऊपर उठाकर तैयार हो जाओ। सुदास और १० 
राज्यो के युद्ध का विस्तृत वर्णन है। ऐसी दशा में ऐतिह्ा अर्थ करना कुछ 
असमीचीन नहीं प्रतीत होता। 


कुछ विद्वान वेदों के सम्बन्ध में इस शैली को स्वीकार नहीं करते । स्वामी 
दयानन्द सरस्वती का कहना है कि वेद में रुपढ़ि शब्द नहीं है, अर्थात्‌ ऐसे शब्द 
नही है जो किन्हीं व्यक्ति विशेषों के नाम हो। उनके मत से जितने भी रूढ़िझूपी 
दाब्द देख पड़ते है, वह सब यौगिक हैं अर्थात्‌ ईश्वर के किसी गुण विद्येष बेः द्योत्तक 
है, या फिर अविद्या आदि के लिए व्यवहृत हुए है। यह भी वेद मंत्रों की व्याख्या 
करने की एक दौली है। इस उपर्युक्त व्याख्या का यह अर्थ हो सकता है, “ईश्वर 
ने अज्ञान को दूर कर दिया।' 


एक दूसरी शैली है जिसको यास्क ने निरुक्‍त में अपनाया है। यह शैली 
पाइचात्य विद्वानों को भी बहुत पसन्द है। इसके अनुसार ऐसे वाक्‍यों में किन्‍्हीं 
प्राकृतिक दृग्विषयों का वर्णन किया गया है। वृत्र का अर्थ है ढकने बाल्ा। यह 
वैदिक वाहुमय में कई जगह कहा गया है कि इन्द्र और सूर्य एक ही हें, इन्द्रो 
जे सुय्यं: तब इस वाक्य का यह अर्थ किया जा सकता है कि सूर्य्य ने बादलों को 
छेदकर अंधकार को दूर कर दिया।' 


कुछ लोग ऐसा मानते हैं कि ऐसे वाक्यों में समाधि भाषा या सांकेतिक 

भाषा से काम दिया गया है। उसके मत से इस वोक्य में योग की किसी अनुभूति 
का वर्णन है जिसमें अंधकार को दूर करके प्रकाश का उदय होता है। 


अब इन सब अर्थों में से किस अर्थ को स्वीकार किया जाय ? सम्भव है 
मंत्रकर्ता को सभी अथे अभीष्ट हों। यह हो सकता है कि उसका मुख्य लक्ष्य 
अंतिम अर्थ, आध्यात्मिक अथं, रहा हो, पर उसको व्यक्त करने के छिए उसने जान 
बूझकर ऐसी भाषा से काम लिया जिससे दूसरा अर्थ भी लक्षित होता हो। यदि 
इन्द्र और वृत्र की लड़ाई की स्मृति उस समय चछी आती हो तो उसी के वर्णन के 
बहाने आध्यात्मिक बात कही जा सकती थी। इसी भाँति सूर्य और बादरऊु की 
उपमा से भी काम लिया जा सकता था। इस उदाहरण से प्रतीत हो जायगा कि 
उन वाक्यों का जिनमें देवों का चर्चा है, अर्थे लगाना कभी कभी कितना कठिन 
हो जाता है। फिर भी अध्ययन से ऐसा प्रतीत होता है कि हर जगह स्वामी 
दयानन्द जी का मत मान्य नहीं हो सकता। आगे चलकर पुस्तक में वेद मंत्रों से 
कुछ ऐसे उदाहरण दिये गये हैं जिनसे यह प्रतीत होता है कि प्रत्येक स्थल पर 
इन्द्र आदि शब्दों को ईश्वरवाती मान लेना यथार्थ नहीं है। ऐसा मानना चाहिए 
कि इन्द्र, वरुण, अग्नि किन्‍्हीं विशेष व्यक्तियों के नाम हैं। 


वेद में बहुत से ऐसे स्थल हैं जहाँ गूढ़ आध्यात्मिक तत्त्व स्पष्ट रूप से 
भ्रतिपादित किये गये हैं। इनमें अनेकता के बीच में उस एकता का प्रतिपादन 
किया गया है जो भारतीय दर्शन, विशेषत: वेदान्त, की आत्मा है। उदाहरण 
के लिए ; 


इच्दसू, सित्रम, वदणमस्निसाहुरबों विव्यःस सुपर्गों गदत्सान्‌ । 
एकम्‌ सद्‌ विप्रा बहुषा वबन्त्यग्नि यम मातरिश्वानसाहुः ॥॥ 
(ऋक्‌ १, १६४, ४६ ) 


छोग उसको इन्द्र, मित्र, वरुण और अग्नि कहते हैं। वह दिव्य 
सुन्दर पंखों वाला पक्षी है। एक सत्‌ को विद्वान अनेक नामों से पुकारते हैं। 
उसको अग्नि, यम, मातरिश्वा कहते हैं।' 


( २२ ) 


ऋच्ो अक्षरे परमे व्योगन्‌ यस्सिन्‌ देवा अधि विश्वे विदेदुः । 
यस्तन्न जेद किसृद्या करिष्यति य इसदिदुस्त इसे समासते।॥ 
(ऋक १, १६४, ३९ 3) 


परव्योम में जहाँ सब देव निवास करते हैं अक्षर के ऊपर सब ऋक्‌, अर्थात्‌ 
ऋग्वेद के मंत्र स्थित हैं। जो उस अक्षर को नहीं जानता वह ऋक्‌ को लेकर क्‍या 
करेगा ? जो छोग उसको जानते हैं वे यहाँ एकत्र है। 


ये मंत्र ऐसे हैं जिनको ईद्वरपरक कहा जा सकता है। प्रथम मत्र यह 
कहता है कि इन्द्रादि जितने भी नाम हैं वह सब उसी एक सत्‌ के लिए प्रयुक्त हुए 
है। वही एक परमात्मा सभी नामों का आस्पद और सभी गुणों का आधार है। 
दूसरा मत्र यह कहता है कि परम व्योम में जितने भी देव है सब एकत्र है, वहीं 
अक्षर के ऊपर ऋचाओं का, श्र्थात्‌ वेद मंत्रों का स्थान है। ऋग्वेद के जिस 
अस्थवामस्य सूक्‍त का यह मंत्र है उसमें कहा गया है कि परम व्योम में सहम्नाक्षरा 
वाक्‌ रहती है। वहीं सब देवों का निवास बताया गया है । यहाँ भी ऐसा माना 
जा सकता है। दिवा:' का अर्थ है सभी नामों के और गुणों से सम्बोध्य ईश्वर। 
ऋग्वेद के द्वितीय मडल के १२वें सूक्‍त में कई ऐसे मन्र हैं जिनके अन्त में यह शब्द 
आते हैं स जनास इन्द्र: लोगों, वह इन्द्र हैं। इन मंत्रों में इन्द्र के कई प्रकार 
के परिचित दिये गये है। उदाहरण के लिए, ५वां मत्र कहता है “यस्सा पृच्छन्ति 
कुह सेति घोरभुतेमाहु्नेंषोअस्तीस्पनम्‌” “उसको देखते नहीं, छोग पुछते है बह 
कहाँ है ? कुछ लोग यह भी कहते हैं कि वह नही है।' यह ऐसे स्थलों के उदाहरण 
है जहाँ इन्द्र शब्द ईश्वरवाची रूप में व्यवहृत हुआ है। ऐसे बहुत से मंत्र अग्नि 
आदि के लिए भी मिलते हैं। आर्य समाज के विद्वान्‌ ऐसा मानते हैं कि देव शब्द 
विद्वान्‌ ब्राह्मण के लिए व्यवहार में आता हैं। इसका भी उदाहरण दियाजा 
सकता है, जैसे : 


परावतो थे विधिषन्त आप्यं मनुप्रीतासो जनिमा विवस्वतः । 
बयातये नहुष्यस्य बहिंयि देवा आसते ते अधिब्रुबन्तु नाः 
(ऋक्‌ १०, ६३, १) 


जो देवगण दुर से आकर वैवस्वत मनु की सन्तान मनुष्यों से प्रेम करके 

उनका धारण करते हैं और ययाति के पुत्र नहुष के आसनों पर बैठे हैं, वे हमारे 
लिए कल्याणकारी बातें कहें | 


भौतिक दृगू विषयों के भी उदाहरण मंत्रों से दिये जा सकते हैं। ऋग्वेद 
के दशवें मंडल के १२७वें सृक्त की शाक्त जगत्‌ में बड़ी महिमा मानी जाती है ॥ 
वह रात्रि सुकत के नाम से प्रसिद्ध है। उसका पहला मंत्र है : 


शात्री ब्यल्यदायती पुरुञा वेब्यकमिः । 
विश्वा अधिशियोपधित । 


आती हुई रात्रि देवी चारों ओर अनेक जाँखों से देखती हैं। वह सभी 
शोभागें प्रदान करती हैं।' 


इसके आगे सात और मंत्र हैं। उनमें प्रत्यक्ष रूप से रात्रि काल का वर्णन 
है। इसी दशम_ मंडल के १३९वें सुक्‍त का प्रथम मंत्र कहता है : 


सूथ्येरश्मिहेरिकेश: पुरस्तात्‌ सबिता ज्योतिददयां अजल्म्‌ । 
तस्य पूषा प्रसवे याति विद्वानृत्सम्पदयन्‌ विश्वा भुवनानि गोपा: ॥ 


सूर्य रश्मियों से युक्त हरित वर्ण केशवाले सविता पूर्व दिला में नित्य 
ज्योति फैलाते हैं। उन सविता के प्रेरक और रक्षक पूषा सारे भुवनों को देखते 
हुए जाते हैं।' 


उषा के प्रकट होने के बाद और सूर्य्य बिम्ब के निकल जाने के पहिले के 
काछ के अधिमानी को सविता कहते हैं। यों कह सकते हैं कि सूर्य्य बिम्ब के पूर्ण 
रूप से निकल आने के पहिले जो रूप रहता है उसको सबिता कहते हैं। प्रत्यक्ष 
ही इस मंत्र में सुय्योदय काल का वर्णन है। पर जहाँ ऐसे मंत्र हैं वहाँ बड़ी संख्या 
में वे मंत्र भी हैं जिनकी इस प्रकार व्याल्या नहीं की जा सकती, न सभा मंडप में 
उपस्थित विद्वानों को उनका उद्दिष्ट बनाया जा सकता है और न ऐसा माना जा 
सकता है कि उनका संकेत शुद्ध परमात्मा की ओर है; यों तो 'सर्व खलु इबं बहा 
मानकर जो कुछ कहा जाय उसका लक्ष्य परमात्मा माता जा सकता है। उदाहरण 

के लिए, द्वितीय मंडल के जिस १२वें युक्त का चर्चा पहिले आ चुका है उसका 
ही १३वाँ मंत्र इन्द्र का परिचय इन दब्दों में देता है--- 


झावा लिदस्से पृथिवी नमेते शुष्माजिदस्प परढेता भयन्ते । 
मे; सोमपा निजलितों बज्बाहुयों वज्यहस्तः: स जनास हस्द्रः 0 


है लोगो, इन्द्र वह हैं जिनके सामने आकाश और पृथ्वी झुकते हैं, जिनके 
बल से पर्वत डरते हैं, जो सोमपान करने वाले दृढांग वज्रवाहु वज्नधारी हैं।' 


इस मंत्र में यदि सोमपान का चर्चा न होता तो ऐसा मान लिया जाता कि 
वर्षा में होने वाले वज्भपात अर्थात्‌ बिजली ग्रिरने की ओर संकेत है। परन्तु 
बिजली सोमपान नहीं करती । दूसरी ओर यह भी ध्यान में रखने की बात है 
कि यह सब किसी मनुष्य या अन्य साधारण व्यक्ति का विवरण नहीं हो सकता 
जिससे आकाश, पृथ्वी, सारे पर्वत भय खाते हैं और जो हाथ में वज्ध लेकर 
चलता हो। 


यसेन यज्ञमयजन्त देवस्तानि धर्म्माणि प्रथमान्यासन्‌ । 
ते हू नाक॑ सहिसानः सचन्त यत्र पुर्व साध्या:सन्ति देवा: ॥ 
(ऋक्‌ १०, ९०, १६) 


देवो ने यज्ञ के द्वारा यज्ञ किया। यह प्रथम धर्म हुआ। जिस नाक में 


पूवंकाछीन साध्य देव हैं उसको वह महात्मा (या महिमा युक्त ) पुरुष प्राप्त 
होते हैं।' 


यह तो इस मंत्र का शब्दार्थ हुआ। इसकी व्याख्या तो बहुत विस्तार 
से करनी होगी तब ही ठीक अर्थ समझ में आ सकता है। थोड़े में, मंत्र का 
तात्पर्य यह हैं कि सृष्टि के आरम्भ होने के पहिले देवगण ने मानस संकल्प रूपी 
यज से यज्ञपुरुष अर्थात्‌ प्रजापति को तुष्ट किया। यज्ञ करने से उतको उन 
कर्तव्यों को पालन करने की प्रेरणा ओर शक्ति मिली जो उनको भावी सुष्टि मे 
निबाहने थे। उनकी इस यज्ञस्वरूप उपासना से वे प्रथम घर्म्म अर्थात्‌ जगत्‌ को 
चलाने वाले आदि नियम प्रकट हुए। यहो वह धम्में है जिनकी ओर ऋग्वेद के 
अन्तिम सूक्‍त में संकेत किया गया है: 

ऋतअ्वयतत्यअ्वाभीदातपसोध्ण्यनायत---प्रजापति के अभीद्ध अर्थोत्‌ 
'प्रज्वयलित तप से ऋत और सत्य उत्पन्न हुए'। ऋत उन नियमों को कहते हैं 
जिनके अनुसार भौतिक जगत्‌ प्रचलित होता है और सत्य नैतिक जगत्‌ के 
चरिचालक नियमों को कहते हैं। सत्य का ही दूसरा नाम कम्मे सिद्धान्त है। देवों 
के मानस यज्ञ से ऋत्‌ और सत्य का उदय हुआ। जो कोई मनुष्य यज्ञ करता है वह 
महिमाशाली होता है और नाक के उस उत्कृष्ट घाम को प्राप्त होता है जहाँ 
पहिले के अर्थात्‌ पुराने कल्पों के साध्य देव रहते हैं। इस मत्र की व्याख्या उस 
प्रकार नहीं की जा सकती जिसका उदाहरण इसके पहिले दिया गया है। इस 
ढंग का कोई भी अर्थ निकालना मंत्र के अर्थ को अनर्थ में परिणत कर देना होगा । 


स्वामी दयानन्द सरस्वती ने इसकी पदार्थ नाम से इस प्रकार टीका की 
है, हे मनृष्यो, जो विद्वान्‌ लोग पूर्वोक्त झ्ञान यज्ञ में रत सर्वरक्षक अग्निव्तु 
ईश्वर की पूजा करते हैं वे ईश्वर की पूजा आदि धारणा रूप धर्म अनादि रूप से 
मुण्य है। वे विद्वान्‌ महत्त्व से युक्त हुए, जिस सुख में इस समय से पूर्व हुए 
साधनों को किये हुए प्रकाशमय विद्वान्‌ हैं उससे सब दु:ख रहित मुक्ति सुख को 
ही प्राप्त होते है। इसको तुम लोग भी प्राप्त होओ |” 


मेरी समझ में यह अर्थ कदापि समीचीन नहीं बैठता। पहिले तो इस सूक्‍्त 
मे सृष्टि से पूर्व के यज्ञ का प्रसंग है। इस मंत्र में उसके लिए अयजन्त और आसन्‌ 
जैसे भूतकाल सूचक शब्द आये हैं। स्वामी जी ने इनका अर्थ वत्तेमान कालिक 
शब्दों से किया है, जैसे अयजन्त के लिए उन्होंने पूजा करते हैं! का व्यवहार 
किया है और आसन्‌ के लिए है” कहा है। यह उनको इसीलिए करना पड़ा कि 
भूतकालिक अर्थ करने से इस मंत्र का संबन्ध वत्तमान कालिक विद्वानों के साथ 
जोड़ते नहीं बनता। 


दूसरी पक्ति में भी नम्नता से कहना पड़ता है कि अर्थ का अनर्थ किया गया 
है। साध्य का अर्थ किया गया है साधन किये हुए अर्थात्‌ साधन युक्त, दूसरे 
शब्दों में, साघक । जहाँ तक मैं जानता हूँ साध्य शब्द का यह अर्थ नहीं हो सकता | 
साधक का जो लक्ष्य होता है, जिसको सामने रखकर साधना की जाती है, 
उसको साध्य कहते हैं। स्वामी जी परम विद्वान्‌ थे। उन्होंने ऐसी घारणा बना 
ली थी कि मनुष्यों के अतिरिक्त किसी प्रकार के देवों का अस्तित्व नहीं है + 

इसलिए उनकों ऐसा अर्थ करना पड़ा। देव होते हैं या नहीं होते, परन्तु मंत्र 
यह कहता है कि पुरा काल के तपस्त्री अपने यज्ञ और तप के बल से नाक में रहते 
हैं, जो लोग उनका अनुसरण करेंगे वह भी उनकी ही भाँति नाक को प्राप्त होंगे + 


वस्तुतः नाक दिक्‌ की सीमा में नही है। वह उस विशेष आननल्दमयी अवस्था 
का नाम है जिसका अनुभव तपस्वियों और ऊंचे याजिकों को होता है। 


एक और उदाहरण देता हूं । दशम मंडल के १४वें सूक्‍त में सद्योमत अर्थात 
तत्काल मरे हुए प्राणी की आत्मा से कहा जाता है : 


प्रेष्ि प्रेहि पं्चितिः पृव्येंभिः यत्रा नः पूर्व पितरः परेयु: । 
उभा राजाना ल्वधया मदन्ता यम पद्यासि वरुण च देवम्‌ ॥ 


जाओ, जाओ उस पुरातन मार्ग से जिससे हमारे पहिले के पितृगण 
गये थे। वहाँ तुम अमृतान्न से तृप्त दोनों राजाओं को देखोगे, यम्त और वरुण 
देव को ।! (ऋक_ १०, १४, ७) 


इस मंत्र में स्पष्ट शब्दों में उस अनुभव का चर्चा है जो मरने पर आत्मा 
को होता है। उससे कहा गया है कि तुमको यम और वरुण नाम के दोनो 
देवों के दर्शन होंगे । ये शब्द पृथ्वी पर स्थित किन्ही वर्त्तमान-कालीन विद्वानों 
के लिए नहीं कहे जा सकते । मरने पर किन्‍्हीं दो विद्वानों के दर्शन होते की 
कोई सम्भावना नहीं हो सकती । इन शब्दों के द्वारा किसी प्राकृतिक दृगृविषय 
का भी वर्णन नहीं प्रतीत होता । परमात्मा के लिए भी इनका व्यवहार नहीं 
हुआ है। एक तो, पहिली बात यह है कि ईश्वर एक है, मरमे पर दो ईइबरों 
का दर्शन होगा, ऐसा कहना निरर्थक वाक्य है। दूसरी बात यह है कि यह कहने 
का क्या तात्पर्य होगा कि दो रूपों में ईश्वर स्वधा से, अमृत से, तृप्त हो रहा है; 
ओर तीसरी एक सबसे बड़ी बात यह हैं कि मरने वाले को ईश्वर का दर्शन 
क्यों होगा ? यह मंत्र किसी योगी की आत्मा को सम्बोधित करके नहीं का 
गया है। साधारण गृहस्थ का चर्चा है। हर मरनेवाला व्यक्ति ईश्वर-साक्षात्कार 
का अधिकारी नहीं हो सकता । यदि ऐसा माना जाय तो योग आदि साधना का 
कोई प्रयोजन नहीं रह जायगा। मरते पर सबको ही ईश्वर का साक्षात्कार हो 

जायगा। सभी मुक्त हो जायंगे। ऐंसी दक्ष में तो भरुति के ये बावय झूठे हो 
जायंगे---ऋते श्ानाक्ष मुकितः--'सान के बिना मुक्ति नहीं होती ।' 


यावज्ञ क्षीयेत कर्म शुभमाशुभ सेव ब्रा। 
तावन्न जायते सोक्षों नुणां कल्पशतेरपि ।॥। 


जब तक शुभ और अशुभ कर्म्मों का क्षय नहीं होता तब तक सौ कल्पों 
में भी मोक्ष की प्राप्ति नहीं हो सकती । 


और अधिक उदाहरण देने की आवश्यकता नहीं है। यह स्पष्ट ही है 
कि बेद में देव शब्द और चाहे जिन अर्थों में आया हो परन्तु उसमें किन्हों विशेष 
प्रकार के व्यक्तियों को भी अभिलक्षित किया गया है जो मनुष्यों से भिन्न 
हैं । इसी प्रकार इन्द्र आदि शब्दों का व्यवहार भले ही परमात्मा के लिए किया 
गया हो परन्तु वह केवल यौगिक शब्द नहीं है। उनके द्वारा किन्‍्हीं ऐसे व्यक्ति- 
विशेषों की ओर संकेत किया गया है जितको देव कहा गया है । 


मेरे कहने कायह तात्पय नहीं है कि वेदों में देव शब्द सर्वत्र एक 
ही अर्थ में प्रयुक्त हुआ है। वेद के सम्बन्ध में ऐसा माना जाता है कि 
उसमें जो कुछ लिखा है वह ईश्वरीय ज्ञान है और वह पुस्तक अपौरुषेय 
है अर्थात्‌ वेदमंत्रों की रचना किनन्‍्हीं मनुष्यों ने नहीं की है। जहाँ 
तक ईश्वरीय ज्ञान होने की बात है, वस्तुत: सभी सच्चा ज्ञान ईश्वरीय 
होता है। विज्ञान वेत्ता को अपनी प्रयोगशाला में प्रकृति के जब किसी रहस्य की 
उपज्ञा होती है तब ऐसा मानना उचित ही है कि वह ज्ञान ईश्वर से प्राप्त 
हुआ है। कथा प्रसिद्ध है कि आज से कई सौ वर्ष पहिले आकिमिदीज़ एक 
सार्वजनिक स्नानागार में नहा रहे थे। वह नहाते जा रहे थे और इस समस्या 
पर विचार कर रहे थे कि जब कोई वस्तु पानी में पड़ती है तो उसका कितना 
अंश ड्बता है और क्‍यों । उनका चित्त इसी विषय पर एकाग्र हो गया था । 
एकाएक उनकी समझ में यह बात आ गई और सुधबुघ यहाँ तक भूल गईं कि 
स्तानागार से निकल कर साइरेक्यूज नगर की सड़कों पर यूरीका कहते हुए 
अपने घर की ओर नंगे दोड़ गये । यूरीका का अर्थ है “मैंते उसे पा छिया!! ऐसा 

आानना जनुच्षित न होगा कि आकिमिदीज्ञ की मानस अवस्था एक प्रकार की 
समाधि थी | उनको नहाते समय ईश्वरीय ज्ञान प्राप्त हुआ । 


बेदों में भी ईश्वरीय ज्ञान है, इसमें सन्देह नहीं; परन्तु समूचे वेद में ईश्वरीय 
ज्ञान है यह कहना भी उचित न होगा। उदाहरण के लिए इस मत्र की देखिए : 


द्वावशारं नहि तज़्जराय दर्वति चक्र परि दुयामृतस्य। 
आ पुष्ना अरने सिथनासो अज्र सप्त शतानि विश्वतिशय तस्थुः॥ 


(ऋरु १, १६४, ११) 


बारह अरोवाली पहिया कभी बिगड़ती नहीं, वह ऋत के आकाश के 


चारों ओर घूमती रहती है, हे अग्नि, तुम्हारे ७२० पुत्र जोड़ों में बँटे हुए वही 
रहते हैं ।' 


, स्पष्ट ही इस मंत्र में कोई ईश्वरीय ज्ञान नहीं है। यहाँ वर्ष का वर्णन है। 
यह १२ अरे बारह महीने हैं। साल के ३६० दिन होते हैं जिनके दिन रात 


दोनों को छेकर ७२० की संख्या होती है। यह बात तो मनुष्य अपने साधारण 
अनुभव से जान सकता है । 


मंत्रों के साथ जिन ऋषियों के नाम गिनाये जाते हैं उनको मंत्रकर्ता न कह 
कर मंत्रों का द्रष्टा कहा जाता है। ऐसा माना जाता है कि समाधि की अवस्था 
में यह मंत्र उनकी बुद्धि मे आप से आप ईश्वर को ओर से स्फुरित हुए। ऐसा 
नहीं हुआ यह तो मैं नहीं कहता, परन्तु वेद में जितने मंत्र हैं सब इसी 
अकार के हैं ऐसा कहना भी कठिन प्रतीत होता है। कुछ मंत्रों से ऋषियों का 
कतु त्वाभिमान प्रत्यक्ष ही झलकता है । उदाहरण के लिए ऋग्वेद के प्रथम 
मंडल के १६४वें सुक्‍त के ५वें मंत्र को देखिए : 


पाकः पृछ्छामि सनसा विजानन्देवानामेना निहिता पदानि। 


'मेरी बुद्धि अपरिपक्व है। में मत से इस बात को नहीं जानता हूँ 
अत: पूछता हूं कि देवों के पद (घाम या निवास स्थान ) कहाँ हैं ? ' 


( २९ ) 
इसी सूकत के ४९वें मंत्र में ऋषि दीघेतमा कहते हैं-- 


हे घन को देनेवाली, वसुओं का ज्ञान रखने वाली, सौभाग्यप्रद सरस्वती, 
अपना वह अक्षय स्तन जो सुख का स्रोत है, जिससे तुम सब उत्तम, वस्तुओं का 
पोषण करती हो, हमारे प्रतिपालन के लिए हमको प्रदान करो ।' इन मंत्रों से' 
यह बात निविवाद रूप से स्थिर होती है कि यह किसी मनुष्य के हृदम के उद्गारु 
हैं। एतत्‌ सम्बन्धी शंका को दूर करने के लिए मैं एक और मंत्र देता हूं । 


हिरण्यत्तूप: सबितयंया त्वा डिरसो जुल्े वाजे अस्मित्‌ । 
एवा त्वार्चश्नवसे वन्दमानः सोमस्येवाश्‌ जागराहम्‌ ॥ 
(ऋक--१०, १४९, ५) 


हे सविता, जिस प्रकार अगिरा के पुत्र हिरण्यस्तुप ने इस अग्नि में आपको" 
आहुति दी थी उसी प्रकार उनका पुत्र मैं अर्चन आपकी बन्दना करता हूँ। जैसे 
लोग सोम की रक्षा में जागते रहते है उसी प्रकार मैं आपकी सेवा में जागृत हूँ ।' 
यहाँ इस बात का कोई सन्देह हो ही नहीं सकता कि इस मंत्र के ऋषि अर्चन 
मंत्रद्रष्टा नहीं है । 


अस्तु, ऋषि लोग मंत्रद्रष्टा रहे हो या मंत्रकर्ता, वेद मंत्र उनके ही' 
द्वारा अववरित हुए हैं और उनका अवतरण मनुष्य समाज में और मनुष्यों के 
लिए हुआ था। जो ग्रन्थ मनुष्यों के हित के लिए बताये जायंगे उनका रचयिता 
चाहे कोई भी हो, उनमें ऐसी बातें निश्चय ही आयेंगी जिनमें मनुष्यों की अभि- 
रुचि होती है और जिनके द्वारा मनुष्यों का प्ररोचन हो सकता है। सनुष्य दिक्‌ 
और काल में कहीं न कहीं रहते हैं, किसी प्रकार की जलवायु में पलते हैं। यह 
कैसे सम्भव है कि उस जलवाय्‌ का, वहाँ की ऋतु का, वहाँ के प्राकृतिक पर्य्या- 
बरण का, कुछ चर्चा न हो ? उपदेष्टा ईश्वर हो या मनुष्य, परन्तु हिभाचछादित 
घाव प्रदेश में रहने बालों तथा जलूते बालू से आच्छादित मरु देश के निवासियों 
को उपदेश देने के लिए भाषाओं में अन्तर होगा ही । यदि कोई ऐसी ऐतिहासिक 
घटनायें हुई होंगी जिनसे जन मानस प्रभावित हुआ होगा तो किसी ते किसी रूप 
में उनका भी चर्चा करना ही होगा। बाइबिल, कुरान, अवेस्ता, इन सब की भाषा 
क्राव्यात्मक है | यही अवस्था वेद की है । 


7 आश. ) 


शुद्ध याजुष मत्रों को छोड़कर, जो गद्यात्मक हैं, वेद पद्मात्मक है। साम 
ऋूप से वेद मंत्र गाये भी जाते हैं। वेद के प्रत्येक पाठक को यह मानना होगा 
कि वेद शुष्क पद्म नहीं है, काव्यमय है। काव्य कहने का तात्पर्य यह हैं कि वह्‌ 
रसात्मक है। वेद मंत्रों से रस का उदबोध होता है। रस जगानेवालो भाषा में 
शब्दों के ध्वन्ितार्थों और व्यंग्या्थों से काम लिया जाता है। अनेक प्रकार की 
लक्षणाओं का व्यवहार होता है । काव्यमयी रचना प्रायः अलंकार-बहुला होती 
है। केद मंत्रों में अनेक जगह न, इव जैसे शब्दों का उपयोग करके उपमाओं 
से काम लिया गया है। यह आश्चर्य की बात ही होती यदि ऐसी अवस्था में 
चेदमंत्रों में प्राकृतिक और मानस अनुभूतियों या ऐतिहासिक घटनाओं का चर्चा 
न होता। ऐसा चर्चा करने में कवि को शब्दों का व्यवहार ऐसे अर्थों में करता 
'पड़ता है जो लछोक में सामान्यतया प्रचलित नही होते । लौकिक भाषा मे भी 
मनुष्यों को सिह, वृ५, ऐसी उपाधियाँ दी जाती हैं। बेद में भी देव आदि गब्द 
ऐसे अर्थों में प्रयुक्त हुए हों तो कोई आइचये की बात नहीं है। 


एक और बात ध्यान में रखने की है | कोई भी समाज हो उसके सब 
मनुष्य एक ही शारीरिक, बौद्धिक या सांस्कृतिक स्तर पर नहीं हुआ करते । 
उनके आध्यात्मिक और दाशंनिक स्तरों में भी बहुत अन्तर होता है। हम अपने 
समाज में इस बात को प्रत्यक्ष रूप से देख सकते है कि अपने को हिन्दू कहनेवालों 
में ऐसे भी लोग हैं जिनके लिए पौत्तेलिक शब्द उपयुक्त है। यदि वे किसी 
मंदिर मे जाते है तो उनके लिए वहाँ प्रतिष्ठित पत्थर या घातु का टुकड़ा ही 
पूजास्पद होता हैं। ऐसे छोग उस जगह की भी पुजा करते हैं जहाँ किसी तथोक्‍्त 
साधु का शरीर गड़ा होता है। किसी बाँस के टुकड़े की भी उपासना करते हैं, 
किसी पश, के प्रति भी नज्जीभूत होते हैं। उसी मंदिर में ऐसे छोग भी जाते हैं जो 
तत्रस्थ मूर्ति को प्रतीक मात्र मानते हैं। वे मूर्ति के रूप में अपने उपास्य की 
स्तुति करते हैं। उसके गृणों के प्रति उनकी श्रद्धा है। दोनों प्रकार के मनुष्य 
एक ही स्तोत्र पढ़ते हैं, परन्तु उस स्त्रोत के वाच्यार्थ उनके लिए भिन्न भिन्न होते 
हैं। तीसरे मनुष्य को मूर्ति की भी आवश्यकता नहीं होती । वह अपने उपाश्य 
को चारणा के द्वारा अपने चित्त में ही बैठाता है। 


जो बात हिन्दुओं के लिए कही गई है बह और लोगों के लिए भी चरिताथ 


( १ ) 


है । जो अवस्था आज है वह आज से सहस्त्रों वर्ष पहिले भी रही होगी। अपने 
को आय्यें कहने वाले और इन्द्र आदि भी उपासना करनेवाले सब छोमों का 
आध्यात्मिक स्तर एक न रहा होगा। एक हो मंत्र, एक ही स्तोन्न, एक ही शब्द, 
एक ही नाम उनके लिए अलूम अछरूग अर्थ रखते होंगे। आर्य्य संस्कृति में जो लोग 
ओड़े ही काल से दीक्षित हुए होंगे उनके लिए इन्द्र गरज कर पानी बरसने वाले 
खादल या स्तनयित्नू, कड़ककर गिरनेवाली बिजली, का नाम होगा । किसी 
और संस्कृत ब्‌ू द्विवाले के लिए इन्द्र उस शक्ति का नाम होगा जो बादक और 
बिजली को प्रचालित करती है। किसी दूसरे के लिए इन्द्र उस परमात्मा का नाम 
होगा जो अनेक नामों से, अनेक रूपों से, इस विश्व में व्याप्त है, जो सर्वरक्षक 
है, स्वंशक्तिसम्पन्न है, सर्वसाक्षी है। किसी योद्धा के लिए इन्द्र असुरों का 
विजेता होगा, तथा किसी साधक के लिए वह उन व्यक्तियों का प्रधान होगा जो 
अदृश्य हैं, जो जीवों के कल्याण में रत रहते हैं, जो आततायी को दंड देकर सम्मार्ग 
पर ले आते हैं। इन सभी प्रकारों के मनृष्य अपने को आर्य्य कहते होंगे, इन्द्र 
और देव जैसे शब्दों का व्यवहार करते होंगे। किस स्थल पर कौन सा अर्थ 
'रजना चाहिए यह निष्पक्ष बुद्धि की अपेक्षा करता हैं। न तो सब जगह स्थूल 
अर्थ से काम चल सकता है, न सवंत्र सक्षम दशेनसम्मत अर्थ ही लगाया 
जा सकता है। 


इस पुस्तक में मैंने यह दिखलाने का प्रयत्न किया है कि आर्य लोग प्रायः 
'उन्‍्ही विशेष प्रकार के व्यक्तियों की उपासना करते हैं जिनकी ओर मैंने ऊपर 
के अनुच्छेद में सब से अन्त में संकेत किया है। कम से कम उनमें जो सुसंस्कृत 
झोय थे उनको ऐसा विश्वास था कि विश्व में ऐसे उदात्त प्रकार के प्राणी हैं 
जो अदृश्य रहते हुए भी मनुष्य के हितसाधन में निरन्तर लगे रहते है। उनके 
ईलिए देव शब्द व्यवहार में आता था। 


देव शब्द को बाइबिल या कुरान के फ़रिश्ता या एंजिल बन्द के समानार्थक 
नहीं माना जा सकता । इस्लाम या यहुदी धर्म्मों के अनुसार फ़रिश्तों की सूब्दि 
ईदबर ने विशेष प्रकार से और विशेष कामों के लिए की थी। परन्तु देवगण 
चस्तुत: और जीवों से भिन्न नहीं है । केवछ अपने तप के द्वारा उन्होंने अपने 
को ऊँचे पद पर पहुँचाया है। वह पद नित्य नहीं है। देवत्य मोक्ष से नीचा है। 


( 8२ ) 


देवत्व के अन्त होने पर कुछ देवगण जिन्होंने अपने देवत्व काल में विशेष साधना 
की है मुक्त हो जायंगे। शेष को फिर जन्म छेना होगा। ऐसे ही देवों को आजान 
देव या साध्य देव कहते हैं! कुछ काल के लिए सत्कर्म्म के बल पर दूसरे मनुष्य 
भी देवत्व प्राप्त कर लेते हैं, उनको कर्म्म देव कहते हैं। उपासना साध्य देवों 
की ही की जाती है। बह अपने तप के बल से जिन शक्तियों का उपाजेन कर चुके 
हैं उनसे इतरद्‌ जीवों को छाभ पहुँचा सकते हैं। मुख्यतया यही लोग आरय्यो के 
अपास्य थे और उन्हीं की सूची में काल पाकर परिवर्तन हुए । उसी परिवर्तन को 
इस पुस्तक में विकास संज्ञा दी गई है। 


इस स्थल पर कुछ शब्द पुराणों के सम्बन्ध में भी कहना आवश्यक प्रतीत 
होता है । मूल पुस्तक में जो लिखा गया है. उससे किसी को यह भ्रम हो 
सकता है कि मैं पौराणिक वाऊुमय को नितान्त हानिकारक और दूषित मानता 
हैँ। वस्तुतः यह बात नहीं है। ऐसा कहा गया है कि आत्मा पुराणम्‌ वेदस्थ-- 
पुराण वेद की आत्मा है। यह बात यथार्थ है। मैंने जो कुछ आपत्ति की है वह 
पुराणों के वर्त्तमान रूप पर। बहुत से विद्वानों का ऐसा मत है कि पुराणों का 
मूल कोई एक ग्रन्थ रहा होगा । सम्भव है उसके रचयिता व्यास ही रहे 
हो । उसी मूल पुराण में एक ओर तो काट छाँट करके और दूसरी ओर बहुत 
सी नयी बातों का समावेश करके उन ग्रन्थों की सृष्टि की गई हो जो आजकल 
पुराण और उपपुराण के नाम से प्रसिद्ध हैं। उस मूल पुराण में क्या था इसको 
जानने का सम्भवतः: आज कोई साधन नही है। परन्तु इतना तो प्रतीत होता है 
कि वह पुस्तक उस प्रकार की न रही होगी जैसे कि आजकल के इतिहास ग्रन्य 
होते हैं । 


साधारणतः इतिहास की पुस्तकों मे घटनाचऋ का वर्णन होता है। इतिहास 
का लेखक इस बात का प्रयत्न करता है--कम से कम यह आशा की जाती है कि 
वह इस बात का भ्रयत्त करेगा--कि घटनाओं का यथावत्‌ वर्णन करे । घटना 
शब्द का व्यवहार यहाँ व्यापक अ्े में हुआ है। जनता की सामाजिक, आशिक, 
राजनीतिक और सांस्कृतिक व्यवस्था भी इस शब्द के अन्तर्गत है। जहाँ तक 
पुराणों को देखने भरे प्रतीत होता, है , मूल, पुराण के लेखक का लक्ष्य इससे कुछ. 
भिन्न था। रामायन गौर महाभारत किसी ह॒द तक इस दिशा में चलते हैं 8 


( रेहईे ) 
इसीलिए उनको प्राचीन काल से ही इतिहास कहा गया है। 


ऐसा प्रतीत होता है कि पुराणों के रचयिता ने अपने सामते कुछ उस प्रकार 
का लक्ष्य रखा था जिससे आजकल कम्युनिस्ट विद्वान्‌ प्रेरित हुए प्रतीत होते हैं। 
इन विद्वानों के सामने एक सिद्धान्त है, जिस पर उनको अटल विश्वास है। 
उनका यह दृढ़ मत है कि मानव समाज में जो छुछ भी विकास हुआ है उसका 
नोदन आर्थिक नियमों ने किया है। राजनीति और अर्थ नीति ही नहीं, सामा- 
जिक व्यवस्था और शिक्षा ही नही, वरन्‌ धर्म्मं और दर्शन के पीछे मी आथिक 
नियम काम करते हैं। उनके इस सिद्धान्त को इतिहास की आर्थिक मीमांसा 
कहते हैं। वह घटनाओं का चर्चा करते हैं परन्तु इस प्रकार कि चर्चा के द्वारा 
इस सिद्धान्त का निरुषण हो | घटनाचक्र में उनको यही सिद्धान्त कार्य करता दे व 
पड़ता है। घटनायें गौण हैं और उनकी महत्ता इतनी ही है कि उनके द्वारा सिद्धान्त 
का रूप स्पष्ट किया जा सकता है। कुछ ऐसा ही लक्ष्य मूल पुराण से रचयिता 
के सामने भी रहा होगा, यद्यपि उनकी आस्था जिस सिद्धान्त पर थी वह कम्युनिस्ट 
सिद्धान्त से नितान्त भिन्न था। ऐसा लगता है कि वह “यतो घर्म्मस्ततो जय: 
घम्म की ही विजय होती है, इस सिद्धान्त की पुष्टि में ऐतिहासिक घटना चक्र को 
दिखलाना चाहते थे। उनके लिए भी घटनाओं का महत्व गौण था, उनकी सत्ता 
और महत्ता केवल उदाहरण के रूप में थी। सत्र यही दिखलाना था कि अन्त 
में विजय धम्में की हुई! इसलिए घटनाओं का वर्णन है भी तो बहुत ही सूक्ष्म 
रूप में । प्रकृत्या मूल पुराण में उस समय तक की घटनाओं से काम लिया गया 
होगा जो उसकी रचना काल तक हो चुकी होंगी। पीछे से जब उसके कई 
संस्करण हुए तो और भी घटनायें जोड़ी गई । 


ग्‌प्त साम्राज्य के प्रतापसूर््यं के ढलने के साथ साथ पुराण लिखने का काम 
भी प्रायः समाप्त हो गया । मुख्य पुराण प्रायः लिखे जा चुके थे । देश छोटे छोटे 
राज्यों में बेंट गया। न तो इतिहास, न भूगोल का व्यापक ज्ञान रह गया। परन्तु 
मुख्य पुराणों ने फिर भी मूल पौराणिक मर्य्यादा को कुछ हृद तक निबाहय । बात 
केवल इतनी हुई कि न तो वह घटनाओं का पूरा वर्णन देकर इतिहास कोटि तक 
यहुँच सके, न 'यतो घधर्म्मस्ततोजय:' की पुष्टि ही कर सके। 


इसका एक भृर्य कारण था ये पुराण परग्श्रष्ट हो गये। इन्होंने 


हिं०--३ 


( ढै४ड ) 

अपने को साम्प्रदायिकता में उलझा दिया । प्रत्येक पुराणकार किसी देव-देवी 
की उपासना का प्रचारक बन गया और इस प्रकार के कार्य के लिए दूसरे देव- 
देवियों की निन्दा करना भी आवश्यक समझा गया। परिणाम यह हुआ 
कि धमम्म के स्वरूप का निरूपण न हो सका, फिर उसकी जय किस प्रकार दिख 
छायी जा सकती थी? परमतदृषण की स्पर्द्धा इतनी आगे बढ़ी कि सभी 
देव मूर्ख, लोभी, कामी, अपमार्गगामी और निरलेज्ज बना दिये गये। यदि 
मूल वैदिक उपासना तक अपने को सीमित रखा जाता तो यहबात न होने 
पाती । कहने को सबने ही अपने को श्रुति का अनुयायी घोषित किया परन्तु पदे- 
पदे श्रुति की निस्सारता और निरर्थकता प्रतिपादित की गई । 


पुराणों में बहुत सी उपयोगी सामग्री है जिसका अभी पर्याप्त रूपसे 
अध्ययन भी नही हुआ है। इस विषय मे शोध की अपेक्षा है। इसमें कोई सन्देह 
नहीं है कि उनमें ऐसी सामग्री भरी पड़ी है जिससे हमारे देश के मध्यकालीन 
और प्राचीन इतिहास पर बहुत प्रकाश पड़ सकता है। इतना ही नही, 
आय्ये जाति के सम्बन्ध मे ऐसे बहुत से ज्ञान की उपलब्धि हो सकती है जिसका 
सम्बन्ध आज से कई सहस्त्र वर्ष पहिले के जीवन से है और जो अब विस्मृतप्राय हो 
गया है। यह वह बातें है जिनके समुच्चय ने उस आर्य्य संस्कृति को जन्म दिया 
था जिस पर आज भी हम गवं करते है। 


दुःख का विषय यह है कि पुराणों में उपादेव बातों के साथ साथ ऐसी 
बहुत सी बातें परिलक्षित होती हैं जो उनके पठन पाठन की ओर से अरुचि पैदा 
कर देती हैं। पुराणों के सम्बन्ध मे आगे के अध्यायो मे जो कुछ लिखा गया है 
उसको इसी पृष्ठिभूमि मे देखना चाहिए ।# 
#आनन्द के वल्‍लभ भाई विद्यापीठ के डा० ए० वी० पण्ड्या ने आय्यों 
का भारत आगमन' शीर्ष क निवन्ध लिखा था। इस भूमिका के लिखने में मुझको 
उससे जो सहायता मिछी है, उसके लिए मैं डा० पण्ड्या का अनुगृहीत हूँ । 


अथम खण्ड 


वेदिक काल 


पहला प्रध्याय 
बेद 


हिन्दू समाज की जो कुछ विशेषताएँ हैं, हिन्दू संस्कृति की जो सूल- 
भूत मान्यताएँ हैं, उन सब का आधार और उद्गम वेद है, यह सर्वेमान्य 
सिद्धान्त है। 


कहने का यह तात्पर्य नहीं है कि आज के दिन जो लोग हिन्दू कहलाते 
हैं उनकी संस्कृति को वैदिक संस्कृति कह सकते हैं। संस्कृतियाँ अपरिवर्तनशोछू 
नहीं होतीं। अपने सहस्नों वर्ष के इतिहास में भारत ने बहुत से उतार चढ़ाव, 
चहुत से परिवर्तन देखे हैं। यहाँ कभी वह छोग रहते थे जो अपने को आर्य 
कहते थे। पर अकेले वह लोग ही इस देश के निवासी नहीं थे । उनके सिवाय 
वह लोग भी यहाँ बसते थे जिनको द्रविड़ कहना उचित होगा। इन दोनों के 
अतिरिक्त बहुत बड़ी संख्या उन लोगों की भी थी जिनके वंदाज गोंड, भील, कोल 
आदि नामों से पुकारे जाते हैं। इन सब के अपने रहन सहन के ढंग थे, अपने 
विश्वास थे, अपनी संस्कृतियाँ थीं। एक देश के रहने वालों का एक दूसरे से 
प्रभावित होना स्वाभाविक था और इस पारस्परिक आदान प्रदान के परिणाम 
स्वरूप एक मिली-जुली संस्कृति का उदय होना भी स्वाभाविक था। इस 
संस्कृति के मुख्य जबयव आप्यों और द्रविड़ों के जीवन से आये, यद्यपि बाय्यों 
की देन का अंश बड़ा था। यह मिलीजुली संस्कृति ही हिन्दू संस्कृति का 
पूर्व रूप थी । 


पाइचात्य विद्वानों ने यह मत फैलछाया कि आय्ये मध्य एशिया के मूल 
निवासी थे। उन्होंने भारत पर आक्रमण किया और बहाँ के आदिम निवासियों 
को हरा कर यहीं बस गये। आर्यो के आक्रमण के आगे आदिवासी पीछे हटते गये 
ओर बत्त में उनको जंगलों और पहाड़ों में जाकर श्वरण मिली ६ मुझे यह मत 


३८ हिस्दू देव परिवार का विकास 


समीचीन नहीं प्रतीत होता । इसके लिए पुष्ट प्रमाण नहीं हैं। मनुष्य जाति कब 
कहाँ प्रकट हुई, कोई नहीं जानता, आज से लाख पचास सहस्र वर्ष पूर्व कौन 
कहाँ रहता था यह भी निश्चय के साथ नहीं कहा जा सकता, पर यह निरिचत 
है कि जिस समय हमको आगस्यों का सबसे पहिले परिचय मिलता है उस समय 
वे भारत में ही रहते थे, सप्तसिन्धव प्रदेश के निवासी थे । उनको इस बात 
की कोई स्मृति नहीं थी कि हम लोग कहीं बाहर से आये हैं । वे अपने को विदेशी 
विजेता के रूप में नहीं देखते थे। अथर्वबेद में पृथिवी सूकत नाम का प्रसिद्ध सूकत 
है जिसमें मातृ मूमि की प्रशंसा और वंदना की गयी है, उसमें भी यही कहा गया 
है कि यही वह भूमि है जिसमें हमारे पूर्वज रहते थे। अतः ऐसा मानना ही ठीक 
प्रतीत होता है कि आर्य लोग भी इस देश के मूल निवासी थे। 


देश पर कई बार आक्रमण हुए। शक, हण, पठान और मुगल आये। 
प्राय: जो आया यहाँ बस गया। सब के अपने अपने घामिक विश्वास थे, रहन 
सहन के पृथक ढंग थे, संस्कृतियाँ थी। आदान प्रदान का क्रम चलता रहा। 
कुछ लोग हिन्दू समाज के अविच्छेद्य अंग बन गये, कुछ अलग रहे। परन्तु 
सस्कृतियों का संपर्क जारी रहा और उसके फलस्वरूप उस भारतीय संस्कृति का 
जन्म हुआ जिस पर प्रत्येक भारतीय गवे करता है। ज्यों ज्यों देश में भावनात्मक 
एकता की बुद्धि होगी त्यों त्यों भारतीय सस्कृति अधिक विकसित और पुष्ट 


होगी । 


परन्तु यह बात भुलाई नही जा सकती कि भारतीयों में बहुत बड़ी संख्या 
उन लोगों की हैं जो अपने को हिन्दू कहते हैं। जो इस्लाम और ईसाई धर्मों के 
अनुयायी हैं उनमें से भी बहुत बड़ी सख्या हिन्दू कुलों से ही आयी है। अतः 
परम्परागत हिन्दू संस्कारों, विव्वासो, आचारों का देश मे प्राघान्य है। 
भारतीय संस्कृति की आधारशिला हिन्दू संस्कृति ही है। अनेक छोटी बड़ी 
नदियों के मिलने से गंगा का प्रवाह बना है। सब एक दूसरे से ऐसा घुल-मिलल 
गयी हैं कि उनके जलों की पृथक्‌ सत्ता का अब कहीं पता नहीं चलता । परन्तु इस 
जरू-समूह का आदि स्रोत तो वही पावनघारा है जिसे भगीरथ पुृथिवी पर रूपये 
थे। उसी ने गंगा को गंगा बनाया है, यों नदियाँ तो बहुत हैं। 


इस हिन्दू संस्कृति का परिचय उस वाहझुमय से मिलता है जिसकी भाषा 


चैय ३९ 


संस्कृत है। संस्कृत में भी सहस्रों ग्रंथ हैं जो हिन्दू, मुख्यतः आय्य, जीवन के 
विभिन्न अंगों पर प्रकाश डालते हैं, परन्तु इन समस्त पुस्तकों से प्राचीन 
और प्रामाणिक वेद हैं। यह सर्वविदित है कि वेद पृथियी की सबसे प्राचीन 


पुस्तक है। 


ऐसा माना जाता है कि दो प्रकार की पुस्तकों के समुच्चय को वेद कहते 
हैं : संहिता और ब्राह्मण। कई विद्वान बाह्यण ग्रंथों को वेद संज्ञा नहीं देते । 
पर संहिताओं के सम्बन्ध में कोई मतभेद नहीं है। संहिताएं कहने को तो चार 
हैं---ऋग्वेद, यजुर्वेद, सामवेद (और अधथर्वचेद; परन्तु बस्तुतः इनको पाँच 
कहना चाहिए क्‍योंकि यजुर्वेद की दो पृथक्‌ संहिताएं हैं : कृष्ण और शुक्ल । वेद 
की संहिताओ में ऋग्वेद का प्रमुख स्थान है, वह सबसे प्राचीन है और उसकी 
ही छाया पर्याप्त मात्रा में दूसरी संहिताओं पर पड़ी है। वह दस मंडलों में 
विभकत है और प्रत्येक मंडल में बहुत से सूक्‍त है। सूकत मंत्रों के समूह होते 
हैं। ऋग्वेद में लगभग साड़े दस सहस्थ मंत्र हैं। प्राचीन आर्य्य जीवन की 
जितनी अच्छी झलक ऋग्वेद में मिलती है उतनी अन्यत्र अलमभ्य है । 


प्रस्तुत पुस्तक में हिन्दू देव परिवार के विस्तार का अध्ययन करना है। इस 
अध्ययन को हिन्दू संस्कृति के आदिकाल अर्थात्‌ वैदिक काल से आरम्भ करना 
होगा। वेदों में देवों का चर्चा प्रचुर मात्रा में है। यह देखना होगा कि आय्यों 
की दृष्टि में देवों का क्या स्वरूप था। 


वैदिक काल कब था, बेद आज से कितने वर्ष पूर्व की बात करते हैं, इस 
विषय की ओर भी दृष्टिपात कर लेना अप्रासंगिक न होगा। पाश्चात्य विद्वान्‌ 
कहते हैं कि वैदिक काल अधिक से अधिक ईसा से १५०० वर्ष पूर्व जाता है, 
अर्थात्‌ वह आजकल से ३५०० वर्ष पूर्व के आगे नहीं जाता। इस कथन के लिए 
कोई प्रमाण नहीं है। पश्चिमी विद्वान, चाहे वह बहुत कट्टर ईसाई न भी हो, 
बाइबिल से प्रभावित होता ही था। वह बचपन से उसी वातावरण में पछा था। 
बाइबिल के अनुसार ईदवर ने ईसा से लगभग ६००० वर्ष पूर्व सृष्टि की थी। 
ब्त: सारा इतिहास ८००० वर्षों के भीतर भरना था। मिस्र, जैबिलन, यहूदी 
सम्यताओं के अवशेष सामने थे। सब बातों को सोचकर उन लोगों ने भारतकों 

४०७०० वर्ष दे दिये। भिल्न की प्राचीनता कम से कम ६००० वर्ष तक जाती है 
परन्तु भारत को इतना पुराना मानना अभीष्ट नहीं था। 


परन्तु वेदों का भीतरी साक्ष्य इसके बहुत पीछे जाता है। यह सभी 
आलोचक मानते हैं कि ऋग्वेद में बहुत उत्कृष्ट कोटि की कविता मिलती है। 
ऐसी कविता यकायक नहीं मिल जाती । सैकड़ों वर्षों की साहित्यिक प्रगति और 
साघना के बाद ऊँची कविता, भाव और भाषा से पुष्ट रचना, लिखी जा सकती 
हैं। फिर अनेक बार अपने से पहिले के लोगों को याद किया गया है : अग्निः 
पूर्व भिऋषिमिरोडो नूसनेरत--अग्नि की उपासना पहिले के ऋषि भी करते 
थे और नूतन ऋषि भी करते हैं। स्थान-स्थान पर नः पूर्वेषितरः हमारे 
पूरवंपितृगण, नवग्व, दशग्व, (मनवः) मनुजों का चर्चा होता है। इस मतव: 
शब्द को ही लोजिए। ऋग्वेद में यह स्मृति शेष है कि उस काल के पहिले कई 
मन्‌ हो गये हैं। मनुकाल के सम्बन्ध में कई मत हैं। उनमें सबसे सीधा मत इस 
प्रकार है : 


चान्द्र वर्ष में ३२५५ और सौर वर्ष में ३६५ दिन होते हैं। इस प्रकार दोनों 
में १० दिन का अन्तर होता है। हम दोनों को मिलाने के लिए प्रति तीसरे साल 
३० दिन अर्थात्‌ एक मास बढ़ा देते हैं। यदि ऐसा न किया जाय तो पर्षों में 
व्यतिक्रम पड़ जाय। वही पर्व कभी जाड़े, कभी गर्मी, कभी वर्षों में पड़ा करें। 
परन्तु यदि तीसरे साल अधिमास न जोड़ा जाय तो ३५५ सौर वर्षों में दोनों वर्ष 
आप ही मिल जायंगे। कुछ शास्त्रकारों के मत से एक मन्वन्तर, एक मनु का 
शासन काल, ३५५ वर्षो का होता है। १४ मन्वंतरों का एक कल्प होता है। 
इसलिए एक कल्प में ४९७० वर्ष हुए। २, २ मनुओं के बीच मे २, २ वर्ष की 
सन्षि होती है। इस प्रकार ३० वर्ष सधि के जोड़कर एक कल्प ५००० वर्ष का 
होता है। दूसरे शास्त्रकारों के मत से एक मन्वस्तर ३,०२,४०,००० वर्षो का 
होता है। यह संख्या ३५५ से तो बहुत बड़ी है। इसको १४ से गुणा करने से 
कल्प की जायु आ जायगी। देद में 'मनवः” (मनुओं) का चर्चा करते समय 
मन्वन्तर का कौन सा मान दुष्टिगत था, हम निश्चित रूप से नहीं कह सकते, 
परन्तु यदि ३५५ वर्ष भी मान लिया जाय तो अपने समय से ३,४ मन्वन्तर अर्थात्‌ 
कम से कम १२,१३ सौ वर्ष पहिले की ओर संकेत किया गया होगा। 


थेद है 


भगवदगीता में श्रीकृष्ण अपनी विभूतियों का चर्चा करते हुए अर्जुन से 
कहते हैं : 


भासातनां सार्यशीर्षोफ्हूं ऋतूनां कुसुमाकर:। 


मं महीनों में मार्गशीर्ष और ऋतुओं में बसन्‍्त हूं ।' पुराने भाष्यकारों का 
इधर ध्यान नहीं गया था। परन्तु बहुत खोज करके लोकमान्य तिलक ने यह 
निष्कर्ष निकाल्य कि वेदों में उस समय की स्मृति सुरक्षित है जब मार्गशीर्ष 
सहीने में वसन्‍्त होता था। आजकल तो हम वसन्‍्त पंचमी को माघ में मनाते 
हैं और वसन्‍्त ऋतु चैत्र में होता है। ज्योतिष शास्त्र के अनुसार मार्गशीर्ष 
में वसन्‍त आज से १० सहस्न वर्ष पहिले होता था। 


कम से कम एक संकेत इससे भी पुराने काछ की ओर है। ऋग्वेद के दक्षम 
मंडल के ८५वें सूकत का १३वाँ मंत्र कहता है : 


सूर्याया वहतुः प्रागात्‌ सविता यस्वासूजत्‌ । 
अधासु हन्यन्ते गावो््जुन्यो: परय हचते ॥ 


“सूय्यं ने अपनी लड़की सूर्य्या को जो सामग्री विवाह में दी थी वह आगे चली। 
अधा (मधघा) नक्षत्र में तो उसको ले चलने वाले बैलों को पीटना पड़ता है, 
अर्जूनी (फाल्गुनी) नक्षत्र में गाड़ी वेग से चलती है।' 


बैल घीरे चले होंगे, इसलिए उनको पीटना पड़ा होगा, उनके तेज़ चलने 
से गाड़ी वेग से चली होगी। पर इस सब का अर्थ क्या है ? पुराने भाष्यकारों 
का इधर ध्यान नहीं गया। हार में कुछ भारतीय विद्वानों ने इस प्रश्न पर 
विचार किया है। उनका कहना है कि इस मंत्र में एक ज्योतिष दृग्विषय का 
वर्णन है। 


आजकलरू २३ दिसम्बर को दिन सबसे छोटा होता है। उस दिन सूर्य 
मूल नक्षत्र में होता है। उसके बाद उसकी उत्तरायण गति आरम्भ हो जाती 
है। किसी समय अयन परिवर्तन उस समय होता था जब सूर्य्य मधा में होता था । 
धूर्वा फाल्गुनी से गति बदल जाती थी। मधा में सूय्ये अगस्त में होता है। मधा 

के बाद उत्तरायण का आरम्भ होना, यह बात आज से १७,००० बर्ष पहिले 
होती थी । यह मंत्र १७,००० वर्ष पुराना है, ऐसा नहीं कहा जाता; परन्तु 
इसमें उस प्राचीन काल की स्मृति है। पृथिवी पर उस समय भारत के सिवाय 
अन्य कई देझ्षों में भी मनुष्य थे। मुख्य बात यह है कि जो लोग भारत मे 
रहते ये उनको ज्योतिष का इतना ज्ञान था कि वे ग्रहों की गतियों से परिचित 
थे और नक्षत्रों को पहिचानते थे। 


प्राचीन अनुभूतियों के और भी प्रमाण वेद में हैं। आज से लगभग २५- 
३० सहस्न वर्ष पूर्व भारत में कई भूगर्भिक उपद्रव हुए। हिमालय उन दिनों 
समुद्रमग्न था, विन्ध्य बहुत ऊँचा था। धीरे-धीरे हिमालय ऊपर उठा, समुद्र 
हटे, भूमि ऊपर आयी। भयानक भूकम्प आये। शनेः शनैः पृथ्वी स्थिर हुई, 
पर्बंत भी स्थिर हुए। वेद मे उस समय की घटनाओं की ओर कई स्थलों पर संकेत 
हैं। उदाहरण के लिए दूसरे मंडल में १२वें सृकत का दूसरा मंत्र कहता है : 


यः पुृथियों व्ययसानाभवदु हू दुयः पर्वतान्‌ प्रकुपितां अरभ्णात्‌ १ 
यो अंतरिक्ष विससे वरीयों यो णयामस्तम्नात्स जनास हन्द्रः । 


है छोगो, जिसने व्यथित (हिंलती डुलती) पृथिवी को दुढ़ किया, जिसने 
कुपित, चंचल, क्षुव्य पर्बतों को शान्त किया, जिसने अन्तरिक्ष को फैलाया, 
जिसने आकाश को स्थिर किया, वह इन्द्र हैं।' 


आशथ्यों के निवास स्थान के पास समुद्र था, इसका भी स्पष्ट उल्लेख है; 
करिक्रतु नाम के ऋषि के सम्बन्ध मे कहा गया है--- 


उभौसमुद्राबाक्षेति, यहघ्व पूर्व उतापरः ॥ 
( ऋक १०, १२६ ५: ) 
बह पूव और परिचम, दोनों समुद्रों तक जाते हैं।' 
ऐसे स्थलों का अर्थ लगाने में पाइचात्य विद्वानों ने बड़ी घाँधली की है ॥ 


उन्होंने यह मान- लिया है कि आरय्य लोग मध्य एशिया से आये थे। वहाँ कोई 
समुद्र नही है, इस समय पंजाब में भी जहाँ बाहर से आकर आर्य्ये लोग पहिले रुके 


बेद ' डरे 


होंगे, कोई समुद्र नहीं है। अतः जहाँ कहीं समुद्र या उसका पर्य्यावाच्री कोई शब्द 
आता है यूरोपियन विद्वान उसका अर्थ प्रायः तदी कर देते हैं। परन्तु यह अर्थे 
डीक नही है। वेद के शब्द समुद्र के लिए यथार्थ बैठते हैं । 


अनारम्भ्णे तदवीरयेपामनास्थाने अग्रभणे समुद्रे । 
यदशिवना अहयुर्भुज्यमस्तं शतारित्रां नावमातस्थिवांसम्‌ ॥ 
(ऋच १, ११६, ५) 


यहाँ कहा गया है कि ऐसे समुद्र में जो आलम्बनहीन है, जिसमें टिकने 
की जगह नहीं है, जिसमें हाथ से पकड़ने की कोई वस्तु नहीं है, अधिवयों ने 
भुज्यु को सहारा दिया और सौ डाँडे की नाव पर बैठा कर घर भेज दिया।' 
अनावलूम्बन आदि वर्णन समुद्र का ही हो सकता है और सौ डांडों की नाव समुद्र 
में ही चलायी जा सकती है। वरुण की प्रशंसा में (ऋक ५, ८५, ६) में कहा- 
गया है : 


इमाम्‌ न्‌ कवितमस्थ माया महों वेवस्थ तकिरादधर्ष। 
एक यवुद्कान्‌ पृणन्त्ये नौरा सिज्चल्तीरवनयः समुद्रम्‌ ॥। 


यह देव वरुण की महती माया है कि सब नदियाँ बराबर जल डालते हुए: 
भी समुद्र को नहीं भर सकती ।” यहा भी “नदी' जैसा अर्थ नहीं लगाया जा 
सकता। 


पूर्व पदिचम के समुद्रों का चर्चा तो है ही, दक्षिण के समुद्र का भी उल्लेख 

है जिसमें सरस्वती गिरती थी। पर बे सब समुद्र कहाँ गये ? आज तो सप्त- 
सिन्धव* के किसी और भी समुद्र नहीं है। इस प्रदन का उत्तर भूगर्भवेत्ता ही दे” 
सकते है। इस श्ञास्त्र के ज्ञाता अब तक की शीध के आधार पर जो कुछ कहते हैं. 





१. ऋग्वेद काल सें आप्यं छोग भारत के जिस भूखंड पर रहते थे उसको 
सप्तसिन्धव, सात नदियों वाला प्रदेश, कहते थे। बे सात नदियाँ थीं सरस्वती 
और सिन्बु तथा उनके बीच में सतलज, व्यास, राबी, चनाव और झेलम । 


४४ हिन्दू देव परिणार कार विकास 


-उसका निचोड़ नीचे के अवतरण में दिया जा रहा है जिसे मैं अपनी पुस्तक 
'जार्य्यों के आदि देश' से दे रहा हूँ। ये वाक्य पुस्तक के परिश्चिष्ड (ड:) से 
“उद्धृत किये जा रहे हैं: 


“विद्वानों की अब तक की खोज के अनुसार प्राचीन काल में उत्तर भारत 
की जो भोगभिक अवस्था थी, उसका वर्णन डी० एन० वाडिया ने जिआलोजी 
आव इण्डिया' में किया है। इस सम्बन्ध में डाक्टर बीरबरू साहनी का करेण्ट 
सायन्स' के अगस्त १९३६ के अंक मे (दि हिमाल्यन अपलिफ्ट सिस दि एड्वेन्ट 
आब मैन : इट्स कल्ट--हिस्दोरिकल सिग्निफ्रिकेत' श्ोर्षक लेख और 
(द क्‍्वार्टरली जनरल आव दि जिओलोजिकल ऐण्ड माइनिंग मेटालजिकर 
सोसाइटी आव इण्डिया' के दिसम्बर १९३२ के अंक में वाडिया का दि 
टर्शियरी जिओसिक्लाइन आव नार्थ वेस्ट पंजाब ऐण्ड दि हिस्टरी आव क्वाटनेरी 
अर्थ म्‌ वमेष्ट्स ऐण्ड ड्रेनेज आब दि गैजेटिक टरफ' शीर्षक लेख बहुत प्रकाश डालते 
हैं। जो छोग इस विषय का विद्येष अध्ययन करना चाहते हो उन्हें यह चीजे 
तथा एत-द्वघयक दूसरी पुस्तके देखनी चाहिए। यहाँ हम खोज के निचोड़ का 
ज़िक्र ही कर सकते हैं। 


“बहुत प्राचीन काल में, मध्य एशिया के उस भाग में, जहाँ आज 
हिमालय पर्वतमाला है, एक समुद्र था। इसकी चौड़ाई कम से कम ४५० कोस 
थी। इसको टेथिस सागर कहा जाता है। इसके दक्षिणी तट पर कुछ ऊँची भूमि 
थी। आसाम और काश्मीर में उन दिनों भी भूमि थी, यद्यपि काइ्मीर के बीच 
में एक बड़ी झील थी। घीरे-घीरे इस समुद्र का तल ऊपर उठने लूगा। यही 
उठा हुआ समुद्र तछ हिमालय पहाड़ है। पहाड़ के उठने के साथ ही उसके दक्षिण 
ओर की भूमि दबती गयी। इस भूमि पर एक समुद्र लहरें मार रहा था। यह 
समुद्र आसाम की तरूहटी से लेकर सिन्ध तक जाता था। इसके उत्तर की ओर 
इसके और पहाड़ के बीच में जो भूमि थी, उसमें एक महानदी बहती थी। वह 
आसाम की ओर से आती थी। उसका बहाव उत्तर पश्चिम की ओर था। मखद 
के पास वह उस जलघारा सें मिलती थी, जो आज सिन्धु कहलाती हैं और यह 

"संयुकत जल सिन्ध प्रान्त के उत्तरी भाग में कहीं समुद्र में मिरता था। बीच में 
जो समुद्र पड़ता था, उसमें कुछ तो उत्तर की ओर से सिट्टी पड़ती थी, कुछ दक्षिण 


देद आज 


के उस भुभाग से, जो गोंडवाना महाद्वीप का उत्तरीय भाग था, बहकर आती 
थी। दक्षिण की कई नदियाँ उन्त दिनों उत्तरवाहित्री थीं। धीरे-धीरे यह समुद्र 
भर चका। पहिले तो उसमें से कई बड़ी-बड़ी झीलें बन गयीं, जिसके चारों ओर 
ऊँची मूमि थी। क्रमशः ये झीलें भी भर गयीं और उत्तर भारत का उत्तर प्रदेश” 
से पूर्वीय बंगाल तक का मैदान निकल आया। इस बीच में हिमालय का उठना 
जारी था। राजपुताने का समुद्र अपने स्मृति स्वरूप साँमर शील को छोड़कर" 
मरुस्थल बन गया। जो महानदी पूर्व से उत्तर पश्चिम की ओर बह रही थी उसका 
भी स्वरूप बदला। पहिले तो ब्रह्म पुत्र से सिन्द तक एक नदी माल बना हुआ 
था। इसी से भुगर्म पण्डित इसको इण्डोग्रह्म (सिन्घु ब्रह्म) कहते हैं। अब 
बीच की भूमि के उठने से यह माला टूट गयी । सप्लसिन्धव या पंजाब की नंदियाँ” 
सिन्धु में मिलीं, पूर्व की नदियाँ प्रवाह की दिशा बदल कर पूर्ववाहिनी हो गयीं ॥. 
ज्यों ज्यों पानी हूटता गया और भूमि पटती गयी त्यों त्यों इनकी रूम्बाई भी बढ़ती 
गयी, यहाँ तक कि गंगा जो अपने स्रोत से निकलने के थोड़ी ही दूर बाद पश्चिम 
की ओर घूम जाती थी आज कई सौसील चलकर बंगाल की खाड़ी भें 
गिरती है।” 


इन बातों से यह स्पष्ट है कि जिन लोगों का ज़िक्र ऋग वेद में है, जो लोगः 
अपने को आय कहते थे, वे इसी देश के निवासी थे और उन्हों ने स्वयं उन बड़े 
भौगभिक परिवतेनों को देखा था जिन्होंने इस देश को उसका वत्तेमान रूप दिया 
था। उनकी सभ्यता बहुत पुरानी थी और आज से सहस्नों वर्ष पहिले उन्होंने 
ज्योतिष जैसी विद्या के अध्ययन में उल्लेख योग्य प्रगति की थी। हमारा यह 
कहना नहीं हैं कि ऋग्वेद का वर्तमान रूप २०, २५ सहसर वर्ष पुराना है; 
परन्तु इतना तो निविवाद प्रतीत होता है कि ऋग्वेद में पुरानी अनुभूतियों की 
स्मृतियाँ प्रतिध्चनित हो रही हैं। इन लोगों की संस्कृति का जो रूप ऋग्वेद में 
हमारे सामने आता है वह सहल्लों वर्षों के विकास का साक्ष्य दे रहा है। 


इस ग्रंथ में देवों के सम्बन्ध में प्रभूत सामग्री भरी पड़ी है। अत: देवों के 
विषय में अध्ययन करने वाले को इस पुस्तक से जो सहायता मिल सकती है बह 
अन्यत्र कहीं नहीं मिल सकती। इसका तात्पर्य यह नहीं है कि हम अन्य वेद 
संहिताओं की उपेक्षा कर सकते हैं। ऋग्वेद से जो बातें शात होती हैं उनकी 


डर हिन्दू देव परिवार का विकास 


'पुष्टि अन्य वेदों से होती है। अथर्ववेद के कुछ मंश तो ऋग्वेद के समान ही पुराने 

प्रतीत होते हैं। सभी वेदों में एक ही विचारघारा, आध्यात्मिक और दाशंनिक 
मान्यताओं का एक ही सूत्र, अनुस्यूत है। विचारों, विश्वासों और आध्यात्मिक 
अनुभूतियों का यह समुच्चय बहुत ही गम्भीर और सूक्ष्म है। 


पाइचात्य विद्वानों को ऐसा मानना बड़ा कठिन प्रतीत होता हैं कि इतने 
प्राचीन कार में आर्य लोग इतनी गहराई तक पहुँच चुके थे। ऐसी बात उनके 
अनुभव में कहीं अन्यत्र नहीं आयी। हम विवश हैं। यदि मिस्री, यहूदी या 
यूनानी इतिहास आरय्य इतिहास के समानान्तर नहीं चलते तो इसमें आय्यों का 
दोष नहीं है। हाँ, यह अन्वेष्य विषय हो सकता है कि आय्ये संस्कृति ने औरों 
से भिन्न मार्ग क्‍यों पकड़ा और आर्य्यों के पूर्व पुरुषों का चित्त इतने प्राचीन 
काल में पारलौकिक विचारों की ओर क्‍यों झुका। 


देवों के सम्बन्ध मे एक और जगह से ज्ञातब्य बातें, प्राप्त हो सकती थीं। 
पारसियों के धर्म्म ग्रन्थ अवेस्ता में भी उनका चर्चा है। यह ग्रन्थ जेन्द भाषा में 
है जो वैदिक संस्कृत से बहुत मिलती हैं। किसी समय पारसियों के पूर्वज भी दूसरे 
आयय्यों के साथ ही रहते थे। ऐसा प्रतीत होता है कि किसी समय कुछ धास्मिक 
मतभेद उत्पन्न हुआ जिसकी तीब्ता इतनी बढ़ी कि कुछ लोग समूह से पृथक होकर 
देश छोड़कर बाहर चले गये। आज सहस्रों वर्ष बाद उस विवाद का कारण और 
स्वरूप जानना कठिन है। परन्तु इतना अनुमान होता है कि उसका कुछ संबंध 
इन्द्र से था। ऋग्वेद में कई स्थानों पर अनिन्द्री' (इन्द्र को न मानने वालों ) 
से युद्ध होने का चर्चा है। इन अनिन्द्रों के लिए दस्यु जैसे शब्द का व्यवहार नहीं 
हुआ जो अवार्यों के लिए प्रयोग में आता था। अवेस्ता में इन्द्र की कही प्रशंसा 
नहीं मिलती। इससे ऐसा समझा जाता है कि जो लोग इन्द्र के प्राधान्य को नहीं 
स्वीकार करते थे वे पृथक हो गये । 


स्वदेश से अलग होकर ये लोग कुछ दिनों तक इधर-उधर घूमते रहे, अन्त 
में ईरान में आकर बसे। इतस्ततः घूमते रहने का गहरा प्रभाव इनकी सस्कृति 
पर पड़ा। इनके धास्मिक विचारों पर पड़ोसियों का बड़ा प्रभाव पड़ा। परिचम 
एशिया में जो विचार प्रचलित थे उनके अनुसार जयतू का रचयिता ईइ्वर है, 


बेद डछ 


अरन्तु उसके काम में निरन्तर बाधा डालते बारा शैतान भी बहुत शक्तिशाली 
हैं। पारसियों की भी यही मान्यता हैं। शैतान को, जो मनुष्य को सत्पथ से 
'डिग्राने में निरन्तर यत्नशील रहता है, अंग्रिमैन्यु कहते है। 


अवेस्ता बेद के बराबर पुरानी पुस्तक नहीं है। यदि पारसी लोग स्वदेश 
छोड़ने के पहिले कोई धर्म्म संहिता छेकर चले भी थे तो यहाँ वहाँ भ्रमण करने में 
वह खो गयी। वेदों में वाणी को बहुत महत्त्व दिया गया है। प्राचीन काल में 
पाणिनि जैसे वेयाकरण का जन्म नहीं हुआ था, फिर भी व्याकरण के नियमों का 
चहुत रुयाल किया जाता था। भाषा नियमबद्ध हो चली थी। इसलिए धर्म्म 
संहिता (वेद) की रक्षा हो सकी। पारसी इस विषय में उतने सफल न हो 
सके । 


धाम्मिक वैर विरोध का एक विलक्षण परिणाम यह निकरा कि दो शब्दों 
का इतिहास ही बदल गया। बहुत प्राचीन काल में देव और असुर समानार्थक, 
थे। जिसको देव कहते थे उसको असुर भी कहते थे। वेदों में कई जगह ऐसे 
अ्रयोग आये हैं। तीसरे मंडल के ५५वें सूक्‍्त के सभी २२ मंत्रों में देवों के महान्‌ 
असुरत्व का चर्चा है। वृत्रासुर को जिसका वव इन्द्र ने किया था देव कहा गया 
है। परन्तु पीछे से यह परम्परा छूट गयी। देव शब्द केवल अच्छे भर्थ में और 
असुर केवल बुरे अर्थ में प्रयुक्त हो ने लगे । भारत में पठान राज्य स्थापित होने 
के बाद फ़ारसी का देव शब्द हमारे यहाँ आया। आज भी कहानियों में काला 
देव, लाल देव के नाम सुत पड़ते है। देवगण के लिए हमने देवों' कहना ही 
छोड़-सा दिया, देवताओं' कहने लंगे। ईरान में उल्टी बात हुई थी। वहाँ देव 
शब्द का अर्थ बुरा हो गया था। असुर अच्छा हो गया, यहाँ तक कि ईश्वर को 
अहुरमज्द (असुर महत्‌ ), बड़ा असुर, कहने लगे। 


यदि यह सब परिवर्तन न हुए होते तो हमको पारसियों के धाम्मिक 
वाडुमय से बहुत सहायता मिर् सकती थी। परन्तु घाम्मिक विवाद और कलह 
ने उस द्वार को बंद कर दिया। 


वेदों का अर्थ निकालना बहुत सुकर नहीं है। केवल कोष और व्याकरण 

से काम नहीं चलता। जैसा कि हम आगे के अध्यायों में दिखलाएंगें, बेदार्थ 
बहुत-सा लुप्त हो गया हैं। यह स्पष्ट प्रतीत होता है कि कई स्थलों पर जान-बूझ 
क्र ऐसी भाषा का व्यवहार किया गया है जो वास्तविक अर्थ पर पर्दा डाल देती 
है। व्याकरण और कोष की सहायता से जो अर्थ निकलता है वह या तो समझ 
में नही आता या देखने से ही अपर्याप्त प्रतीत होता है। ऐसा कहा भी जाता है 
कि वेद का अर्थ अनृषि (जो स्वयं ऋषि नहीं है) नहीं लगा सकता। 


ऋषि का पारिभाषिक अर्थ है मंत्रद्रष्टा, मंत्रों को देखने वाला+ 
भारतीय परम्परा के अनुसार ऋषि लोग मंत्रकर्ता, मंत्रों के रचयिता, नहीं थे । 
समाधि की अवस्था में किसी मनुष्य की बुद्धि को परमात्मा की बुद्धि से आंशिक 
तादात्म्य प्राप्त होता था और उस दक्षा में उसको जिस ज्ञान की तात्कालिक 
उपलब्धि होती थी उसको वह समाधि से व्युत्यित होकर शब्दों में व्यक्त करता 
था। भाषा भले ही उसकी हो परल्तु प्रेरणा का स्रोत ईशवर था। ऐसा व्यक्ति 
ऋषि कहलाता था। यह बात स्वभावतः पाइचात्य विद्वानों को अमान्य है। खेद 
की बात यह है कि कई भारतीय विचारक भी पाश्चात्यों का अनुकरण करते हैं। 
अभी हाल में ही डा० कुन्हन राजा की पुस्तक दि पोएट फ़िलासोफ़र्स आव 
दि ऋग्वेद! निकली है। उनके मत में ऋषि लोग कवि दाशनिक थे, ऐसे 
कवि थे जो दार्शनिक तथ्यों पर सनन करते थे या ऐसे दाशैनिक थे जो अपने 
दाशनिक ऊहापोह को काव्यमयी भाषा का जामा पहिनाते थे। इस धारणा में 
भले ही थोड़ा सा सत्याज हो परन्तु इसमे वेदार्थ पर पर्दा पड़ जाता है। सत्य की 
अनुभूति तक से नही होती । सत्य प्रतिभा में स्वयं उदय होता है और उसका स्तर 
तक की भूमि से ऊपर होता है। सत्य को सर्देव सर्वसुगम भाषा में व्यक्त करना 
सम्मव नहीं होता, श्रेयस्कर भी नहीं होता। इसीलिए ऋषियों को बहुधा 
समाधिभाषा से काम लेना पड़ता था; संकेतों, प्रतीकों और लरूक्षणाओं का 
व्यवहार करना पड़ता था। ऐसी भाषा के भीतर प्रवेश करने के लिए तैयारी की, 
साधना की, आवश्यकता होती है। इसके बिना बेद का रहस्य समझ में नहीं 
आ सकता और वेद मंत्रों के ऐसे अर्थ लगाने पड़ते हैं जिनकी स्थूछता बराबर 
खटकती रहती है। एक ही उदाहरण पर्थ्याप्त है। वेद में कहा गया है कि बल 
नाम के असुर ने गउओं को बंद कर दिया था। इन्द्र ने उसको भारकर गउओों 
को छूड़ाया। 


बेव है 


मिनद्वलूमंजि रोशिग जानो वि पर्वतत्थ दूं हिलास्थेरत्‌ । 
रिणपग्रोधासि कृत्रिमाणयेयां सोभस्य ता मद इखसाइयकार।। 
ह (ऋक् २, १५, ८) 


बल के द्वारा जो बड़ अवरोध रूप से पर्वत खड़े किये गये थे उनको इस्त्र 
ने हटा दिया और बल को मार डाला ।' 


इस प्रकार के कथनों का यह अर्थ लगाया जाता हैं कि या तो यह रात के 
अन्धकार को फाडकर सूर्य के उदय होने और प्रकाश रूपी गऊ के उद्धार का 
वर्णन है या बादलों के फटने से वर्षा के जछ के उन्मुक्त होने का। हो सकता है 
यही अर्थ हो; पर यह शंका तो उत्पन्न होती ही है कि जिस पुस्तक को इतना 
ऊँचा पद दिया गया है उसमें इस साधारण प्राकृतिक दुग्विषय का बार-बार वर्णन 
क्यों आता है ? इसमें कही कोई और गम्भीर अर्थ तो नहीं छिपा है ? यह स्मरण 
रखना चाहिए कि अकेले गौ शब्द के बेद में अनेक पर्य्याय हैं, जैसे पृथिव्ी, रहिम, 
बाक्‌, अध्ल्या, उस्रा, उस्तिया, अही, मही, अदिति, इला, जगती और, 
शकक्‍्वरी । कब कौन सा अर्थे लगाया जाय, यह विचारणीय विषय बन जाता है । 
सवेत्र गम्भीर आध्यात्मिक अर्थ ढूँढ़ना भूल है। परन्तु सर्वत्र स्थूछ अर्थ करना 
भी उतनी ही बड़ी भूल है। वेद में योगी का गोप्य अनुभव भी है और साधारण 
बोलचाल भी है। 


इस भूमिका को आँख से ओझल कर लेने से बेद का अर्थ नहीं ऊूग सकता । 
यह बात तो पाइचात्य विद्वानों के सामने भी आयी कि ऋग्वेद के दशम मंडल में 
नासदीय और पुरुष सूक्‍त जैसे कई सुक्त हैं जिनमें दार्शनिक प्रश्नों पर विचार 
किया गया है। उनके मत से इतने प्राचीन काल में मनुष्य ऐसे प्रदनों पर गम्भीर 
विचार नहीं किया करता था। इस शंका का समाधान यों कर लिया गया कि 
यह अंश पीछे से जोड़ दिया गया है। दुःख का विषय यह है कि बहुत से भारतीय 
भी वेदों का अध्ययन स्वयं नही करते। जो अंग्रेज़ों की लिखी पुस्तकों में पढ़ते 
हैं उसी पर विश्वास कर लेते हैं। संहिता भाग पढ़ा नहीं जाता। यह मान लिया 
जाता है कि उसमें नीरस कर्म्मंकाण्ड है, सूखे यज्ञ हैं। उपनिषद्‌ पढ़े जाते हैं और 
यह मान लिया जाता है कि उनमें बौद्धिक विद्रोह की अभिव्यक्ति हो रही है। 
कुम्मेंकाण्ड से ऊबंकर कुछ लोगों का ध्यान दर्शन की ओर गया। उन्होंने हीः 

उपनिषदों की रचना कीं, ऐसे ही छोगों ने दशम मंडल के दाशेनिक सूक्‍त बनाये । 
समाज मे प्राधान्य के लिए ब्राह्मणों और क्षत्रियों में बराबर संघर्ष रहता था : 
आाह्मणों ने कम्मंकाण्ड अपनाया, क्षत्रिय लोग दाशनिक विचारों में पुरोगामी 


हुए । 


यह सारी कल्पना निराधार है। उपनिषदों की आधारशिला संहिता 
है। बिना इस अंश को जाने उपनिषदों का भी रहस्य यथार्थ रूप से समझ में 
नहीं आ सकता। लोग इस बात को भूल जाते हैं कि ब्रह्मजान के मुख्य प्रपोषक 
श्री वेदव्यास और भगवत्पाद श्रीमच्छंकराचार्य्य॑ ने दोनों अंगों के अध्ययल का 
समर्थन किया है। शंकराचाय्यं ने वेदान्त दर्शन के, प्रथम सूत्र “अथातो ब्रह्म 
विज्ञासा' के भाष्य में अथ और अतः शब्दों की व्याख्या करते हुए दिखलाया है 
कि संहिता भाग के ज्ञान से सम्पन्न हुए बिना मनुष्य ज्ञानकाण्ड का अधिकारी ही 
नहीं होता। दर्शन वेद के शेष अंश का विरोधी नहीं है, एक से दूसरे को बल 
मिलता है। इसी से कहा है “मंत्र ब्राह्मणयोवेंदनामघेयमू--सहिता और 
आह्यण का ससंयुक्त नाम वेद है)। 


ऋग्वेद के दशम मडल को पीछे से जोड़ा हुआ मानना निराधार तो है ही, 
ऐसा मानने से कोई सुविधा भी नहीं होती । शेष नव मंडलों में भी स्थान स्थान 
पर गम्भीर दार्शनिक विचार बिखरे पड़े हैं। इसके सिवाय न जाने कितने ऐसे 
वाक्य हैं जिनका अर्थ योग भञास्त्र का आश्रय लिए बिना रूग ही नहीं सकता। 
प्रक्षिप्त कह कह कर, कहाँ-कहाँ से क्या क्‍या काटकर निकाला जायगा ? 


मैं इसके समर्थन में वेद से कुछ अकतरण दू गा। ये अवतरण आयः 
ऋणग्वेद और अथर्वबेद से लिए गये है क्योकि वेद का यह अंश प्राय: सबसे पुराना 
माना जाता है। देखने से ही स्पष्ट हो जायगा कि पाइचात्य विद्वानों का सिद्धान्त 
यहाँ लागू नहीं होता। 


हम इस प्रसिद्ध वाक्य से आरम्भ करते हैं-- 
एक सद्विप्रा बहुधा बदम्ति 
“बह पदार्थ एक है, विद्वान्‌ उसे अनेक नामों से पुकारते हैं ।' 


येव - ५१ 


इस छोटे से वाक्य में जो सत्य प्रतिपादित किया गया है वह निःसन्देह 
दार्शनिक है। उसे वेदान्त का निचोड़ कह सकते हैं। यह मंत्र ऋग्वेद के प्रथम 
मंडल के १६४वें सूकत का ४६वाँ मंत्र है। यही सत्य दूसरे दृष्टिकोण से अ्रथम 
मंडल के ७९वें सूकत के १०वें मंत्र में व्यक्त किया गया हैं: 


अदितिद्या रदितिरन्तरिक्षमदितिर्माता स पिता स्‌ पृत्र:। 
विदवेदेवा अदिति: पञ>चजना अवितिजातिमदितिर्जनित्वम्‌ ॥ 


अदिति आकाश, अदिति अन्तरिक्ष, अदिति माता, वही पिता और 
पुत्र है, अदिति सब देवगण है, अदिति सब मनुष्य है, अदिति बह सब है जिसका 
जन्म हुआ, अदिति वह सब है जिसका जन्म होगा।' 


स्थूल दृष्टि से अदिति का अर्थ पृथिवी है। महषि यास्क के निष्षदु में 
इसकी गणना 'गौ' के २१ पर्य्यायों में हुई है। गौ” दाब्द का भी अर्थ पृथिवी 
है। वहाँ इन इकक्‍्कीसों शब्दों को पृुथिवीनामथेयानि कहा गया है। अदिति का 
एक नाम देवमातां भी है। उनकी सन्‍्तान होने से देवों के एक गण को आदित्य 
कहते हैं। 


अदिति शब्द की हूंबी व्याख्या यहाँ अवेक्षित नहीं है। अदिति कुछ भी 
या कोई भी हो, पर यहाँ उसका सारे जगत्‌ से तादात्म्य दिखलाया गया है, केवल 
वत्तेमानकालीन जगत से नहीं, किन्तु अतोत और भविष्यत्‌ से भी। यह कैसे 
माना जाय कि इस वाक्य में दार्शनिक तथ्य निहित नहीं है? 


ऋग्वेद के छठे मंडल के ४७वें सूकत का १८वाँ मंत्र इन्द्र के विषय में 
कहता है : 


« वप्रतिरू्षं बभूव. . . . . . इसरो साथाभिः पुरुझरूष ईगते । 
“उन्होंने अपनी माया से अनेक रूप धारण किये।' 
इसके साथ यजुर्वेद के इस मंत्र की मिलाहये : 


अजापतिइचरति गर्भपन्‍्तरजायमानों बहुबा जिजायते। 
वस्य योनि परिपश्यन्ति धोरास्तस्मिनह तस्थुभुवनानि विश्या ॥ 

हा कल यजुर्वेद के नरमेघाध्याय का यह १९वाँ मंत्र है। इसके अनुसार प्रजापति 
गर्भ में जाते हैं। जन्म न लेते हुए भी अनेक रूपो में जन्म लेते हैं। उनकी 
योनि को, वास्तविक स्वरूप को, जिसमें सब भुवन स्थित हैं धीर पुरुष 
देखते हैं। 


इस मंत्र को देखिए। यह प्रथम मंडल के १६४वें सूक्‍त का ४५वाँ मंत्र है: 


खत्वारि बाक्‌ परिभिता पदानि, तानि विदृब्रंह्मणा ये सनोषिणः | 
गुहा त्रीणि निहिता नेहूगयन्ति, तुरीयं बाचो भनुष्या यदन्ति ॥ 


वाणी के चार पाद या स्थान हैं जिनको मनीषी ब्राह्मण जानते है। उनमें 
से तीन गुफा मे, गुप्त स्थान में, छिपे हुए हैं, उनको लोग नहीं जानते । चौथी 
वाणी को मनुष्य बोलते हैं।' 


वैयाकरणों का कहना है कि वाणी के चार पाद नाम, आखूयात्‌, उपसरग 
और निषात हैं। उदाहरण के लिए यह वाक्य लीजिए : “वाह, न्यायाधीश ने 
अपराधी को भरी भाँति प्रताड़ित किया”। इसमे “न्यायाधीश ने” नाम है, 
“अपराधी को भछी भाति ताड़ित किया” आखूयात है, ताड़ित के साथ छगा हुआ 
“प्र/ उपसग् है और “वाह” निपात है। यह एक सरल उदाहरण है। इन 
शब्दों की परिभाषा व्याकरण के ग्रन्थों में मिलती है। इस मंत्र की व्याख्या करते 


हुए यास्क ने भी निरुक्‍त में इस सम्बन्ध में विशद विचार किया है। 


परन्तु मेरा विश्वास है कि इस जगह यह अर्थ नहीं लग सकता। पहिले 
तो ऐसा अर्थ मंत्र के भाव को बहुत संकुचित कर देता है। कई ऐसी भाषाएं हैं 
जिनमें उपसर्ग का प्रायः अभाव है। उनके सम्बन्ध में यह मंत्र निरर्थंक हो 
जायगा। फिर, यह मंत्र जिन मंत्रों के साथ आया है वहाँ व्याकरण का प्रसंग भी 
नहीं है, प्राय: दाशंनिक भाव के ही मंत्र आये हैं। तीसरी बात यह है कि चार 
में से कोई भी अंग गोप्य नहीं है जिसको समझने के लिए घीर और मनीषी की 
आवश्यकता हो। साधारण विद्यार्थी भी उनको समझ लेता है। स्पष्ट ही, यहाँ 
दूसरे प्रकार से मीमांसा करनी होगी जिसके लिए योगशास्त्र की सहायता केनी 
होगी । 

योगी कहता है कि वाणी के चार रूप हैं। पहिला रूप बैलरी है। जो 
कुछ उच्चाय्ये है, जो कुछ मनुष्य, पश्ु, जलचर, कोट, के भृंह से निकलता 
है वह सब वैखरी है। यह सबसे स्थूल रूप है। इसके स्वरूप को समझता श्रम- 
साध्य नहीं हैं, क्योंकि सभी इसका व्यवहार करते हैं। यदि “के” जैसी ध्वति 
निकालनी है तो जिह वा कंठ का स्पर्श करती है और वायु उस स्थान से टकराती 
है। इसी प्रकार सभी घ्वनिर्यां उच्चरित होती हैं। थोड़ा-सा ध्यात देने से 
प्रतीत हो जायगा कि इसके पीछे एक सूक्ष्म रूप है। यह सोचिये कि हम जब 
चुपचाप मन में बोलते हैं तब क्या होता है। जिह वा अपने स्थान से हिलकर कंठ 
तक तो नहीं जाती परन्तु उसमें हल्का कम्पन होता है और वायु का हल्का घक्का 
कंठ पर रूगता है। तभी अस्फूट “क” की ध्वनि उठती है। यह ध्वनि भी 
श्रवणेन्द्रिय ग्राहूय है, इससे भी कान के पर्दे पर आधात होता है, परन्तु मुख से 
उच्चरित न होने के कारण दूसरे के मन की बोली नहीं सुनी जा सकती । वाणी 
के इस सूक्ष्म रूप को मध्यमा कहते हैं। प्रत्येक भाषा का वैखरी रूप तो अलग 
है ही, मध्यमा रूप भी अलग ही होगा। वाणी का इससे भी सूक्ष्म एक रूप हैं 
जिसे पश्यन्ती कहते है। वह सभी भाषाओं का, सभी बोलियों का, बीज है। 
उसका ज्ञान किसी ऊँचे योगी को ही होता है। पंतजलि ने योगदर्शन में संग 
करने की वह विधि बतलायी है जिससे “सर्वभूल्तज्ञानम्‌” (सब प्राणियों की 
बोली का ज्ञान) हो जाता है। सबसे ऊपर, सबसे सूक्ष्म रूप है परा। घ्वत्ति 
दो प्रकार की होती है, आहत और अनाहत। दो या अधिक वस्तुओं के टकराने 
से उत्पन्न ध्वनि आहत, अपने से होने वाली अनाहत है। परा आहत अनाहत 
सभी की ख़ान है और स्वतः अनुच्चाय्यं है। उसी से फूट कर सभी दूसरे स्वत 
निकले हैं। जगत के आदि में जो क्षोभ, कम्पन, हुआ उसके साथ ही परा का 
उदय हुआ। उसको इसी सुकत के ४१वें मंत्र से सहुलाक्षरा परमे ब्योगत्‌ 
(परम, सबसे परे, आकाश में सहद्लाक्षर) कहा है। जैसा कि वेदों में 
अन्यत्र भी देखा जाता है सहल्न का तात्पय॑ होता है असंख्य। यह स्पष्ट ही है 
कि मध्यमा पह्यन्ती और परा तक सब की पहुँच नहीं हो सकती। परा तो बड़े 
ही ऊंचे योगी, सच्चे मनीषी ब्राह्मण, के अनुभव की वस्तु है। 


में एक उदाहरण और देकर इस प्रसंग को समाप्त करता हूँ। अगला 
अवतरण अथवेबेद के १६वें अध्याय का ६२वाँ सूक्‍त है।. - 

अष्टाकक्ना. नवदूवारा, . देवाचास्प्रयोध्याया, 
तस्यां हिरण्मयः कोशः सुवर्णज्योतिषाबृतः ॥॥ 
तस्मिन्‌ हिरण्मणे कोदशे, त्रिदिवे त्रिप्रतिष्ठिते, 
तस्मिन्‌ यदन्तरात्मत्वत्‌ , तद्दें_बह्मविदो विद्ुः ॥ 


'आठ चक्र और नव द्वार वाली देवों की जो अयोध्यापुरी है, उसमें प्रकाश 
से आवृत हिरण्मय (स्वर्णमय) कोश है जो स्वर्ग है। उस स्वर्ग में तीन पर 
प्रतिष्ठित (तीन पर आश्रित) हिरणूमय कोष में, जो अन्तरात्मा जैसा पदार्थ 
है उसको ब्रह्मवेता ही जानते हैं।' 


यहाँ इस मंत्र की व्याख्या की आवश्यकता नहीं है। यह तो स्पष्ड है कि 
नवद्वारवाली पुरी यह शरीर है। परन्तु शेष का भाव तो अनुभवी योगो 
ही समझ सकता है। जैसा कि स्वयं मंत्र कहता है, उसे ब्रह्मवेत्ता ही 
जानते हैं । 


ऐसे अनेक अवतरण दिये जा सकते हैं; पर इतने ही पर्याप्त हैं। इनमें 
से कोई भी ऋग्वेद के दशम्‌ मंडल से नही लिया गया है। इनसे यह सिद्ध होता 
है कि वेदों में ऐसे विषय भरे पड़े हैं जिनका सम्बन्ध योग और दशेन, मुख्यतः 
बेदान्त, से है। ऐसे विषय भोले भाले गड़ेरियों, व्रात्यों और कृषकों की थौद्धिक 
उड़ान के बहुत ऊपर हैं। 


किसी भी देश और समाज के सब व्यक्ति किसी भी समय में एक से नहीं 
होते । बौद्धिक और आध्यात्मिक विकास में भेद होता ही है। पुराकालीन 
आरय्यों में भी यह बात रही होगी। कुछ लोग जादू, टोना, टोटका को मानते 
होंगे, कुछ प्राकृत शक्तियों पर विश्वास करते होंगे। परन्तु जिस समय हमको 
सबसे पहिले उन लोगों का परिचय मिलता है-मेरा तात्पर्य ऋग्वेद काल से है- 
उस समय आर्य समाज मुख्यतवा इन बातों के आगे बढ़ गया था। वह जगत्‌ के 
नानात्व के पीछे एकत्व की सत्ता का अनुभव कर रहा था। 


अब उसके चित्त में इस प्रकार के प्रश्न उठ रहे थे : 

पुण्छामि त्यां परमस्तः पृथिव्या: पुस्छामि यत्र भुवतस्य माभिः १ 
प्‌ रछासि स्वां वृष्णो अश्वस्य रेत: पुष्छामि वाचः परम व्योग ॥ 
>ऋक ९, १६४,. रेड । 


“मैं तुमसे पूछता हूँ कि पृथिवी का अन्त कहाँ है, पूछता हूँ कि विश्व की 
नाभि (या केन्द्र) कहाँ है, तुमसे पूछता हुँ कि इस बरसनेवाले घोड़े का मूल 
क्या है, पूछता हूँ कि वाक्‌ का परम व्योम कहाँ है ?' 


वेद में सुय्यं को कई जगह बरसने वाला अश्व कहा गया है। यह प्रश्न 
भी, जो तृतीय मंडल के ५४वें सूक्‍त के ५वें मंत्र में पूछा गया है, द्रष्टव्य है : 


को अद्धा वेद क हृह प्रवोचद्‌ देवा अच्छा पथ्या का समेति । 
दब एपामवसासदांसि, परेषु या गुहचेषु ब्रर्तषु ॥ 


कौन निश्चय के साथ जानता है और कौन बतलायेगा कि देवों तक 
पहुँचनेवाला मार्ग कौन सा है ? हम देवों के निचले सदनों को तो देखते हैं परन्तु 
उनके ऊँचे और गुप्त स्थानों तक, जिनका चर्चा ब्रतों में हैं, कौन सा मार्ग 
जाता है?' 


ये कोरे प्रश्न नहीं थे। उनके उत्तर भी थे, पर ये उत्तर बोढ्धिक व्यायाम, 
तकक॑, से प्राप्त नहीं हो सकते। उनका उदय उस बुद्धि में होता है जिसके सारे 
कथाय योगारिनि में भस्म हो गये हैं। इसीलिए यह प्रार्थना की जाती थी : 


यो बेवालां प्रभवश्चोद्भवरच, विश्वाधिपों रद्रो महषिः । 
हिरिष्यगर्भ जनयामास पूर्व, स नो बुध्या शुभया संयुनक्तु ॥ 


जो देवों का प्रभव और उद्भव है अर्थात्‌ निभित्त और उपादान कारण 


१--जिस पदार्थ से कोई दस्तु बनती है बहु उपादान कारण और जिस सा घन 
से बनती है बहु निमित कारण कहलाता है। जैसे सिट्टी घड़े का उपादान और 
कुम्हार निमिल कारण है । 

है, जो विश्व का स्वामी है और सर्वत्र व्याप्त है, जिसने जगत्‌ के कर्ता हिरष्य- 
गर्भ को पहिले जन्म दिया था, वह रुद्र हमको शुभ बुद्धि दे। इस प्रकार से 
उपलब्ध ज्ञान को उन लोगों ने अपने पास छिपाकर रखने का यत्न नहीं किया। 
वेद का आदेश है : 


इसां वार्च फल्याणीमावदानि जनेस्यः । 
“इस कल्याणमयी वाणी को मनुष्यमात्र को सुनाओ।' 


परन्तु वैदिक ऋषि आय्ये जनता के नासमझ नेता नहीं थे। वे लोगों में 
बूद्धिभेद उत्पन्न करके अव्यवस्था और उच्छ खलता नहीं लाना चाहते थे। वे 
जानते थे कि सब लोग योगी और ब्रह्मज्ञानी नहीं बन सकते। इसलिए जहाँ 
कभी कभी स्पष्ट शब्दों का प्रयोग करते थे वहाँ बहुधा समाधि भाषा से काम 
लेते थे। समाधिभाषा में वाक्‍्यों और शब्दों का अर्थ केवल कोश और व्याकरण 
से नही लगता। कुछ अर्थ तो निकलता है, परन्तु बोलने वाले का पूरा पूरा भाव 
व्यक्त नहीं होता । इतना ही नही, कभी कभी तो बिल्कुल ही छिपा रह जाता 
है। पहेली सी बन जाती है। ऋषियों ने ऐसी भाषा से बहुत काम लिया हैं। 
पुराने शब्द, पुरानी उपमाएँ, पुरानी गाथाएँ, पुराने विश्वास सबका उपयोग 
हुआ है। पुराने धातुओं को नये साँचे मे ढाल दिया गया है, पुरानी भाषा को 
नये अर्थ पहिना दिये गये है। यह एक दिन में नही हुआ। यह समयापेक्ष था। 
साधारण अधिकारी उद्विग्न नहीं होने पाया, उसके सामने खोजकर ऐसी बातें 
नही रखी गईं जो उसकी अनुभूतिशिला से बहुत ऊँची थीं, परन्तु उसके आध्या- 
त्मिक विकास का स्तर धीरे-धीरे उठाया गया। वह पुरानी भाषा के ही द्वारा 
नूतन अर्थों से परिचित कराया गया। एक ही भाषा स्थूल और सूक्ष्म दोनों प्रकार 
के अर्थों का माध्यम बनी। 


ऋग्वेद के पाठ से यह बात स्पष्ट प्रतीत होती है। आज वह गुह्य अर्थ 
बहुत सा खो गया है। पहेली है पर कुंजी नहीं मिछती और उसके मिले बिना 
वेद का अर्थ लग नहीं सकता। जो अथ्थे निकाला जायगा वह या तो अघ्रा होगा 
या आन्त। पिछले कई सो वर्षो में वेद के सबसे बड़े भाष्यकार सायण हुए हैं। 
वैदार्थ की कुंजी उनको नहीं मिली या फिर उन्होंने उसे ढू ढा नहीं। उन्होंने वेद 

मंत्रों से वहाँ लक ही काम लिया जहाँ तक उनका उपयोग यज्ञों में हो सकता है। 


इसके लिए अथ की गहराई में जाना उनको स्यात्‌ आवश्यक नहीं प्रतीत 
हुआ। 


वेदों में (अग्नि! शब्द बहुत आया है। ऋग्वेद का पहिला मंत्र ही 
अग्निदेवत' है, उसका अग्नि से सम्बन्ध है। वह कहता है : 


अग्निमीले पुरोहित यज्ञस्प देवमृत्विजम्‌ होतारम्‌ रत्तथातमम्‌ ! 


इसमें अग्नि को पुरोहित, देव, ऋत्विक, होता और रत्नों के धारण 
करनेवालों में श्रेष्ठ कहा है। पुरोहित ऋत्विक्‌ और होता वे लोग होते हैं जो 
यज्ञ करने में यजमान को सहायता देते हैं। अग्नि में आहुति डाली जाती है। 
परन्तु पुरोहित आदि शब्द उसके लिए कैसे आये ? ऋग्वेद के दशम मंडल के 
४एवें सूकत का दूसरा मंत्र कहता है : 


विदा ते अग्ने ज्रेघा त्रयाणि विद्सा ते धास विभृता पुरुत्रा। 
विदूमा ते नाम परम गुहा यद्विद्मा तमुत्स॑ यत आजगम्य ॥ 


है अग्नि, मैं तुम्हारे तीनों स्थानों और तीनों रूपों को जानता हूँ, मैं 
तुम्हारे उस धाम को जानता हूँ जो अनेक प्रकार से सुरक्षित है, मैं तुम्हारे उस 
चाम को जानता हूँ जो परम गुहा में है अर्थात्‌ परम गोपनीय है, मैं उस कुंड को 
जानता हूँ जहाँ से तुम निकले हो।' 


अग्नि को रुद्र से तदात्म माना गया है यथा, त्वसग्ने रुदः, उसे मृत्युशीलों, 
जीवों, में विद्यमान अमर तत्व कहा गया है : 


हदं ज्योतिरमुत् सर्त्येधु ॥ ६. ९. ४॥। 
यह मर्त्यों में अमृत ज्योति है।' 


ओर उदाहरण देने की आवश्यकता नहीं है। अग्नि उस रुद्र से अभिन्न 
है जो देवों का निमित्तोपादान कारण हैं और जगत्‌ के निर्माता हिरण्पगर्भ का भी 

जन्मदाता है, अग्नि प्राणियों में स्थित अमर, अनहवर तत्व, प्राण या जीवात्मः 
है, अग्नि का यज्ञ करने कराने वाऊे से अभेद है, अग्ति योगियों के अनुभव का 
पदार्थ हैं और साथ ही अग्नि सामने रखा हुआ वह जलता पदार्थ है जिसमें भाहुति 
डाली जाती है तथा वह सत्ता है जिससे यह प्रार्थना की जाती है : 


ध्रसि धूव॑ धूर्वन्सम्‌। 


तुम आग हो, जो हमको जलाता है, हमसे द्वेष करता है, उसको जला 
दो।' 


ये थोड़े से निर्शन हैं, विस्तार भय से और नहीं दिये गये। वेद को' 
ध्यान से देखने से ऐसा विदित होता है कि आरम्भ में एक सत्ता थी, एक देव था, 
एक सत्पदार्थ था, जो रूप रुप प्रतिरूप॑ बभूब' (अलेक रूपधारी हो गया)। 
सारा विदव उसी का रूप है। वह अमृत, अमर है। उसका साक्षात्कार योगियो 
को ही हो सकता है। जगत्‌ की रचना के आरम्भ मे वह तीन रूपों मे विभक्‍त 
हुआ, एक देव से तीत हुए। ये देव है अग्नि, वायु और सूर्य । अग्नि नीचे के 
भूलोंक का, वायु बीच के भुवर्जोक का, और सूर्य ऊपर के स्वलोक का संचालन 
कर रहा है। यह पृथिवी पर जलनेवाली आग, शरीर में लगनेवाली हवा और 
आकाश में चमकनेवाला सूर्य्य वास्तविक अग्नि, वायु और सूर्य्य के प्रतीक और 
बाहरी रूप मात्र हैं।आग की काली, कराछी मनोजवा आदि सात जिद्दाओं 
का वर्णन करके, ऐसी ही दूसरी लाक्षणिक भाषा की आड़ में आध्यात्मिक बातें 
कही गई हैं, परन्तु नयी अनुभूति के चर्चे में पुरानी घारणाओं का खंडन नही 
किया गया है। अग्नि वही है, जिसकी ब्‌द्धि जितनी सूक्ष्म हो वह उतना ही इस 
तत्व में प्रवेश करे। इसीलिए ऋग्वेद का दूसरा मंत्र कहता है कि : 


अग्नि: पूरवेभिर ऋषिभिरीड्ों नूतनेरुत। 


अग्नि की उपासना पहिले के ऋषियों और नवीन ऋषियों ने समान रूफ 
से की । परम्परा का कही उच्छेद नहीं हुआ है।' 


समादि भाषा का एक और उदाहरण लीजि 


केद | घर 

हा सुपर्णा सयुजा सलाया, समान बुक परिषस्वजाते 

।... तयोरन्यः पिप्पल स्वाइत्ति, अनइनन्‌ अन्यः अभिचाकज्ञीति ॥ 
-श्टरक्‌ १. १६४. २० । 


दो चिड़ियाँ जो एक दूसरे के समान और एक दूसरे की मित्र हैं एक ही 
पेड़ पर बैठी हैं। उनमें एक उस पेड़ के फल खाती है, दूसरी फल नहीं खाती,,. 
देखती रहती है।' 


इस मंत्र के कई प्रकार के अर्थ किये जाते हैं। किसी के मत से ईश्वर और 
जीव दोनों चिड़ियाँ हैं। जीव संसार रूपी वृक्ष के भोग रूपी खट्टे मीठे फल खाता 
रहता है। ईइवर क्‌ टस्थ साक्षी, फलाफल से परे है। दूसरे विद्वानों के मत में 
यहां सांख्य दश्शन का समर्थेत किया गया है। संसार रूपी वृक्ष पर जो दो पक्षी 
बैठे हैं उनमें एक तो सामान्य पुरुष है जो भोग और सुख दुख के बन्धन में जकड़ा 
हुआ है, दूसरा वह पुरुष है जो प्रकृति के बन्धन से निकल कर कैवल्य प्राप्त कर 
चुका है। कोई भी अर्थ ठीक हो, पर यहाँ प्राकृतिक विषय बहुत नीचे रह 
गये हैं । 


अथवेवेद के १५वें अध्याय को ब्रात्यकांड कहते हैं। साधारणतः उसका 
कोई अर्थ लगता ही नहीं। पाश्चात्य विद्वानों ने उसे दुरूह कह कर छोड़ रखा 
है। स्वयं सायण ने अपने अथर्व भाष्य में इसको छोड़ दिया है। कई वर्षो के: 
परिश्रम के बाद मैंने इसका कुछ अर्थ निकाला है। मैं नहीं कह सकता कि मेरा 
प्रयास कहाँ तक सफल हुआ है। परत्तु इस कांड का जब भी अर्थ निकलेगा तो 
योग की ही कुंजी का सहारा लेना होगा। 


आजकल व्रात्य उस ब्राह्मण, क्षत्रिय या वैश्य को कहते हैं जिसका 
उपनयन शास्त्रोक्‍्त समय पर नही हुआ है। इस जगह यह अर्थ कदापि नहीं ऊग 
सकता। उदाहरण के लिए, सातवाँ मंत्र कहता है : 


नौलमस्योदरम्‌ लोहितं पृष्ठम्‌ । 


इस (व्रात्य) का उदर नीला और पीठ छाल है।' स्पष्ट है कि यह 

किसी मनुष्य के शरीर का वर्णन नहीं हो सकता। मुख्यतः इस कांड के मत्रों में 
मा तो योगी की ओर संकेत है या ईईइवर की और, जिसको रुद्र के रूप में 


याद किया गया है। परन्तु क्या कहा गया है उसका समझना नितान्त 
कठिन हैं। 


ब्रात्य की कई दिद्याओं में यात्राओं का चर्चा है। मैं नीचे एक यात्रा का 
उदाहरण देता हूँ। 


स उदतिष्ठत्‌ । स प्रात्रीं दिशमतृब्यचलत्‌ । त॑ बृहच्च रथन्तरं चादित्याश्व 
विश्वे व देवा अनुव्यवलूत्‌ । अद्धा पु श्चलो सित्रो सागधो विज्ञानं बासोःहरव- 
णीश्षो रात्री केशा हरितो प्रवर्तो कल्मलिम्रिरणि: । भूतं ज भविष्यच्च परिष्कन्दो 
सनो विष सातरिश्वाच पब्रमानइ्त बिपथवाहों बातः सारथी रेष्मा प्रतोदः । 
कीतिशइव पशइच पुर: सरावेन कीतिर्गच्छत्या यशोगच्छति यथ एवं वेद । 


'बह उठा और पूर्व को ओर चला, बृहत्‌ और रथंतर साम तथा सब देव 
उसके पीछे चछे। श्रद्धा पत्नी थी, सूय्यं मागध (भाट) था, विज्ञान वस्त्र 
था, दिन पणगड़ी था, रात्रि केश थी, सूर्य और चन्द्रमा कात के आभूषण थे, 
तारे मणि थे, भूत और भविष्यत्‌ परिचर थे, चित्त रथ था, प्राण और सोम 
घोड़े थे, वायू सारधी था, आँधी लगाम थी। कीति और यश रथ के जागे 
दौड़नेवाले भृत्य थे। जो मनुष्य इस बात को जानता है वह यश और कौति प्राप्त 
करता है।' 


वेदार्थ कितना नियूढ़ है इसके कहाँ तक उदाहरण दिये जाये । ऊपर जो 
थोड़े से निदर्शन दिये गये है वे पर्य्याप्त होने चाहियें। उनसे यह अम तो दूर 
हो ही जाना चाहिए कि वेद में केवल कर्म्मकाण्ड है या स्तुतिरयाँ भरी पड़ी हैं । 


साथ ही यह श्रम भी दूर हो जाना चाहिए कि सर्वत्र वेद का अथे लूगाना 
सरल है। 


इसी अ्ंथ से हमको पूछना है कि प्राचीन काल में आर्य लोगों की देवों के 
सम्बन्ध में क्‍या घारणा थी। 


दूसरा श्रध्याय 
देव शब्द के विषय में श्रान्त धारणाएं 


इस अध्याय का शीर्षक अनावश्यक और कुछ आइचर्यजनक सा प्रतीत 
होता है । देव शब्द आबालबुद्ध सभी की जिह्ला पर रहता है, देव या उसके' 
पर्ग्याय के रूप में देवता का व्यवहार शिक्षित अशिक्षित सभी करते हैं। ऐसे 
शब्द की व्याख्या क्यों की जाय जिसको सभी जानते हैं? 


इस स्थल पर कुछ बाते ध्यान में रखने योग्य हैं। शब्द प्रचलित है परस्तु 
इसमें सन्देह है कि सब लोग इसके अर्थ को ठीक ठीक समझते हैं या बोलते समय 
इसका एक ही अर्थ सब की बुद्धि में रहता है। जैसा कि हम आगे देखेंगे, देव और 
देवता के अथ्थ में भी अन्तर है। यह भी निश्चित होना चाहिए कि जो कुछ भी 
अर्थ आजकल हमारे सामने है, वही प्राचीन काल में भी छोगों को अभीष्ट था। 
यदि ऐसा नही था तो हमको यह जान लेना चाहिए कि प्राचीन काल में लोग 
इसका व्यवहार किस अर्थ में करते थे। इस सम्बन्ध में भारतीय विद्वत्परंपरा 
और पाश्चात्य विचारधारा में बड़ा अन्तर है। जाज का शिक्षित समाज न तो 
भारतीय मत को जानता है, न उसका समादर करता है। 


भारतीय पंडितों के पास प्रमाण के रूप में बेद, विशेषतः ऋग्वेद, है। यह' 
पू थिवी पर सबसे प्राचीन पुस्तक है। इसमें देवों का चर्चा प्रचुर मात्रा में है। 
पाश्चात्य विद्वानू भी वेद की उपेक्षा नहीं करते। उससे समाजशास्त्र, धर्म, 
दर्शन आदि पर बहुत प्रकाश पड़ता है। परन्तु वेद के अतिरिक्त प्रमाणों से भी 
काम लिया जाता है। वत्तेमान काल की बरबंर और अर्धसम्य जातियों के जीवन 
का अध्ययन किया जाता हैं और सम्य जातियों की प्रथाओं तथा रस्मरवाजों पर' 
मनन किया जाता है। इस प्रकार के गम्भीर विमर्श के बाद विद्वज्जन कुछ: 
निष्कर्षों पर पहुँचे हैं जिनको संक्षेप में इस अकार समझ सकते हैं। 

आज से कई लाख वर्ष पहिले जब मनुष्य की पहिले सृष्टि हुई तो वह अपने 
समकालीन पशुओं मे से बहुतों से दुर्बड था। शरीर बहुत बलवान्‌ नहीं था, न 
तीखे दाँत थे, न सींग, न पंजे। उसकी बुद्धि औरों से प्रर थी। वही उसका 
मुख्य शस्त्र भी था। नंगा घुमता था, युफाओं में छिषकर रहता था। ऐसे प्राणी 
को धम्मो और उपासता जैसी बातों का भला क्या ज्ञान होता ? अन्य पशुओं की 
भाँति बह भी पशु था, जिसका जीवन भोजन करने, भोजन के लिए लड़ने और 
अपने प्राणों की रक्षा के लिए लड़ने में वीतता था। प्रमाण तो नहीं है, परन्तु 
अनुमान किया जा सकता है। मनुष्य चाहे कितना भी जंगली हो, फिर भी 
मनृष्य ही था। उसकी बुद्धि दूसरे पशुओं से पैनी थी ही। सम्भव है उसका 
ध्यान सूर्म चन्द्र की गति, वर्षा और आतप की ओर गया हो; सम्भव है वह 
किसी के मरने पर शोक के साथ भय का अनुभव करता हो, कभी कभी स्वप्न 
में चौक पड़ता हो। ऐसी दशा में उसके चित्त में अव्यक्त भावनाएँ उठती हों, 
भय और कुतूहल कभी कभी सताते हों। यदि ऐसा होता होगा, और होना 
अमम्भव नही है, तो यह कह सकते हैं कि उन लोगों के चित्तों में वे अंकुर निकल 
चुके थे जिन्होने आगे चलकर धर्म्म का रूप घारण किया। इस शंकामय स्तर 
पर पहुँचने में भी इस नूतन पशु जाति की सहलस्नों पीढ़ियाँ बीत गयी होंगी । 


जीवन की नौका आगे बढी। मनुष्य के शत्रु कई कारणों से दुबे पड़ते 
गये। मनुष्य का पक्ष सुदृढ़ होता गया। उसने पत्थर, फिर धातुओं, से काम 
लेना सीखा, नये हथियार बनाये, झोपड़ियाँ बनायीं, छाल और खाल को 
गरीर पर लपेटा और सबसे बड़ी बात यह है कि आग जलाने की विद्या 
उपानित की। यूनानियों के अनुसार प्रामेथ्यूज़ पहिले मनुष्य थे जो आग को 
पृथिवी पर लाये। भारतीय परम्परा इसका श्रेय अंगिरा को देती है। अस्तु, 
इस प्रकार ज्यो ज्यों मनुष्य आगे बढ़ा, उसके जीवन में नि:शंकता बढ़ती गयी, 
वह जांगलिक से बर्बर हुआ, शिकारी से पशुपालक और फिर कृषक बना। 
जहाँ पहिले द्रात्य रूप से एक जगह से दूसरी जगह धूमता फिरता था, वहाँ अब 


स्थिर वस्तियों में रहने का अभ्यास पड़ा, किसी न किसी रूप में ऋय-विक्रय करता 
आया। 


इन परिवर्तनों के साथ जीवन में सुरक्षा भी आयी। अब प्रतिपद जान 


वेष शब्द के विषय में ऋान्त धारणाएँ श्र 


ऋथेली पर रखकर निकलना नही था, प्रत्येक व्यक्ति के पीछे उसका गाँव या 
खेड़ा होता था। जब बहुत से लोगों को एक साथ रहना था तो व्यवस्था भी आयी, 
सम्पत्तिसंग्रह, स्त्रीसंग्रह आदि के नियम बने, युद्ध तक पर कुछ परिसीमन 
हुआ। इन बातों ने भय और आशंका के पर््यावरण को पतला किया और सोच ने 
पका अवकाश दिया। 


यह बात तो बहुत शीघ्र अनुभव में आ गयी होगी कि कई प्राकृतिक दुग्विषय 
'ऋक्रमबद्ध रूप से आते हैं। चन्द्रमा पन्द्रह दिन तक घटता रहता है, फिर पन्द्रह 
दिनों में बढ़ता है। जाड़ा, गर्मी और वर्षा का भी नियत क्रम है। अमुक अमुक फछ 
और पौध अमुक अमुक निश्चित समय पर ही उपलब्ध होते हैं। परन्तु कुछ ऐसी 
बटनायें है जिनमें कोई निश्चितता नहीं है। बिजली कब गिरेगी, मनुष्य या 
'पश््‌ कब मरेगा, कोई नहीं बता पाता। प्रकृति की लीला का परिचय केवल 
जानकारी के लिए नहीं था, उसका वैयक्तिक और सामुदायिक जीवन से गहरा 
संबन्ध था। कुछ घटनाएँ हितकर थीं, कुछ अहितकर। स्वभावतः जो हितकर 
घटनाएँ है मनुष्य उनको पसन्द करता है, जो अहितकर हैं उनसे डरता है। 
'इसलिए ज्यों ज्यों मन्‌ ष्य ने उन्नति की, उसका यह प्रयत्न रहा कि अच्छे दुग्विषय 
होते रहें, बूरे न हों। और तो कोई साधन नही था, खुशामद का ही भरोसा 
था। गद्य और पद्म, विशेषतः पद्म , में अच्छे अर्थात्‌ हितकर दृग्विषयों की 
प्रशंसा और स्तुति की जाती थी, बुरों से प्रार्थना की जाती थी कि कृपया हमसे 
दूर रहिये, हमको और हमारे परिवार को क्षमा कीजिए। बिजली, बादल 
सुय्यं, गरज, आग, हवा, जल, ये सभी उपासना अर्थात्‌ प्रशस्ति और स्तुति 
के पात्र बन गये। 


आदिकाल के यही देव हैं। परन्तु कुछ आगे चलकर एक और महत्त्वपूर्ण 
परिवर्तन हुआ। विचारों में और सूक्ष्मता आयी। यह प्रतीत होने लगा कि जो 
भऔतिक पिण्ड या दृग्विषय हमारे सामने आते हैं वे वास्तविक,देव नहीं हैं, देव 
उनके भीतर उनको व्याप्त करके स्थित हैं। बिजली या आग स्वयं उपासना की 
वस्तु नहीं है। कोई शुद्ध अदृश्य शबित हैं जो इन स्थूछ वस्तुओं के द्वाय काम 
करती है। इस प्रकार देव शब्द के अथे में क्रमिक विकास हुआ। पहिले तो 
आहृतिक दृग्विएय स्वयं पूजा के पात्र देव थे, फिर वह सुक्ष्म शक्तियाँ जो इस 


द्ड हिल्दू देव परिवार का विकास 


दुग्विषयों में व्यक्त होती हैं देव मानी गयीं। एक ही क़दम आगे बढ़ना था# 
शक्ति और शक्तिमान्‌ एक दूसरे से अभिन्न हैं। यह बात सहज ही ध्यान में जायी 
कि कुछ ऐसे अदुश्य व्यक्ति हैं जिनकी शक्तियों का अभिव्यंजन प्रकृति में हो रहा 
है, यही महापुरुष विश्व का संचालन कर रहे हैं। यही देव हैं। 


चाम्मिक विचारों का विकास सर्वत्र इसी क्रम से हुआ है, ऐसा पाइचात्य 
विद्वानों का मत है। जो अन्यत्र हुआ वह भारत में भी हुआ होगा ऐसा मानना 
चआाहिए। वेद में जिन देवों के नाम आते हैं उनमें से कई तो प्राचीन यूनान आदि 
में भी प्रचलित थे। भारतीय सभ्यता भी बर्बर स्तर को पार करके उसी स्तर 
पर पहुँची थी जहाँ यूनानी सम्यता आकर टिकी थी। अतः ऐसा मानना उचित 
है कि वैदिकयुय मे देव शब्द प्राकृतिक दुग्विषयों के लिए या उन प्राकृतिक शक्तियों 
के लिए प्रयुक्त हु आ है जो इन दुग्विषयों के द्वारा प्रकट होती है। यह माना जा 
सकता है कि कहीं कही विचारों की उड़ान उन व्यक्तियों तक पहुँची हो जो उन 
दाक्तियों के स्वामी माने जाते थे। यदि कहीं 'इन्द्र' शब्द आया है तो वह या 
तो बादल के लिए प्रयुक्त हुआ है, या उस शक्ति के लिए जो बादल से पानी 
बरसाती है या फिर स्यात्‌ उस किसी व्यक्ति के लिए जो अपनी शक्ति से बादल 
के द्वारा पानी बरसाता है। वास्तविक देव तो बादल था, जो प्रत्यक्ष है, शक्ति 
ओर शक्तिधर पीछे की कल्पनाएँ हैं। यदि यह मत ठीक है तो वेद की संहिताएँ 
पुराकालीन कृषकों और पशुपालकों तथा उनके पुरोहितो के बनाये हुए गाने हैं। 
इन गानों में प्रकृति के सौन्दय्य का वर्णन है, किन्ही ऐतिहासिक घटनाओं का चर्चा 
है और प्राकृतिक द्‌ ग्विषयों, उनकी प्रेरक शक्तियों और फिर झक्तिघरों की 
प्रशंसा, स्तुति और याचना है। उन छोगों के पुरोहितों ते यज्ञ नाम की कुछ 
क्रियाएँ निकाली थीं जिनसे वे समझते थे कि देवी शक्तियों को प्रभावित किया 
जा सकता है। ऐसे भी पद्म है जिनके पाठ के द्वारा देवों पर दबाव डालने का 
स्पष्ट प्रयास होता था। आज भी जादू टोना करने वाले अपने मत्रों से प्रेत 
पिशाचादि पर दबाव डालने का प्रयत्न करते देख पड़ते हैं और आग में कुछ पढ़ 
पढ़कर आहुति भी डालते हैं। उन भोले भाले छोगो ने सोम नाम की उस मादक 
वस्तु को भी देवपद दे डाला था जिसको नशे के लिए पिया करते थे। वेद को 
देखने से प्रतीत होता है कि उन लोगों का जो अपने को आर्य्य कहते थे इस विषय 
में कोई स्पष्ट मत नही था कि मरने के उपरान्त क्या होता है। वे प्राण, आत्मा, 


शेव शब्द के विषय में अन्त धघारणाएँ श्प्‌ 


जीव जैसे शब्दों का व्यवहार प्रायः समान बर्थ में करते ये। इससे गह सिद्ध होता 
है कि उस समय उनके कोई स्पष्ट दार्शनिक विचार नहीं थे। 


मैं पाइवात्य विद्वानों के श्रम का आदर करता हूं, परन्तु उनसे सहमत्त 
होने में अपने को असमर्थ पाता हूँ) वे जो कुछ कहते हैं, सब निराधार है, यह 
मेरा कहना नहीं है। मेरा भी यह विश्वाप्त है कि मनुष्य के घाम्मिक विचारों 
का उद्भव और विकास कुछ उसी प्रकार हुआ होगा जिसका वर्णन इन विद्वानों: 
ने किया है। स्पष्ट प्रमाण हो या न हो परल्तु मैं यह भी मान लेता हूँ कि आर्ग्यों 
के घाम्मिक विचार भी कभी इसी प्रकार विकसित हुए होंगे। परन्तु मेरा' ऐसा 
भी विश्वास है कि जिस समय पहिले पहिले आय्य लोग इतिहास के मंच पर आते" 
हैं उस समय वे उन पुराने विचारों का अतिकमण कर चुके थे। इतना ही नहीं,, 
ऋग्वेद काल से बहुत पहिले आप्यं संस्कृति वह मोड़ ले चुकी थी जो ऋग्वेद में: 
व्यक्त हो रही है। जिस बौद्धिक और आध्यात्मिक पीठ पर ऋग्वेद का आर्य्य 
बैठा देख पड़ता है वह कुछ सहस्र वर्षों से उसको प्राप्त था। हम ऋग्वैदिक काल 
के पहिले आर्यों के सम्बन्ध में बहुत कम जानते हैं। उनका किस किस से कितता 
सम्पर्क हुआ था, मुख्यतः सुमेरिअन सभ्यता और संल्कृति का कहाँ तक प्रभाव 
पड़ा था, यह सब अनुमान और खोज का विषय हो सकता है, परन्तु मुझको 
इसमें कोई सन्देह नही हैं कि ऋग्वेद काल का आय्य॑ प्रकृति के दृग्विषयों की 
मूतिमती तथा कल्पित शक्तियों का उपासक नहीं था, उसके देव कुछ और ही 
थे। यदि कोई यह पूछना चाहे कि केवक भारतीय आरय्यों की आध्यात्मिक उपच्नति 
ऐसी क्यों हुई, तो इस प्रश्न का उत्तर यहाँ नहीं दिया जा सकता। वस्तु-स्थिति 
यह है कि वे इस क्षेत्र में दूसरों से बहुत जागे बढ़ चुके थे 


यदि वेद न होते तो हमको प्राचीन कारू की दूसरी जातियों की भाँति 
आय्यों के विद्वासों के सम्बन्ध में भी अटकल लगानी पड़ती। यह काम बहुत 
कठिन होता क्योंकि आर्य्य लोग ईंट पत्थर की कृतियाँ नहीं छोड़ गये हैं। परम्तु 
सौभाग्य से वे वेद छोड़ गये हैं। हम वेद से ही पूछ सकते हैं कि आर्य अपने देवों 
को किस दृष्टि से देखता था ? परन्तु वेद की सहायता छेने के पहिले हमको उन 
बातों को ध्यान में रखना होगा जिनका चर्चा पहिले अध्याय में हुआ है। बेद 
ईद्बरकृत हों या मनुष्यकृत, परन्तु हैं वे मनुष्यों के लिए। उनके आदेशों और 


हिन्दु-५ 


६६ हिस्दू देश परियार का विकास 


उपदेशों के पात्र सभी देशों और कालों के मनुष्य भले ही हों, परन्तु वेद किसी कारू 
विद्येष और देश विश्येष में प्रकट हुआ और एक भाषा के द्वारा अवतरित हुआ। 
उस भाषा के हब्द वेद के लिए नये-नये नहीं बने, पहिले से बोले जा रहे थे, 
साधारण जनता में प्रचलित थे। अतः उनमें से बहुतों ने अपने साथ घ्वनिताथे 
बटोर लिये थे। उनके अभिधाये मात्र को जान लेना पर्य्याप्त नहीं हो सकता। 
कहीं-कहीं प्राकृतिक दृश्यों के वर्णन होंगे, कहीं-कहीं उपमाजों से काम लिया गया 
होगा, ऐसी उपभाएं भी हो सकती हैं जो आजकल के लोगों के अनुभव से बाहर 
से हों। कहीं ऐतिहासिक घटनाओं का चर्चा हो सकता है। कहीं-कहीं अर्थवाद से 
काम लिया गया होगा। मनुष्य के लिए जो रचना होगी उसमें ये सब बातें होंगी । 
इनको ध्यात में रखकर ही वेदार्थ का निर्णय करना होगा। कहीं-कहीं तो शब्दों 
का प्रयोग जान बूझकर अप्रचलित अर्थों में किया गया है। मौमांसा के आचार्य्यों * 
ने वेद की व्याख्या करने की समुचित विधि पर बहुत प्रकाश डाला है। 


इन सब बातों को ध्यान में रखते हुए बेद के अर्थ को ढूँढ़ना चाहिए। मेरा 
ऐसा विश्वास है कि ऐसा करने से उस मत के प्रति, जिसका प्रतिपादन पाइ्चात्य 
विद्वान करते हैं, आप से आप सन्देह होने लगेगा, अश्रद्धा हो जायगी। स्वयं 
मैक्समुरूर ने उषा सम्बन्धी वैदिक रचनाओं की प्रशंसा करते हुए कहा था-- 
“परन्तु क्या उषा ही सब कुछ हैं?” यही प्रश्न सूय्यं, बादल, बिजली आदि के 
सम्बन्ध में हो सकता हैं। यदि वेद में इन्हीं सब बातों का चर्चा भरा है तो उससे 
सो जी ऊब जाना चाहिए। कविता कहाँ तक पढ़ी जायगी ? और फिर प्राकृतिक 
दृश्यों के एक से एक सुन्दर वर्णन संस्कृत, हिन्दी, बंगला आदि भाषाओं में 
कवियां ने किये हैं। आर्य और उनके वंशज आज के हिन्दू भी बड़े पागल लोग 
होंगे जो उन पुरानी पद्य रचनाओं को आज तक पढ़े जा रहे हैं जब कि उनसे अच्छी 
काव्य सामग्री वत्तमान है! इतना ही नहीं, उन पुरानी कविताओं को पवित्र 


१--अधंबाद एक प्रकार की अतिशयोक्ति है जो वैदिक बाड़ मय में कई जगह 
भयुक्षत हुई है। जैसे, किसी कृत्य को ओर रुचि दिलाने के लिए उसकी प्रशंसा 


में कह दिया जाता है 'इसको पुराकाल में गउओं ने किया था, उनको अमुक-अमुर 
लाभ हुआ। 

मानते चले आ रहे हैं और ज्ञान तथा धर्म्म का अदूठ भंडार मान रहे हैं। जो मी 
बेद का पारायण करेगा उसके चित्त में यह भाव उठे बिना रह नहीं सकता कि 
सूय्ये, अग्नि, वायु, रात्रि, उषा जैसे परिचित शब्दों के द्वारा कोई-त-कोई 
अपरिचित अर्थ व्यक्त किया जा रहा है। कोई न कोई रहस्य है जो पकड़ में नहीं 
आ रहा है, परन्तु उसकी प्राप्ति के बिना वेदार्थ छिपा रह जाता है। ऐसा रूगता 
है कि जान बूझकर अर्थ के ऊपर शब्दों का पर्दा डाला गया है। 


हम पहिले अध्याय में कई ऐसे मंत्रों को उद्धुत कर आये हैं जिनका अर्थ 
पाइचात्य विद्वानों के मत के अनुसार नहीं लग सकता। देवों के पुर अयोध्या या 
देवों को साथ लेकर ब्रात्य की पूर्व दिशा की ओर यात्रा का किन्‍्दीं प्राकृतिक 
दुग्विषयों से दूर का भी सम्बन्ध नहीं प्रतीत होता । विष्णु संबंधी दो मंत्र हैं : 
इृदं विष्णुविचक्रमे, जेथा नि दे पदम्‌ । 
समूत्टहस्य पांसुरे । 
( ऋक १, २२, १७ ) 
ओर, 


श्रीणि पदा विचक्रमे, विष्णुगोवा अदाभ्यः। 
अतो घर्ममाणि घारयन । 
(ऋक १, २२, १८ ) 


“बिष्ण्‌ चले, उन्होंने तीन पाँव रखे, उनके पाँव की घूलि से विश्व भर गया। 
अजेय रक्षक विष्णु तीन पाँव चले, इस प्रकार धर्म्मों को धारण करते हुए ।* 


कहा जाता है कि यहाँ विष्णु सूय्ये को कहा गया है, प्रात:काल मध्याहद्व 
और सायंकाल उनके तीनों पद हैं। यदि यह अर्थ मान लिया जाय तो उनके पाँव 
'की घूलि से विश्व के भर जाने और उनके धर्म्मों के घारण करने का क्‍या तात्पय्यें 
होगा ? े 


यहेवा अदः सलिले, सुसंरब्धा अतिष्ठत। 
अन्ना वो नृत्यतासिव, तीज रेजुरपायत ॥ 
(ऋक्‌ १०, ७२, ६, ७) 


६८ हिलू देव परिवार का विकास 


है देवगण, जब आप लोग एक दूसरे से मिले हुए सलिल में खड़े थे, तो 
आप लोगों से गहरी घूछ उठी, जैसे आप लोग नाच रहे हों।' 


सलिल जल को कहते हैं। जब जल के शुद्ध अविभक्त रूप को ओर, उसके 
नदी, समुद्र, झील, कूप, बूंद आदि भेदों की ओर ध्यान न देते हुए, संकेत 
करना हो तो इस शब्द का व्यवहार किया जाता है। इस मंत्र में किस प्राकृतिक 
घटना की ओर संकेत हो सकता है और देव शब्द किन प्राकृतिक शक्तियों के लिए 
व्यवहृत हो सकता है? 


इन्द्र बादक के गरजने और बिजली गिरने के प्रतीक माने जाते हैं। यों 
कहना चाहिए कि पाश्चात्य विद्वानों के मत से आय्यं लोग गरजते बादल और 
गिर कर प्राणनाशक बिजली को इन्द्र नाम से पूजते थे। बादल फाड़कर वुष्टि 
हुई, अन्धकार फाड़कर प्रकाश हुआ, तो इसको इन्द्र के हाथों वृत्रासुर का बध 
कह दिया गया। वृत्र का अर्थ भी है, आवरण करने वाला, दँकनेबाला और 
इन्द्र का आयुध वज्य माना ही जाता है। पर क्‍या बिजली-बादल के लिए ये शब्द 
कहे जा सकते हैं ? 


इन्द्रो विब इन्द्र ईशे प्थिव्या इन्यों अपामिश्र इत्पर्वतानास । 
इन्तो वृधासिद्य इन्मेधिराणामिन्द्र: क्षेत्र योगे हव्य इख्रः ॥ 
(ऋक्‌ १०, ८९, १०) 


“इन्द्र आकाश और पृथिवी के स्वामी हैं, इन्द्र चलो और पर्वतों ( अर्थात्‌ 
चलों और अचलों) के स्वामी है, इन्द्र वद्धों और धीमानों के स्वामी है, क्षेम 
और योग के लिए इन्द्र ही हृव्य (पुकारने योग्य) योग्य हैं। 


“आप: शब्द के कई अर्थ हैं। उनमें सबसे प्रचलित अर्थ जल है। पर 
क्या इस मंत्र को देखकर यह कहा जा सकता है कि यह जल से प्रार्थना के 
रूप में है ? 


इदसापः प्र बहत यत्कि थे वुरित मयि । 
यदवाहमभिदृद्देह थ दवा शोष उतानुतम्‌ । 
(ऋकछू १, २३, २२) 

है आप, मैंने जो पाप किये हों, जो किसी से द्रोह किया हो, जो 
किसी को शाप दिया हो (अपशब्द कहे हों) या झूठ बोला हो, उस सबको आप 
दुर बहा ले जाइये ।' 


अग्नि का सीधा अर्थ आग है और वेद में अग्निपरक मंत्रें को देखकर यह 
विचार मन में उठ सकता है कि आय्य छोग अग्निपूजक थे। वैदिक उपासना में 
यज्ञ-याग में आग का काम पड़ता भी है। पर थोड़ा सा पारायण करते से ही पता 
चल जाता है कि आग के साथ-साथ अग्नि शब्द के दूसरे अर्थ भो हैं। 
ऋग्वेद का पहिला ही मंत्र कहता है : 


अग्नतिमीछे पुरोहित यज्ञस्य देवमृत्विजम्‌ होतारम्‌ रत्नधातमम्‌ ॥ 


“मैं उन देव अग्नि की स्तुति करता हूँ जो यज्ञ के पुरोहित, ऋत्विक्‌ और 
होता है तथा रत्नधारण करनेवालों में श्रेष्ठ हैं।' पुरोहित, होता और ऋत्विक 
चे वेदश पुरुष होते है जो यजमान को यज्ञ करने में सहायता देते हैं। रत्न घारण 
करनेवालों में श्रेष्ठ कहने का तात्पर्य हुआ उत्तम फल देनेवाले। इस मंत्र के 
अनुसार अग्नि ही यज्ञ कराने वाले और वही यज्ञ का फल देने वाले हैं। इतना 
ही नहीं, अग्ति को 'गृहगतिश्च नो दमे' (२, १, २) हमारी यज्ञशाला में 
गृहपति (यजमान) भी कहा गया है। अग्नि का रुद्र से तादात्म्य बताया गया 
है। परन्तु रुद्र तो देवों के प्रभव और उद्भव कहे गये हैं। अतः अग्नि भी देवों 
का निमित और उपादान कारण है। इसी प्रकार अत्यत्र (३, १, १२ में) 
अग्नि को जनिता, नृतम और अपां गर्भ कहा गया है। इन शब्दों का अर्थ है, 
सू ष्टिकर्ता या जनक, मनुष्यों में श्रेष्ठ और जलों का गर्भ। यह अन्तिम विशेषण 
कई बार आया है। यह कहना अनावश्यक है कि अग्नि के ये स्वरूप ग्राकृत आग 
से बहुत दूर है। 


मैं समझता हूँ कि इतने उदाहरण पर्य्याप्त हैं। वेदों में अग्नि, वायु, 
उषा, सूर्य जैसे शब्द सैकड़ों बार आये हैं। कहीं-कहीं इनका व्यवह्वर उस 
अचलित अर्थ में हुआ है जो सर्व साधारण की बोलचाल मे सुनने समझने में आता 
हूँ। जब यह प्रार्थना की जाती है : 


न 


छ० हिन्दू देव परियार का विकास 


दाझ्नो देवौरभिष्टये आपो भवन्‍न्तु पीतये, 
हां योरभिखवन्तु नः 
( १०, ९, ८) 


आकाश से जल बरसे, वह हमारे पीने के लिए हो, उससे हमारा कल्याण 
हो और रोग, दुर्भिक्ष आदि को हमसे दूर रले' तो यहां सर्वसुगम बात कही जा 
रही है। परन्तु इन्ही शब्दों के माध्यम से दूसरे अर्थ व्यक्त किये जाते हैं। और 
यह तो स्पष्ट है कि आग, पानी, हवा आदि की उपासना तो नहीं ही होती थी । 


अर्वाचीन काल में स्वामो दयानन्द सरस्वती ने देवों के विषय में हमारे 
सामने एक मत रखा है। उनका कथन है कि इन्द्र, रुद्र, विष्णु आदि परमात्मा 
के ही नाम हैं, किन्हीं पृथक व्यक्तियों के नहीं। एक दृष्टि से यह सर्वंथा ठीक 
है। वह एक है, विद्वान उसे अनेक नामों से पुकारते हैं--ऐसा स्वयं वेद 
कहता है। पुरुष सूक्त बतलाता है : 


सहन्नशीर्षा पुरुष: सहख्राक्: सहस्रपात्‌ । 


सब सिर, हाथ, पांव उसी के सिर, हाथ-पाव हैं, वही एक होता हुआ 
भी अनेकवत्‌ प्रतीत होता है। अतः सब नाम भी उसी के नाम हैं। जलती आग 
से निकली चिगारी भी अग्नि है, विशाल बन को भस्म करने वाली आग भी 
अग्नि है, विशाल समुद्र के गर्भ को मथ डालनेवाली आग भी अग्नि है। इसी 
प्रकार जटाँ जो भी शक्ति है सब ईश्वर की ही है, वही नाता रूपों में नाना काम 
कर रही है। ऐसा मानने में किसी को कोई आपत्ति नहीं हो सकती । परन्तु तत्व- 
दृष्टया एक होते हुए भी चूल्हे की आग, जाठराग्नि, दावाग्नि, बड़वानल में भेद 
है; उसी प्रकार ईश्वर से अभिन्न होते हुए भी अभिव्यक्ति-भेद से विभिन्न देव 
हो सकते हैं। देखना यह है कि वेद से इस बात का समर्थन मिलता है या 
नही । 


देवों की संख्या ३३ बतायी जाती है: वयस्त्रिशद्‌ वै देवा:। इनमें ८ 
वसु, १२ जादित्य, ११ रुद्र, १ इन्द्र और १ प्रजापति हैं। शतपथ ब्राह्मण 
में ३३ की संख्या दूसरे ही प्रकार से पूरी की गयी है। परन्तु साघारणतः वस्वादि 

सुची ही मानी जाती है। कई स्थलों में दूसरे प्रकार अर्थ करना ठीक नहीं लगता । 
यथा, है 
ये त्रिशति अमस्परों, देवासो अहिरासदन्‌ 
विदश्नह्‌ द्वितासनन्‌ । 
(८4, २८, १) 


जो तैंतीस देवगण कुश के बने आसनों पर बैठे हैं हमको जानें और घन दें।! 


स्वामी दयानन्द जी के अनुसार देव शब्द उपस्थित विद्वानों के लिए भी 

अयुक्त होता है परन्तु विद्वानों से घन माँगना तो अच्छा नहीं लूगता। फिर इसे 
देखिए : 

न बोध्स्त्यभंको देवासो न कुमारकः । 

विहये सतो महान्त इत्‌। 

(८, ३०, रै ) 

“है देवगण, आप में कोई बच्चा या अल्पवयस्क नहीं है, आप संत्र समान रूप 
से बड़े हैं।' 


हम पहिले एक मंत्र उद्धू त कर आये हैं जिसमें कहा गया था कि जब देवगण 
सलिल में खड़े थे तो उनके पांव से धूलि इस प्रकार उड़ रही थी, जैसे वे नाच 
रहे हों। ऐसे मंत्रों को ईश्वरपरक या उपस्थित विद्वानों से सम्बद्ध मानना कठिन 
होता है। ऋग्वेद के दशम मंडल के पुरुषसूक्त में उस यज्ञ का चर्चा हैं जो सृष्टि 
के आदि काल में देवगण के द्वारा सम्पादित हुआ | वहां भी देव शब्द को विद्वान 
का पर््याय मानना सुकर नहीं प्रतीत होता। 


यह भी प्रश्न हो सकता है कि विद्वानों के सम्बन्ध में ३३ की संख्या का क्या 
महत्व है? इस मंत्र को देखिए: 


१ बसु--आप,धा व, सोस, धराथव, जर्ति, वायु, प्रत्यूष, प्रमास, १२ 
आदित्य---अर्यगा, सूपूबा,त्वष्ठा, सविता, भग, घाता, विषाता, जरुणं, 
शक्ष, सित्र, विदस्वान्‌, विष्णु११ रक्ट--अजएकपात्‌, अहिृध्ति, पिनाकी, 
महेश्यर, अपराजित, शासक, दम्भु, हरण, ईदवर, बवाकपि । 

य ईशिरे भु बनस्य प्रधेतसो विश्वस्य स्थातुर्जगतइच मम्तवः । 
ते नः कृतादकृतादेनसस्पयंद्या देवासः पिपृता स्वस्तये ॥ १०, ६३, ८॥ 


जो विशिष्ट ज्ञान सम्पन्न देवगण स्थावर ज॑गम विश्व के ज्ञाता और स्वामी 
हैं वह हमको अतीत और अनागत पापों से दूर करें और हमारा कल्याण करें |! 


इसी सूकत के चौथे मंत्र में रेबों के लिए अनिमिषन्त: (जिनकी पलक नहीं 
गिरती, सदा जागरूक) ज्योतिरथा: (जिनके रथ ज्योतिर्मय हैं), अनागसः 
(निष्पाप), अमृतत्वाशना (जिन्होंने अमृतत्व का पान किया है), ऐसे विशेषण 
आये हैं। यों तो सभी विशेषण ईइवर के लिए उपयुक्त हो सकते हैं, परन्तु उसके 
लिए बहुवचन का प्रयोग ठीक नहीं प्रतीत होता और किसी सभा में उपस्थित 
विद्वानों के लिए ऊपर दिये हुए विशेषण उपयुकक्‍त नहीं हो सकते। इससे यह 
स्पष्ट है कि जड वेद में देव शब्द ईश्बर और विद्वान्‌ के लिए व्यवहृत हुआ है व 
किन्हीं विशेष प्रकार के शक्तिशाली और लोकहितकारी सत्वों के लिए भी आया 
है। उनसे भाँति-भाँति की प्रार्थनाएँ की जाती हैं और योग-क्षेम की आशा की 
जाती है। 


यहीं दो शब्द सोम के सम्बन्ध में भी कह देना आवश्यक है। पाइचात्य 
विद्वानों का मत हैं कि वह विजया (भंग) की भाँति कोई मादक रस था जो 
किसी विशेष प्रकार के पौधे से पीसकर निकाला जाता था। किसी और जानकारी 
के अभाव में पढ़ा लिखा भारतीय भी यही मानने लगा हैं। सोम पौधे से पीस कर 
निकाला जाता था, इसमे सन्देह नहीं। उससे नशा भी होता था, इसमें भी 
सन्देह नहीं है। परन्तु वह सामान्य नशे के लिए नहीं पिया जाता था। आर्य्य 
सुरा से परिचित थे, शराब निकालना जानते थे। यदि उनको मादक वस्तु की 
ही चाह होती तो सुरा थी ही । पी सकते थे, पीनेबाले पीते ही थे । परन्तु सोम 
को जो विशेष स्थान दिया गया था, वह केवल नशे के लिए नहीं था। सोम बेचने 
बालों को कई सुविधाएँ प्राप्त थीं, वह युद्धकाल में भी बेरोक टोक देश के एक 
कोने से दूसरे कोने तक जा जा सकते थे। अन्य मादक वस्तुओं को भाँति न वो 
सोम गझी-गछी बिकता था, न जब चाहें तब पीस कर निकाला जाता था। एक 
तो वह मूजवान पत्रनत से आता था जो कहीं अफगानिस्तान के पास है। यों ही 

महंगा होता होगा। दूसरे, यज्ञ के सिवाय और कमी तैयार नहीं किया जाता 
था। यज्ञ में भाग लेने वालों को ही उसको पीने का अवसर मिल सकता था। 


भआाहाणों का कहना था : 
सोमोइल्माक ब्राह्मणानाम्‌ राजा । 


सोम हम ब्राह्‌ मणों का राजा है।' ऐसे शब्द निर्लेज्जता के साथ किसी 
मादक वस्तु के लिए नहीं कहे जा सकते ये। 


बेदों में सोम की बहुत महिमा गायी गयी है। एक ओर तो सोम औषधि 
मात्र का प्रतीक है, दूसरी ओर वह उस रस, उस पोषक शक्ति का नाम है जो 
सभी वनस्पतियों में संचार करता है और उनके द्वारा सभी जीबों का भरण-पोषण 
करता है। सोम प्राण की भी संज्ञा है और शारीरिक तथा बौद्धिक क्रियाओं और 
चेष्टाओं का प्रेरक है। सोम के सम्बन्ध में यह मंत्र विशेष रूप से द्रष्टव्य है : 


सोम मभन्‍्यते पपिवात्‌ यत्‌ सम्पिषन्त्पोषधिस्‌ । 
सोम य॑ ब्रह्माणो विदुर्नतदश्नाति परार्थिवः ॥॥ 
( १०, ८५, ३ ) 


यहाँ स्पष्ट शब्दों में दो प्रकार के सोम का उल्लेख है। एक तो वह जो 
साधारण मनुष्य पौधे को पीसकर पीता है, दूसरा वह जिसका रसास्वाद ब्राह्मण 
करता है। 


मंत्र का अर्थ है: 


सोम को पीने की इच्छा से (लोग) पौधे को पीसते हैं, परन्तु जिस 
सोम को ब्राह्मण जानते हैं उसको पार्थिव, संसारी, मनुष्य नहीं चखता।' 


सोमपान का यही रहस्य है। सोम के रस को पान करने से एक विशेष 
प्रकार की अनुभूति होती थी जो समाधि के नीचे स्तरों के अनुभव से मिलती- 
जुलती थी। जो साधक सोम का सेवन करता था उसको चित्त में एकाग्रता लाने 
में सहायता मिलती थी। योग दर्शन में पतंजलि ने कहा है “जन्मौष धमंत्रतप: 

समाधि-जन्या: सिद्धय: । सिद्धियाँ जन्म, औषध, मंत्र, तप और समाधि से 
उत्पन्न होती हैं। 

आज से कुछ दिन पहले सोम के इस गुण को समझना कठिन था। परन्तु 
आज परिचम, विशेषतः अमेरिका में ऐसे कई प्रयोग हो रहे हैं जिनसे यह बातें 
कुछ समझ में आने लगी हैं। कई ऐसे पौधे हैं जिनके रस में कुछ विलक्षण गुण 
पाये मये हैं। इनमें मैस्केलीन पर बहुत प्रयोग हुआ है। पीने के बाद चित्त में 
विशेष प्रकार के विस्तार का अनुभव होने लगता है। ऐसा प्रतीत होता हैं कि 
जैसे दिक्‌ और काल नीचे छटते हैं, एक क्षण के लिए ऐसा लगता है जैसे विदव के 
रहस्य का साक्षात्कार हो रहा है।# अन्तःकरण में अद्भुत्‌ शान्ति छा जाती' 
है। और सबसे बड़ी बात यह है कि अन्य मादक वस्तुओं की भाँति लत नहीं 
पड़ती | जब उस अनुभूति की इच्छा हो सेवन किया जा सकता है। 


इसमें कोई सन्देह नहीं प्रतीत होता कि सोम लता कोई ऐसी ही औषधि 
थी जिसके रस में यह गुण था। वह साधना में सहायक होती थी, इसलिए उसे 
पिया जाता था, भंग और मदिरा की भाँति नशे के लिए नहीं। उसके प्रभाव 
से साधक को सिद्धि प्राप्त होती थी। उस सिद्धि को बाज' कहते थे। यह 
सोम का चरम स्वरूप था। साधारण मनुष्य ऐसी ऊँची अनुभूति का पात्र नहीं 
होता, इसीलिए सोम को ब्राह्मणों का, ब्रह्मजिज्ञासुओं का, राजा कहा गया 
था। यह भ्रान्त विचार है कि आर्य्य सोम के नशें के शौक़ीन थे और उन्होंने 
इस मादक द्रव्य को देवपद दे दिया था। 


सोम की निरचय ही गणना देवों में है। वैदिक प्रणाली के अनुसार देव- 
सूची में ऐसा नाम आया है जो एक विशेष प्रकार के पेय द्रव्य से सम्बन्धित है | 


वस्तुतः न तो नशे का नाम सोम देव है, न नशा करनेवाले पदार्थ का। सोम के 
सम्बन्ध में कहा गया है : 


त्वं व: सोस विश्वतो वयोधास्त्वं स्वचिदा विशान्‌ धक्षाः। 
त्वं इन्द ऊतिभि: सजोषाः पाहि पद्चादुत वा पुरसतात्‌ ॥ 





क#इसको मोसेन्‍्ट आफ़ टू. य--सत्य का क्षण कह गया है । 

हि सोम, तुम हमारे पूर्ण रूप से अन्नदाता हो, स्वर्ग प्राप्त कराने वाले 
हो और मनुष्यों को देखने वाले हो। मनुष्यों के समस्त गुण-दोषों तथा पृण्य-पाप 
के साक्षी हो। हे इन्दु आप स्तुतियों से प्रसन्न होते हैं। हमारी आगगे पीछे सब 
और रक्षा कीजिए ।' 


बहुत से मंत्रों में सोम को इन्दु ताम से संबोधित किया गया है। इन्दु' 
चन्द्रमा का भी नाम है। 


अब तक मैंने देवों के सम्बन्ध के कुछ ऐसे विचारों का चर्चा किया है जो 
मेरी राय में आ्रामक हैं। इनमें वह मत जिसको पाइचात्य विद्वानों ने अंगीगार 
किया है बहुत ही ग़लत है। उन लोगों ने पहिले से कुछ सिद्धान्त स्थिर कर लिए 
और फिर बेद को बलूात्‌ उसी साँचे में कसने का प्रयत्न किया। यह प्रयास निष्फल 
हैं ।स्वामी दयानन्द जी का मत अंत: यथार्थ होते हुए भी सर्वत्र लागू नहीं होता । 
पर वह भारतीय परम्परा के प्रतिकूल नहीं है। मैंने अब तक यह बताने का यत्न 
नहीं किया है कि वेद के अनुसार देव किसे कहते हैं। स्वमत की प्रतिष्ठा न 
करके केवल परमत दृषण किया है। अपना मत आगे निवेदन करूँगा। परन्तु 
इतना तो कह सकता हूँ कि एक ईश्वर की सत्ता को स्वीकार करते हुए भी बहुदेव- 
वाद, अर्थात्‌ बहुत से देवों के अस्तित्व को स्वीकार करने में, कोई अड़चन नहीं 
पड़ती । 


तोसरा अध्याय 
देव श्ौर देवता 


देवों के स्वरूप के सम्बन्ध में निर्णयात्मक विचार होने के पहिले देवता 
शब्द के सबंध में विमर्श बहुत आवश्यक है। हिन्दी और भारत की दूसरी 
लोकभाषाओं में यह शब्द देव का समानार्थक हो गया है, यहाँ तक कि इसका 
प्रचार देव से अधिक देख पड़ता है। देवी इसका स्त्रीलिग रूप है। 


संस्कृत में ऐसा नहीं है । वहाँ देवता स्वयं स्त्रीलिगात्मक शब्द है। 
ऋणगवेद के प्रत्येक मंत्र के साथ इस बात का निर्देश है कि इस मत्र का अमुक 
छंद है, इसका अमुक देवता से सम्बन्ध है, अमुक ऋषि द्वारा प्रकट हुआ है, 
और इसका अमुक विनियोग है, अर्थात्‌ अमुक अवसर पर इससे काम लिया 
जाता है। देवता शब्द तो स्त्रीलिंग का है पर जो नाम आते हैं वह प्रायः 
पुल्लियात्मक है । इसका तात्पयें यह हुआ कि हिन्दी में यों कहा जायगा : 
अमुक मंत्र की देवता इन्द्र है, अमुक की विष्णु है, अमुक की रुद्र है, इत्यादि। 
विलक्षण बात है। इसका कोई विज्येप ही कारण होगा कि पुरुष नामो के साथ 
स्त्रीवाचक उपाधि जोड़ी जाय । प्राचीन कार के ऋषिगण और उनके 
परवर्ती ऋषि लोग इतनी सस्कृत तो जानते रहे ही होगे, उनके भाष्यकारों को 
भी सस्कृत व्याकरण का ज्ञान था ही, फिर ऐसा, प्रयोग ही क्‍यों किया गया ? 
यह महत्वपूर्ण शंका थी । परन्तु किसी कारण से, प्राच्य या पादचात्य, बेद के 
अर्वाचीन , विद्याथियों का ध्यान हघर नहीं गया। यदि मंत्र के रचयिता का यह 
बतलाना उद्देश्य होता। कि अमुक-अमुक मंत्र का अमुक-अमुक देव से सम्बन्ध 
है तो सीधे देव शब्द का प्रयोग होता, देवता क्‍यों लिखते ? 


जो लोग ऐसा कहते हैं कि बेद में केदल ईश्वर का चर्चा है उचको भी इस 
न्सम्बन्ध में कुछ विचार करना चाहिए । उनके मत में बेद में रूढ़ि शब्द नहीं 

वरन्‌ फेबल यौगिक शब्द हैं। यदि कहीं विष्णु शब्द आया तो वह किसी मनुष्य” 
या मनुष्येवर व्यक्ति का नाम नहीं है । जो व्याप्नोति, सब जगह व्यापक है, 

वह विष्णू है। यह लक्षण ईदवर का है, अतः विष्णु शब्द ईदव्वर के लिए आया 
है। इस बात को मान लेने पर इन्द्र, अग्नि, मरुत, सूर्ये, सभी नाम ईइवर के 

हो जायंगे, सभी मंत्रों का सम्बन्ध ईश्वर से होगा। जब सभी मंत्र ईश्वर देवत 
हैं तब फिर पृ थक्‌ नामों की आवश्यकता क्‍या है ? एक बार इतना कह देने से 

काम चल जाता कि यह सब मंत्र ईश्वरपरक हैं। यह भी विचारणीय है कि 

पृथक सूकतों और मंत्रों में पृथक्‌ नाम क्‍यों आये हैं, एक नाम पर्थ्याप्त होता । 

कोई कारण तो होना चाहिए कि कहीं यह कहा गया कि इस सूक्‍त की देवता 
इन्द्र है, अन्यत्र इसी प्रकार अग्नि,रुद्र आदि नामों से ईश्वर की ओर संकेत 
किया गया। 


वस्तुतः वैदिक वाह मय में देवता का अर्थ देव से भिन्न है। इस भेद को 
समझने के लिए वैदिक दर्शन का थोड़ा सा ज्ञान आवश्यक है। वेद दर्शन शास्त्र 
की पुस्तक नहीं है, उसमें तर्क नहीं है, शास्त्रार्थ नहीं है, मतों का खंडन-मंडन 
नही है। परन्तु एक विचारधारा है जो समूचे वेद में अनुस्यूत है, बही समूची. 
वैदिक धारणाओं, मान्यताओं और जादेशों का आबार है। 


यह जगत्‌ अनादि और अनन्त है। ऐसा कोई काल नहीं था जब यह नहीं 
था, ऐसा कोई काल नहीं होगा जब यह न होगा । जिसका आदि न हो उसके 
प्रारम्भ की कल्पना कैसे की जाय, परन्तु मानव बुद्धि की दुर्बलता कहीं न कहीं 
से आरम्भ विन्दु मानकर आगे बढ़ने को विवश करती है। जगत्‌ की सत्ता तो 
बराबर रहती है, परन्तु उसकी अवस्था बदलती रहती है। एक अवस्था ऐसी 
आती है जब सारा विश्व सिमिट कर अपने मूल में लय हो जाता है। इस अवस्था 
को सकोच या प्रतिसंचर कहते हैं। सभी भौतिक पदार्थ अपने सूक्ष्मतम रूप 
को धारण कर लेते हैं। यहाँ विस्तार के साथ इस विषय पर विचार करने की 
आवश्यकता नहीं है। संक्षेप में रूपरेखा मात्र दे रहा हूँ । इतना ही कहना 
पर्य्याप्त है कि उस अवस्था में दिन, रात, क्षिति, तेज, आप, वायु, जाकाश का 
कोई भेद नहीं रहता, कोई इन्द्रिय नहीं रहती, मन नहीं रहता, न देवगण 
रहते हैं, सब कुछ अव्यक्त, अविभक्त । नासदीय सूक्‍त (१०, १२) के अनुसार 

'नासवासीन्नो सदासीत्‌ तदानीभ्‌” -उस अवस्था में द यह कह सकते हैं कि असत्‌ 
था न सत्‌ था। सब कुछ जिस मूल में विलीत हो गया था वह वेदान्तसम्मत 
शद्ध बह्य नहीं वरन्‌ मायाशबल (माया से ढंका) ब्रह्म, परमात्मा था। वह 
चेतन है, पराशक्तियुक्त है। शक्ति और शक्तिमान्‌ एक दूसरे से अभिन्न है। 
यासदीय सूक्‍त कहता है कि 


आनीववार्त स्वथया तदेकम्‌ 
“बह एक अपनी स्वधा के साथ बिना वायु के साँस लेता था।' 


पराशक्ति का ही नाम स्वधा है। साँस लेता था कहने का तात्परयं यह 
है कि वह चेतन क्रियोन्मुख परमात्मा था, निरचेष्ट, सच्चित्‌ मात्र, शुद्ध 
अहम नहीं। 


यह अवस्था सदा नहीं रह सकती । जो जगत्‌ परमात्मतत्व में विंलीन 
हुआ था, उसमें जीव भी थे। उन असंख्य जीवों के कम्मेजन्य संस्कार भी थे। 
इन संस्कारों के फल मिलते थे, क्योंकि कर्म्म सिद्धान्त अटल है। जीवों को फिर 
सुख-दुख भोगना था, इसके लिए नया संसार चाहिए था । प्रतिदिन करोड़ों 
जीव सोते हैं, उनकी दैहिक और मानस चेष्ठाएँ बंद हो जाती हैं। परन्तु कुछ 
घंटों के बाद संस्कार जागते हैं, सुष॒ुप्ति का अन्त होता है, सुख दुःखात्मक संसार 
की फिर प्रतीति होने लगती है। इसी प्रकार संकोच को महा सुषुप्ति के बाद 
जीवों के जागने की बारी आती है । इस नयी अवस्था को विस्तार या संचर 
कहते हैं । इसको यों कहते हैं कि परमात्मा में क्षोभ, कम्पन, गति, उत्पन्न 
होती है, जैसे सोनेवाला भेंगड़ाई छेता हो। इस क्षुब्ध परमात्मा को हिरण्यगर्म 
कहते हैं। जिस प्रकार कारीगर के चित्त से भावी कृति की रूपरेखा , चित्र, 
स्फुरित होता है, उसी प्रकार हिरिण्यगर्भ में भावी जगत्‌ विचार के रूप में स्फुरित 
होता है। नासदीय सूक्‍त के शब्दों में: “कामस्तवग्रे समवर्तत '-उस परमात्मा में 
पहिले काम उत्पन्न हुआ | यही काम वह पहिला क्षोभ है जिसे हिरण्यगर्भे 
कहा गया है। एक दूसरे सुक्त में यह शब्द आये हैं: “हिरष्यगर्भ: समवर्तताप्रे- 
पहले हिरण्यगर्भ था। जस्तु, इस काम के सम्बन्ध में कहा गया है: “सोड्कामयत 

“एको5हूं बहुस्थाम--उसने कामना की, मैं एक हूँ, बहु, अनेक, हो जाऊँ। तब 
"भावी जगत्‌ का स्वरूप उसके सामने आता है । 


स तृष्णीं मनस्यध्यायततस्य यन्मनस्थासीत तद्वृह॒त्‌ समभवत्‌। 
(ताष्कय ब्राह्मण ७, ६, १) 


“उसने चुपचाप मन से सोचा। जो उसके मन में था वह वृहत्‌, बड़ा, विस्तृत 
होता गया ।' 


इसके आगे सृष्टिक्रम के विस्तार में जाने की आवश्यकता नहीं है। छोगों 
के संस्कारों के अनुसार नया जगत्‌ बता। यथाध्युवंसकल्पयत्‌-अपूर्व के अनुसार 
बनाया । स्थूल सूक्ष्म के भेद से जगत्‌ के कई स्तर हैं। तदनुसार आदि देव 
परमात्मा ने भी अपने को अग्नि, वायू और आदित्य तीन मुख्य रूपों में अभिव्यक्त 
किया। ऐसा कहने का यह तात्पय नहीं है कि परमात्मा तीन देवों में विभक्‍त 
हो गया, उसके तीन टुकड़े हो गये । ऐसा नहीं है। अग्नि आदि तीनों देव 
सम्पूर्ण परमात्मा हैं। जैसा कि कहा है : 


पूर्णल्य पूर्णमादाय पूर्णमेबाशिष्यले । 
"पूर्ण में से पूर्ण निकालने पर पूर्ण ही बचता है ।' 


जो अग्नि हैं, वही वायु हैं, वही आदित्य हैं, वही परमात्मा है। जो 
आधिभौतिक स्तर पर अग्नि है, वही आधिदेविक स्तर पर वायु है, वही 
आध्यात्मिक स्तर पर आदित्य है। सम्पूर्ण विश्व में जो कुछ भौतिक, मूर्तिमान, 
है उसमें परमात्मा अग्निरूप से व्याप्त है,जहाँ गति है बहाँ वह वायु खूप से 
भत्तेमान हैं। जहाँ समन्वय, सन्तुलन, भेतना है वहाँ आदित्य रूप से स्थित 
है। सूर्य्य सब से ऊँचा स्तर है इसीलिए कहा है : 


सूर्य मात्मा जगतस्तस्पुथश्च 

आदित्य गतिशीरू और स्थितिशील दोनों का आत्मा है । 


ज्यों-ज्यों जगत्‌ का विस्तार और विकास बढ़ा त्यो-त्यों आद्याशक्ति, 
परमात्मा की परा शक्ति, का भी विस्तार और विकास होना अनिवाय्यें था । 
बह एक थी परन्तु परिस्थिति के अनुसार उसकी अभिव्यक्ति अनेक रूपों में हुई । 
जीवों के सुख दुंख सम्पादन के लिए, उनकी वासनाओं की तृप्ति और आवश्यक- 
ताओ की पूर्ति के लिए, अनेक प्रकार के काम करने होते हैं। तदनुरूप ही शक्ति 
अपना रूप व्यक्त करती है। हम इनमें से कुछ रूपों से परिचित हैं। ताप, विद्युत्‌ 
बेग, मांसपेशियों का बल, भूख, प्यास, नाड़ितन्तुओं को परिचालन करनेवाली 
स्फूरति , प्रतिभा, योगियों द्वारा उत्थापित कुण्डलिनी, यह सब शक्ति के ही तो 
भेद हैं। विभिन्न शास्त्र इनका अध्ययन करते हैं । 


शक्ति के इन भेदों को देवता कहते हैं। इस परिभाषा से यह स्पष्ट हैं कि 
शक्ति के भेद अनन्त हैं, अर्थात्‌ देवता असंख्ूण हैं। शक्ति का पर्याय होने से देवता 
शब्द स्त्रीवाचक है। देवताओं की कोई संख्या नहीं है, अतः उनकी कोई सूची 
नही दी जा सकती । यजुर्वेद के इस मंत्र में कुछ देवताएँ इस प्रकार गिनायी गयी 


हैं: 


'अब्नि देवता वातों देवता सूर्यो देवता चन्द्रमा देवता बसवो वेवता रुष्ठा 
देवताउदित्या देवता मरुंतो देवता विश्वेदेवा देवता बृहस्पतिदंवतेन्द्रों देवता 
बरुणो देवता । इन नामों की संख्या बारह है इससे यह न समझना चाहिए कि 
देवता कुल बारह हैं। मरुत्‌ ४९ है, रुद्रों को असंख्याता सहस्त्राणि-असंख्य सहस् 
बताया गया है और विद्वेदेवा: सब देवों की कोई निदिष्ट संख्या नहीं कही 
गयी है। 


स्त्रीवाचक देवता शब्द के साथ पुरुषबाचक इन्द्रादि नामों को जोड़ना 
विशेष वैदिक परम्परा है। इन्द्र का अभे ऐन्द्री शक्ति, विष्णु का वैष्णवी शक्ति, 
रुद्र का रोद्ी शक्ति है। ऐन्द्री आदि शक्तियों का ठीक-ठीक स्वरूप क्‍या है, 
उनसे क्या-क्या काम होते हैं, यह अध्ययन और अनुसन्धान का विषय है 
परन्तु इन शक्तियों का यथार्थ रूप कुछ भी हो, जब किसी मंत्र के साथ इन्द्रादि 

का ताम सम्बद्ध होता है तो वह सम्बन्ध इच्द्रादि नाम के किन्‍्हीं विशेष 
देवों से नहीं परन्तु तत्तत्‌ शक्ति से सूचित होता है। "मंत्र की देवता' कहने का 
यही अभिप्राय है । 


मंत्र के साथ देवता का सम्बन्ध जोड़ने का विशेष कारण है। मंत्र देखने 
में तो वाक्य, शब्दों का समूह, होता है जिसका अर्थ सामान्यतः व्याकरण और 
कोष की सहायता से निकाला जा सकता है। परल्तु मंत्र इतता ही नहीं है। 
वह शब्दों का ही नही प्रत्युत ध्वनियों का समूह माना जाता है। 
ठीक-ठीक उच्चारण करने से मंत्र के अक्षरों से जो संयुक्त ध्वनि निकलती है 
उसी मे मंत्र का मंत्रत्व है। अर्थ तो दूसरे शब्दों से व्यक्त किया जा 
सकता है परन्तु दूसरे शब्दों मे वह ध्वनि नहीं मिल सकती ॥ 
इसीलिए मंत्र का अनुवाद फलंदायक॑ नहीं माना जाता, अर्थवोषक भले 


ही हो। 


ध्वति वह प्रतिक्रिया है जो कम्पन से हमारे मस्तिष्क में होती है। कम्पन- 
भेद से घ्वनिभिद होता है। संगीत के स्वर तो हवा के कम्पन का परिणाम हैं, 
परन्तु कम्पन हवा तक ही सीमित नही है । जहाँ गति है, वहाँ कम्पन है: 
गति ही कम्पन है । प्रत्येक गति, प्रत्येक कम्पन, प्रत्येक क्षोभ, हमारे अन्तः- 
करण में अपने को नाद, ध्वनि, शब्द रूप से व्यक्त करता है। जगत्‌ के आरम्भ 
में परमात्मा-पराशक्ति आत्मक युगलतत्व में जो पहिला क्षोम हुआ उसका 
संसूचक प्रणव कहलाता है। शक्ति के प्रत्येक भेद के साथ विशेष प्रकार का 
स्पन्दन सम्बद्ध है। जब वैसी गति, वैसा कम्पन हो, बैसा स्पन्दन ही, तो शक्ति 
का वह भेद, वह प्रकार, प्रकट होगा। दूसरे शब्दों में, प्रत्येक देवता के साथ विशेष 
प्रकार का स्पन्दन सम्बद्ध है। ऐसा माना जाता है कि जब कोई मंत्र ठीक विधि 
से पढ़ा जाता है तो उससे पर्य्यावरण में जो कम्पन होता है उसका द्विा प्रभाव 
होता है। एक ओर तो वह पढ़नेवाले के नाड़िजाल और मस्तिष्क को विशेष 
रूप से प्रताड़ित करता है, दूसरी ओर शक्ति के सर्वव्यापी विशाल सागर को 
क्षुब्ध करके तरंगित करता है। आग सर्वत्र है। पर जहाँ रगड़ने से क्षोभ होंता' 
है वहाँ वह प्रकट हो जाती है, इसी प्रकार मंत्र पाठ के द्वारा विशेष प्रकार का 
क्षोभ उत्पन्न करने से विशेष प्रकार की शक्ति प्रकट हो जाती है। इसी से कहते 


हिन्दु०--६ 


<२ हिन्दू देव परिवार का विकास 


हैं कि मंत्र-विशेष से देवता विशेष उद्बुद्ध होती है, जाग जाती है। मंत्र के साथ 
देवता के संकेत का यही कारण है। 


यदि मंत्र-पाठ में त्रुटि हुई तो ऐसा हो सकता है कि कुछ भी प्रभाव न हो 
या उलटा प्रभाव पड़ जाय । इसीलिए कहा है 'मंत्रो हौनः स्वरतोब्णतोबा' 
बाग्वज्य के समान यजमात को मार सकता है. अर्थात्‌ मंत्र के स्वर या वर्ण में 
भूल होते से मत्र वद्य के समाव उलटे यजमान का ही विनाश कर सकता है। 


अस्तु, अमुक अंमुक मंत्र की देवता रुद्र है कहने का तात्पर्य यह हुआ कि 
उस मंत्र का यथोपदेश पाठ करने और उचित ढंग से विनियोग करने से यजमान 
के लिए रौद्री शक्ति का उदबोध होगा, वह उस काम को कर सकेगा जो 
रौद्री शक्ति के द्वारा किया जा सकता हैं। वेदों में मंत्र के नाम से जितने वाक्य 
दिये हुए है वे सब मत्र हैं या नहीं, यह पृथक्‌ प्रश्त है। इस प्रश्न का उत्तर 
परीक्षा साध्य है और परीक्षा तपः साध्य है। शास्त्रोक्त विधि से जप करने से ही 
विदित हो सकेगा कि मंत्रविशेष देवताविशेष को उद्बुद्ध करता है या नहीं | 
जो मंत्र इस कसौटी पर नहीं उतरते वे निर्वीय्य॑ हैं, निष्फल हैं, वस्तुतः मंत्र नहीं 
हैं। 


इस सब का निष्कर्ष यह है कि वेदों में सत्र नहीं तो बहुत से स्थलों पर 
देव शब्द देवतावाचक है अर्थात्‌ देव कहने से किन्हीं विशेष शक्तिसम्पन्न मनुष्ये- 
तर महान्‌ व्यक्तियों से अभिप्राय नहीं है : ऐसे स्थलों पर देवताओं, परा शक्ति 
के विशेष भेदों की ओर संकेत है। अग्नि, वायु, आदित्य, इन्द्र, आदि व्यक्तियों 
के नहीं , शक्तियों के नाम हैं । 


जैसा कि मैं पहिले कह चुका हूँ, शक्ति के असंख्य रूप हैं, देवताओं की 
गणना नहीं हो सकती | इनमें से कुछ का उद्बोध तो अपने काम के लिए हम 
भौतिक साधनों से कर लेते हैं। विज्ञानविद्‌ अपनी प्रयोग शाला में ऐसा करता 
है । चिकित्सक, इंजिनियर, शस्त्रनिर्माता, अपने अपने व्यवसाय में कुछ 
देवताओं से खेलते हैं, आज विज्ञान ध्वनि से काम लेकर कई रघनात्मक और 
ध्वंसात्मक शक्तियों का उपयोग करना सीख रहा है । इन कामों को मनुष्य अपनी 

बुद्धि से कर लेता है। बेद तो उन शक्तियों, देवताओं, को जगाने की विधि बत- 
लाता है जिनके उद्बोधन का, जिनसे काम लेने का, मार्ग मनुष्य अपने से नहीं 
निकाल सकता। 


ऐसा नहीं मानना चाहिए कि देवता की मीमांसा करने में हम पाश्चात्य 
विद्वानों के मत का समर्थ न कर रहे हैं। जिन शक्तियों तक बर्बर मनुष्य की बुद्धि 
पहुँच सकती है वे वैदिक देवताओं से बहुत दूर और बहुत नीचे हैं। 


चौथा अध्याय 


देव शब्द का मुख्य और वास्तविक श्रर्थ-साध्य देव 


यदि वेद में कहीं देव शब्द का व्यवहार परमात्मा के लिए हुआ है तो 
उसको भ्रान्त या अयथार्थ नहीं कह सकते । इसी प्रकार जहाँ जहाँ वह देवता- 
वाचक है वहाँ-वहाँ भी भ्रयोग को ठीक ही कहना होगा । बहुत जगहों में देव 
शब्द बहुबचनान्त आया है और जिस सन्दर्भ में व्यवहृत हुआ है वहाँ ऐसा 
प्रतीत होता है कि किन्‍्हीं विशेष व्यक्तियों की ओर सकेत है । बहुबचनान्त 
प्रयोग भी कभी-कभी गौणार्थ मे आया है, यथा : 


नेने देवा प्राप्नुवन्‌ पूर्वमर्षत्‌ 


“उसको पूर्वकाल में देव गण पकड़ नही सके ।' यहाँ प्रसंग बताता है कि 
देव शब्द इन्द्रियों के लिए आया है। इसी प्रकार का गौण अर्थ देवासुर संग्राम 
के चर्चा मे भी व्यक्त किया गया है। देवो और असुरों का युद्ध चलता ही 
रहता है। कभी देव और कभी असुर जीतते है। कभी-कभी देव बुरी तरह 
पराजित होते है, तब परमात्मा की शरण में जाते हैं ।॥ फिर उनका उद्धार 
होता है। 


सम्भव है देवासुर संग्राम की कथाओं में किन्हीं ऐसे वास्तविक युद्धों की 
स्मृतियाँ छिपी हों जिनमें कभी आय्येगण को सम्मिलित होना पड़ा हो। परन्तु 
जो कथाएँ आज हमारे सामने हैं उनसे तो यही प्रतीत होता है कि यह रूपक 
हैं। भौतिक लड़ाई के रूप में मानस संघर्षों का चित्रण है, मनृष्य की वैतिक 

अनैतिक प्रवृत्तियाँ, उसकी उदार और संकुचित भावनाएँ, उसकी घामिक 
अधाम्मिक चेष्टायें हो देव और असुर हैं। कभी-कभी अच्छी प्रवृत्तियाँ प्रबल 
तो हो जाती हैं परन्तु बाद में मनुष्य के चित्त में अभिमान धर कर लेता है। 
यदि यह अभिमान गलित न हो तो उसका पतन होता है। कठोपनिषद्‌ में दिख- 
लाया है कि अपनी विजय पर गर्व करने वाले देवों के अभिमान को उम्रा हैमवती 
ने चूर्ण किया। इस विषय पर अगले खण्ड में विस्तार से विचार होना है इसलिए 
इसे यहीं छोड़ता हैं । 


देवो के सम्बन्ध में जो बातें वेद मे यत्र तत्र फैली हुई मिलती हैं उनका 
निष्कर्ष यह है : 


जगत के प्रत्येक संचय या विस्तार काल में, प्रत्येक उस काल में जो 
दो संकोचो या प्रलयों के बीच में आता है, कुछ न कुछ महातपस्वी, योगीश्वर 
होते ही है। यह लोग चाहें तो मोक्ष का आनन्द ले सकते हैं पर ऐसा करते नहीं। 
दूसरे जीवों के हित की दृष्टि से दूसरा जन्म धारण करना स्वेच्छया स्वीकार 
करते हैं। कुछ महायोगी ऐसे भी होते हैं जो अभी मोक्ष पदवी तक नहीं पहुँचे 
हैं परन्तु सविकल्प समांधि की ऊँची भूमिकाओं तक पहुँच गये हैं। संकोच के 
समय यह सब परमात्मा में प्रवेश करके दीर्घ आध्यात्मिक सुषुष्ति में डूब जाते 
हैं । जब नये जगत के बनने का काल आता है, परमात्मा क्षुब्ध होता है, 
हिरण्यगर्भ रूप से उसके सामने भावी जगत की रूपरेखा आ जाती है, तो फिर 
सोई हुई सभी आत्माएँ जागती हैं, पुरा कल्प के तपस्वी भी जागते हैं। यही नये 
कल्प के, नये जगत्‌ के, देवगण होते हैं। 


इन्हीं को लक्ष्य करके कहा गया है: 
अर्वाग्देतवा अस्य विसजेनेन 
(नासदीय सूकत ) 
सृष्टि के बाद देवगण आये ।' 


इन देवों को आजानदेव भी कहते हैं! ऐसा कहा जाता है कि यह लोग 
“नाक में रहते हैं। नाक शब्द न, अ, क, इन तीन अक्षरों से मिलकर बना है। 
क्‌ का अर्थ है सुख, अक का अर्थ हुआ असुख अर्थात्‌ दुःख, न अ के हुआ न असुख 

अर्थात्‌ न दू:ख़ , अर्थात्‌ सुख। तात्पर्य यह है कि नाक सर्वत्र है और कहीं 
नहीं है। वह किसी विशेष जगह बसा नगर नहीं है, चित्त की विशेष सुखमय 
अवस्था है। नाक को स्व: या स्वर्ग भी कहते हैं। इन देवों ने पिछले सर्ग में 
दीघेतप से सिद्धि का अर्जन किया है। यों तो योगी को अनेक विभूतियाँ हो 
सकती हैं परन्तु पृथक्‌-पृथक्‌ महात्मा ने पृथक्‌-पृथक्‌ देवता, पुथक्‌-पृथक्‌ शक्ति, 
पर विशेष रूप से अधिकार पाया है। उसी के अनुरूप उसकी संज्ञा होती है। 
जिसने विद्येष रूप से वेष्णवी शक्ति, विष्णु नाम की देवता, को सिद्ध किया है 
वह विष्णु देव है। इसी प्रकार कोई इन्द्र, कोई यम, कोई रुद्र कहलाता है। 
उनसे प्रार्थना की जा सकती है, उनकी उपासना की जा सकती है। ऋगादि 
वेदों में जो भी अचंना के मंत्र हैं वह उन्हीं लोगों की सेवा में अपित है। तप और 
श्रद्धा के सहारे मनुष्य उनका कृपा पात्र बन सकता है। इसीलिए उनको साध्य 
देव भी कहते हैं। 


इनके अतिरिक्त एक और प्रकार के देवगण भी होते है। जो लोग इस 
जन्म में तप और पुण्य मे जीवन बिताते हैं वह भी मृत्यु के उपरान्त कुछ काल 
तक नाक का अनुभव करते हैं। उनको सुख मिलता है परन्तु कोई शक्ति विशेष 
नहीं होती । उनको 'कम्मेंदेव' कहते है। कुछ काल के बाद उतका नया जन्म 
होता है। उनकी उपासना नहीं की जाती । 


साध्यदेव जीवों के कल्याण में कालयापत करते हैं। जिस प्रकार बड़ा 
भाई हाथ पकड़कर छोटे भाई को चलना सिखाता है उसी प्रकार वह दुरबंल जीवों 
को सहारा देकर धम्मंपथ पर ले चलते हैं। कभी दंड भी देते हैं परन्तु बह भी 
प्राणियों के हित के लिए, जैसे कि कुशल चिकित्सक रोगी के हित के लिए कभी- 
कभी कड़वी औषध देता है। साघारणतः तो कुछ काल तक जीवों की सेवा करके 
यह लोग विरत हो जाते हैं और जिस मोक्ष को अब तक टाल रखा था उसकी 
सिद्धि में लगते हैं। उनके लिए भूलोंक में मनुष्य शरीर में जन्म लेना आवश्यक 
नहीं है। स्वर्लोक या उसके ऊपर के लोकों से ही मोक्ष पद पा सकते हैं । बृह- 
दारण्यक उपनिषद्‌ मे किन्हीं इन्द्र का प्रजापति से ब्रह्मश्नन का उपदेश लेना 
बतलाया गया है। इससे मिलती जुलती धारणा बौद्ध धर्म में बोधिसत्व के लिए 
है। जो लोग निर्वाण प्राप्ति के अधिकारी होते हुए जीवों पर दया करके स्वेच्छया 

एक और जन्म लेना स्वीकार करते हैं उनको बोघिसत्व कहते हैं। अन्तिम शरीर 
चारण करने पर वही लोग बुद्ध होते हैं । हे 


मनुष्यों के देवत्व प्राप्त करने का चर्चा बेदों में कई जगह आया है। जो 
लोग वेदोक्त विधि से रहते हैं उनके लिए कहा गया है: 


ते ह नाक॑ सहिमान: सचन्‍्त यत्र पूर्वे साथ्याः सन्ति देवाः 
। ऋक १०, ९०, १६ । 


“वह लोग नाक में, जहाँ प्राचीन साध्य देव रहते हैं, महिमाओं को, महती 
अनुमूतियों को, प्राप्त करते हैं ।' 


यही मंत्र प्रथम मंडल के १६४ वें सूक्‍त के ५०वें मंत्र के रूप में भी मिलता 


है। 


मनुष्य के देवत्व प्राप्त करने का स्पष्ट उल्लेख मिलता है। ऋग्वेद के 
प्रथम मंडल के ११० वें सूक्‍त के तीन मंत्रों। ४ से ६ में ऋभुवों का चर्चा है। 
ऋशभुओं की गणना देवों में होती है। यह तीन भाई सुघन्वा के पुत्र थे। यह तीन 
अमत्येंधु श्रथ हस्छमानाः तथा उपसं नाधमानाः--अमर्त्यी अर्थात्‌ देवों की 
भाँति हवि पाने की इच्छा रखने वाले और सोमपान, की याचना करने वाले थे । 
इन्होंने । मर्तासः, मरणशील मनुष्य, होते हुए भी विष्दूबी दमी तरणित्वेन 
बाषतो, त्वरा के साथ वेदोक्त यश्दानतप करते हुए “अपृतत्व चमानशुः --- 
अमृतत्व को, देवपद को, प्राप्त किया। वह लोग “सुरचक्षस:, सू््य के समान 
प्रकाशमान्‌ और ज्ञान सप्पन्न, हो गये तथा “संवत्सरे समपृश्यन्त धीतिभ:--- 
संवत्सर में समय-समय पर होने वाले यज्ञयागादि में हवि और सोम का अर्ध्ये 
पाने के अधिकारी हो गये। जैसा कि पहिले कहा जा चुका है, कर्म्म देवों को यह 
अधिकार नहीं होता। जो लोग आजान देव पद पर पहुँचते हैं उनको ही उद्िष्ट 
करके आहृति दी जाती है और सोम चढ़ाया जाता है। दुख सुख में उन्हीं 
से सहायता माँगी जाती है, उन्हीं के सामने अपनी याचनाएँ रखी 
जाती हैं। 

इन प्रार्थनाओं के स्वरूप पर दृष्टिपात करने से देवो के स्वभावों और कामों 
के विषय में बहुत कुछ जानकारी हो सकती है। आर्य्यों की सबसे महत्त्वपूर्ण 
प्रार्थना तो वह है जो आज भी गायत्री मंत्र के नाम से परम आदर की दृष्टि से 
देखी जाती है। सबके सामने उसका उच्चारण तक नहीं किया जाता। उस मंत्र 
के द्रष्टा विध्वामित्र थे। परमात्मा के तेज के प्रतीक स्वरूप सविता--ूर्य्य के 
उस तेज का ध्यान किया जाता है “घियो यो नः प्रचोदयात्‌' जो हमारी बद्धि 
को प्रेरित करे। हम घन जन नही माँगते, यही चाहते हैं कि हमारी बुद्धि काम- 
कोधादि से प्रेरित न हो, स्वय परमात्मा से प्रेरित हो । इसी प्रकार विश्वाधिय 
रुद्र से यह चाहते हैं कि “स नो बुद्धया शुभया संयुनकतु” वह हमको शुभ बृद्धि 
प्रदान करें। इससे सुन्दर और पवित्र दूसरी कौनन्सी प्रार्थना हो सकती है? 
ऐसी प्रार्थना दाता और आदाता दोनों की महत्ता की सूचक है। 


जब कभी इस ऊँचे स्तर से उतर कर व्योरेवार इच्छाएँ व्यक्त की जाती 
थी उनके भी उदाहरण देखिए : 


देवाना भद्दा सुमतिऋंजूयतां, देवाना रातिरमि नो निवंताम्‌। 
देवानां सस्यमुपसेदिसा व्य, देवा न आयुः प्रतिरन्तु जीवसे॥ 
। १, ८ ९, २। 


दिवों की कल्याणमयी सुमति हम अनुष्ठानकर्ताओं पर हो, देवों का दान 
हमको मिलता रहे, देवो का सख्य, मित्रता हमको प्राप्त हो, देवगण हमको आयु 
प्रदान करें।! 
साय॑ प्रात: सन्ध्या करनेवाले नित्य सूय्योपस्थान करते समय एक मंत्र 
पढ़ते हैं परन्तु उसके अर्थ की ओर ध्यान नहीं दिया जाता। उसमें बहुत ही 
सुन्दर प्रार्थना है : 


जोीवेम शरदः शतम्‌, पश्येम शरवः शतस्‌ । 
ऋणुयास धरदः शततस्‌, प्रश्वास श्रदः शतस्‌। 
अदीनताः स्थास शरद: शतम्‌ । 


*हम सो बर्ष ज़ियें।सौ वर्ष तक देखें। चक्षुरिन्द्रय सभी ज्ञानेन्द्रियों का प्रतीक 

खानी जाती है। अतः सौ वर्ष देखें का अर्थ हुआ हमारी ज्ञानेन्द्रियाँ सौ वर्ष तक 
काम देती रहें। सौ वर्ष तक सुनें । श्रवणेन्द्रिय की गणना ज्ञानेन्द्रियों में है, अतः 
उसका पृथक्‌ नाम लेना व्यथे है। परन्तु वेद को श्रुति कहते हैं और गुरुमुख से 
ज्ञान ग्रहण करने को भी श्रवण कहते हैं। अतः सौ वर्ष तक सुनें कहने का तात्पर्य्य 
यह हैं कि हम सौ वर्ष तक ज्ञानोपार्जत करते रहें। सौ वर्ष तक बोलें। वाक्‌ 
सब कम्मेंन्द्रियों का प्रतीक है। अतः सौ वर्ष तक बोलें कहने का आशय यह है 
'कि हमारी कर्म्मेंन्द्रियाँ सौ वर्ष तक काम देती रहें । अन्त में कहा है कि हम सौ वर्ष 
तक अदीन रहें, किसी के आश्रित न हों। वह मनुष्य धन्य होगा, जिसकी यह 
प्रार्थना स्वीकार हो जाय। कहा जाता है 'शतायुर्वें पुरुष' मनुष्य शतायु होता 
है। इसलिए सौ वर्ष कहने का अर्थ है यावदायु, पूर्ण आयु भर। 


सब लोग सदैव ऐसे ऊँचे स्तर की बात नहीं कर सकते। आवश्यकता 
पड़ने पर देवों से धन, पशु, सन्‍्तति और स्वास्थ्य की भी याञ्चा होती थी। युद्ध 
में विजय की भी कामना की जाती थी । 


अस्मार्क बीरा उत्तरे भवन्तु अस्मान्‌ उ देवा अवताहबेषु । 
“हमारे वीरों की विजय हो, देवगण युद्धों में हमारी रक्षा करें ।' 


क्रोध में आकर यह इच्छा भी कभी-कभी व्यक्त की जाती थी कि 
“योष्स्मान्‌ द्वेष्टिं, य॑ जे बयं द्विष्म:” उसको “जम्भेदध्म:', जो हमसे द्वेष करता 
है और जिससे हम हेष करते हैं उसको दाँतों के नीचे रखकर पीस डालें। 


मनुष्य अपनी बुद्धि के अनुसार अच्छी बुरी वस्तुओं की माँग करता रहता 
है, परन्तु प्रत्येक माँग पूरी वहीं होती । आजकल तो हमने यह्‌ मान रखा है कि 
हम देवों से चाहे जो काम ले सकते हैं। झूठे सच्चे प्रत्येक काम में सहायता माँगते 
हैं और यदि काम दैवात्‌ हो गया तो देवों को घन्यवाद भी देते हैं। पहिले ऐसा 
नहीं था। उपासक जानता था कि 'सत्यप्रिया हि देवा' देवगण निश्चय ही 
सत्य के प्रेमी है। वह अधम्मे को प्रश्नय नहीं देते, दुराचारी को कुबेर के पाश में 
फेसना पड़ता है। एक मंत्र कहता है : 

सुविज्ञात॑ चिकितुषे जनायथ, सच्चासकरच बससी पस्पुषाते । 
तयोयंत्‌ सत्य यतरदुजीयस्तवित्सोमोष्यति हन्त्यासत्‌ ॥ 
। ७, १०४, १२ # 


“इस बात को विद्वान्‌ लोग भली भाँति जानते हैं कि सत्य और असंत्य 
बातों में स्पर्धा होती रहती है। उनमे जो सत्य और अकुटिल है उसकी सोम 
रक्षा करते हैं और असत्य का हनन करते हैं।' 


मैं आशा करता हूँ कि इस विवेचन से यह स्पष्ट हो गया होगा कि देवों 
के विषय में आय्यों की धारणा क्या थी और देव शब्द का किस अर्थ में व्यवहार 
होता था। इन्द्रादि नाम रूढ़ि हों या न हों परन्तु योगरूढ़ि तो है ही । 


बेद जहाँ देवों के नानात्व का चर्चा करता है वहाँ मनुष्य जीवन के चरम 
लक्ष्य की ओर भी बराबर सकेत रहता है। 


ऋचो अक्षर परमेव्योमन्‌ यस्मिन्‌ देवा अधि थिश्वे निषेदुः। 
यस्तन्न वेद किमूच्ा करिष्यति, य उ तद्विदुस्त इसे समासते ॥। 


। ऋकू १, १८४, ३९ + 


वेद मंत्र परम व्योम में अक्षर ब्रह्म के आश्वित हैं जिसके ही ऊपर 
या भीतर सब देवों का निवास है। जो उसको, उस अक्षर ब्रह्म को, नहीं 
जानता वह वेद के शब्दों को पढ़कर क्या करेगा ? जो छोग उसको जानते हैं, वह 
सम्यक्‌ रूप से स्थित होते हैं, अर्थात्‌ मोक्ष प्राप्त करते है। 


दो शब्द असुरों के सम्बन्ध में भी कहना आवश्यक है। जहाँ आज इराक 
है प्राचीन काल में वहाँ शक्तिशाली असीरियन साम्राज्य था। कई विद्वानों का 
मत है कि असीरियन शब्द असुर का अपअंश है और देवासुर संग्रामों के व्याज 


के वरम व्योम किसो छोक विशेष का नाम नहीं है। यह उस चरमावस्था 
की संज्ञा है जिसका अनुभव योगी को समाधि में होता है । 

से उन लड़ाइयों का चर्चा है जो कभी आय्यों और असीरियन लोगों में हुईं थीं । 
ऐसा होना असम्भव नहीं है । मनुष्य की सत्प्रवृत्तियों के लिए देव और असत्ा- 
वृत्तियों के लिए असुर शब्द का व्यवहार हुआ है, ऐसा भी प्रतीत होता है। 
परन्तु इतके अतिरिक्त एक और भी अर्थ विशेष है, ऐसा देख' पड़ता 
है। 


जहाँ विश्व में परोपकारी सर्वभूतहितेरत सत्व हैं वहाँ दूसरों का अपकार 
करने वाले भी है। ऐसे सत्व भी है जिनका अन्तःकरण रागद्वेष तथा ईर्ष्पा 
से भरा है, जो दूसरों का उत्कर्ष सहन नहीं कर सकते, सत्कार्य्यों में बाधा डालते 
हैं। उन्होंने भी कुछ तप किया है, कुछ सिद्धि कमायी है, कुछ शक्ति का संचय 
किया है। उसका दुरुपयोग करते हैं। ऐसे अल्पाशय क्षुद्रमना प्राणियों के लिए 
रक्षांसि, राक्षस, असुर या विनायक जैसे नाम आये हैं। वेद, विशेषतः 
अथवंवेद, में इनके शमन के उपाय बताये हुए हैं । इनको यज्ञादि से दूर रखा जाता: 
है। जब शव को स्मशान ले जाते थे तब भी इन लोगों को दूर ही रखते थे # 
उनसे कहा जाता था : ; 


अपेत बीत विश्व सपंतात: 


दूर रहो, यहाँ से हूट जाओ।! 


पाँचवाँ अध्याय 

चौथे अध्याय में देवों का कुछ परिचय दिया गया है। यों तो देव असंख्य 
हैं परन्तु मुख्य देवों की संख्या तैंतीस है, जिनमें वसु, रुद्र और आदित्य नाम के 
सीन गण तथा इन्द्र और प्रजापति हैं। ऋभु, आभास्वर तथा कुछ और गणों 
के नाम सुनने मे आते है पर उनका अन्‍्तर्भाव इन्ही तेंतीस में हो जाता है । 


देव परिवार के कुछ विशिष्ट सदस्यों का थोड़ा-सा परिचय देना आवश्यक 
प्रतीत होता है। इससे उन परिवतंनों को समझने मे सुविधा होगी जो वेदिक 
काल के पीछे हुए। 


अग्नि 


कई दृष्टियों से अग्नि का स्थान बहुत ऊँचा है। वह हव्यवाहन हैं, उन्हीं 
के द्वारा अन्य देवो को हवि पहुँचायी जाती है। उनको रुद्र से अभिन्न माना गया 
है। उपासक उनसे कहता है : “बुयोध्यस्मज्जुहु राणमेनः” हमसे कुटिल पापों 
को दूर करो। उनको ब्रतों का, शुभ संकल्पों का, स्वामी कहते है। किसी भी 
अच्छे अनुष्ठान के पहिले उनसे इस प्रकार की प्रार्थना की जाती है। 


“अग्ने ब्तपते, ब्रत॑ं चरिष्यासि, तच्छकेयं तन्‍्मे राध्यताम इवमहमनता 
स्सत्यमपेसि' 


है ब्रतपते अग्नि, मैं ब्नत, अनुष्ठान, करूँगा । उसको सम्पन्न 

करिए, मुझको शक्ति दीजिए कि उसे पुरा कर सकूं। यह मैं सिथ्याचार का 
परित्याग करके सत्य को अंग्रीकार करता हूँ ।' 


प्रजाप्रति 


प्रजापति हिरण्यगर्भ का नाम है। इनका ही दूसरा नाम ब्रह्मा है? 
हिरण्यगर्भ वस्तुतः परमात्मा से अभिन्न है, इस बात को यह मंत्र ध्यक्त 
करता है : 


प्रजापतिइ्चरति गेभेन्तरजायमानो बहुधा विजायते। 
तस्म योनि परिप्यन्ति धौरास्तस्मिन ह तस्थु्मुवनाति विश्या ॥! 
। शुकक्‍्लयजुर्वेद ३१, १९। 


वस्तुत: अजायमान, अज, अजन्म, होते हुए भी प्रजापति गर्भमें आते हैं 
और अतेक प्रकार से जन्म लेते है। उनके वास्तविक स्वरूप को, जिसमें सभी 
भुवन स्थित हैं, घीर लोग, योगी जन, देखते हैं।' | 


प्रजापति ही विश्वकर्म्मा हैं, सारे चराचर जगत्‌ के रचयिता हैं। उनके 
सम्बन्ध में कहते है : 


वाचर्स्पत विष्रयकर्म्माणमूतये सनोजुबं वाजे हुवेम। 
स्‌ नो विध्यानि हवनानि जोषदिश्वशभ्भ्रयसे साघुकर्स्सा 
। ६०, ८१, ७। 


“हम आज मनोवेग से चलने वाले वाचस्पति विश्वकर्म्मा को यज्ञ में 
बुलाते है। वह हमारे सब हवनों को स्वीकार करें। वह साधुकर्म्मा हैं, सबका 
कल्याण और सब की रक्षा करें।' 


पीछे के काल में विश्वकर्म्मा की दुर्गति कर दी गयी। उनको एक मिस्त्री 
या घर बनानेवाले कारीगर के स्तर पर मिरा दिया गया। दूसरों की आज्ञा पर 

घर बनाते फिरते थे। कृष्ण के आदेश पर सुदामा के प्रासाद बनाने की कथा 
असिद्ध ही है। 


बृहस्पति 


इस नाम के एक देव हैं और अंगिरा गोत्र के एक ऋषि हैं। यह स्पष्ट नहीं 
है कि ऋषि बृहस्पति ही बृहस्पति देव हो गये या दोनों दो व्यक्ति है। बृहस्पति 
बृहताम्पति, वाक्पति, बाणी के स्वामी हैं। उनका एक नाम ब्रह्मणस्पति भी 
है। उसका अर्थ है, ब्रह्मणः ब्रह्म के, वेद के, पति | यह सब नाम एक 
ही ओर ले जाते है। पहिले अध्याय में हम देख चुके है कि वाक्‌ के चार रूप हैं 
जिनमे सब से सूक्ष्म परा है जिसका अनुभव किसी महाग्नोगी को ही होता है। 
वाकपति होने का अर्थ है परावाक्‌ का ज्ञाता होना। दशम्‌ मंडरू के ७१वें सूक्त 
में स्वय बृहस्पति दृष्ट कई मंत्र वाक्‌ के सम्बन्ध में है। 


वैदिक काल के बाद बृहस्पति की भी मर्य्यादा नष्ट कर दी गयी और वह 
देवों के पुरोहित बनाकर बैठा दिये गये। उनकी जोड़ में असुरों के पुरोहित 
उशना, शुक्र, खड़े कर दिये गये। 


विष्णु 
विष्णु के तीन पद चलने का कई जगह चर्चा है। उन्होंने बहुत वेग से तीन 
पदों में विश्व को पार कर लिया इसलिए बहुधा उनके नाम के साथ उरुक्रम 
विशेषण लगा रहता है। उनको उपेन्द्र और इन्द्रावरज-इन्द्र का छोटा भाई, भी 
कहते हैं। बहुत से युद्धों मे उन्होंने इन्द्र का साथ दिया है, इन्द्र के विशेष रूप से 
विश्वासपात्र हैं। इसलिए इन्द्रस्थ युज्यः सला, इन्द्र का प्रिय साथी, इन्द्र की 
इच्छा के अनुसार काम करनेवाला मित्र, भी कहा गया है। विष्णु उपास्य हैं 
परन्तु उनकी उपासना सुकर नहीं हैं : 


तद्िप्रासो विपन्यधों जागुवांसः समिन्धते। 
विव्णोयंत्परम॑ पद्म । १, २३, २१। 

“विष्णु के परमपद को मेघावी, स्तुतिशीरू, सदा जायरूक छोय दीप्तिभाव 
करते हैं, देखर्ते हैं। 


स्तर 


रुद्र का रूप घोर भी है और अघोर भी है। अघोर रूप में उनकी 
'शिव, शम्भु, शंकर संस्ा है। कुछ पाइचात्य विद्वान्‌ तो ऐसा मानते हैं कि रुद्द 
को आर्य्यों ने अनाय्यों से लिया है। उत्तको यह समझने में कठिनाई होती है कि 
एक ही देव संहारक और कल्याणकारी क॑से हो सकता है। हम इस संबन्ध में 
आगे विचार करेंगे। मनुष्यों को यह उपदेश दिया गया है : 


आ वो राजानमध्वरस्य रुद्र होतारं सत्ययर्ज रोदस्योः ॥ 
अग्ति पुरा तनयित्नोरथित्तारद्धिरण्यरूपसवसे कृणुध्वम्‌ ॥ 
। ४, हे, १। 


है मनुष्यो, वज्नपात के समान यकायक आनेवाली मृत्यु के पहिले यज्ञ 
के स्वामी, द्यावापृथिवी में सत्यज्ञान के दाता, तेजोमय, अग्नि के समान दोषों 
के भस्म करने वाले, रुद्र की रक्षा के लिये उपासना करो ।' 


इन्द्र 


बेदों में इन्द्र के सम्बन्ध में जितने मंत्र हैं उतने अन्य सब देवों के लिए 
मिलाकर भी नही हैं। अधिकांश मत्रों में इन्द्र अकेले है, परन्तु कहीं-कहीं उनके साथ 
किसी अन्य देव, जैसे वरुण या अग्नि, का भी नाम आया है। इन्द्रदेवत अर्थात्‌ इन्द्र 
से सम्बन्ध रखनेवाले मंत्रों में चुनाव करता कठिन होता है परन्तु । मैं जो बहुत 
थोड़े से अवतरण दे रहा हूँ उनसे यह तो स्पष्ट हो ही जायगा कि आर्य जीवन में 
इन्द्र का क्या स्थान था। इनसे यह भी पता चल जायगा कि पौराणिक काल में 
इन्द्र को कितना नीचे गिराया गया। इन्द्र को तो स्थानश्रष्ट कर दिया गया, 
परन्तु उनकी जगह कोई दूसरा न ले सका, बह स्थान आज भी रिक्त है। राम, 
कृष्ण ऊपर उठे परल्तु इन्द्र जैसा ओज, वीर्य या तेज उनमें नहीं है। वह दासता 

में जकड़े हुए निस्‍्तेज हिन्दू को दुःख भुला देने में सहायता देते हैं परन्तु विजय का 
सन्देश नही सुनाते : आंसू पोछ देते हैं, परन्तु स्फूर्त नहीं दे सकते। ऐसा 
मार्ग नहीं बताते जिससे आँसू बहे ही नही । आज का “कर्ता राम करे सोई होय” 
कहकर रोने गाने वाला हिन्दू कर्ण की इस उक्ति से बहुत दूर चला गया है 
“दवायत्त कुले जन्म, मदायत्तं तु पोरषम्‌” देव ने जिस कुल में चाहा जन्म दे 
दिया, परन्तु पौरुष मेरे हाथ की वस्तु है। इन्द्र को छोड़कर हम सत्वहीन हो 
गये। यदि हमको ऊपर उठना है तो फिर इन्द्र की शरण जाना होगा, चाहे हम 
उनको किसी नाम से स्मरण करें। 


थे एकइचर्षणीनाम्‌ वसुनामिरज्यति। इन्द्र: पंचक्षितीताम। 


जो इन्द्र अकेले सब मनुष्यों और सब घनादि मूल्यवान्‌ वस्तुओं के स्वामी 
है। वेदों में मनुष्यों को पंचजना:, पंचक्षितयः, जैसे शब्दो से उपलक्षित किया 
गया है। किस आधार पर पचघा विभाग किया गया था यह स्पष्ट नहीं है॥ 
सायण के अनुसार ब्राह्मणादि चार वर्ण और निषाद से तात्पय्यं है। पर यह 
समीचीन नही प्रतीत होता । 


यः पृथिदों व्यथमानामदुहदूयः पवेतान्प्रकुपितानरम्णातू। 
था अन्तरिक्ष विममे वरीयो यो द्घामस्तम्नातु स जनास इन्द्र ॥ 


य॑ समा पृच्छन्ति कुह सेति घोर-मुते माहुरनेंषो अस्तोत्येनम + 
सो अं: पुष्ठीविज इबा सिनाति अ्रदस्म घत्त स जनास इन्द्र: ॥+ 


यस्याधवासः प्रदिशि यस्य गावो यस्य ग्रामा यस्य विश्ये रथासः 
यः सुय्य थे उषस जजान यो जपां नेता स जनास इन्द्रः ३ 


यस्मान्न ऋते विजयन्ते जनासों य॑ं युध्यमाना अवबसे हबजन्ते। 
यो विश्वस्थ प्रतिमान बभूव यो अच्युतच्युतू स जनास इन्द्र: ॥॥ 


॥ २ # हर र्‌ रे २ रे ५ पे कि गरै ५ हे 

(जिसने जगतू के आदि काल में हिलती हुई पूृथिवी को दृढ़ किया और 
कुपित बर्चात्‌ अस्थिर और कम्पनज्ञील पर्वंतों को शान्त किया, जिसने विस्तीर्ण 


अन्तरिक्ष की बताया और दूयुक्वोक को स्तब्ध किया, लोगो, वही इन्द्र हैं। 


“जिसके सम्बन्ध में छोग पूछते हैं कि वह कहाँ हैं, कोई कहता है कि वह 
नहीं हैं, वह छत्र के घनादि का विनाश करते रहते हैं, इसी से यह विद्यास होना 
खाहिए कि इन्द्र हैं। 


गजिसके वश् में विश्व भर के सभी पशु, सभी मनुष्य, सभी उपभोग्य 
सामग्री है, जिसने सूय्ये और उषा को बनाया, लोगो, वही इन्द्र हैं।! 


जिसके बिना विजय नहीं होती, जिसको युद्ध में रक्षा के लिए बुलाते हैं, 
जो विश्व का प्रतिमान, प्रतिनिधि, है, जो अच्युतों को भी च्युत करने वाह 
है, लोगो वह इन्द्र हैं।' 


इन्द्र वो नरः सख्याय सेषुमेहो यन्‍्तः सुसतये चकाता:।। 
महो हि दाता वज्वहस्तो अस्ति महायुरण्वं अवसे यजध्वम्‌ ।। 
। ६, २९, १३ 
है यजमान, तुम्हारे यज्ञ कराने वाले इन्द्र की इसलिए परिचर्य्या करते हैं 
कि उनका सख्य प्राप्त हो और उनसे सुमति, सद्बुद्धि मिले, इन्द्र वद्नहस्त, 
बलवान और दाता हैं, तुम रक्षा के लिए उनका यजन करो ।! 


कदा ते इन्द्र गिर्वंणः स्तोता भवानि शंतसः 
ह <, १३, २२॥ 


हे इन्द्र, हम कब सुख के साथ तुम्हारी स्तुति करेंगे।' 
इस मंत्र की ध्वनि रावणकृत शिवताण्डवस्तोत्र में मिरूती है : 


'शिवेति संत्रमुश्च रन्‌ कदा सुल्मो भवाम्यहम्‌--शिव शिव मंत्र जपता 
हुआ मैं कब सुख्धी हुँगा। 
हिदु०--७ 

विश्वेत इन्द्र दीय्यं देवा अनुकतु दढुः। 
भुवो विववस्थ गोपतिः पुरुष्टुत भद्रा इन्द्रस्य रातयः॥ ८, ६२, ७। 


है इन्द्र, तुम्हारे वीय्य॑ और प्रज्ञा का अनुसरण करके सब देवगण वीर्य और 
अ्ज्ञा को घारण करते है अर्थात्‌ तुम्हारे ही बल से शक्तिमान्‌ और प्रज्ञावान्‌ हैं। 
आप सब स्तुतियों के स्वामी है, आपकी स्तुति बहुत छोग करते हैं। इन्द्र के 
दान, इन्द्र की दी हुई वस्तुएँ, कल्याणकारी होती हैं।' 


आप सब स्तुतियों के स्वामी है इस विश्वस्य गोपति: की ध्वनि प्रचलित 
उक्ति में मिलती है, 'सर्वदेवनमस्करं केशव प्रतिगरछ॒ति । 


“सब देवों को किया हुआ नमस्कार केशव को पहुँचता है।' 


इन्द्राय सामगायत विप्राय बहते बुहत्‌। 
धम्मंकृते विपक्षिति पनस्यवे॥ 


त्वमिस्ताभिम्रसि त्वं सुब्यंमरोचय:। 
विश्वकर्म्मा विश्वदेवो महां असि ॥ ८, १८, १, २। 


“इन्द्र के लिए बृहत्‌ नाम के साम का गान करो। इन्द्र मेधावी हैं, महान्‌ 
है, धम्मकर्ता है, विद्वान्‌ हैं और स्तुति के पात्र हैं। है इन्द्र, तुम शत्रु विजयी 
हो, तुमने सूर्य को प्रकाश दिया है, तुम विश्व के कर्ता हो, तुम्हीं सब देव हो, 


तुम महान्‌ हो ।' 


इन्दो दिव इन्द्र ईशे पृथिव्या इस्द्रो अपासिन्र इत्पवंतानाम्‌ । 
हन्द्रो वृधामिल्र इन्मेथिराणामिन्द्रः क्षेमे योगे हुगय इन्द्र: ॥॥ 


। १०,८९, १० | 


“इन्द्र शुलोक--स्वर्ग के, इन्द्र पृथिवी के, इन्द्र जल के और पर्वतों के, इन्द्र 


वेदिक देवें परियार २९ 


बृद्धों के और प्रज्ञाशीलों के स्वामी हैं। क्षेम और योग# दोनों के लिए इन्द्र हव्य 
हैं, उपास्य हैं।' 


आस्तिक घरों में रुद्री--रुद्राष्टाष्यायी के पठन पाठन का चलन है। 
बहुत से- अवसरों पर इसका पाठ होता है। भाठ अध्यायों में यजुर्वेद के कई 
अध्यायों से च्‌ ने हुए मंत्र जा गये हैं। आठवें अध्याय में जो मंत्र हैं उनमें यज्ञ के 
द्वारा विभिन्न पदार्थों की प्राप्ति की इच्छा प्रकट की गई है। हर मंत्र के अन्त 
में यज्ञेन कल्पस्ताम शब्द आये हैं। 


इसमें दो मंत्रो १६ और १७ मे कई देवों के नाम हैं। सब मिझाकर १२ 
नाम आये है और बारह बार ही इन्द्र का नाम आया है। प्रस्येक देव के नाम के 
के साथ इन्द्र का नाम आताहै । उदाहरण के लिए १६ वाँ मंत्र देखिए । 


अग्निश्चम5इन्द्रत्व से सोमइच मष्ड्यइ्च मे सविता च॑ 
म5इन्द्रश्व मे सरस्वती व म5३ न्द्ृव्य मे पृषा घम$हन्द्रश्ज 
से बहस्पतिइयम5इन्त्न्‍्तआ,.. यशेत कल्पन्ताम्‌ | 


इसका यही तो अर्थ हो सकता है कि और सब देवगण तो यज्ञ में 
कृपा करें ही परन्तु इन्द्र तो अवध्य ही जावे | 


इन्द्रो ब्रह्मेस्द्र ऋषिरिन्द्र: पुर पुरूहुत:। महास्महीलिः शचीमिः। 
। ८, १६, ७ । 


“इन्द्र ब्रह्मा और ऋषि है, इन्द्र कोसब पुका रते है, इन्द्र महती शक्तियों 
से युक्त हैं।' 


मैं अब केवल दो अवतरण देना चाहता हूँ। इनमें से दूसरे का अर्थ 
तो बहुत ही गम्भीर है। ः 





# अप्राप्त की प्राप्ति को योग ओर प्राप्त की रक्षा को क्षेद्र कहते हैं। 

स्व विदव दीषषे केवलाति स्थाविया थ गुहा बसुति। 
काममिन्मे मघवन्मा ति तारीस्त्वमाजञ्ञाता त्वमिल्रासि दाता ॥ 
॥ १०, ५४, ५ ॥ 


है इन्द्र, जो प्रकट और गुप्त तत्व किसी दूसरे को ज्ञात नहीं हैं, उनको 
तुम जानते हो । इसलिए, है मघवन्‌, मेरी इच्छा को पूरी करो, मुझ पर वह 
तत्व प्रकाशित करो। तुम ही आज्ञाता हो, तुम ही दाता हो ।' 
दूसरा मंत्र इस प्रकार है : 


चतवारि ते असुर्याणि नामादाम्यानि सहिषत्य सन्ति । 
त्वमंग तानि विश्वानि बित्सेये येमिः कर्माणि मघबड्खकर्थ।। १०,५४, ४४ 


है महान्‌ इन्द्र, तुम्हारे चार ऐसे नाम हैं जिनकी कोई हिंसा नही 
कर सकता। उनके द्वारा तुमने कर्म्म किये थे। उन सब को तुम्ही जानते 


हो ।' 


इस मंत्र का अर्थ निगूढ है। नाम गोप्य हैं, उनका कही उल्लेख नहीं 
है। नामों के द्वारा काम करने का क्‍या अर्थ है? इस विषय में थोड़ा-सा 
संकेत अगले सृक्‍त के मभत्रों में मिलता है। वस्तुत: यह विषय योगगम्य 
है। 


बुहदारण्यक उपनिषद्‌ में इस बात का चर्चा है कि दैत्यराज विरोचन 
के साथ इन्द्र ब्रह्मा के पास ब्रद्मज्ञान प्राप्त करने के लिए गये थे। दैत्यराज तो 
थोड़े ज्ञन से सन्तुष्ट होकर लौट गये परन्तु इन्द्र ने चार सौ वर्ष तक गुरुकुल में 
श्रद्धापुर्वक निवास करके ज्ञान प्राप्त किया। उनका नाम आयुर्वेद के आचार्य्यों 
में भी आदर के साथ लिया जाता है। वैदिक आय्ये इन्द्र को देवबराज कहकर 
पुकारता था, उनसे युद्ध मे विजय की कामना करता था और सदा ही अन्न, 
धन, पशु और सनन्‍्तति की आशा रखता था पर वह उनके तात्विक स्वरूप को भी 
जानता था। इन्द्र परमात्मा से अभिन्न हैं, इस बात का साक्ष्य यह मंत्र देता 


है: 

पदचरस्तन्वा वायुधानों बलानोंस्य प्रदुवाणों जनेषु। 
मायेत्सा ते यानि युद्धान्याहुर्नादूय शत्रंं ननु पुरा विवित्से॥ 
॥ १०, ५४, २ । 


“हे इन्द्र, लोगों में तुम्हारे शरीर और बल का जो चर्चा है वह तुम्हारी माया 
है। तुम्हारे जो युद्ध बताये जाते हैं वह भी माया हैं। न आज तुम्हारा कोई शत्रु 
है, न पूर्वकाल में तुमसे किसी से युद्ध हुआ था।' 


मस्त 


मरुत्‌ का पर्याय वायु है, लोक में यह नाम अधिक प्रचलित है। यह उन 
शब्दों में है जिनकी व्याख्या बहुधा अयथार्थ रूप से होती है। वेदों के अनुसार 
परमात्मा मत्यं लोक मे अग्नि रूप से, द्युलोक में आदित्य रूप से और मध्य लोक 
में वायु रूप से व्याप्त है। अग्नि का अर्थ केवल आग नहीं हो सकता। वह 
दावाग्नि-जठ राग्नि, बड़वाग्नि मात्र ही नहीं है, ऊर्जा के सभी भेद अग्नि के ही 
भेद है। इतना ही नहीं, चेतन की चेप्टाएँ भी अग्नि से ही स्फूर्त हैं। इसीलिए 
कहा है कि हे अग्नि , तुम मर्त्यों में अमर्त्य हो। इसी प्रकार द्युलोक, देवलोक 
की सारी सुक्ष्म चेष्टायें आदित्य के आश्रित हैं। मध्य लोक या अन्तरिक्ष का 
स्वामी वायु है। अन्तरिक्ष किसे कहते है, इस सम्बन्ध में बड़ी भूल होती है। 
ऐसा मान लिया जाता है कि पवन मंडल ही अन्तरिक्ष है। इस अवस्था में अन्तरिक्ष 
की पहुँच भूतल से चाँर पांच सौ मील होगी । यह भूल है। अन्तरिक्ष में ग्रहनक्षत्र- 
संकुल सारा आकाश है। मरुत्‌ के उनचास भेदों मे प्रवह है जो नक्षत्रों को गति 
प्रदान करता है। जहाँ भी गति है, कम्पन है, वहीं मरुत्‌ देवता अभिव्यक्त हैं। 


अधरम्म के विरुद्ध युद्ध करने में मरुदूगण इन्द्र के प्रबल सहायक रहे हैं। 
उनसे प्रार्थना की गयी है : 


देवसेनामीभ>जतीनामू जयस्तीनाम्‌_ मदतोयस्तवप्रम्‌ । 


शत्रुओं का मर्देन करती हुई विजयिनी देवसेना के आगे मरुद्गण चलें।! 

वरुण 


आजकल वरुण केवल जल के अधिष्ठाता रह गये हैं। वैदिक काल में 

' उनका पद बहुत ऊँचा था। छोक में धर्म्मं का अनुष्ठान कराना और उन्मार्ग- 

गामियों को दण्ड देना उनका विशेष काम था। दुष्कर्म्म करने वालों को बह उस 

पाश् में बाँघते थे जो बराबर उनके हाथ में रहता था। पाश से छुटकारा पाने 
की बार-बार प्रार्थना होती है। सोम और रुद्र से निवेदन है : 


प्र नो मुझचूयतं वदणस्य पाशाद्‌ गोपायतं नः सुमनस्यमाताः 
। ६, ७५, ४ । 


“आप लोग प्रसन्न होकर हमारी रक्षा करें और वरुण के पाश से छुटकारा 
दिलावे । 


उपासक वरुण से कहता है : 


यत्किड्चेदे बरुण दंव्येजने5ईभिद्रोहं. सनुष्याइचरामसि। 
अधिती यनन्‍्तव घर्मा युयोपिम मा नस्तस्मादेनसो देवरीरिधिः ।। 
। ऋक्‌ ७, ८९, ५ + 


हें देव वरुण, हमने जो कुछ देवों का द्रोह किया हो या मनुष्यों का अपकार 


किया हो या प्रमादवश तुम्हारे धम्मे से विमुख हुए हों, उस पाप के लिए हमारीः 
हिसा मत करो ।॥' 


अध्विदृय 


इन दोनों देवों को हम आजकल प्रायः बिल्कुल भूल गये हैं। पुराणों में 
इतना चर्चा तो आता है कि यह दोनों भाई जुड़वाँ थे, सूर्य्य के पुत्र थे और 
अह्वरूपिनी माता के पेट से पैदा हुए थे। इनका काम देव छोक में चिकित्सक 
का बताया गया है परन्तु आयुर्वेद के आचार्य्यों में इतकी गणना नहीं है। बेद में 

इनका स्थान बहुत ऊँचा है। इनका नाम नासत्य भी है। ऐसा प्रमाण मिलता 
है कि यह दोनों भाई नासत्य नाम से भारत के बाहर भी कही-कहीं पूजे जाते थे। 
इनके संबन्ध के जो मंत्र मिलते हैं उनको देखने से यह लोकसंग्रह की जंग्रम मूर्ति 
प्रतीत होते हैं। दीन दुखियों की सहायता करना ही इनका मुख्य काम है। चाहे 
किसी प्रकार का कष्ट हो, यह उसे दूर करने को उद्यत रहते हैं! सहायता इन्द्र 
भी करते हैं, परन्तु इन्द्र का रोब छाया रहता है, मैं बड़े के सामने है, यह भाव 
बना रहता है, अश्वियों के साथ स्नेह और आपसदारी की भावना जागती है। 
उनके व्यवहार में अनौपचारिकता रहती है। ऋग्वेद के प्रथम मंडल के ११२वें 
सूक्‍त में २५ मंत्र हैं। इनमें अश्विद्वय से ही सदुबुद्धि, घन, अन्न और रक्षा की 
प्रार्थना की गयी है और उन बहुत से लोगों के नाम दिये गये हैँ जिनको अद्बियों 
ने समय' समय पर विपत्तियों से छुड़ाया था। सूची बहुत लंबी है। किसी को 
शत्रुओं ने बाँध कर कुएँ में डाल दिया था, किसी का जहाज़ समुद्र में डूब रहा था, 
कोई आग से जलाया जा रहा था। ऋजाश्व ऋषि अन्धे थे, उन्हें आँख मिली | 
ओऔशिमज बणिक के लिए मेघ बरसाया, जंघा टूट जाने से चलने में असमर्थ 
विश्पला के घर पर ही धन का ढेर लूग गया। मनुष्य ही नहीं, इतर जीव भी 
उनकी कपा के पात्र थे। वर्तिका नाम की चिड़िया भेड़िये के चंगुल से छुड़ाई 
गयी। खेद की बात है कि हम ऐसे परोपकारी और लोक हितकारी देवों को भुला 
बैठे। देव लोग तो अमर, अमर्त्य, अजर, और अस्वप्न कहलाते हैं, पता नहीं 
उनमें कोई रोगी कैसे होता है ! जिन आधारों पर अश्वियों को चिकित्सक माना 
जाता है, उनकी झलक इस मंत्र में मिलती है: 


जि नो अध्विना दिव्यानि भेषजा, त्रिः पाथथिवानि त्रिय दत्तमदुस्यः । 
ओोसास्‌ शंयोसंसकाय सुनवे, श्रिघातु शर्म बहुत शुभस्पतों 0 
। १, ३४, ६ ) 


आंगिरस हिरण्यस्तृप ऋषि कहते हैं : 
है गश्विद्वण, आपने झुलोकवर्ती, पारथिव और अन्तरिक्षवर्ती औषधियाँ 


हमको सीन बार दीं। बृहस्पतिपुत्र शंयु को ओमा नाम का जो विशेष सुख भ्राप्त 
है, वह मेरे पुत्र को दिया। आप त्रिधातु (वात, पित्त, कफ) को शमन 

करने वाली औषध हमको प्राप्त करावें। आप शुभ पदार्थों के स्वामी हैं।' 
यम 


देव सूची में यम का नाम देखकर कुछ लोगों को आइचर् हो सकता 
है क्योंकि यम को सहायक और कल्याणकारी नहीं माना जाता | वैदिक काल 
भें ऐसा नहीं था | नीचे कुछ ऐसे मंत्र दिये जा रहे है जिनमें सद्योमृत व्यक्ति 
को सम्बोधित किया गया है। इनसे यम के स्वरूप का भान होता है । 


यमो नो गातु' प्रथम विवेद, नेषा गव्यूतिरपभतंवा उ। 
यत्रा नः पूर्व पितरः परेयुरना जज्नाना: पथ्या अनुस्वाः॥ १०, १४, २। 


प्रेहि प्रेहि पथिसिः पृष्येंभियंत्रा: नः पूर्थे पितरः परेयू:। 
उभा राजाता स्वधया मदन्‍्ता, यर्म पश्यासि वरुण चर देवम्‌ ।१०,१४,७। 


सबसे पहिले यम ने हमारी गति को जाना । उनका मार्ग नष्ट नहीं किया 
जा सकता। हे जीव, जिस मारे से हमारे पूर्व पितृगण गये और जहाँ वह गये, 
तुम भी उनका अनुसरण करो । जाओ, जाओ, उन पथों से जिनसे हमारे पूर्ब 
पितृगण गये है। हमारे दिये हुए हृवि से प्रसन्न हुए यम और वरुण दोनों 
राजाओं को देखोगे !' 

सबसे पहिले यम ने हमारी गति को जाना” कहने का विशेष अभिप्राय 
है। ऐसा माना जाता है कि यम पहिले मनुष्य थे जिनकी मृत्यु हुईं। पारसियों 
के ग्रंथ अवेस्ता में भी यही बात लिखी है। वहाँ यम का नाम यिम हो गया 
है। इतना ही नहीं, और भी सादृश्य है। यम के पिता का नाम विवस्वान्‌ था, 
इसीलिए यम को बेवस्वत कहते हैं। अवेस्ता में उनके पिता का नाम विवनधत 
लिखा है। ऐसा माना जाता है कि यम के साथ सदा दो कुत्ते रहते हैं। एक 
का रंग काला है, दूसरे का हवेत--द्रौ इवानों श्याम शबलो । 


नीचे हम एक ऐसा मंत्र देते हैं जिसमें पुनर्जन्म की ध्वनि निकलती है ॥ 
मृत व्यक्ति की आत्मा से कहते हैं : 

सुभ्य चक्षुगंच्छतु बातमात्मा दयां स गर॒छ पुथियों जे बम्मेंणा। 
अपोवा गच्छ यदि तत्र ते हितसोबजीषु प्रतितिष्ठा शरीरे॥ 
। १०, १६, दे। 


तुम्हारी आँख सूय्ये को प्राप्त हो और आत्मा वायु को, अपने धम्म के 
अनुसार स्वर्ग जाओ या पृथिवी पर रहो, यदि तुम्हारा हित हो तो जल में जाओ 
या औषधियों के शरीरों में रहो ।' 


ऐसा प्रतीत होता है कि सूर्य्य और वायु में चक्षु और आत्मा के मिलने 
की बात आश्षीर्वादात्मक है। शेष में जीव के धर्म्मं के, उसके कर्म्मों के संस्कारों 
के, अनुसार नये दरीर पाने की ओर संकेत है । 


कुबेर 
आजकल की धारणा के अनुसार कुबेर यक्षों के राजा हैं। उनका नगर 
अलकापुरी बदरीनाथ से भी उत्तर है। वह स्वयं शंकर के पार्षद हैं और देवलोक 
के कोषाध्यक्ष हैं। परन्तु किसी समय उनका स्थान बहुत ऊँचा रहा होगा । 


आज भी जब कभी कोई यज्ञ या वैदिक, अद्ध-बैदिक कृत्य होता है तो बाह्मण 
रोग यह आशीर्वाद पढ़ते हैं : 


राजाधिराजाय प्रसहूय साहिने नमो वरयं वेश्रवणाय कु्महे। 
स में कामान्‌ कामकामाय महां कामेश्वरो वेश्रवणों ददातु। 
कुवेराय वेश्रवणाय महाराजाय नमः ! 


हम छोग अति बलवान राजाधिराज वैश्ववण (विश्ववा के पुत्र) को 
अणाम करते हैं। वह कामेश्वर हमारे सब कामों को, इच्छित पदार्थों को, हमें 
द्‌। वेश्ववण महाराज कुबेर को प्रणाम । 


देवियाँ 
कभी-कभी यह प्रदन उठता है कि बैदिक देव परिवार में देवियां हैं या नहीं । 

इस सम्बन्ध में यह स्मरण रखना चाहिए कि प्रत्येक देव के साथ उसकी दाक्ति,. 
साधारण बोलचाल में उसकी पत्नी, संलग्न है। चाहे पृथक्‌ उल्लेख हों या न हो, 
जहाँ देव हैं वही देवियाँ भी है। देवी ही देव को सशक्त करनेवाली देवता 
है। उसके बिना देव निर्वीय्य है, सामान्य जीव है। यह तो सिद्धान्त की बात 
हुई । देवियों का स्पष्ट उल्लेख भी मिलता है : 


देवानां पत्नोरशतीरवन्तु नः प्रावन्तु नस्‍्तुजये वाजसातये। 
या: पाथिवास्ते या अपासपि ब़ते ता नो देवीः सुहवा शर्म यरछत। 


उतरना व्यन्तु देवपत्नीरिन्ध्राण्यग्माय्यश्विनीराद। 
आ रोदसी वरुणानी श्णोतु व्यन्तु देवी्य ऋतुजनीनाम्‌ ॥ 
ह ५, ४६, ७, ८०१ 


दिवों की पत्नियाँ प्रसन्न होकर हमारी रक्षा करें। हमारे बलवान पूत्रों 
की युद्ध में रक्षा करें । जो देवियाँ पार्थिव हैं और जो अन्तरिक्षचारिणी है, 
वह सब हमारी प्राथेना को शीघ्र सुनकर हमारा कल्याण करें ।! 


देव पत्नियां इन्द्राणी, आग्नेयी, अश्वियों की विराजमनापत्नी अध्विनी,. 
रद्राणी ओर वरुणानी सर्वतः सुने और हवि को ग्रहण करे।' 


पितृगण 


पितरों की गणना देव परिवार के अंगों मे नहीं है, परन्तु वह उससे बहुत 


टूर भी नही हैं । बहुघा उनका नाम उसी आदर से लिया जाता है जिसके 
साथ देवों का स्मरण किया जाता है। 


जिन छोगों की मृत्यु होती है उनको कई वर्गों में बाँठ सकते हैं। सर्वोपरि 
तो ब्रह्मज्ञानी, मुक्तपुरुष, आते हैं। इनको कहीं आना-जाना नहीं है, नः पुनः 
शरीर धारण करना है। “न तस्थ प्राणा उस्क्रामस्ते, न सपुनरावतेते'---ेसे 
वा्यों में इनकी स्थिति स्पष्ट कर दी गयी है। इनके वाद महायोगी आते हैं # 

जैसा कि श्रीकृष्ण ने गीता में कहा है 'जिशासु प्रथम कल्पिक' भी शब्दबह्म 
से ऊपर जाता है अर्थात्‌ उसकी गति वैदिक यज्ञ-याग करने वालों से प्रशेस्त 
होती है । योगीद्वर अपनी योगसिद्धि के अनुसार महल्ोकादि छोकों को जाते 
हैं। वह अपना योगामभ्यास वहीं जारो रखते हैं, फिर मनुष्य शरीर नहीं घारण 
करते। गरड़ पुराण में लाक्षणिक भाषा में लिखा है कि जब किसी ऐसे योगी के प्राण 
यम की संयमनीपुरी से होकर निकलते हैं तो यम खड़े होकर उनका अभिवादन 
करते हैं और कहते हैं कि आप ने कृपा करके हमारे नगर को पवित्र किया। 


जो छोग घोर पापाचारी हैं बह निरय या नरक में जाते हैं। वेदों में 
इसके लिए तृतीय धाम शब्द आया है। इनको कारू पाकर फिर शरीर 
घारण करना होगा । इसके विपरीत जो उग्र तपस्वी, साप्चक, पुण्यकर्म्मा 
मनुष्य है वह देवयान मार्ग से नाक को प्राप्त होते हैं। नाक को स्वर्लोक भी कहते 
हैं। यह लोग कर्म्मंदेव होते हैं। नाक वह लोक है जहाँ आजान देवों, साध्यों, 
का निवास होता है । 


सत्कम्मियों में ऐसे बहुत से लोग होते हैं जो न तो कोई विशेष तपर्चर्य्या 
करते है, न साघना, न किसी देव देवी की विशेष रूप से उपासना करते हैं परन्तु 
घम्मंमय जीवन बिताते हैं। इनकी निष्ठा कत्तेव्य पालन में ही होती है। यह वह 
लोग है जिनको कम्मंयोगी भी कहते हैं। मरने पर ऐसे व्यक्ति पितृयान मार्म 
से पितृलोक को जाते हैं। इनको ही पितृ कहते हैं। घारमिक जीवन बिताना, 
कतंव्य का पालन करना, कष्ट सहकर भी सत्य, अहिंसा आदि यमों का पालन 
करते हुए सर्वभूतहिते रताः, सब प्राणियों के हित में लगे रहना, बड़ा कठिन 
काम है । जो ऐसा जीवन निबाहता हैं वह बहुत बड़ा तपस्वी है। ऐसे छोग 
पितृगण में भी श्रेष्ठ होते हैं। बहिषद्‌ और सोमपा पितर एक प्रकार से देव- 
तुल्य माने जाते हैं। उनके आशीर्वाद से उनके कुलूवालों का ही नहीं मनुष्यमात्र 
का कल्याण होता हैं। पितरों में से कुछ तो सीधे देवलोक में चले जाते हैं, 
शोष पुनः मानव शरीर धारण करते हैं । 


उपहूृताः पितरः सोम्यासों बहिष्येष्‌ निथिषु प्रियेषु। 
ते ज्रागमन्तु त इह श्रुवत्वधि ब्रुवन्तु तेश्वन्त्वस्थात्‌॥। 
। १०, १५, ५ ॥ 

एक बात पहिले कह चुका हूँ, उसे फिर दुहराना चाहता हूँ । नाक, 
तृतीय धाम, पितुलोक यह सब दिग्वर्ती देश या नगर नहीं, प्रत्युत चित्त की 
अवस्थाएँ है। यह सवंत्र हैं और कहीं नहीं हैं। कुछ लोगों का ऐसा विचार है 
कि स्वर्यादि के अस्तित्व को मानना पुनर्जन्म से मेल नहीं खाता । मुझ को इस में 
सामज्जस्य का अभाव नहीं देख पड़ता । स्वर्गादि केवल भोगावस्थाएँ हैं, 
भनुष्यादि शरीर को घारण करना कर्म्म और भोग की मिली जुली अवस्था 
है। कोई व्यक्ति पुरस्कार योग्य कार्य करता है। पुरस्कार मिलने के पूर्व भी 
उसे सुख की अनुभूति होती है। इसी प्रकार अपराधी को दण्ड मिलने के पहिले 
दुःख की अनुभूति होती है । स्वर्गादि की स्थिति इन उदाहरणों से समझी जा 
सकती है। 

छाठाँ ग्रध्याय 


पोराणिक काल को भूमिका 


पौराणिक काल से मेरा तात्पय्ये उस काल से है जब कि मुख्य पुराण लिखे 
गये । पुराणों का संस्कार और सम्पादन तो बहुत दिनों तक होता.रहा और 
थोड़ा बहुत अब भी हो रहा है। परन्तु उनकी रचना का काम प्रायः उन शता- 
ब्दियों मे सम्पन्न हुआ जब कि भारत गुप्त सम्राटों के शासन में था। जैसा कि 
कुन्हन राजा ने सर्वे आव संस्कृत लिटरेचर' मे दिखलाया है, पुराणों में विक्रम 
की छठी शती के बाद का इतिहास प्रायः नहीं मिलता। राम और कृष्ण की कथा 
तो रामायण और महाभारत में भी है परन्तु इसके सिवाय पुराणों में मौर्य काल 
के पहिले का बहुत कम वृत्तान्त मिलता है। मौर्य कार का भी अति संक्षिप्त 
दर्शन होता है। शुग वंश के हाथ में शासन आने के बाद ही पुराण ग्रन्थों का 
लिखा जाना सम्भव था क्योकि इसके पहिले बौद्धों का बोल बाला था । शुगों के 
साथ फिर से वैदिक धर्म्म लौटा। प्रथम शुग नरेश पुष्यमित्र ने अश्वमेघ 
यज्ञ करके पुनः वैदिक यज्ञयागों को प्रोत्साहन दिया। गुप्तों के समय में पुनः 
स्थापित वैदिक धर्म्म अपने शिखर पर पहुँच गया । इन्हीं शताब्दियों में पुराण 
लिखे गये होंगे । 


चन्द्रगुप्त और अज्योक के समय में भी भारत का राजनीतिक स्थान बहुत 
ऊँचा था। विशाल साम्नाज्य था, देश में सुव्यवस्था थी, किसी विदेशी को यह्‌ 
साहस नही हो सकता था कि इस देश की ओर कुदृष्टि से देख सके। थ्रुष्त सम्राटों 
का शासन क्षेत्र दक्षिण में तो कुछ छोटा हो गया था परन्तु पश्चिमोत्तर दिल्ला में 
जहाँ शकादि ने सिर उठाया था और भारत पर आक्रमण भी किया था सृप्त 

सेना का शिविर मध्य एशिया की वक्षु नदी के तट पर होता था। देश के भीतर 
शान्ति थी, व्यापार व्यवसाय उन्नति पर था, प्रजा प्रसन्न थी। शासन का केन्द्र 
राजा था पर वह धर्म्म ज्ञास्त्रों के उदार नियमों के अनुशासन में था, अतः प्रजा 
डुख़ी थी । किसी के धार्मिक आचार विचार में बाघा पड़ने का प्रश्न ही नहीं 
उठता था। 


शस्त्रेण रक्षिते राज्ये शास्त्रचर्चा प्रव्तते--सुव्यवस्थित और सुरक्षित 
राज्य में ही शास्त्र चर्चा को अवकाश मिलता है। इन हताब्दियों में भारतीय 
प्रतिभा निखर उठी । उत्कृष्ट कोटि के काव्य ग्रन्थ लिखे गये और आयुर्वेद, 
व्याकरण, गणित की पुस्तकों की रचना हुई। न केवल हिन्दू वरन्‌ बौद्ध और 
जैन वास्तु कला को भी विकसित होने का अवसर मिला। बौद्ध और जैन प्रभाव 
ने एक नयी कला, मूर्ति निर्माण, को जन्म दिया था। बौद्ध और जैन सम्प्रदायों के 
श्रवत्तक, गौतम बुद्ध और महावीर, ऐतिहासिक व्यवित थे । उन्होंने अपने तप 
और वैराग्य से सर्वोच्च आध्यात्मिक उन्नति की थी; परन्तु थे तो मनुष्य ही । 
जिस काम को एक मनुष्य ने किया उसका दावा दूसरा मनुष्य भी कर सकता 
है। नये धम्म प्रवर्तक खड़े हो सकते है। इस बात को सिद्धान्ततः अस्वीकार 
नही किया जा सकता था। इन दोनों समुदायों में यह मान्यता है कि गौतम 
और महावीर की भाँति दूसरे मनष्य आगे भी होंगे तो परन्तु आज से कई लाख 
वर्ष बाद । तब तक इन महापुरुषों के उपदेश ही पथप्रदर्शक रहेंगे । ऐसे सम्प्र- 
दायों में जिनका कोई ज्ञात प्रवत्तेक हो उसके व्यक्तित्व का महत्त्व होता ही 
है। बौद्ध और जैन ईश्वर के अस्तित्व को स्वीकार नही करते परन्तु उनके यहाँ 
बुद्ध और महावीर के प्रति उतनी ही श्रद्धा दिखलायी जाती है जितनी कि 
अन्य लोग ईश्वर के प्रति रखते है। आदर के अतिरेक से प्रतीक स्वरूप इनकी 
मूर्तियाँ भी बनने लगीं। मध्य एछक्षिया में उस समय ग्रीक छोग 
वस गये थे। उनमे अपने देव-देवियो की प्रतिमा बनाने का चलन था। इसका 
प्रभाव भारत पर पड़ना अनिवार्य था। बुद्ध की जो सबसे प्राचीन मूर्तियाँ 
मिलती हैं उनमें शरीर के अवयवों की आकृति नहीं है। केवल चरण या खंड़ाऊँ 
है और सिर की ऊँचाई पर तेज: पुज । धीरे-धीरे सारा शरीर बनने लगा। 
वेंदिक उपासना में प्रतिमा का पहिले चलन नहीं था, पीछे से बौद्धों और जैनों 
का अनुसरण करके देव-देवियों की मूर्तियाँ भी बनने रूगीं॥ इस मूर्ति कला 


पोराणिक काल को भूमिका ह१११ 


का भी गुप्त काल में बहुत विकास हुआ । मूर्तिकार अनेक भावों को मूर्ति में 
व्यकत कर सकता था। इस प्रकार सोन्दय्यानुभूति को नया आधार मिला और 
देखने वालों को आध्यात्मिक तृप्ति का नया साधन । 


तत्कालीन भारतीय नागरिक भाग्यशाली मनुष्य था। उसका राष्ट्रीय 
उन्नति के युग (में जन्म हुआ था और राष्ट्र की उन्नति उसके निजी जीवन 
में प्रस्फुटित हो रही थी। उसको मनुष्य होते पर गये था : 


मनुष्य: कुरुते यन्‍्तु तन्न शकक्‍्य सुरासुरे:, 
। मार्कण्डेय पुराण | 


मनुष्य जो कर सकत ३ , उसे देव और असुर नही कर सकते ।” 


तत्कालीन आर्य को अपने देश पर भी बड़ा अभिमान था। विष्णु पुराण 
का एक इलोक कहता है: 


गायन्ति देवा: किलर गीतकानि, 
घन्यात्तु ते भारतभूमि भागे, 


स्पर्गापवर्गास्पदमार्ग भूते, 


भवन्ति भूयः पुरुषाः सुरत्वात्‌ ॥ 


स्वर्ग में बैठे देवगण यह गीत गाते हैं कि जब पुण्य के क्षीण हो ने पर हमको 
शुन:ः मर्त्यछोक में जाना पड़ेगा तो हम में से जिन लोगों को स्वगें और मोक्ष के 
द्वारभूत भारत में पुनः मनुष्य देह मिलेगा वह धन्य होंगे ।! 


देश पर गे था और गर्व के साथ प्रेम था। अथर्ववेद के पृथिवी सूक्‍्त 
के यह मंत्र देखने योग्य है। यह सुक्त अथवेवेद के द्वादश काण्ड के प्रथम 
अनुवाक का पहिला सूक्‍्त है। 


११२ हिन्दू देव परियार का विकास 


भर्स्या पूर्षे पू्वजना घिचकिरे यस्‍्यां देवा असुरानस्थवर्तथन्‌। 
शर्वां अदवानां बजसदल विष्ठा भर्ग बर्च: पृथियी नो दधातु ॥ । ५ » 


'जिस पृथिवी में हमारे प्राचीन पूर्वजनों ने अनेक काम किये हैं, जिसमें: 
देवों ने असुरों से युद्ध किया था, जिसमें गऊ, अश्व और पक्षी रहते हैं, बह्‌ पृथिवी 
हमको धन ओर तेज दे ।' 


थां रक्षस्त्यस्वप्ना विश्वदातों देवा भूलि पुथिवीसप्रसादस्‌। 
सा नो मधु प्रिय बृहामयों उक्षतु वर्चसा॥७॥ 


“जिस सब कुछ देने वाली भूमि की प्रमादरहित होकर देवगण निरन्तर 
रक्षा करते हैं वह हमको मधुर और प्रिय पदार्थ दे और तेज प्रदान करे ।! 


गिरयस्ते प्व॑ता हिसवस्तो5रण्यं ते पृथियों स्योनमस्तु। 
बच्चु कृष्णां रोहिणों विश्वरूपां धवां भूसि पृथिवोसिन्द्रगुप्ताम्‌।' 
अजीतोऋतो अक्षतोध्ध्यष्ठां पृचिवी महम्‌॥११॥ 


है पृथिवी, तुम्हारे छोटे-बड़े और हिमाच्छादित पहाड़, तुम्हारे जंगलः 
हमारे लिए सुखकर हों । मैं इस इन्द्र द्वारा रक्षित भूरी, काली, छाल, अनेक 
रंगोंबाली पृथिवी पर अजित, अहत और अक्षत होकर अधिष्ठित रहूँ । 


भूसे सातनिर्षहि मा भंद्रया सुप्रतिष्ठितम्‌ । 
संविदाता विवा कवे श्षियां भा थेहि भूत्याम्‌ ॥६२॥ 


है मातः, भूमि, कल्याणकारिणी सुप्रतिष्ठा मुझमें स्थापित करो 
हे कवि, मुझे स्व्र्गे प्राप्त कराओ तथा रूद्मी और विमूति मुझे प्रदान करो । 


आजकल देश की भावनात्मक एकता पर बहुत ज्ञोर दिया जाता है 
यह जोर देना सबंधा उचित है। यह एकता पुराने भारत में बहुत कुछ विद्यमान 
थी । जिन दिनों बड़े साम्राज्य नहीं होते थे और देश राजनीतिक वृष्ठि से 


पौराणिक काल को सूसिका ११३ 


छिन्न-भिन्न देख पड़ता था उन दिनों भी उसकी भावात्मक एकता बत्ती रहती 
थी। साहित्य समाज का दर्पण होता है। संस्कृत साहित्य इस बात का साक्षी 
है कि भारत के एक कोने से दूसरे कोने तक भारतीयों को अपने देश के प्रत्ति 
अनन्यता थी। यह देश हमारा हैं, हम इसके हैं, इसके ही हैं और यही हमारा है, 
यह भाव बना रहता था। कथासरित्सागर प्रसिद्ध कहानी-संग्रह है। उसमें एक 
प्रदेश वाले का दूसरे प्रदेश में जाना, पढ़ना, बस जाना, विवाह करवा 
कितनी स्वाभाविक बात दिखलायी गयी है। कालिदास ने रघुवंश में इन्दुमती 
का स्वयंबर दिखलाया है। उसमें भारत के कोने-कोने से राजा छोग आये हैं. 
परन्तु भारत के बाहर का कोई नहीं। सारे देश में फैले हुए तीर्थ स्थान, पवित्र 
पर्वत, नदी, नगर, महात्माओ के आश्रम, सबको खींचते थे और एकता का भाव 
उत्पन्न करते थे। संस्कृत भाषा एकता फैलाने का बहुत बड़ा साधन थी। संस्कृत 
के मंच पर सभी प्रदेशों के विद्वान्‌ मिल सकते थे और संस्कृत के वाड़ मय भंडार 
को सभी ने भरा है। 


बौद्ध और जैन सम्प्रदायों ने घामिक अखण्डता को तो कुछ क्षति पहुँचायी, 
फिर भी एकता का दुर्ग हिला नहीं। वह छोग भी इसी देश के निवासी थे, उनके 
भी वही पूर्वज थे, वही आचार थे। संयोजक शक्तियाँ वियोजक तत्वों से अधिक 
बलवती थीं । 


भारत का नागरिक इस वातावरण में पलछा था, इसने उसकी बुद्धि को 
निश्चय ही विशेष साँचे में ढाला था। गुप्त साम्राज्य के टूटने के बाद स्थिति 
बदली | हर्ष का साम्राज्य एक पीढ़ी में ही नष्ट हो गया । भारतीय को वह 
गर्वानुभूति फिर न हो सकी जो बड़े राज्य के नागरिक होने से प्राप्त होती है । 
छोटे-छोटे राज्य आपस में लड़ने में रत थे। आ्िक स्थिति भी गिर गयी, सुरक्षा 
की भावना भी जाती रही, देश के एक सिरे से दूसरे तक पर्यटन करना भी 
पहिले जैसा सुकर नहीं रह गया। भारतवासी का स्व' संकुचित हो गया। 


बेद सम्मत धर्म्मं पर उस काल की परिस्थितियों का प्रभाव पड़ना स्वाभा- 

विक था। प्रत्यक्ष प्रभाव पड़ा। मौय्येकाल में बौद्ध धम्में को राजाश्रय मिला । 

स्थान-स्थान पर भिक्षुओं के छिए बिहार स्थापित हुए, राज के साधनों पे 
हिन्दू---८ 


श्श४ हिंदू देव परिवार का विकास 


तथागत के उपदेशों का प्रचार हुआ, विद्वान और साधु इसे भारत के बाहर ले 
गये । अगत्या वेदों का पठन पाठन बहुत कम हो गया। इसका परिणाम यह हुआ 
कि वेदार्थ भी विस्मृत हो गया। जिन रहस्यों का वेद में परोक्ष रूप से समाधि 
भाषा में वर्णन था उनके जानने वाले न रहे। वेद की कुंजी ऐसी खोयी कि आज 
तक नही मिली । वैदिक यज्ञों में कई ऐसे थे जिनमें पशु आलभन, पशु की हिसा 
होती थी। वह तो बंद हो ही गये, उनके साथ दूसरे यक्ञयाग भी उठ गये । 
पुष्यमित्र ने अदवमेघ किया, द्वितीय चन्द्रगुप्त ने भी अइवमेघ किया पर इन 
सम्राटों का प्रयास भी यज्ञों को न छौटा सका। साधारण अग्निहोत्र और दर्श- 
पौर्णमास जैसे नित्य यज्ञों का भी लोप-सा हो गया । एक और बात थी। यज्ञों 
में केवल द्विजों को अधिकार था परन्तु बुद्धदेव का यह उपदेश था कि आध्यात्मिक 
बातों में मनुष्य मात्र को समान रूप से अधिकार है। इससे भी वैदिक कर्म्मकाण्ड 
के प्रति अश्रद्धा हो गयी। जिस काम का आरम्भ बौद्ध घर्म्म ने किया था उसकी 
पुति जैन धर्म्म ने की। 


मौर्य्य काल के बाद शासन फिर ऐसे लोगों के हाथ में आया जो वैदिक 

घम्म के समर्थक थे परन्तु गंगा के बहाव की दिशा को वह नहीं उलट सके | 

बौद्ध धम्म॑ देश से चला गया परन्तु समाज पर स्थायी और गहरा प्रभाव छोड़ 

गया। वैदिक यज्ञयागों का छौटा लाना किसी के सामर्थ्य की बात नहीं रह गयी । 

बुद्ध देव वैदिकों में भी पूजास्पद बन गये और जुनियों के प्रथम तीर्थंकर, 

ऋषभदेव भी बन्दनीय मान लिये गये । आध्यात्मिक जीवन का केन्द्र श्रुति- 
बिहित कर्म्म से हट गया। 


द्वितीय सष्ड 
पौराणिक काल 


सातवाँ अध्याय 
पुराण 


पुराण का नाम आते ही विवाद में पड़ जाने की आहंका उठ खड़ी होती 
है। एक ओर ऐसे लोग हैं जो श्रुतिस्मृतिपुराण की दुह्ाई देकर यह सूचित 
करते हैं कि उनकी दृष्टि में पुराण भी धर्म्मे के विषय में प्रामाणिक ग्रन्थ हैं, 
दूसरी ओर वह छोग हैं जिनकी दुष्टि में पुराणों की गणता प्रमाण ग्रन्थों में नहीं 
की जा सकती। मैं इस शास्त्रार्थ में भाग नहीं लेना चाहता। धर्म्म संबन्धी 
प्रामाणिकता मेरा विषय भी नहीं है। 


पुराण प्रमाण ग्रन्थ हों या न हों परन्तु उनके महत्त्व को तो स्वीकार करना 
ही होगा। ऐसा कहा जाता है कि : 


इतिहासपुराणाम्यां,. वेदार्थमुपव होत्‌ । 
बिभेत्यल्पश्ुतादवेदी, मामय॑ प्रतरिष्यति ॥ 


इतिहास पुराण के द्वारा वेदार्थ का उपबवृ हण करना चाहिए, व्याख्या 
करनी चाहिए । जो अल्पश्नुत हैं, जिसने थोड़ा-सा बेद मात्र पढ़ा है, उससे 
बेद डरता है कि यह मनुष्य मेरी प्रतारणा करेगा, अपमान करेगा।' 


रामायण और महाभारत को इतिहास कहते हैं। पुराणों की संख्या ३६ 
है, १८ महापुराण, १८ उपपुराण । सहापुराणों के लाम इस श्लोक से निकल 
आते हैं: 


११८ हिन्दू देव परिवार का विकास 


भद्वयं मद्वयं चेव, द्ज्यं बचतुष्टयल। 
अनापल्लिगकस्कानि, पुराणानीति कभ्यते॥ 


भदवय--भागवत और भविष्य 
मदवबय--भत्स्य और माकंण्डेय 

ब्त्रयं--ब्रह्म, ब्रह्माण्ड और ब्रद्मवैवत्ते 

व चतुष्टय--वायु, विष्णु, वामन और वाराह 
अ---अग्नि 

ना--नारद 

पतू--पदुम 

लि-लिग 

ग--गरुड़ 

स्क---स्कन्द 


भागवत नाम के दो ग्रंथ हैं--श्रीमद्भागवत और देवी भागबत। विद्वानों 
मे इस बात पर मतभेद है कि इनमें महापुराण कौन है। मैं स्वयं देवीमागवत 
को महापुराण मानता हूँ। 


कही-कहीं स्वयं पुराणों ने अपने महत्त्व को बहुत बढ़ा चढ़ाकर बताया 
है । 
पुराणं सर्वशास्त्राणां, प्रथम ब्रह्मणास्मृतम्‌। 
अनंतरं च वक्‍्त्रेम्यो, वेदास्तस्य बिनिःसृताः ॥ 


बह्या ने सब शास्त्रों से पहिले पुराण का स्मरण किया । इसके पीछें 
उनके मुखो से वेद निकले । 


यह निरर्थक अतिशयोक्ति है । वेद को हिन्दुओं के सभी सम्प्रदाय स्वतः- 
प्रमाण तथा ईश्वरक्ृषत मानते हैं । वेद ईश्वर का निःश्वास कहा जाता है । 
पुराण भी वेद की महत्ता को स्वीकार करते हैं। ऐसी दशा में यह कहना कि 


पुराण ११९ 


पुराण बेद के भी पहिले प्रकट हुए निराघार वाक्य है। परन्तु ऐसे बहुत से स्थरू 
मिलेंगे जहाँ वेद के नाम की शपथ खाते हुए पुराण वेद के प्रति निरादर का भाद 
दिखलाते हैं । 


पुराणों के ऐतिहासिक भागों को, जिनमें सूर्य, चन्द्र बंशों के राजाओं के 
ऋरित दिये हुए हैं,छोड़ दिया जाय तो उनको वेदों की टीका कह सकते हैं। वेद में 
बहुत सी बातें संकेत में या रहस्यमयी भाषा में कही गयी हैं। उनको अशिक्षित 
लोगों तक पहुँचाने का प्रयास पुराणों में किया गया है। वेद की इस प्रतिज्ञा की 
पूछ्ति कि ' इमां बाय कल्याणीसावदानि जनेम्यः ' पुराणों ने अपना ध्येय रखा 
और उनको इसमें सफलता भी मिली । दर्शन, योग और धर्म शास्त्र के जटिल 
तत्वों को पुरणों ने कोने-कोने में फंछाया। वर्णों और आश्रमों के धर्म्म, पुरुषों 
और स्त्रियों के धम्मे, राजघर्म, इन सब की जानकारी सरल भाषा में जनता को 
करायी गयी । इसके साथ ही ज्योतिष और व्याकरण जैसे विषयों पर भी प्रकाश 
डाला गया, विकास और संकोच, सृष्टि और प्रलूय, ह्रिण्यगर्भ और विराट, 
के स्वरूप का ज्ञान कराया गया। 


वेद में कई विद्याओं का उल्लेख है। उपनिषदों में भी इनका चर्चा हुआ 
है। इनमें से कइयों का विशदीकरण पुराणों में किया गया है। परन्तु कुछ बातें 
तो किसी पुस्तक में खोलकर नहीं दी जातीं, गुरुमुख से ही प्राप्त की जाती हैं। 
उनके विषय में तो पुराणों को भी चुप रहना ही पड़ा है। 


वेदों मे कई व्यक्तियों के नाम आते हैं पर उनके सम्बन्ध में कुछ और बातें 
नहीं मिलतीं। विश्वामित्र, शुनःशेप, पुरूरवा, सुदास कौन थे ? पथुराणों ने 
इनकी कथाएँ, इनके जीवन के इतिवृत्त, दिये हैं। ऐसा मानने का कोई कारण 
नहीं है कि यह सब कहानियां गढ़ी हुई हैं। आय्य॑ जाति का सहख्नों वर्षों का 
इतिहास कहाँ है ? किसी पुस्तक में तो लिखा मिलता नहीं। यदि कुछ विद्वानों 
की यह बात मान ली जाय कि वेद में रूढ़ि शब्द हैं ही नहीं और व्यक्तियों के नाम 
आये ही नहीं हैं तव तो और भी अन्धकार छा जाता है। पुस्तक हो या न हो, 
परन्तु निरत्रय ही पुराने इतिहास की अनुश्नुत्तियाँ रही होंगी। विकृत ही सही, 
परन्तु छोग किसी न किसी रूप में पुरा काछ की बातों को घर के बड़े बूढ़ों के 

मूँह से सुनते आये होंगे। पुराणों ने वही कथाएँ लिपिबद्ध कर दी हैं। इन कथाओं 
को शुद्ध इतिहास भले ही न कहा जाय परन्तु हमारे सहस्रों वर्षों के इतिहास की 
थोड़ी झलक जो कुछ मिलती है वह यहीं मिलती है। वेद में जो लोग कागज प्र 
खिंची हुई कुछ रेखाएं हैं वे पुराणों के पृष्ठों में जीते जागते मनृष्य बन जाते हैं। 
उनकी बातों में अभिरुचि भी बढ़ जाती हैं। वेद मंत्रों के पीछे सहस्नों वर्षों का 
इतिहास आ खड़ा होता है। ईश्वर की वाणी मुर्दों के लिए नहीं वरन्‌ जीवित 
मनुष्यों के लिए मुखरित हो उठती है। इसी कोतो वेदार्थ का उपव्‌ हण 
कहते हैं। 


पुराणों में कुछ घटनाओं का भी वर्णन है। वंश और वंशानुचरित उनका 
एक मुख्य अंग है। परन्तु उनको सामान्य इतिहास ग्रंथों में नहीं गिना जा सकता । 
उनका अपना विशेष दृष्टिकोण है, उसी से घटना चक्र का निरूपण किया जाता 
है। आजकल समाजवादी लेखक जब इतिहास लिखने बैठते हैं तो उनके सामने 
समाजवाद का वह सिद्धान्त रहता है जिसे ऐतिहासिक अनात्मबाद कहते हैं। वह 
घटनाओं को उसी कसोटी पर कसते हैं। उनके लिए सिद्धान्त का सर्वोपरि महत्त्व 
है, घटना क्रम निदर्शन मात्र है। इसी प्रकार पुराणों का भी अपना सिद्धान्त 
है। उतकी मान्यता है कि विद्व में धम्म और अधर्म्म का निरन्तर संघर्ष होता 
रहता है। कभी वह संघर्ष देवासुर संग्राम के रूप में सामने आता है, कभी 
मनुष्यों मे राष्ट्रों और राज्यों के युद्ध का बाना पहिनकर, कभी व्यक्तियों के 
जीवन का उथल-पुथल बनकर। अघरम्म एक बार धर्म को दबा लेता है परन्तु 
अन्त में विजय घर्म्मे की ही होती है। यतो घम्म॑स्ततो जयः---पुराणों के लिए 
इतिहास का, इतिहास के पात्रों का, इतना ही महत्त्व है कि उनके चरित इस 
सिद्धान्त की पुष्टि करते हैं। इसीलिए पुराण बहुत ब्यौरे में नहीं जाते। फिर 
भी उनमें बहुत ऐतिहासिक सामग्री भरी पड़ी है। उनसे इतिहास और भूगोल 
के अध्ययन में बहुत सहायता मिलती है। 


पुराणों ने समाज का बहुत कल्याण किया है। स्थान-स्थान पर पुराण 
पाठ होता था और छोगों को अध्यात्म, दर्शन, धर्म्म की शिक्षा मिलती थी, 
सैकड़ों पीढ़ियों के पूर्वजों की कीति की स्मृति हरी हो जाती थी, सारे देश के साथ 
भावात्मक एकता की कड़ियाँ फिर से पुष्ट हो जाती थीं। हम इसके लिए ऋणी 

हैं, कृतञ्ञ हैं। परन्तु पुराणों ने बहुत-सा अनर्थ और अहित भी किया है, उसको 
भी भुलाया नहीं जा सकता। 


पुराणों के कर्त्ता वेद व्यास माने जाते हैं परन्तु उपलब्ध पुस्तकों को देखकर 
ऐसा मानना कठिन हो जाता है कि इन सबका रचयिता एक ही व्यक्ति था। 
सम्भव है व्यास देव ने अपने शिष्य सूत जी को पुराण विषयक कुछ शिक्षा दी ही । 
कहा जाता है कि सूत जी पुराणों की कथा नैमिषारण्य में एकत्रित साधु-महात्माओं 
को सुनाया करते थे। श्रोताओं में से कुछ लोगों ने स्वतंत्र पुस्तकें लिखी हों 
जिनका आधार सूत जी से मिला हो। जो कुछ भी हो, सब पुराणों का रचयिता 
एक व्यक्ति को मानना सम्भव नहीं प्रतीत होता। यदि कई पुराण होते तब भी 
कोई विशेष हानि न होती । एक विषय की कई पुस्तकें होती ही हैं। यदि उनमें 
उपासना के लिए पृथक देवों का विशेष चर्चा होता तो भी कोई हानि न होती। 
गह सर्वमान्य सिद्धान्त हैं कम-से-कम 'एकं सद्‌ विप्रा बहुधा वदस्लि' की घोषणा 
करने वाला वैदिक धर्म्मं तो ऐसा मानता ही हैं कि- 


रुचीनां वेचित्रयादृजुकुटिलनानापथजुबाम्‌ । 
नृणामेकोगम्यस्त्वससि पयसासर्णव इब।॥। सहिस्न स्तोत्र । 


जिस प्रकार सीधे टेढ़े बहने वाली सब नदियाँ समुद्र में पहुँचती हैं उसी 
प्रकार रुचिभेद से अनेक प्रकार से उपासना करनेवाले सब आपको ही पहुंचते हैं। 


क्या कहा जाता है उससे बढ़कर महत्त्व इस बात का होता है कि उसे किस 
श्रकार कहा जाता है। वेदों में पृथक्‌ देवताओं को उद्दिष्ट करके मंत्र हैं परन्तु 
पार्थेक्य भावना कभी बलवती न हो पायी। पुराणकार ऐसा न कर सके। पृथकता 
का भाव प्रबल हो गया। यहाँ तक कि विभिन्न देवों के उपासकों में लड़ाइयाँ हो 
गयीं, एक का मन्दिर दूसरे के लिए त्याज्य हो गया। पुराण युग में एक भी ऐसा 
ग्रंथ नहीं रहा जिसको मानना सब के लिए अनिवार्य हो, एक भी ऐसा देव नहीं 
रहा जिसके सामने सब का सिर झुकता हो । इसका परिणाम उस समय देख पड़ा 
जब मुसलमानों के आक्रमण का सामना करना पड़ा। एक ओर एक कुरान के 
झंडे के नीचे खड़ी सेना, दूसरी ओर भीड़, जिसमें सब का उपास्य अलग, सब 
का घम्में ग्रंथ अलूग। 

आरस्म में पुराण ग्रंथ किसी ने लिखे हों, परन्तु पीछे से कोई रोकथाम” 
रही ही नही। जिसके जी में जो आया लिख गया। अइलील कथाओं तक को 
स्थान मिल गया। उच्चस्थानीय देवों से ऐसे-ऐसे काम कराये गये जिनका नाम 
लेते हुए सामान्य गृहस्थ भी छज्जित होगा। मैं आगे चलकर इसके कुछ उदाहरण” 
दूँगा। महापुरुषों के जीवन से शिक्षा मिलनी चाहिए परन्तु ऐसे लोगों के जीवन" 
से कोई क्या शिक्षा ग्रहण करे जो स्वार्थसिद्धि के लिए नीच से लीच काम पर 
उतर आते हैं ? 


मेरी समझ में पुराणों ने जो सबसे बुरा काम किया वह वेदों को अपदस्थ 
करना था। वेद का नाम लेते गये पर उसकी जड़ खोदते गये। जैसा कि पहिले' 
दिखलाया जा चुका है, बौद्धकाल के पीछे वैदिक यज्ञयागों का चलन बहुत कम 
हो गया था। पुराणों ने उसे और कम कर दिया। यह नहीं कहा कि यज्ञादि 
करना अधरम्म है। उनका आदेश यह था कि एक तो इन कृत्यों का विधान कलियुग 
के लिए है ही नहीं, दूसरे यह अनावश्यक हैं। उपनिषदों में भी कहा गया है कि 
प्लवा होते अदृढ़ा यज्ञरूपा:--यज्ञ का परिणाम अदृढ़ है, उससे मोक्ष नहीं 
मिलता। पर इसके साथ ही उन्होने यज्ञयाग को चित्तशुद्धि के लिए उपयोगी 
बतलाया। पुराणों में उनकी अनुपयोगिता का घोष कर दिया गया। इसके साथ 
ही बेद के दुर्ग पर इससे भी भयानक आक्रमण किया गया। वैदिक देवों को हंसी 
और घृणा का पान्न बना दिया गया। कितनों के तो नाम भी भुला दिये गये, 
प्राय: सब की ही मर्य्यादा मिट्टी में मिला दी गयी । प्रायः सब छोटे बना दिये गये # 
यदि अखाड़े में किसी बड़े पहलवान को कुश्ती में चित कर दिया जाय तो उसके 
सभी चेलों की स्वतः हार हो जाती हैं। इसी को प्रधान मल्लनिवहँण न्याय 
कहते हैं। इस बात को सामने रखकर देवराज इन्द्र पर प्रहार किये गये। यह 
समझा गया और समझना ठीक भी था कि यदि उनको गिरा दिया गया तो अन्य 
देवों का आप ही पतन हों जायगा। केद में देवराज किस दृष्टि से देखें जाते थे यह 
हम देख आये हैं। देवराज वह अब भी कहे जाते ये पर उनका चरित्र बड़े ही 
निम्न कोटि का बताया गया--अज्ञानी, कामी, द्रोही, ईर्ष्यालु। दूसरे का 
उत्कर्ष उनके लिए असहच्य है। भोगो में निरन्तर रत रहते हैं, किसी को तप 
और पुण्य करते देख कर जलते रहते है । जब इन्द्र की यह दक्षा है 
तो ओऔर देवों की क्या गति होगी? और बातों मे पुराणों में चाहे मतभेद 

हों परन्तु वैदिक देवों, विशेषत: इन्द्र, की निदा करने में सब एक. 
हैं । 


इस सामूहिक अभियान का अभीप्सित फल मिला। देवों पर से श्रद्धा 
उठ गयी। पुरा काल में जो बात न हो सकी थी वह कर डाली गयी। किसी समय 
इन्द्र को न मानने वाले, अनिन्द्र कहे जाने वाछे, आव्यों के देश से ही पृथक 
कर दिये गये। इन्द्र की श्रेष्ठता को न मानने वाले के लिए वेदानुयाइयों में कोई 
स्थान नहीं था। अब वेद के नाम लेने वालों ने ही इन्द्र की मर्म्यादा को धूलि- 
धूसरित कर दिया। और परिणाम क्‍या निकला ? इन्द्र तो अपदस्थ कर दिये 
गये पर उनकी जगह रिक्त रह गयी, कोई दूसरा उस जगह पर नहीं बैठाया जा 
सका। विष्णु या शिव किसी को भी वह एकच्छन्न, असपत्न प्राघान्य ने मिलछः 
सका। देव परिवार नेतृविहीव हो गया। 


यज्ञयाग गये, वैदिक देव गये, फिर वेद किस, सहारे टिक सकता था ? 
बेद का पठन पाठन बहुत कम हो गया, उसके गूढ़ार्थ को समझने का प्रयास व्यर्थ 
प्रतीत होने लगा। वेद और इन्द्र के व्यक्तित्व ने आर््यों को एक सूत्र में बाँघ रखा 
था। अब वह सूत्र कट गया। अब किसी के लिए विष्णु सर्वश्रेष्ठ हैं, किसी के 
लिए शिव, किसी के लिए गणेश, किसी के लिए हनुमान। कोई श्रीमद््‌भागवत 
को परम प्रमाण-प्रंथ मानता है, कोई भगवद्गीता को, कोई दुर्गासप्तशती की । 
लाखों मनुष्यों के लिए तो तुलसीकृत रामायण ही वेद है। 


एक में बाघनेवाले तत्त्व के अभाव में समाज में घाम्मिक अराजकता छा 
गयी और व्यवस्था की जगह कुव्यवस्था और अव्यवस्था ने छे छी। बहुत से” 
स्थानीम देव-देवी निककू आये जिनकी पूजा संकुचित क्षेत्रों में होती थी। 
बाहर कोई नाम भी नहीं जानता था। नये नये ब्रत और उत्सव मनाये जाने लगे । 
जो पुराने और स्वमान्य ब्रतोत्सव आदि थे उनके मनाने की विधियाँ विभिन्न 
सम्प्रदायों ने अपनी-अपनी अलग निकाल लीं। इस सब का परिणाम यह हुआ कि 
एकता का बन्धन ढीला होता चला गया। 


प्रत्येक बात के लिए पुराणकारों को दोष देना भी उचित न होगा। कमरा 

का पत्ता जल से निलिप्त रह सकता है परन्तु साहित्यकार पर्य्यावरण से प्रभावित 
हुए बिना बच नहीं सकता, उस पर देश काल की छाप पड़ती ही है। जो पुराण 
गुप्त काल के अभ्यूदय के समय लिखे गये उनमें ओज है। परन्तु सारे पुराण एक 
साथ नहीं लिखे गये। फिर जो लिखें गये भी उनके कई संस्करण हुए। पीछे के 
संस्करण कुछ दूसरी ही भाषा बोलते हैं। गुप्त साम्राज्य का कीतिभानु ढल गया 
था, कई स्वतंत्र छोटे राज्य बन चुके थे। एक बार हर्षवर्धन मे देश के गौरव को 
फिर उठाया पर उनकी मृत्यु के साथ ही उनके साम्राज्य के भी टुकड़े हो गये। 
दक्षिण भारत का भी कोई प्रदेश देश की इस अधोगति से न बच सका | हर छोटा- 
बड़ा नरेश महाराजाधिराज था, छोटा से छोटा राज्य देश के बढ़ते विभाजन को 
दृढ करता जा रहा था। चारों ओर आपसी कलरूह और ईर्ष्या का बोलवाला था, 
अपनी गरिमा की घुत सबको थी, भारत की चिन्ता किसी को भी नहीं थी। 
आय्येत्व का, आर्य्य समाज का, पुराना दुर्ग ध्वस्त हो रहा था। यह परिस्थिति 
विदेशियों के नाम खुला निमंत्रण पत्र थो। उनको निमित्त मात्र बनना था, देश 
अपने पतन की सामग्री स्वतः प्रस्तुत कर चुका था। 


ऐसी परिस्थिति में जो पुराण ग्रन्थ लिखे गये या जिनके संस्करण किये 
गये उनसे क्या आशा की जा सकती थी ? वह भी विभाजन और पार्थक्य के 
प्रवाह में बह गये। सम्भवतः अपनी शुद्धि के लिए आर्य्य जाति को एक बार 
दासता, पराभव, आत्मग्लानि की अग्नि में तपना ही था। इसको कोई रोक 
नहीं सकता था। फिर भी पुराणकारों को तो अपने कत्तंव्य का पालन करना ही 
चाहिए था। उनको तो इस चतुदिक्‌ व्यापी अन्धकार में धर्म्म के आकाशदीप को 
उठाये रखना था। वही एक विन्दु था जहाँ सब मिल सकते थे । परन्तु पुराणकारों 
ने उसके अस्तित्व को न ढूँढा, न पहिचाना । विभिन्न देवों का राग अलापनेवाले 
पुराण सबको एक सूत्र में नहीं बाँध सकते थे। यह काम बेद ही कर सकता था । पर 
वेदिक देवों की प्रतिष्ठा मिट्टी में मिलाने के बाद उनको, वेदों को, एकता का 
केन्द्र नहीं बनाया जा सकता था। पुराणकारों ने यह समझा ही नहीं कि आर्य्य 
जनता को बाँघधकर रखते का उनका दायित्व है। उनकी भाभ्मिक अराजकता 
ने गिरते समाज को और नीचे छुढ़का दिया। 


आउठवाँ अध्याय 

जिस परिस्थिति का थोड़ा-सा उल्लेख छठें अध्याय में हुआ है, उसमें 
वैदिक धर्म्म फिर हमारे सामने आया । वह पूर्णतया तो कभी भी लुप्त नहीं 
हुआ था, अन्यथा पुनः स्थापित होता ही क॑से ? कई शताब्दियों के पीछे 
वह फिर राजघधमं और लोकघर्म हुआ । उसके प्रतिस्पर्धियों में से बौद्धघर्म 
तो प्रायः देश से ही चला गया। जैन घम्में कभी भी उतना व्यापक नहीं हुआ था, 
अब और भी पीछे हट गया । 


वैदिक धम्म अपने पुराने स्थान पर आया तो, पर उसको अपना चोला 
बदलना पड़ा, पुराना रूप अब यथावत्‌ नहीं छौठाया जा सकता था। वेद अब 
भी स्वतः और अन्तिम प्रमाण रहा । जो वेदसम्मत था वह सर्वथा मान्य है, 
जो वेद विरुद्ध है वह अमान्य है, ऐसी घारणा अब भी थी। प्रत्यक्ष नहीं तो 
अप्रत्यक्ष रूप से प्रत्येक उपासना शैली, प्रत्येक सामाजिक रीति तक, वेद का ही 
समर्थन ढूंढ़ती थी। परन्तु जैसा कि मैं पहिले कह चुका हूँ, वेद का पठन पाठन 
कम हो गया, उसका अर्थ भूल-सा गया, वैदिक यज्ञयागों का चलन उठ गया। 
इसके कई परिणाम हुए। एक तो देव और देवता का भेद तिरोहित-सा हो गया। 
देवताओं की ओर से ध्यान हट गया क्योंकि उनका तो वेद मंत्रों के साथ मुख्य 
सम्बन्ध था | अग्नि हुतभुक्‌ और हृव्यवाहन थे। उनके द्वारा ही अन्य देवों 
का आह्वान होता था। उनके ही द्वारा सभी देवताओं के पास हृबि पहुँचायी 
जाती थी । देवताओं मे ऐन्द्री शक्ति सर्वे प्रधान थी, इन्द्र वैदिक देवों में श्रेष्ठः 
हैं, उनसे ही देवों की श्रेष्ठता है। अब बदली हुई परिस्थिति में इन्द्र, वायु, 
अग्नि, जरिवद्वय, इन सब का स्थान नीचा हो गया । इन्द्र अब भी देवराज 

“कहलाते थे। परन्तु उनके राज्य की सीमाएँ सिमिट गयीं और जैसा कि हम 
आगे देखेंगे उनके पाषंदों में से कुछ लोग उनसे भी ऊँचे पद पर हो गये। 


एक बात और हुई। यों तो देवता रूप से पराशक्ति पूज्य थी ही और 
इन्द्राणी आदि देवियों का भी चर्चा वेदों में आता था । परन्तु पृथक्‌ रूप से देवियों 
को इस काल में विशेष महत्ता प्राप्त हुई। जितना नीचे देवों को गिराया गया 
उतना नीचे उनकी शक्तियाँ नहीं गिरीं। भले ही इन्द्रादि के चरित्र दूषित किये 
“गये हों, परन्तु देवियों पर किसी ने अँगुली नहीं उठायी। 


वैदिक कम्मंकाण्ड के दब जाने का एक परिणाम और हुआ । मनुष्य 
अपने मस्तिष्क को रिक्त नहीं रख सकता। देवता नहीं, यज्ञ नहीं, पर कुछ तो 
होना ही चाहिए, किसी की किसी प्रकार तो उपासना होनी ही चाहिए। किसी 
का सहारा तो होना ही चाहिए, नहीं भीतर कुछ सुना-सूना सा लगता था । 
सामने बौद्धों और जैनों का उदाहरण था। जैनों के चौबीस तीर्थंकर थे, बौद्ध 
धरम बुद्ध के अतिरिक्त मब्जुश्नी , वज्रपाणि, प्मयोनि आदि कई बोधिसत्वों की 
गायाएँ छोड़ गया था। अपने नूतन संस्करण में वैदिक धर्म्मं ने भी इसी पद्धति का 
अनुगमन किया । उपास्य आगे बढ़े । वैदिक काल में उनकी आकृतियाँ अस्पष्ट 
थीं, अब उनमें स्पष्टता आयी । उनके साथ जो सम्बन्ध था उसमें अधिक अपना- 
पन आया, वह मानव जीवत के अधिक निकट आ गये। पहिल्ले आदर की मात्रा 
अधिक थी, अब आदर के साथ स्नेह भी बढ़ा । 


जैसा कि हम तीसरे अध्याय में संकेत कर चुके हैं, कुछ देवगण तो देव 
शरीर से ही मुक्त हो जाते है, शेष को पुनः मनुष्य शरीर धारण करना पड़ता 
है। उपनिषद्‌ के शब्दों मे, क्षीणपुष्ये मर्त्यकोकं विशन्ति--पुष्मके क्षीण होने 
पर मर्त्यं्रोक मे प्रवेश करते हैं। एक देव हटला है, उसका स्थान कोई-न-कोई 
दूसरा महायोगी छेता ही है। परन्तु पौराणिक काल में इस सैद्धान्तिक तथ्य की 
भी दुरगंति कर दी गयी । इन्द्रादि का पद तो गिरा ही दिया गया, उनके चरिकों 
का भी पतन करा दिया गया। वैदिक देवों का चित्रण छोभी, रूम्पट, पदलोलप 
रूप में किया गया। पुराणों को देखने से यही प्रतीत होगा कि साधारण मनुष्य 
का चरित्र भी देवों के चरित्र से ऊँचा है। यही दिखलाया यया है कि देवगण डरते 

रहते हैं कि कहीं कोई दूसरा मनुष्य तप के बल से हमारा पद छीन न ले। इसलिए 
अराबर अच्छे लोगों को तपोभ्रष्ट करने का प्रयत्न किया करते हैं। वेद में जो 
इतने ऊँचे हैं उनको पुराणों में इतना नीचे गिरा दिया गया है कि वह इस योग्य 
"भी नहीं रहे कि उनके सामने सिर शुकाया जाय। 


जो ऊँचे थे वह नीचे गिराये गये। यज्ञों के साथ, वेदों के साथ, धनिष्ठ 
सम्बन्ध होने का उनको यह दंड मिलना ही था। परन्तु उनका रिक्त स्थान किसी 
न किसी को तो मिलना ही था। यह स्थान ब्रह्मा, विष्णु और शिव को मिला। 
इन्द्र देवराज बने रहे परन्तु यह तीनों उनसे बड़े मान लिये गये। 


इन तीनों देवों का आध्यात्मिक आकाश में उदय होना हमारे बौद्धिक 
इतिहास की विचित्र कहानी है। यह स्पष्ट है कि वेद इनके उत्कर्ष का समर्थन 
नहीं करते परन्तु ऐसे करोड़ों व्यक्ति हैं, जिनमें विद्वान्‌ और वेदों के पढ़ने-पढ़ाने 
चाले भी हैं, जो वेदों को भी मानते हैं और त्रिदेव के ऊँचे पद के भी समर्थक हैं। 
हमारे घम्म॑ की यही विशेषता है। कोई पुरानी बात स्पष्टतया कह कर काटी 
नहीं जाती पर धीरे से नयी बात उसकी जगह ले लेती है। सिद्धान्ततः पुरानी 
बात की पवित्रता और प्रामाणिकता अक्षुण्ण रहती है, व्यवहार में नयी बात को 
चह स्थान मिल जाता है। छोटे-मोदे हबन होते ही रहते हैं। उनमें जो व्यक्ति 
इन्द्र नाम को सर्वोच्च पद देता हैं वही बिना हिचक के पुराण सुनते समय इन्द्र के 
लालची और दुराचारी होने की कथा पर भी विश्वास कर लेता है। 


प्राचीन काल से ही आर्यों में त्रिदेव का सिद्धान्त माना हुआ था। हम 
देख आये हैं कि आदि पुरुष परमात्मा ने अपने को अग्नि, वायु, और आदित्य 
इन तीन रूपों में अभिव्यक्त किया। तीनों वेद ऋक्‌, यजुट, और साम इन तीन 
देवों के प्रतीक हैं। इन नामों के पीछे एक गम्भीर विचारधारा थी जो समस्त 
बेद में संहिताओं, ब्राह्मणों और उपनिषदों में, अनुस्यूत है। उस्ती तागे पर सारा 
चैदिक कम्मेंकाण्ड पिरोया हुआ है! यज्ञ गये, कम्संकाण्ड गया, वैदिक दर्शन 
गया, बैदिक देवताओं के नाम गये, वैदिक त्रिदेव परित्यक्त हो गये। परल्लु 
परम्परा बनीं रही, परमात्मा त्रिदेव रूप से व्यक्त होता है, यह स्मृति बनी रही । 
खग्नि, वायु और आदित्य के सूने सिहासनों पर ब्रह्मा, विष्णु और रुद्न आसीन 

कर दिये गये। यह नहीं समझना चाहिए कि यह वही तीनों देव हैं, केवल नाम 
दूसरे हैं; त्रिदेव की नई धारणा वैदिक मान्यता से नितान्‍्त भिन्न है। 


अग्नि, वायु और आदित्य मर्त्यलोक, अन्तरिक्ष और झुलोक में परमात्मा 
के रूप हैं और उनकी दाक्तियाँ पराशक्ति की ही भेद है। अपने-अपने क्षेत्र के 
समस्त जड़-चेतन व्यापार का अधिष्ठातृत्व इनको प्राप्त हैं। यों कह सकते हैं 
कि इन तीन स्तरों पर परमात्मा की जो कला प्रकट होती है, परमात्मा की जो 
अभिव्यक्ति होती है, उसको अग्नि आदि नामों से पुकारते हैं। ब्रह्मा, विष्णु 
और रुद्र की वह बात नही है। इनके काम बंटे हुए है। यों कह सकते हैं कि यदि 
अकेले मत्येछोक को ही के तो वैदिक विचारधारा के अनुसार जो काम अकेले 
अग्नि और आगर्नेयी शक्ित के द्वारा सम्पन्न होता था उसको अब ब्रह्मा और ब्राह्मी 
शक्ति, विष्णु और देष्णवी शक्ति तथा रुद्र और रौद्री शक्ति की आवश्यकता 
पड़ती है। यही बात अन्तरिक्ष और चुलोक के लिए भी है। यह 
ठीक है कि विष्णु की गणना आदित्यों में होती हैं और अग्नि तथा रुद्र 
का तादात्म्य माना जाता है, परन्तु त्रिदेव की दोनों कल्पनाओं में बहुत 
भेद है। 


त्रिदेव की उत्पत्ति का रोचक वर्णन कुछ पुराण ग्रन्थों में मिलता है : 


सर्वस्याद्या महालक्ष्मीस्त्रिगुणा परमेश्वरी 
रूदधालकयस्वरूपा सा व्याप्य कृत्स्न व्यवस्थिता॥ 


शून्यं तदणिल स्वेन पूरवामास तेजसा। 
अभार परम रूप तमसा केबलेन हि।। 


« » “सहालक्मी : स्वरूपभपरं। 
सस्‍्वास्येनाति शुद्धेन गुणेनेन्दुप्रभ॑ दधों॥ 


अथोवाच सहारूक्रमीमंहरकालों सरस्वतीम। 
युवां जनयतां देव्यों सिधुने स्वानुरूपत:॥ 


देव परिवार में सारी परिकर्तत.. १२९ 


इत्युक्ववा ते महालक्ष्मी: ससर्ज मिथुन स्वयम, । 
हिरण्यगभों रुखिरों स्त्रीपुंसों कसझासनों ॥ 


महाकाली भारती तर सियुने सृुजतः सह । 


एवं युवतयः सवृयः पुरुषत्व॑ प्रपेदिरे । 


ब्रह्मणे प्रददो पत्नीं महालदभी: (नुप) त्रयौम्‌ । 
शत्राय गौरीं प्रददों वासुवेबाप ञ्व अियम्‌ ॥ 


स्वरथा सह संभूम विरिज्चो5ण्डसजोजनत्‌ । 


पुषोष पालयामास तललक्ष्म्या सह केशव: ! 
सं जहार जगत्सव सह गौर्या महेद्वरः॥ 


'जगत्‌ के आरम्भ में केवल तिगुणात्मिका परमेश्वरी महालक्ष्मी थीं। बह 
रूक्यां-लक्ष्य स्वरूपा हैं, सब में व्याप्त होकर स्थित थीं। अपने तेज से उन्होंने 
समस्त शून्य को परिपूरित कर रखा था। उन्होंने अपना केवल तमोगुणात्मक 
दूसरा परम रूप धारण किया। इस दारीर के नाम हैं महामाया, महाकाली, 
महामारी, कारूरात्रि आदि। फिर महालक्ष्मी ने शुद्ध सत्त्वगुणात्मक दूसरा 
शरीर धारण किया। इस विग्रह के नाम हैं महाविद्या, महावाणी, भारती, 
वाक्‌, सरस्वती, वेदगर्भा आदि। तब महालक्ष्मी ने दोनों देवियों से कहा कि 
अपने शरीर से अपने-अपने अनुरूप एक एक मिथुन (जोड़ा) उत्पन्न कीजिए । 
यह कहकर उन्होंने अपने शरीर से स्त्री-पुरुष के एक जोड़े को जन्म दिया। पुरुष 
के नाम ब्रह्मा, विधि, विरिज्व्य हैं और स्त्री के नाम श्री, पद्मा, कमला और 
रूक्ष्मी। महाकाली ने भी मिथुन उत्पन्न किया। उसमें पुरुष के नाम नीऊकण्ठ, 

, चंद्रशेखर, रुद्र, दांकर, स्थाणु आदि हैं और स्त्री के त्रयी, विद्या, स्वरा, 
अक्षरा, आदि हैं। इसी प्रकार महासरस्वती ने भी मिथून की सृष्टि की । 
उसमें पुरुष के माम विष्णु, ऋषीकेश, वासुदेव, जनादंन आदि हैं और स्त्री 
के उमा, गौरी, सती, चण्डी आदि। इस प्रकार तीनों युवतियाँ तत्काल पुरुषत्त्व 

को प्राप्त हुईं । महालक्मी ने ब्रह्मा को त्रयी, रुद्र को यौरी और वासुदेव 
को श्री पत्नी रूप में दिया । स्वरा के साथ मिलकर, ब्रह्मा ने ब्रह्माण्ड की 
रचना की, रूक्ष्मी के साथ मिलकर केशव ने उसका पालन-पोषण किया और 
गौरी के साथ मिलकर रुद्र ने संहार किया।' 


ऐसा कहा गया है कि इस रहस्य को सब लोग नही समझ सकते । 
चक्षुष्मन्तो नु परयन्ति, नेतरेश्तद्धिदों जनाः 


“जो आँख वाले हैं वही इसे देख सकते हैं, दूसरे अज्ञानी लोग नहीं । स्पष्ट 
ही आँखवालों से तात्पय्य॑ योगियों से है ।' 


लोक में एतद्विषयक जो प्रचलित कथा है वह तो इस प्रकार है कि 
लारायण की नाभि से कमल निकला । उस कमल के दलों पर ब्रह्मा आविर्भुत 
हुए । कालान्तर में उनके मस्तिष्क का भेदन कर के रुद्र प्रकट हुए। इनकी 
शक्तियों के प्रादुर्भाव का पृथक्‌ वर्णन नहीं मिलता। ऐसा मानना चाहिए कि 
तत्ततू देव के साथ ही उसकी शक्ति या पत्नी भी प्रकट हुई । 


प्रजापति, हिरष्यग्रभे और विश्वकर्मा नाम से ब्रह्मा बेदिक काल में भी 
घाता, विधाता, जगत्‌ के कर्ता माने जाते थे। वही ब्रह्मणस्पति, बृहस्पति, 
याक्पति, बेद के स्वामी, वेद के भंडार , वेद के आदि प्रवत्तक थे। उनको ऊँचा 
स्थान मिलना स्वाभाविक था। यज्ञ याग हों या न हों, जगत्‌ तो था ही । 
प्रलय के बाद नये जगत्‌ का निर्माण तो हुआ ही था और आगमे भी होगा ही, 
नये जगत्‌ के बनने पर पुराना, सनातन, बेदिक ज्ञान मनुष्यों तक पहुँचाना ही 
होगा। पुराणों में लिखा है कि इस कल्प के वशिष्ठ तप कर रहे हैं और अमगछे 
कल्प में ब्रह्म होंगे । ब्रह्मा त्रिदेव में तो हैं परन्तु उनकी पूजा बहुत कम होती है। 
उनके नाम के साथ बस एक पुष्कर तीर्थ सम्बद्ध है। सम्भवतः छोक बुद्धि में यह 
जात आयी होगी कि जगत्‌ के भावी स्वरूप की रूपरेखा का साक्षात्‌ करने और 
भावी विश्व के परिचालन के लिए ऋतू और सत्य को जन्म देने के बाद ब्रह्मा 
का कोई काम नहीं रह गया। जगत्‌ नियमों के और जीबों के कम्मों के अनुसार 


देख परिवार में भारो फरिवतेत १३१ 
आप ही विकसित होता जायगा और समय जाने पर फिर संकुचित होता जायगा। 
इसलिए बीच में ब्रह्मा जी को कष्ट देने की आवश्यकता नहीं है। 


जंब विश्व बन ही गया तो उसकी देखभाल भी होनी चाहिए, उसको 
रक्षा भी होनी चाहिए। ऋत्‌ और सत्य के नियम अटल हैं, कर्म्म की रेख अमिट 
है, पर बीच-बीच में ऐसे प्राणी आते हैं जो अपने बल के मद में सनातन नियमों 
को भी छेड़ते हैं। इस प्रकार बिगाड़े हुए सन्तुलन को फिर से स्थापित करना ही 
होगा। यह काम विष्णु का है। उनको यह काम सौंपा जाता वैदिक परम्परा 
के अनूसार था । उनको वेद में कई जगह गोपा' (रक्षक) कहा गया है। 
इस बात की ओर भी संकेत है कि बह धर्म्मों कौ सेभालते हैं, धारण करते हैं। 
विष्ण्‌ की प्रशंसा इन शब्दों में करके दिखलाया गया है कि वह तत्बतः हिरिण्य- 
गर्भ ब्रह्मा से अभिन्न हैं। जो प्रजापति, प्रजा का जनक हैं, वही प्रजा का 
वालक भी है: 


विष्णोनुक बीर्य्याणि प्रवोचंय: पाथिवानि विममे रजांसि । 
यो अस्कमायदुत्तरं सघस्यं विचक्रमाणस्त्रेषोरुगायः ॥। 
॥। १, १५४, १॥ 


“मैं विष्णु के वीय्यं॑ (पराक्रम) का वर्णन करता हूँ! यह विष्णु वह हैं 
जिन्होंने पराथिव छोकों की रचना की, जिन्होंने ऊपर के घाम, अंतरिक्ष और 
झुलोक, को बनाया, जिन्होंने तीक्षगति से इन लोकों में चक्रमण किया। 


विष्णुगोपा परम याति धास । 
प्रिया धामान्यमृता दघानः ॥ हे; ५५, १० ॥ 


“रक्षक विष्णु परम घाम को जाते थे। अमृत रूपी प्रिय थामों को धारण 
करते हैं ।' धाम शब्द का अथ है ज्योतिमंय लोक | नीचे लिखा मंत्र पहिले भी 
उद्धत हो चुका है : 


ज्ोणि पदा विचकमे, विष्णुयोपा अवास्यः 
अतो धर्म्मोणि धारयन्‌ । 


श्श्र हिन्दू देव परिवार का विकास 


“अजेय रक्षक विष्णु तीन पाँव चले,इस प्रकार धर्म्मों को घारण करते हुए । 
विष्णू वह हैं जो व्याप्तोति---व्यापक हैं। विष्णु वह सत्व हैं, वह्‌ व्यक्ति विद्ेष 
हैं, जो तीन पद चलते हैं, जो तीन कोकों में सर्वत्र व्याप्त हैं। यह तीन लोक, 
नये शब्दों में भूलोक, भुवर्लोक, स्वलोक, पुराने शब्दों में पृथिवी, अन्तरिक्ष और 
झुलोक हैं। गतिसूचक “चलना” दाब्द इस बात की ओर संकेत करता है कि 
वह निरन्तर सतक हैं, उनकी दृष्टि बराबर सब.जगह पड़ती रहती है। वह 
चलकर घर्म्मों को घारण करते हैं। यह वह धम्म हैं, वह नियम हैं, जो जगत्‌ 
की उत्पत्ति के समय प्रकट हुए थे। जब हिरण्यगर्भ ने भावी जगतू का विचार 
के रूप में साक्षात्कार किया, जब उसकी रूपरेखा सामने आयी, तो वेद के 
शब्दों में उन्होंने तप किया। तस्य ज्ञानमयं तपः---उनका तप ज्ञानमय है। उस 
तप से पहिले ऋत और सत्य उत्पन्न हुए । ऋतञ्च तत्यं चाभीद्धासपसो*्व्यजापत' 
उद्दीप्त तप से ऋत और सत्य का जन्म हुआ। जिन नियमों के अनुसार भौतिक 
जगत में काय्यें कारण की श्ंखला चलती है उन्हें ऋत ओर जिनके अनुसार 
कम्म की पुण्यपापात्मक श्र खला चलती रहती है उनको सत्य कहते हैं। इन 
नियमों के लिए कहा है: 


तानि घ॒र्म्माणि प्रथमान्यासन्‌ । १०, ९०, १६ । 


वह प्रथम धर्म्मे थे। उन्हीं का घारण, संरक्षण, विष्णु करते है। इसीलिए 
उन्हे गोपा कहा है। उनकी गति अप्रतिहत है, उनके काम में बाधा नहीं पड़ती, 
इसलिए अजेय कहा है। इस मंत्र से पौराणिक विष्णु का एक प्रकार से चित्र खिच 
जाता है। 


वेद में विष्णु और इन्द्र का बहुत साथ है। उनको इखस्थ युज्यः सखा 
कहा है। यह इन्द्र के मित्र हैं और सदैव इन्द्र की इच्छा के अनुसार काम करते 
हैं। उनमें कोई बड़ा-छोटा नहीं है--“उभाजिग्ययुनंपराजयेथे। ' न 'परा जिस्ये 
कतरइ्चनेनो: ।” ६, ६९, ८, इन दोनों में कोई दूसरे को जीतता नहीं। इन्द्रसखा 
होने के साथ साथ विष्णु इन्द्र | वरज, इन्द्र के पीछे जन्म लेने वाले, भी हैं। इन्द्र 
अग्ज हैं, विष्णु अवरज। इन्द्र बड़े भाई हैं, विष्णु छोटे भाई। इनकी एक और 
उपाधि भी है, उपेन्द्र, उप इन्द्र। यह एक प्रकार के गौण इन्द्र हैं जो इन्द्र की जगह 


देव परियार सें भारी परिवर्तन १३३ 


काम कर सकते हैं। इससे यह प्रत्यक्ष है कि विष्णु का स्थान बहुत ऊँचा था, 
वह इन्द्र से नीचे तो थे परम्तु बहुत नीचे भी नहीं थे। इसलिए जब इस्द्र 
को पदच्युत किया गया तो पुराणों को उनकी जगह विष्णु को ला बैठाने में 
विशेष कठिनाई नहीं हुई। भूमिका पहिले से तैयार थी। 


बेद के बहुत से मंत्रों में विष्णु का चर्चा दूसरे देवों के साथ आये है। 
इन्द्रा विष्णू पिबतं मध्यों अस्य सोमस्य | ६, ६९, ७ । 


“इन्द्र और विष्णु इस मदकर सोम को पियें ।” उसी मंत्र में यह प्रार्थना 
भी की गयी है : 


उपब्रह्माणि श्वणुतं हव॑ में 
दोनों देव, मेरे आह्वान को और मेरे कहे मंत्रों को सुनें । 


पौराणिक काल मे ऐसे वाक्य भला कहाँ सुने जा सकते थे. ? था तो किसी 
देव-देवी को सिर पर उठा लिया जाता था या उसको घूलि में मिला दिया जाता 
था। विष्णु के उपासकों के लिए यह असह्य था कि उनके साथ किसी और 
का नाम लिया जाय । 


विष्णु का नाम नारायण भी है। आपो नारा-अप हब्द का एक नाम 
नार भी है। नार में जिसका निवास है वह नारायण है। अप साधारण जल 
का नाम नहीं है। प्रकूय' के पदचात्‌ और नये जगत्‌ के विकास के पहिले जगत्‌ 
के निर्माण की सामग्री एकरस अविभकत रूप में रहती है। उस अवस्था का नाम 
आप: है, उस दशा में अकेला ईश्वर निष्क्रिय रूप से रहता है। उसी अवस्था 
में उसे नारायण कहते हैं। उस अवस्था को कहीं-कहीं पुराणों में यों चित्रित किया 
जाता है कि चारों ओर जल है। बीच में एक बट वृक्ष है। उसपर एक बालक 
अपने पाँव के अंगूठे को मूँह में लिए सो रहा है। इस संसार को बटवृक्ष से बहुघा 
उपमा दी जाती है। जिस प्रकार छोटे से बीज से बट का पेंड़े निकलता है 

और फिर उसका विस्तार हो जाता है उसी प्रकार संसार फैलता है। अपने में 
सब कुछ समेट कर निष्क्रिय रूप से अकेले आत्माराम होने को अँगूछे को 
मुंह में डालकर सोना दिखलाया गया है। चारों ओर का जल ही आपः 
है। 


विष्णु को रूक्ष्मीपति कहते हैं, उनकी पत्नी का नाम लक्ष्मी है। ऋग्वेद 
के परिशिष्ट स्वरूप खिल सूकतों में लक्ष्मी सूकत आता है। उसमें लक्ष्मी का 
माहात्म्य दिया है। उसके कई पाठ मिलते हैं। उनमें किसी-किसी में लक्ष्मी को 
हरिवल्छभा और विष्णुपत्नी कहा है । 


जगत्‌ का एक दिन विनाश भी होता है। संकोच हो कर वह अपने मूल में, 
परमात्मा में, विलीन हो जाता है। उस समय त्रिमूति के तीसरे देव, रुद्र, की 
आवश्यकता पड़ती है । जिस परमात्मा ने ब्रह्मा के रूप में उसे जन्म दिया था 
और विष्णु रूप से पाला था वही रुद्र रूप से संसार का संहार करता है। रुद्र 
का संहारक रूप वेदसम्मत है ही, यजुर्वेद के रुद्राष्याय के १५वें और १६वें मंत्र 
में 'मा नो महान्तम्‌ त सा नो$भंकमा न उक्षन्‍्त' इत्यादि दब्दों में जो प्रार्थना की 
गयी है वह रुद्र के स्वरूप का परिचय देती है: हमारे बड़ों और छोटों, पिता- 
माता और बच्चों तथा पशुओं को, मत मारो, हमारी आयु पर क्रोध मत करो 
उनसे बार बार कहा जाता है कि अपने वाणों को “पराचीना सुखावतधि'--- 
उनका मूह हमारी ओर से फेर दीजिए । 


ऋग्वेद मे भी रुद्र का यही रूप है : 


सा सो वधो रुद्र सा परा दा मा ते भूम प्रसितो हीछ्ितस्य । 
आ नो भज बहिधि जीव छंसे यूयं पात स्वस्तिभिः सदा नः। 
। ७, ४६, ४ । 


है रुद्ठ, तुम हमारा वध मत करो, हमारा त्याग भी मत करो, हम पर 
क्रोध करके अपने बन्धन में मत डालो, लोगों द्वारा प्रशस्त यज्ञ के भागी हम को 
बनाओ, आप छोग सदा हमारा कल्याण करों ।' रुद्र स्यारह हैं, इसलिए 
बहुबचन का प्रयोग किया गया है। 

रद्दों के सम्बन्ध में कहा गया है : | 


बुवानों रद्रा अजरा अभोरधनों ववुरधिगादः पर्वता इस । 
दृद्हालिदिश्या भुवनानि प्रध्याययन्ति विव्यातिमज्यता॥। 
३ ९ ६४, है & 


“युवा, अजर, देवों को हथि न देने वालों का हनन करने बाले, अप्रतिहत- 
गति, पव॑तों के समान दृढ़ रुद्रगण स्तुति करने वालों के हित की इच्छा करते 
हैं। वह अपने बल से समस्त पार्थिव और देवी भुवनों को हिला डालते हैं।' 


रद का रूप इस मंत्र से भी अभिलक्षित होता है : 


इसा रात्राय स्थिरधन्वन गिरः क्षिप्रेययरं देवाय स्वधाथ्ने । 
अधाह्हाय सहसानाय वेषसे तिग्सायुधाय भदुता श्ृृणोतु नः ॥। 
।७, ४६, १३१ 


है श्रोतामण उन रुद्र देव की स्तुति करो जो दृढ़ घनुषधारी, वेगवान तीर- 
वाले, अन्न देने वाले, किसी से भी अभिभूत न होने वाले, विधाता और 
तीक्णायुधों से युक्‍त हैं । वह रुद्र हमारी स्तुति सुनें ।” 


विश्व का जन्म हुआ तो संहार भी होगा ही। ऐसी दक्षा में होता यह 
चाहिए था कि जिस प्रकार ब्रह्मा की विशेष रूप से पूजा नहीं होती वैसे ही 
झुद की भी न होती | प्रलय को टाला नहीं जा सकता, फिर रुद्ध की उपासना 
क्यों की जाय ? जब तक जगत्‌ है तब तक रक्षा का काम तो विष्णु संभाल ही 
हेंगे। यह एक रहस्य है जिसकी गहराई इस बात को देखकर और भी बढ़ 
जाती है कि रुद्र का जहाँ भयंकर रूप है वहाँ सौस्य रूप भी है। वेद में ही 
उनको शम्भु, शंकर ओर शिव कहा है। इन सब का अर्थ है कल्याणमूर्ति, 
कल्याणकारी । एक मंत्र कहता है कि 


था ते रद शिवातन्रधोरा. . .तयामस्तत्वा हान्ससया भिचाकज्ीहि 

हे रुद्ठ, तुम्हारा जो अघोर, शिव, परमकल्याणकारी झरीर है उससे 
मुझको देखो ।/ 


यह विचित्र बात है। जो उम्रकर्म्मा है, घोर है, रुलाने* वारहा है, उसका 
अघोर और कल्याणकारी रूप कैसा ? कुछ पाश्चात्य विद्वानों ने इस पहेली का 
अनूठा हल निकाला है। वह कहते हैं कि जो क््रकर्म्मी होता है, उससे डरकर 
उसके आगे चाटुकारिता करना मनुष्य की सहज दुर्बलता है । उद्ृंडः राजा को 
लोग धर्म्मावतार कह कर सम्बोधित करते हैं। इसी प्रकार रुद्र को प्रसन्न रखने 
के लिए उनको मंगलकारी कहा गया है। 


मोहेज्जोदड़ो में ऐसी मूर्तियाँ मिली हैं जो शंकर से मिलती हैं। इससे 
अनुमान होता है कि वहाँ शकर या उनसे मिलत्ते-जुलते किसी देव की पूजा 
होती थी । कुछ विद्वानों का मत है कि आरय्यों ने रुद्र की पूजा सुमेरियन लोगों 
या किन्‍्ही अन्य अनारय्यों से सीखी । आ्यों के देव सब सौम्य होते हैं, रुद्र का 
स्वभाव उम्र, अनाय्यें है। काल पाकर किसी प्रकार रुद्र और शिव मिलकर 
एक कर दिये गये होंगे। यह सब केवल अटकल है, जिसके लिए कोई आधार 
नहीं है। वैदिक दर्शन पर गम्भीरता से विचार न करने से ही ऐसे अटकल लगाने 
पड़े है । 


बात यह नहीं है। इस रहस्य को समझने के लिए जमत्‌ के विकास और 
संकोच को समझना होगा। जो लोग इन दब्दों को सृष्टि और विनाश के समा- 
तार्थक समझते है, वह भूल करते हैं। सृष्टि कहते हैं कुछ नहीं' से कुछ' 
के बनने को और विनाश कहते हैं 'कुछ नहीं! हो जाने को। भारतीय दृष्टि 
में दोनों बातें नहीं होतीं। गीता के शब्दों में : 
नासतो विद्यते भावों, नाभावों विद्यते सतः । 
'त असत्‌ का भाव (होना) होता है, न सत्‌ का अभाव (न होना) होता 


१. रुद्र की यह व्युत्पत्ति मानी जाती है : रोदयति (रुलाता है)-रुद्र: 

है ।' जगत्‌ भले ही रूप और अवस्था बदलता रहे, परन्तु उसका आधार नित्य 
है। जलछ में बुद्बुद्‌ पहिले देख नहीं पड़ता था पर वह जल रुप में था। कुछ 
देर बाद वह फिर न देख पड़ेगा, पर जल रूप में रहेगा। न बहू पहिले कुछ 
नहीं था न अब कुछ नहीं हुआ। इसी' प्रकार जगत्‌ अपने आधार परमात्मा से 
आजिर्भुत होता है, फिर उसी आधार में विलीन होता है। जीवों के करम्मों का 
नाश नहीं होता । उनके अनुसार विलीन जगत्‌ का पुनः रूपान्तर से प्रकट होना 
अवध्यम्भावी है। न किसी को सदा के लिए स्व में रहना हैं, न नरक में । 
'रुद्र कोई उप्रमना दैत्य नहीं है जिसे बने बनाये जगत्‌ को बिगाड़ने और जीवों को 
सताने में आनन्द मिलता हो। उदय और अस्त, आविर्भाव और तिरोमाव, 
“विकास और विलय, दोनों ही जगत्‌ की आवश्यक अवस्थाएं हैं। 


उपनिषदों में तो यह बात आती ही है कि यह जगत्‌ जैसा इन्द्रियों को 
अतीत होता है वैसा नहीं है, संहिता मांग से भी ऐसा कई स्थलों पर कहा गया 
है। वह मंत्र उद्धुत किया जा चुका है जिससे यह कहा गया है कि वस्तुतः 
इन्द्र ने कभी किसी से युद्ध नहीं किया । वह अपनी माया के कारण युद्ध करते 
देख पड़ते हैं। बह मंत्र भी दिया जा चुका है जिसमें यह स्पष्ट कहा गया है कि, 
अजापति जन्म नहीं लेते फिर भी अनेक शरीर धारण करते देख पड़ते हैं। यह 
जगत्‌, जैसा कुछ भी है, इसकी प्रतीति भी सबको एक सी नहीं होती । घनी, 
'निर्धन, स्वस्थ और रोगी, के जगत्‌ अलग-अलग हैं। यह सारी अयथावत्‌ प्रतीति 
अज्ञान के कारण होती है। अनज्ञान ज्ञान से दूर होता हैं और ज्ञान का उदय योग, 
वैराग्य और तप से होता है। जिसका अज्ञान दूर होता है उत्तके लिए संसार नहीं 
रह जाता। संसार के तिरोभाव में बह अपने उस आतन्दसय स्वरूप का अनुभव 
करता है “यत्र विद्वंभवत्येकनीड ---जहाँ समूचा विश्व सिमिट कर एक 
विन्दु पर आ जाता है। ऐसे व्यक्ति के लिए उसके विश्व का प्रछुय उसके लिए 
कल्याण का मार्ग है । 


यों तो शिव सभी विद्याओं के स्नोत हैं; व्याकरण, संगीत, तथा अन्य कई 
शास्त्र उनको ही अपना आदि प्रवर्तक मानते हैं परन्तु योग वेदान्त से तो उनका 
विशेष सम्बन्ध है। वह आदिनाथ, योगीश्वर, योगिराट हैं, अतः स्वभावतः 
मुमुक्षुओं पर उनकी महती कृपा रहती है। विनाश, संहार तो क्र कम्म प्रतीत 

होता है । परन्तु जिस व्यक्ति के संसार का विनाश होता है, वस्तुतत:ः उसकी 
अविया का विनाश होता है। उसके लिए रुद्र शिव हैं। अतः: उनसे इस आशा को 
लेकर प्रार्थना की जाती है कि बह संसाररूपी बन्धन से छुटकारा दिला देंगे । 
ऐसा माना जाता है कि अपनी पुरी में शंकर सबको मोक्ष देते हैं। उनकी पुरी 
का नाम काशी या वाराणसी है। योग के ग्रन्थों में बताया गया है कि वाराणसी 
अमध्य के उस स्थान को कहते हैं जहाँ पर इड़ा और पिवला ताम की दोलों वाड़ियाँ 
मिलती है। वहाँ तक कोई योगी ही पहुँच सकता है। जो वहाँ तक पहुँचेगा 
बहू स्वतः मुक्त होगा । इसीलिए उसको काशी, प्रकाशमयी भी कहते हैं। वहाँ 
आत्मज्ञान का प्रकाश अविद्या के अन्धकार को दूर कर देता है। 


ऐसी अवस्था में स्वभावत: रुद्र का महत्व विष्णु के समान ही माना गया, 
परन्तु दोनों की उपासनाओं में प्रत्यक्ष अन्तर है। भरत हरि का यह इलोक इस 
मेंद को स्पष्ट कर देता है : 


एका कान्‍्ता सुन्दरी वा दरी वा, 
एको वासः पत्तने वा बने वा, । 
एक सित्र भूषतिा यतिर्वा, 
एको देव: केशवों वा शिवों या।। 


इसका सारांश यह है कि जो लोग संसारी वैभव--इस लोक या परलोक 
में अम्युदय--चाहते हैं उनको नगर में रहना चाहिए, सुन्दर स्त्री की कामना 
करनी चाहिए, श्रीमानो का साथ करना चाहिए और विष्णु की उपासना करनी 
चाहिए और जो लोग निः:श्रेयस, मोक्ष के खोजी हैं, उनको एकान्त सेबन करना 
चाहिए, साधुओं का संग करना चाहिए मौर शिव की उपासना करनी 
चाहिए। 


यह बात आज शी प्रत्यक्ष देखी जा सकती है। विष्णु मन्दिरों में जो राजसी 
ठाट बाट होता है, भोग पूजा की जो व्यवस्था होती है, उसका प्राय: शव मठ- 
मन्दिरों में अभाव होता है। देश के सम्पन्न मन्दिर तिरुपति, श्रीनाथ द्वारा, 
जगश्नाथपुरी, पह्मताभ सभी वैष्णव उपासना केन्द्र हैं। 


देव फ़रियार में भारी परियर्तग ' ११९. 


बदिक देवों की पूजा हटा कर क्षैद और वैष्णव उपासना शैलियों को समाज 
में जगह पाने में समय छगा। पुराणों में इस बात की कुछ झलक तो मिलती 
है परन्तु विकृत रूप में और सैकड़ों वर्षों की घटनाओं को कुछ घड़ियों के भीतर 
बाँध दिया गया है। फिर भी झुछ न कुछ संकेत मिलता है। गोवर्धनधारण की 
कथा प्रसिद्ध है। प्रतिवर्ष ब्रज में वर्षा के लिए यज्ञ होता था, इन्द्र की पूजा होती 
थी। श्रीकृष्ण ने रोक दिया | इसका कोई कारण नहीं बताया गया है। इन्द्र 
ने क्रोध करके घोर वृष्टि की, क्ृंष्ण ने गोवद्धत पहाड़ को उठाकर ब्रज को बचा 
लिया। इन्द्र हार गये। उन्होंने कृष्ण की स्तुति की और लज्जित होकर, स्वर्ग 
चले गये। इसी प्रकार शिव पुराण में लिखा है कि ऋषि लोग तपोमग्न थे । इसी 
बीच में शिव नंगे होकर उनकी पत्नियों के सामने आये । ऋषि लोगों ने लौटने 
पर अपनी स्त्रियों को लिंग पूजा करते देखा। बहुत रुष्ट हुए, पर उनकी एक 
न चली। यह पूजा प्रचलित हो गयी। भूगु की कथा है कि उन्होंने विष्णु की छाती 
पर लात मारी जिसका त्रिह्ल आजतक बना हुआ हैं, पर अन्त में उन्हें विष्णु की 
महत्ता स्वीकार करनी पड़ी । इस प्रकार की कथाएँ यह दिखलाती हैं कि नयी 
उपासनाओं का विरोध किया गया । ऋषि लोग, जिनके प्रतीक प्राचीन पुरोहित 
वंश के नेता भृग्‌ थे, इनको स्वीकार नहीं कर रहे थे पर उनका बस नहीं चला। 
यह भी अनु मान होता है कि नयी उपासना शैलियाँ पहिले समाज के कम शिक्षित 
वर्गों से चलीं, विद्वानों ने उनका विरोध किया । लिंग पूजा को पहिले स्त्रियों 
ने अपनाया । कृष्ण की पूजा अशिक्षित गोप गोपियों से आरम्भ हुई। ब्रह्मा 
की पूजा का कोई विरोध नहीं हुआ क्योंकि उसने किसी वैदिक उपासना पद्धति 
को हटाकर उसकी जगह लेने का प्रयत्न नहीं किया । 


वैदिक देवों को पीछे हटाकर विष्णु और शिव को आगे काना पौराणिक 
काल की मुख्य देन है। 


यह मैं पहिले भी लिख चुका हूं कि पुराणों के साथ भले ही व्यास का नाम 
खींचा जाय परन्तु उनका अन्त:साक्ष्य कहता है कि उनका रचयिता कोई एक: 
व्यक्ति नहीं था। 

कई पुराणकार बड़े ही नासमझ थे । अपनी घुन में उनको 
यह भी ध्यान नहीं रहा कि और चाहे जो कुछ किया जाया 


४० हिन्दू देव परिवार का विकास 


'पर बेद की निन्‍दा तो नहीं ही करनी चाहिये । वेद ही वह मंच है 
जहाँ शैव, वैष्यव आदि सभी सम्प्रदायों के अनुयायी मिलते हैं। वेद ही 
संब को मिलाता है। यदि वेद पर से आस्था हट गयी तो सब बिखर जाय॑ेगे। 
जिसने गोवर्धन घारण की कथा लिखी, उसको वेद की निन्‍्दां कराने से क्‍या 
रूाभ हुआ ? यदि वैदिक यज्ञ का परित्याग हो गया तो उसकी जगह क्या लेगा ? 
सब लोग तो क्ृष्णोपासक नहीं हैं, न होंगे। ऐसा कहा जाता है, स्वयं पुराणों 
में भी यही लिखा है कि बहुत तपस्या के बाद इन्द्र पद मिलता है। परन्तु कहानियों 
को गढ़ते समय वह इस बात को भूल गये। बार बार यह दिखलाया गया है कि 

किसी को आध्यात्मिक उत्कर्ष के पथ पर चलते देखकर इन्द्र घबरा उठते हैं 
' कि कही यह मेरा पद न छोन ले। उसको तपोश्नष्ट करने का प्रयास करते हैं। 
ऐसी बात अवैदिक भी नहीं कहते । बौद्धों के अनुसार बुद्धदेव को तपो भ्रष्ट करने 
का प्रयत्न मार ने किया पर अपने को चैदिक कहते हुए पुराणकार यह नीच काम 
इन्द्र से कराते है। इतने दिनों तक तप करके भी इन्द्र पदलछोलप बने रहे । वह 
इतना न समझ सके कि कौन किस लिए तप करता है। 


गोवर्धन धारण की कथा लीजिए । इन्द्रोपासना की वैदिक पद्धत्ति के लोप 
बराने से कृष्ण को क्या मिला ? बौद्धावतार की बात होती तो यह भी कहते कि 
वह वेदों की जान बूझकर निंदा करा रहे थे। परन्तु कृष्ण का तो यह उद्देश्य नहीं 
था। स्वयं उन्होंने गीता में कहा है: 


तस्माच्छास्त्रं प्रमाण तेकार्य्याकार्यंव्यवस्थितो । 
ज्ञात्वा शास्त्रविधानोक्त॑ कम्म॑ क्तुमिहाहँसि । 


“इसलिए कार्य्यं अकाय्ये की व्यवस्था में तुम्हारे लिए ज्ञास्त्र प्रमाण है । 
शास्त्र के विधान को जानकर तुमको कर्म्मे करना चाहिए ।' 


शास्त्रों में तो सब से बड़ा प्रामाण्य वेद का है। वेद के विधान को छुड़ाकर 
उन्होंने क्या बदतोव्याघात, स्वयं अपना खण्डन, नहीं किया। सब लोग कृष्णपूजक 
तो हुए नहीं, यह बात मी वह जानते रहे होंगे। कहा जाता है कृष्णस्तु भगवान्‌ 
न्थयं-कृष्ण पूर्ण ककावतार भगवान्‌ थे। फिर इन्द्र उनसे छड़ने क्‍यों गये ? और, 

देवों के साथ मिलकर इन्द्र ने भी विष्णु से प्रार्थता की थी कि आप भूभार 
उतारने के लिए पृथिवी पर अवतरित होइये। इसलिए इन्द्र को तो ज्ञात ही था 
कि कृष्ण कौन हैं। फिर उनसे लड़ने की मूर्खता उन्होंने क्‍यों की ? व्यर्थ जान- 
बूझ कर अपना अपमान उन्होंने क्‍यों कराया ? जिसने इस भद्दी कथा को 
लिखा उसने न तो इस्ध की मर्य्यादा का ध्यान रखा, न कृष्ण की प्रतिष्ठा की रक्षा 


की। हाँ, वेद पर कुठाराधात करने में निश्चय ही उसको कुछ सफलता 
मिली । 


किसी कवि ने कहा है--विवेकभ्रष्टानां भवति विनिषपातः शतमुखः 
--जो विवेकश्रष्ट होता है वह बड़े वेग से गिरता है। इन्द्रादि के चरित्र को 
कलंकित करने वालों को इसकी छत सी पड़ गयी। उन्होंने अपने उपास्यों को भी 
नहीं छोड़ा । उनसे ऐसे ऐसे निद्य कर्म कराये जिनको कोई साधारण गृहस्थ सोच 
भी नहीं सकता । शिव पुराण की उस कथा का उल्लेख हो चुका है जिसके 
अनुसार शिव ऋषि पत्नियों के सामने नंगे घूम रहे थे। तुलसी उपाख्यान इससे 
भी भ्रष्ट है। जालन्धर नाम का एक असुर था। वह बहुत ही घर्म्मात्मा था 
और उसकी पत्नी बुन्दा बड़ी ही साध्वी स्त्री थी । देवगण उससे बराबर हार 
जाते थे क्योंकि उसको यह वरदान था कि जब तक उसकी पत्नी का पातिब्रत 
अक्षत रहेगा तब तक वह अजेय रहेगा । वह एक बार लड़ाई पर गया हुआ था । 
विष्णु उसका वेष घर कर उसके घर आये और उन्होंने वुन्दा का पातित्रत नष्ठ 
किया । जारन्धर मारा गया, देवों की विजय हुईं | विष्णु को यह दंड मिला 
कि वह शालुग्राम शिला के रूप में पत्थर हो गये और पुरस्कार यह मिला कि 
तुलसी के रूप में वुन्दा उनकी चिरसंगिनी बन गयी । तुलसी की पत्ती चढ़ाये 
बिना विष्ण्‌ की तुप्ति नहीं होती । किसी स्त्री के सतीत्व को नष्ट करना, चाहे 
वह श्त्न्‌ की ही पत्नी क्‍यों न हो, कितना नीच काम है, यह बात पुराणकार 
की समझ में न आयी । उसने विष्णु से यह काम करा डाला। उसके सामने 
बस एक काम था। असुरों को हराना , साधन चाहे जो और जैसा हो । 


इस कहानी का रचयिता एक और महत्त्वपूर्ण बात भूल गया। आर्य्य आदर्श 
यह है कि साध्वी स्त्री जन्मजन्मान्तर में अपने पति को नहीं छोड़ती । बृन्दा सत्ती 
थी, उसको जारून्वर पर निष्ठा थी, उसने विष्णु की पत्नी बतता कैसे स्वीकार 

कर लिया? इस कथा ने तुलसी को उमा, लोपामुद्रा, अरुख्ती, सावित्री, 
जंसी सती स्त्रियों के समाज में बैठने योग्य न रखा । 


वैदिक यज्ञों का चलन जाता रहा था और लोग देवताओं को भूल गये 
थे, परन्तु पराशक्ति को नहीं भूल सके । उसकी सर्वात्मकता और सर्वव्यापकता 
की अब भी बैसी ही घाक बैठी हुई थी । परन्तु उस समय की प्रथा के अनुसार 
पराशक्ति के कलेवर में भी कुछ परिवर्तन किये गये । ब्राह्मी, वैष्णवी और रौदी 
देवताएँ महासरस्वती, महालक्ष्मी और महाकाली नाम की महाविद्या बन गई । 
यह ब्रह्मा, विष्णु और रुद्र के माध्यम से काम करतो हैं और इन देवों की दाक्ति 
था पत्नियाँ मानी जाती हैं। इसी प्रकार अन्य देवों को भी पत्नियाँ मिली हैं। 
बहुबचनान्त शी शब्द बेदों में कई जगह इन्द्र के तेज के लिए प्रयुक्त हुआ है: 
पुराणों में श्री इन्द्र की पत्ती का नास है। एक बात स्वीकार करनी होगी : 
देवी के चरित्र पर लांछन लगाने का साहस किली पुराणकार ने नहीं किया । 
पुराणो में देवी के कुछ नाम तो वेदोक्त हैं परन्तु अधिकतर ऐसे हैं जो पौराणिक 
कथाओं में पहिली बार देखने को मिलते हैं। दुर्गा, महिषमदिनी, चंडी, चामुण्डा, 
कालिका, शाकम्भरी, विन्ध्यवासिती, वाराही, कौमारी आदि सब नये नाम हैं। 
त्तारा, बगलामुखी, छिश्नमस्ता, त्रिपुरसुन्दरी जैसे नामो ने तो तंत्रों के द्वार से प्रवेश 
पाया है। 


सिद्धान्तदृष्ट्या यह भले ही मान लिया जाता हो कि देवगण एक दूसरे 
से और परमात्मा से अभिन्न हैं, परन्तु पुराणों में यह बात दबी सी रहती है। 
जहाँ विष्णु के नाम गिनाये जाते हैं उनमें दिव के नामों का भी सन्निवेश कर 
दिया जाता है। इसी प्रकार शिव के नामों में विष्णु के नाम भी परिगणित होते 
हैं। यह भी स्थान स्थान पर कहा गया है कि त्रिदेव में कोई बड़ा छोटा नहीं 
है, सब एक ही परमात्मा की विभूतियाँ हैं, एक दूसरे से अभिन्न हैं, जो इनमें 
भेद करता है वह पाप का भागी होता है। यह सब है परन्तु इसके साथ ही भेंद- 
सूचक सामग्री का प्राचुय्यें है। वैष्णव पुराण बराबर यह दिखलाते है कि शिव 
विष्णु के भक्त हैं और उन्हीं की उपासना करते हैं। इसके विपरीत शैव पुराण 
विष्णु को शिव का सेवक बताते हैं। इन्द्रादि की तो गणना ही क्या है, बेचारे ब्रह्मा 
जी भी विष्णु ओर शिव के सामने हाथ जोड़े खड़े रहते हैं। परन्तु जहाँ देवी का 

नका चर्चा है वहाँ यह बात नहीं जाने पायी है । तीनों महाविद्याओं में कोई किसी से 
छोटी या बड़ी नहीं हैं। सभी देवियाँ उस पराशक्ति की ही भेद हैं, यह बात 
स्पष्ट शब्दों में समझायी गई है। माककंण्डेय पुराण में ही सप्तशती नाम का बहू 
ग्रन्थ है जो सारे देश में देवी माहात्म्य के नाम से प्रसिद्ध है। घर घर में नव- 
रात्र के दिनों में इसका पाठ होता है। इसमें शुम्भ नाम के दैत्य के बध के प्रसंग में 
बतलाया गया है कि महासरस्वती की ओर से लड़ने के लिए सभी देवों के शरीरों 
से निकल कर उनकी शक्तियाँ युद्ध क्षेत्र में आयीं। कुछ देर बाद शुम्भ ने यह 
आपत्ति की कि मैं अकेला हूँ। इन सब देवियों के बल पर तुम मुश से लड़ रही हो । 
ऋस पर देवी ने कहा: 


एकंवाह जगत्यत्र, द्वितीया का समापरा । 
पदयेता बुष्ट मय्येब, विशंत्यो मद्विभूतयः ॥। 


“इस जगत्‌ में मैं अकेली हूँ । मेरे सिवाय दूसरा कौन है ? दुष्ट, देख, 
औरी विभूतियाँ मुझ में ही समा जाती हैं।' और फिर-- 


ततः समस्तास्ता देव्यो, ब्रह्माणी प्रमुखा लयम्‌ । 
तस्या देव्यास्तनो जग्मु, रेकंवासीत्तदराम्बिका ॥ 


“तब ब्रह्माणी आदि वह सब देवियाँ महासरस्वती के शरीर में विलीन हो 
गयीं और अम्बिका अकेली ही रह गयी।' 


देवी भागवत के तृतीय स्कन्ध में एक और भी सुन्दर उपाख्यान है जिसमें 
कैवल देवियों का ही नहीं बरन्‌ सारे जगत्‌ का देवी के साथ तादात्म्य दिखलाया 
गया है । एक बार ब्रह्मग, विष्णु और शिव विमान पर बैठकर चले । उनको अपने 
से भी बड़े त्रिदेव के दर्शन हुए, फिर देवी के लोक में पहुँचे । वहाँ पहुँच कर 
छार पर ही सब स्त्री हो गये। देवी के पाँव के नख में उनको सचराचर सारा 
जगत्‌ देख पड़ा। फिर स्वयं देवी ने उनसे कहा : 

नाहूं स्त्री त पुसांइचाहूं, न बलीयं स्मंसंक्षपे । 
सर्गे सति विभेदः स्थात्‌, कल्पितोध्यं धिया पुनः ॥। 


कि नाहूं पश्य संसारे सद्ठियुक्त किसस्ति हि । 
सर्वमेवाहमित्येबं, निदप्ययं विड्धि पद्मज 0 


जगत्‌ के संकोच होने पर न मैं स्त्री हूं, न पुरुष, न क्लीब हूँ परन्तु जगत्‌ 
के पुनः उत्पन्न होने पर यह बृद्धिकल्पित भेद हो जाते हैं। देखो, संसार में मैं 
कया नहीं हूँ । मेरे सिवाय और क्‍या है ? हे ब्रह्मा, यह निरचय मानो कि 
मैं सब कुछ हूँ ।” 


वैदिक देवों की भाँति पौराणिक देवों की उपासना में मंत्रपाठ, जप या 
ध्यानमात्र से काम नहीं चलता था । उनके स्वरूप का वर्णन करना था, उनके 
आयुधों और वाहनों का वर्णन करना था। यदि यह लोग बुद्ध की भाँति ऐति- 
हासिक व्यक्ति होते तो भी सुविधा होती । यह बात भी नहीं थी। कल्पित चित्र 
खीचने थे। इन चित्रों के आधार वे गुण थे जो पुराणकारों के अनुसार उन 
देवो में पाये जाते हैं। ब्रह्मा जी उस कमल पर विराजमान है, जो विष्णु की 
नाभि से निकला था। उन्होंने ही चारों वेदों को मनुष्यों को प्रदान 
किया था इसलिए चतुर्भूज दिखलाये जाते हैं। उनके हाथ में कोई शस्त्र नहीं 
होता । ठीक भी है जो स्रष्टा है वह अपनी बनायी किसी वस्तु का संहार कैसे 
करे ? उसके लिए सभी अच्छी हैं। उनके पास कमंडल्‌ में वेद मंत्रों से पवित्र किया 
हुआ जल रहता है, वह उसी से सिड्चित करके लोगों को पवित्र करते हैं। 


विष्णु चतुर्भुज है। वह संसार के पाता, रक्षक हैं, इसलिए दुष्टो को 
दंड देने वाले शस्त्र भी है, अच्छे छोगो को पुरस्कार और आशवासन देने के भी 
साघन हैं। चारों हाथों में शंख, चक्र, गदा और पद्म हैं। चक्र उनका मुख्य 
आयुध है। वह महालक्ष्मी स्वरुपा उनकी सौदर्शनी शक्ति का बाहरी रूप है। 
कभी कभी आठ हाथों की मूति भी होती है। उसके आयुधों में उपर्युक्त चार के 
सिवाय तलवार, तीर, धनृष और ढाल को जोड़ दिया जाता है। विष्णु के 
दोनो चरणों के बीच में पृथिवी होती है। 

शंकर की बहुधा तो मूर्ति होती ही नहीं। लिंग मात्र बना होता है नास्ति 
सूर्तिरलिगस्थ--अलिग की मूर्ति नहीं होती । शंकर योगिराज हैं, वह स्वयं 
उस तत्त्व के प्रतीक हैं जिसे अझब्दमस्परशंभरूपमव्ययम्‌---जो अक्षर, अक्षय है, 
शब्द, स्पर्श रूप, रस, गन्ध से परे है, उसके प्रतीक, उसकी मूर्ति, में भी किसी 
प्रकार की आकृति, कोई अवयव, कोई अंग नहीं होना चाहिए । यह लिंग उस 
ज्योतिलिग का भी संसूचक है जिसका साक्षात्कार योगी को हृदयचक्र में पहुँच 
कर होता है। कुछ लोग ऐसा मानते हैं कि लिग और वह अर्घ्या जिसमें बह 
स्थापित होता है छिग और योनि, पुरुष तत्व और स्त्री तत्त्व, के चिह्न हैं जिनके 
योग से सृष्टिक्म चलता रहता है। यदि कभी ऐसा था भी तो आज वह बातें 
विस्मृत हो गयी है। कहीं कहीं शंकर पञचमुख भी दिखछाये जाते हैं। यह मुंह 
उनके अघोर, तत्वपुरुष, वामदेव, सद्योजात और ईशान, इन पाँच रूपों के 
संस्मारक हैं। 


यहाँ केवल संक्षिप्त वर्णन ही किया जा सकता है | इन देवों के विभिन्न 
रूपो के पीछे गम्भीर विचारधारायें हैं, आयुधों और बाहनों के दार्शनिक 
आधार हैं । 


वृषभ 


उदाहरण के लिए शंकर का बाहन वृषभ है। यह बल का प्रतीक 
तो है ही, पुराणों तथा अन्य ग्रन्धों में घम्म॑ का भी प्रतीक माना जाता है। उसके 
चार पाँव धर्म्म के चार स्तम्भ स्वरूप हैं। वृषभ शब्द का और भी गम्भीर अर्थ 
है। उसकी मीमांसा सायणादि आचार्य्यों ने नहीं की । उसका संकेत इस प्रकार 
किया गया है : 


चत्वारि 'पंगा त्रयो अस्य पादा दे शीर्ष सप्त हस्तासो असम । 
त्रिधा बढ़ो वृुषभो रोरबीति महो देवो मर्त्दा अर बिवेश ।॥ 
॥ ४, ५८, ३ ३ 


चार सींग,तीन पाँव,दो सिर और सात हाथ वाला वृषभ तृथा बँघा हुआ 

यरज रहा है। महान्‌ देव ने मनुष्यों में प्रवेश किया । इस प्रकार जो भी वृषभ- 
रूपी महान्‌ देव हो वह महादेव शंकर का वाहन है। यों तो शंकर के कई आयुष 
है पर उनका मुख्य आयुद्ध त्रिशूल है, जिसमें आधिभौतिक , आधिदेविक और 
आध्यात्मिक तीनों झूलों को नाश करने वाली शक्ति निहित है । 


देवी 


देवी के अनेक रूप हैं। वे विग्नह भी गुणों के प्रतीक हैं। यदि चतुर्भुजा 
मूर्ति के हाथ में पाश, अकुझ , वर और अभय मुद्रा है तो इसका यह तात्पय्यं नहीं 
है कि वस्तुत: इस विचित्र आकृतिवाली कोई स्त्री है। पाश, अंकुश और बर 
तीनों गुणों की निशानी हैं। अभय मुद्रा छुद्ध निरझ्जन ब्रह्मपद की ओर संकेत 
करती है--यत्र हंत॑ तत्न भयं--जहाँ द्वेत है वहीं भय है। परन्तु कठिनाई यह 
है कि लोग इस बात को भूल गये कि यह सब लाक्षणिक भाषा है और यह मानने 
रूगे कि तत्तत्‌ देव का सचमुच वैसा शरीर, वैसा वाहन और बैसा आयुष है। 
इसी प्रकार देव देवियो को अनेक प्रकार के लोक बाँट दिये गये। वैदिक नाक की 
जगह न जाने कितने धाम और लोक बन गये। लोकों की दूरियाँ योजनों में 
बतलायी गयी है और लोगों के एक लोक से दूसरे लोक तक सशरीर जाने की 
कथाएँ मिलती हैं। ऐसी निराधार बातों को सुनते सुनते सामान्य जनता की 
दशा अन्धेनंव वीयसाना यथान्था:--अन्धों के नेतृत्व में चलने वाले अन्घों जैसी 
हो गयी । आध्यात्मिक जगत्‌ स्थूल भौतिक जगत्‌ बन गया। इन सब लोकों में 
पृण्यात्मा जाते हैं। हम पहिले बता चुके हैं कि ऐसे सुकृतियो को करम्मंदेव कहते 
हैं। इन स्वर्गों के समान ही नरकों की बस्ती बसायी गयी। बेदों में ऐसा उल्लेख 
मिलता है कि पापकर्म्मा मनुष्य तृतीय घाम को जाते है, आत्म हन्ता को “अन्घेन 
तमसाव॒ुत'--अन्धका्रमय गति प्राप्त होती है। नाक की भाँति यह भी बौद्धिक 
अवस्था है: नाक सुखमय होता हैं, यह दुःखानुभूतिमय । परल्तु पुराणों में नरकों 
का बड़े विस्तार से वर्णन है। स्वों की भाँति नरक भी स्थूल भौतिक देश बन 
गये। सम्भव है स्वर्ग और नरक कें इन व॒ृतान्तों को पढ़ सुन कर कुछ 
लोगों की पुण्य की ओर प्रवृत्ति और पाप की ओर से विरति बढ़ती हो, 
दा मेरी समझ में तो बहुत थोड़े से लोगों पर ऐसा प्रभाव पड़ता 

गा । 

साधारणतः लोगों के सामने मूर्तियों का रहस्य रखा नहीं जाता, यह 
बतलाया नहीं जाता कि मूर्ति प्रतीक मात्र है, वह स्वयं उपासना की वस्तु नहीं है। 
आदरणीय तो वह गुण हैं जितके आधार पर वह बनी हैं। फलतः गुण तो भूर 
गये, मूर्ति स्वयं पूजा का विषय बन गयी। जिसको प्रतीकोपासक हीना चाहिए 
भा, वह पौत्तलिक बन गया, धातु और पत्थर के टुकड़ों का पुजारी बन गया। 


तुलसीदास ने कहा है : 


तुलसी प्रतिमा पुजिबो, जिमि गुड़ियन कर खेल । 
भेंट भई जब पौव से, घरी पिटारी मेल ॥ 


परन्तु जब गुड़िया को ही पीव मान लिया जाय तब पिठारी में बंद करने 
का अवसर कहाँ आ सकता है ओर पीव से भेंट कहाँ हो सकती है ? 


गणेश 


इस काल में देव परिवार में कुछ वृद्धि भी हुई। कुछ नए सदस्यों का 
श्रवेश हुआ। यों तो स्थानीय देव देवी घटते बढ़ते रहते हैं परन्तु मैं जिनकी ओर 
संकेत कर रहा हूँ उनका महत्त्व सावेभौम है: उनकी पूजा सारे देश में होती 
है। इनमें पहिला स्थान गणेश का है। वेदों में उतका कहीं चर्चा नहीं है, 
उनको उद्धिष्ट करके कोई मंत्र नहीं है; उनकी पूजा के समय जो मंत्र पढ़ा जाता 
है 'गणानां त्वा गणपति हवामहे' इत्यादि वह शुक्ल यजुर्वेद के अश्वमेघाध्याय 
में आता है और सिवाय गणपति शब्द के उससे कोई ऐसी बात नहीं है जिससे 
उसका संबंध गणेश से लगाया जा सके | जहाँ तक मैं देख सका हूँ, गणेश यहाँ 
के अनाय्यों के उषास्य थे जो घीरे धीरे आय्यें देवों में परिगणित हो गये। पहिले 
वह विनायक के रूप में आये । विनायक वह दृष्द सत्त्व हैं जो सत्काय्यों में विध्न 
डालते हैं, दुःस्वप्न उत्पन्न करते हैं, अन्य प्रकार से गृहस्थों को दुःख देते हैं । 
उनके शमन के लिए उपाय किये जाते हैं, वितायक शान्ति के लिए वैदिक विधान 
हैं। याज्ञवल्क्य स्मृति के अनुसार विनायक के नाम यह हैं--मित, सम्मित, 
शआारूकटंकट तथा कृष्माण्ड राजपुत्र | किसी किसी शास्‍्वकार ने शाल और 


शडट हिन्दू देव करियार का विकास 


कटंकट तथा कृष्माण्ड और राजपुत्र को पृथक करके छः विनायक माना है। 
पहिले मंगल कार्यों का आरम्भ करने से पूर्व विनायक की शान्ति कर दी जाती 
थी, ताकि वह यज्ञमंडप में जाकर उपद्रव न करें। क्रमश: अमंगल वारण की जगह 
यह पूजा मंगरू सिद्धि के किए होने रगी। यह आशा होने लगी थी कि इस 
प्रकार की पूजा से अमंगल तो दूर होगा ही, मंगल होगा। गणेश मंगरलुकारी 
बन गये। तंत्र के द्वारा उनका प्रवेश बौद्ध घर्म में हुआ और वह तिब्बत, चीन, 
दक्षिणपूर्व एशिया और जापान पहुँचे । तुकिस्तान मे उनकी मूर्ति मिलती 
है। पृथिवी पर स्यात्‌ ही किसी देव देवी का प्रभाव इतने व्यापक रूप में 
फंला हो। महाराष्ट्र में गणपति उत्सव बड़े घूमधाम से मनाया जाता है । 


हनुमान्‌ 


दूसरा नाम जो सामने आता है हनुमान्‌ का है । हनुमान्‌ तो वानर थे 
ही। वह विद्वान थे। कहा जाता है कि उन्होंने साक्षात्‌ सूर्य से व्याकरण पढ़ा था 
ओर राम के परम मित्र , सहायक और भक्त थे। लंका पर विजय प्राप्त होने का 
बहुत बड़ा श्रेय उनको है। उनका समादर आर्य्य जाति की कृतज्ञता का उज्ज्वल 
उदाहरण है। राम की पूजा के साथ उनकी पूजा भी बढ़ी। वेदों में तो भला 
उनका चर्चा कहाँ मिल सकता है ? परन्तु उनको मारुती कहते है, वायु का पुत्र 
मानते हैं । मरुतू, वायु, वेदमान्य हैं, इस प्रकार हनुमान का वैदिक विधान 
से कुछ सम्बन्ध निकल ही आया । 

सूय 


यहाँ पर सूय्ये का उल्लेख भी अप्रासंगिक न होगा । वेद में सूर्य्य का 
स्थान बहुत ऊँचा है। फिर भी जब दूसरे वेदिक देवों का ह्वास हुआ तो उनको 
भी आदरच्युत होना ही पड़ता । परन्तु एक ऐतिहासिक घटना ने उनकी बचा 
लिया। भारत पर शको ने आक्रमण किया। वह लोग सृय्योपासक थे । उनके 
साथ से सूर्योपासना को नया बहू मिल गया। सुय्ये की भी प्रतिमाएँ बनते छगी । 
पुरानी प्रतिमाओं में सूयें शक वेष में मिलते हैं: शलबार और बूट पहिने तथा 
खड़े। फिर घीरे धीरे उतका भारतीयकरण हुआ। वेश भूषा बदल गधा । अब 
वह नंगे पाँव, घोती पहिने, देख पड़ते हैं। शाकद्वीपी ब्राह्मण आज भी कहते हैं" 

कि श्रीकृष्ण के पौत्र शाम्ब को कुष्ट हुआ था। जब भारत में उसका 
उपचार न हो सका तो हम लोग शकद्वीप से बुलाये गये। हमारे पूर्वजों ने सूर्य्य 
के मंत्र के प्रताप से शाम्ब को रोगमुक्त किया ! 


वेद से समाज कितनी ही दूर हट गया हो परन्तु जब तक किसी पूजा पाठ 
की विधि को वेद से नहीं जोड़ लिया जाता तब तक चित्त को शान्ति नहीं मिलती । 
अशिक्षित लोग बैठकर चाहे भूत-प्रेत की ही पूजा करते हों परन्तु थोड़ान्सा हवन 
करना इस सब का आवश्यक अंग है और हवन में स्वाहा शब्द आता ही है। 
किसी देव देवी की पूजा में यदि वेद मंत्र पढ़ा जा सके तो उसकी महत्ता बढ़ जाती 
है। पौराणिक काल में नवग्नरह की पूजा का चलन पड़ा! नवग्रह न तो वैदिक 
देव हैं न देवता। सूर्थ्य और चन्द्रमा को छोड़कर और ग्रहों का चर्चा वेद में नहीं 
मिल सकता, कम से कम और किसी की पूजा का विधान तो नहीं ही है। तवग्रह्‌ 
पूजा के साथ साथ अनुकूल मंत्रों की खोज हुई। किसी न किसी प्रकार सींच-खींच 
कर कुछ मंत्र ग्रहों के साथ जोड़े गये। उदाहरण के लिए शनि के लिए यह मंत्र 
पढ़ा जाता है : 


वान्नो देबो रभिष्टये आपो भ्रवस्तु पीतये, 
शं योरमिख्वस्तु नः। १०, ९, ४ | 


इसका तात्पयें तो यह है कि जल हमारे पीने योग्य हो, बरसकर हमारा 
कल्याण करे और अमंगल को हमसे दूर करे। इसमें कहीं शनि का चर्चा नहीं है, 
केवल मंत्र के आरम्भ के शन्नो और शनि के घ्वमिसाम्य के जाघार पर मंत्र शनि 
को दे दिया गया है। 


गऊ को वैदिक काल में भी अपृन्या, अवध्य, कहते थे, पौराणिक 
काल में उसका महत्त्व और बढ़ गया । उसको मातृपद दिया गया। ऐसा लगता 
है कि पौराणिक काल के पूर्वार्ध तक गऊ को इतनी मान्यता नहीं मिली थी, क्यों 
कि भारत से जो लोग उपनिवेश बसाने के लिए बाहर गये बह ग़ऊ की प्रतिष्ठा 
अपने साथ नहीं ले गये । 


गणेशादि का समावेश कुछ शततियों में हुआ होगा। जैसा कि ऐसी बातों 
में होता है, पहिले तो साधारण लोगों, अशिक्षित प्राय जनता, का झुकाव इधर 

हुआ होगा। अपने अनार्य्य पड़ोसियों की देखा देखी उन्होंने नये देव देवियों को 
अपनाया होगा, सम्भवतः विद्वानों ने बिरोध किया होगा या उपेक्षा की होगी। 
पर जब नयी पूजाओं की जड़ जम गयी होगी तब विवश होकर उनको 
शास्त्रीय रूप देना पड़ा होगा, नवीन का प्राचीन से समन्वय करना पड़ा 
होगा। 


अनाय्यों की विशाल संख्या का प्रभाव पड़े बिना नहीं रह सकता था। 
इसके दो प्रमुख उदाहरण हैं। दक्षिण भारत के द्वबिड़ों में वाग पूजा का बड़ा 
महत्व था, वह सर्वत्र फैल गयी। दूसरा उदाहरण बड़े नीचे स्तर का है। 
कआय्यों के देव सभी प्रसन्नवदन, सुन्दर, तेजस्वी थे। देव शब्द ही दिव धातु 
से निकला है, जिसका अर्थ है चमकना। अब वह इस स्तर से नीचे उतरे। 
रोगादि के पीछे काम करने वाली शक्तियों, हीन देवताओं, की भी पूजा होने 
लगी। 


इीतला 
इनकी प्रतीक शीतल है। किसी ने ठीक ही कहा है : 
यादृज्षी ज्ञीतलझा देवी, तादुशो वाहनों खरः। 


जैसी शीतला देवी, वैसी उनकी सवारी, गधा ।' शीतला को बहुत ऊँचा 
स्थान तो प्राप्त नहीं हो सका, परन्तु उनकी पूजा तो व्यापक है ही। जब कभी 
किसी रोग का प्रकोप होता है तो उनकी और उनके गणों की अचेना बड़े जोरों 
से होने छूगती है। 


इस प्रकार देव परिवार में परिवर्तन हुए । वैदिक देवों में से कुछ रह गये, 
क्यों की पूजा प्रायः छोड़ दी गयी। तीन तो ऊपर उठे, शेष की महत्ता जाती 
रही। कुछ नयी मूर्तियों का समावेश हुआ, इनमें से एकाघ के सम्बन्ध में तो 
यह कहना पड़ता है कि इनके आने से न तो देवकुछ की मर्थ्यादा बढ़ी, न उपासकों 
की। उपासना की पद्धति में भी बहुत अन्तर हो गया। मनुष्य अब अपने उपास्य 
के बहुत निकट आ गया। तपस्या की आवश्यकता नहीं रही, मंत्रों को सिद्ध 

करने की आवश्यकता नहीं रही, अपने इष्ट देव से सीधे प्रार्थना की जा सकती 
थी। इध्टदेव भी मानव शरीरघारी थे, उनके साथ स्वमावतः जपनापन जल्दी 
स्थापित हो सकता था। 


वैदिक देव अशरीरी थे, उनके साथ कुछ न कुछ दूर का सम्बन्ध रहता 
था। स्नेह हो परन्तु उनका रोब भी छाया रहता था। पौराणिक उपास्य वैसा 
अद्रीरी नहीं था। देव मनुष्य के अधिक निकट आ गया था, उसके चरित्र का 
अनुकरण हो सकता था। यह आपसदारी का भाव मनुष्य को ऊपर उठा सकता 
था; पर यदि उपास्य का स्वयं चरित्र दूषित हो तो हानिकर भी हो सकता था | 


इस युग में बहुत से स्थानों को महत्ता प्राप्त हुई। वैष्णय, शव और 
शाकक्‍्त तीर्थ इसी युग की देन हैं। तीर्थ स्थान समूचे देश में फैले हुए हैं। नगर 
ही नहीं, कई नदी और पहाड़ भी पवित्र माने जाते हैं। निश्चय ही किन्‍्हीं 
महापुरुषों के लिबास ने उनको किसी समय यह गौरब प्रदान किया था परन्तु अब 
चाहे महापुरुषों की कथाएँ भूल गयी हों पर तीर्थों का गौरब बना हुआ है। यह 
बात निश्चय है कि महापुरुषों की परम्परा के लोप होने से लोगों की श्रद्धा तीर्थों 
पर से हट गयी है।इस सम्बन्ध में स्कन्द पुराण देखने योग्य है। उस समय के भारत 
की बुहत्‌ निर्देशिका है। स्थानों का भौगोलिक वर्णन है, किस ने किस तीर्थे की 
पहिले प्रतिष्ठा की, किसने कहाँ तप किया, सारा इतिवृत्त लिखा हुआ है। 
इनमें से कई कथाओं का ब्रड़ा महत्त्व है। उनमें पुराने इतिहास की झलक है। 
उदाहरण के लिए, काशी खन्‍ड में उस स्थान का चर्चा है जिसे आज भी अगस्त्य 
कुन्ड कहते हैं। वहाँ अपनी पत्नी लोपामुद्रा के साथ महर्षि अगस्त्य रहते थे। 
एक बार विन्ध्याचल को इस बात पर बड़ा कोघ आया कि हिमाचल मेरे सामने 
का लड़का है परन्तु देवगण ने उस पर अपने निवास स्थान बनाकर उसको व्यर्थ 
महत्त्व दिला दिया है। क्रोध में वह खड़ा हो गया। उसकी ऊँचाई ने सूर्य का 
दक्षिणायन मार्ग रोक दिया। कोई अन्य उपाय न देखकर देवगण उसके गुरु 
अगस्त्य के पास गये। उन्होंने काशी से सदा के लिए विदा ली और दक्षिण की 
ओर गये। विन्ध्य उनको प्रणाम करने के छिए झुका। उन्होंने उससे कहा कि 
जब तक मैं न लौट तब तक तुम ऐसे ही पड़े रहो। न वह छौटे, न पहाड़ खड़ा 
हुआ। भ्‌ गर्भ शास्त्र के अनुसार विन्ध्य सचमुच हिमालय से पुराना है। कथा में 

उस समय की स्मृति सुरक्षित है जब आर्य्यों ने हिमालय को बनते देखा था। इस 
बात का भी पर्य्याप्त प्रमाण है कि सबसे पहिले अगस्त्य ही दक्षिण भारत गये थे । 
आज भी वहाँ यही अनुश्रुति है। इस बात की स्मृति भी इस कथा में है। सम्भव 
है अगस्त्य की यात्रा के पहिले विन्ध्य में कोई भारी ज्वालामुखी जैसा विस्फोट 
हुआ हो जिसकी ओर कथा में संकेत है। यह नितान्त नयी बात नहीं है। वैदिक 
काल मे भी नदियों और पर्वतों के अधिष्ठातृ देवताओं का समादर होता था। 
सरस्वती आर्य्यों के निवास क्षेत्र सप्तसिन्धव की पूर्वी सीमा थी। वह बैदिक 
देवता भी थी। आज भी सरस्वती की वंसी ही प्रतिष्ठा है। हम वीणा पुस्तक- 
आरिणी रूप में उनके सामने सिर झुकाते हैं। वेद में भी उनको, 
चोदयित्री सुनतानाम्‌, लेतन्ती सुमतीनाम्‌ ( १, ३, ११ ) सत्य बात कहने 
की प्रेरणा करने वाली, सुमति का ज्ञान करानेवाली, कहा है। वेद में 
सरस्वती, भारती, इड़ा को 'सिशो बेबो: ( १०, ११०, ८ ) तीन 
देवियाँ कहा है, पौराणिक काल में ये तीनों नाम एक ही देवी के हो गये। 


पूषा विष्णुहुँवन में, सरस्वत्यवन्तु सप्त सिन्‍्मवः | 
आएो बात: पर्वतासो, बनस्पतिः श्टृणोतु पुथियोी हवस्‌ ॥॥ ८, ५५, ४। 


'पूृषा, विष्णु, सरस्वती, सातो नदी मेरे हवन की रक्षा करें। जल, 
वायु, पर्वत, वनस्पति और पृथिवी मेरे इस मंत्र पाठ को सुनें।! आज भी इस 
परम्परा का पालन होता है। विशेष पूजाओं के समय नदी, पर्वत आदि को 
पुकारा जाता है। उदाहरण के लिए: 


गंगे थे यमुने लव, गोदावरि, सरस्वति । 
नमंदे, सिन्‍्धु, कायेरि, जलेउस्मिन्‌ सह्चिधि कुर ॥ 


है गंगा, यमुना, गोदावरी, सरस्वती, नमेंदा, सिन्धु, कावेरी, इस 
जल में सब्निधि करो, पूजा के लिए सामने रखे हुए इस जल में प्रवेश करो।' 


ये पवित्र स्थल समस्त देश में फैले हुए हैं। हिमालय पर स्थित अमरनाथ, 
बदरी और केदार से समुद्र तटवर्ती पुरी, द्वारका और रामेशबर तक विद्यमान 
ये तीर्थ भारत की एकता का सन्देद्य सुना रहे हैं। 


बेच परिवार में सारे परिवर्तन ा १५३ 


देव परिवार में ऐसी बाढ़ आयी कि प्रतीत होता है कि उसने सारी पुरानी 
बातों को बहाकर फेंक दिया। परल्तु ऐसा प्‌र्णेरूपेण न हो सका। भआाय्ये जनता 
की सहस्रों वर्षों की अनुभूतियाँ यकायक नहीं मिटायी जा सकती थीं। कई 
पीढ़ियों की अनुश्नुतियाँ थीं, उनके रूप काल पाकर बदल जायें पर सबकी सब 
स्मृति पटल पर से हट नहीं सकती थीं। पुराणकारों ने कई वैदिक गाथाओं और 
मंत्रों से काम लिया और उनको रूपान्दर देकर पुराणों में सब्निविष्द किया। 
इसमें दो एक उदाहरण देना आवश्यक है। तैत्तिरीय ब्राह्मण के प्रथम प्रपाठक 
के तृतीय अनुवाक में कहा है : 


आपो वा इदमग्रे सलिछमासोत्‌। तेन प्रजापतिरञ्षाम्यत्‌ फथमिदं स्थादिति । 


सो5परुयत्‌ पुष्करपर्ण लिध्ठत्‌ सोध्मन्यत्‌ । 
अस्ति बे तत्‌ यस्मिन्रिदसधितिष्ठतीति । 


सो वराहों रुप कृत्वोपसन्यसज्जत्‌ । 
स्‌ पृथिदोसधघ आज्त्‌ । तस्या उपहत्यामज्जत्‌ ॥ 


'पहिले यह सब आप था, सलिल था। तब प्रजापति सोचने लगे यह कैसे 
होगा ? तब उन्होंने कमर के पत्र को देखा। तब उन्होंने सोचा कि कुछ तो है 
जिस पर यह टिका है। उन्होंने वराह का रूप घारण करके डुबकी लगगायी। 
उन्होंने नीचे पृथिवी को पाया। उसको लेकर ऊपर आये।' 


पढ़ने से ही यह कथा परिचित सी रूगती है। इसमें उस अवस्था का 
वर्णन है जब जगत्‌ बनने वाला था, उस समय केवल आप या सलिर था। मैं 
सलिलका अर्थ पहिले लिख चुका हूँ। आप और सल़िल, यह दोनों शब्द ऐसे अभागे 
हैं कि छोग इनका अर्थ जल कर दिया करते हैं। जिस समय पूर्य्यादि तैजस वस्तुएँ 
भी नहीं बनी थीं उस समय जल कंसे हो सकता था ? कार्य्य से कारण नहीं 
बनता, जल से तेज नहीं बन सकता। इस वैदिक आख्यान से दो पौराणिक 
कथाएं निकली हैं। पुराणों के अनुसार जगत्‌ के आदि काल में सर्वत्ष सलिक था । 
उसमें विष्णु शयन कर रहे भे। काऊ पाकर उनकी नाभि से कमर निकला । उस 
पर ब्रह्मा जी बैठे ये। वह इस चिन्ता में हुए कि मैं क्या करूँ? तब उसको 

तप करने की प्रेरणा हुईं। तप करने पर उतको जगत्‌ के निर्माण क्रम का ज्ञाक 
हुआ। दूसरी कथा वाराह अवतार की है। हिरण्याक्ष नामक असुर पुथिवी कोः 
पाताल उठा ले गया। विष्णु ने बराह का रूप घारण करके जल में प्रवेश किया 
और पृथिवी को लेकर बाहर आये। इसमें प्रजापति की जगह विष्णु का नाम 
आया है और वैदिक आख्यान में हिरण्याक्ष का नाम नहीं है परन्तु कथाओं का 
साम्य स्पष्ट है। वराह और कमल जैसे शब्द तो लाक्षणिक हैं : किसी अर्थः 
विशेष में उनका प्रयोग हुआ है। 


हमारे दार्शनिक वाह मय में वराह शब्द कई अर्थों में प्रयुकत हुआ है। उस 
सारे विमशे में जाना अप्रासंगिक होगा। पुराणों के अनुसार विष्णु ने यज्ञवराह 
का रूप धारण किया था। थज्ञवराह के शरीर में सभी यज्ञाग स्थित है। इस 
कथा का एक अर्थ यह हुआ कि पृथ्वी का उद्बार यज्ञ के द्वारा ही हो सकता है। 


बासन अब॒तार की कथा भी वैदिक उपाख्यून की छाया है। राज बलि 
असुर थे, इसलिए देवों से उनकी लड़ाई रहती थी। उन्होंने स्वर्ग जीत लिया 
था। विष्णु ने वामन रूप से उनसे तीन पाँव भर स्थान माँगा और इसी में तीनों 
लोकों को नाप लिया। इसी से उनका नाम ज़िविक्रम पड़ा। इन्द्र को स्वर्ग मिल 
गया। असुरों की जीत से जो धर्म्मं विस्थापित हो गया था वह पुनः सुस्थापित' 
हो गया। इस कथा का पूर्व रूप उस मंत्र में मिलता है जिसे हम पहिले उद्धत कर 
चुके है : 

हुई श्रेधा विचक्रसे, विष्णुगोपा अदाभ्य: 
अतो धघर्म्माणि घारयन्‌ । 


“मजेय रक्षक विष्णु तीन पद चले और इस प्रकार उन्होंने धर्मों को धारण 
किया ( यहाँ बलि और वामन का नाम नहीं है परन्तु मुख्य रूप से कथा वही है + 
केरल प्रदेश में इसके आधार पर अब भी बहुत बड़ा उत्सव मनाया जाता हैं। इस 
का नाम ओतम है। वहाँ लोगों का विश्वास है कि बलि वहीं के राजा भे। जक 
उनको छलकर विष्णु ने उनसे उनका सारा राज्य के लिया और उनको पाताल 
भेज दिया तो उन्होंने यह वरदान माँगा कि मैं सार में एक बार पृथ्वी पर आकर 
अपना राज्य देख लिया करूँ। उनकी यह बात मान ली गयी। उनके आने के 

समय हर जगह घृमघाम होती है, रोशनी की जाती है, नाच गाना होता है। 
इस बात का पूरा प्रयत्न होता है कि उनका पूरा स्वागत हो और वहू यह भाव 
छेकर पाताल लौटे कि मेरी प्रजा सुखी है। 


परन्तु ऐसी कथाओं के साथ-साथ पुराणों में ऐसी कथाएँ भी दी गई हैं 
जिनका आधार व॑दिक होते हुए भी प्रभाव अच्छा नहीं पड़ सकता। मैं इनमें से 
एक का संक्षेप में चर्चा करूँगा। यह ब्रह्मा जी के सम्बन्ध में है। कहा जाता है 
कि कामासक्त होकर उन्होंने अपनी पुत्री का पीछा किया और उसके गर्भ से 
आदित्य नाम का एक पुत्र हुआ। इसका मूल ज्ोत ऋग्वेद (३, ३१, १) 
में है कि पिता ने अपनी कन्या में पुत्र उत्पन्न किया। ब्राह्मण ग्रन्थों ने इसको यों 
समझाया है प्रजापति सूर्य का नाम है। उनकी पुत्री उषा है। यह वहू हल्की 
लालिमा हैं जो आकाश में सूर्योदय के पहिले छा जाती है। सूर्य उषा के पीछे. 
दौड़ता है। आगे आगे प्रत्येक स्थान में उषा देख पड़ती है, पीछे सूर्य्यं। फिर 
सूर्य का पुत्र, दिन, आता है। 


यह भश्राकृतिक दृग्विषयों के वर्णन हैं। वेद में इनको ऐसी भाषा में क्‍यों 
लिखा गया, मैं नहीं जानता। यदि ऐसे उपाख्यानों के कोई और गम्भीर अथ्थ हैं 
जिन्हे ब्राह्मण ग्रन्थ भी नहीं समझ सके तो उन्हें मैं भी नहीं जानता । परन्तु ऐसा 
मेरा दृढ़ मत है कि इन कथाओं को पुराणों में नहीं देना चाहिए था। पुराण जन 
साधारण के लिए है। यह आशा करना कि लोग गम्भीर आध्यात्मिक अर्थ को 
समझ लेंगे या प्राकृतिक दृग्विषयों की बात समझ लेंगे दुराशामात्र है। एक ही 
परिणाम हो सकता था और वही हुआ भी। छोगों के भन में ब्रह्मा आदि के 
दुराचारी होने की बात बैठ गयी। यदि पुराणों का उद्देश्य धर्म्मं का प्रचार हो 
तो ऐसी बातें उस उद्देश्य के विरुद्ध जाती हैं। जब जगत्प्षष्टा ब्रह्मा ऐसे नीच 
कम्म कर सकते हैं तो दूसरों का भरा क्या कहना है? नैतिक दुबंछता को ऐसी 
बातों से प्रश्रय मिलता है। 





# प्रजापति को कथा के सम्यत्थमें मेंने ओ लेख लिखा है उसका बआाधार 
स्वामी दयानन्द कृत ऋग्वेदादि भाष्य भूमिका है । 


नवाँ अध्याय 
पौराणिक काल को कुछ मौलिक प्रवृतियाँ 


जब तक अवतारों का चर्चा न किया जाय तब तक उस काल को 
धाम्मिक अवस्था का वर्णन अपूर्ण रह जायगा। अवतार का अर्थ है, नीचे 
“उतरना । इस शब्द की परिभाषा इस प्रकार की जाती है : 


देवानां विशेषतों विष्णोर्मुत्य॑न्तरेण पूर्णांशावशेषरूपेण पृथिव्ययामवतरणम्‌ 


किसी देव, विशेषतः विष्णु, का अपने साधारण रूप से भिन्न रूप में 
पृथिवी पर इस प्रकार उतरना कि उसका पूर्णाश अवशिष्ट रहे, अवतार कह- 
रूाता है। यदि कोई देव पृथिवी पर अपने एक अंश से आता है और उसका 
शेष अंश उसके लोक में रह जाता है तो यह अवतार नहीं हुआ । यदि वह 
अपने सामान्य देह से आता है तब भी अवतार नहीं हुआ । विष्णु एक बार 
मछली के रूप में पृथिवी पर उतरे, यह उनका साधारण रूप नहीं है। जब 
बह यहाँ मछली के रूप में देख पड़ रहे थे उस समय भी उनके टुकड़े नही हुए 
ये। वह अपने पूर्णरूप से अपने लोक, बैकुण्ठ, में स्थित थे। इसलिए उनका 
इस प्रकार उतरना अवतार कहलाता हैं। अवतार तो किसी देव देवी का हो 
सकता है परन्तु जगत्‌ के पालक और धर्म की मर्यादा के रक्षक होने के कारण 
विष्णु को बार बार अवतार लेना पड़ता है। अवतारों का लक्षण भगवद्गीता 
के इन शब्दों से व्यक्त होता है 


यदा यदा हि धर्स्मस्थ, ग्लानिर्भवति भारत । 
अस्युत्यानसधस्म॑ंस्थ, तदस्मार्न सुाम्पहम्‌ ॥ 

परिध्रानाय साधुनाम्‌, विनाशाय च दुष्कृताम । ' 
घर्म्म संस्थापनार्थान, संभवासि युग युंगे॥ 


है अर्जुन, जब जब धम्मे का ह्वास और अघम का उदय होता है, तब तब” 
साधुओं की रक्षा के लिए, दुष्ठों के विनाश के लिए और धर्म के संस्थापन के 
लिए मैं अपने को उत्पन्न करता हूँ ।' 


ऐसे समय तो सभी देशों में आते रहते हैं, इसीलिए कहा गया है कि 
विष्णु के अवतारों की संख्या नहीं है। जब जहाँ जैसी आवश्यकता पड़ती है 
तब वहाँ वह अपने को उस रूप में प्रकट करते हैं। अबतारों में चौबीस मुख्य 
माने गये हैं और इनमे भी दस प्रधान हैं। नव अवतार हो चुके हैं, दसवाँ, कल्कि, 
होने को है। वह कलियुग के अन्त के लगभग होगा । कलियुग की आयु ४, 
३२,००० वर्ष मानी जाती है जिसमे कि अभी ५,००० वर्ष बीते हैं। कल्कि के 
आने मे अभी सवा चार लाख वर्ष बाक़ी है। 


यद्यपि सब अवतार विष्णु के ही है परन्तु सबकी मर्य्यादा समान नहीं 
है। किसी में विष्णु की ४ कला, किसी में ८ कला अभिव्यक्त मानी जाती है; 
कृष्ण पूर्ण कला सम्पन्न हैं। दो अवतार, परशुराम और राम, समसामयिक 
थे पर इनमें राम की मर्य्यादा बड़ी थी। परशुराम रूपी विष्णु से रामरूपी विष्णु 
की वन्दना करायी गयी है। इसमें बेचारे पुराणकारों को क्या दोष दिया जाय ? 
वे दया के पात्र है। उन्होंने किसी बड़े का अपमान कराये बिना अपने प्रिय 
उपास्यों की बड़ाई करना सीखा ही नहीं । अवतारों की कथाओं में बहुत सी 
ऐतिहासिक घटनाएँ होंगी । इनमें से कुछ घटनाएँ तो सहल्लों वर्ष पूर्व की होंगी 
जिनकी झीनी सी स्मृति रह गयी होगी । राम और कृष्ण, विशेषत: राम, की 
जीवनकथा कई रूपों में मिलती है। घीरे घीरे उनका एक रूप स्थिर हो गया 
और प्रामाणिक मान लिया गया इसका श्रेय बहुत कुछ बाल्मीकि जैसे महा- 
कवियों को है। 


अवतारों, विज्येषतः राम और कृष्ण, के इतिवृत्तों में सैकड़ों वर्षों का 
इतिहास भरा है। तत्कालीन भारत का एक सुन्दर सामाजिक, राजनीतिक 

और धार्मिक चित्रण इन व॒तान्तों में मिलता है। राम और कृष्ण अवतार रहे हों 
या न रहे हों परन्तु रामायण और महाभारत के ओजस्थी ग्रन्थ आय्य॑ जाति 
की अक्षय निधि हैं और हमको सदा स्फूति देते रहेंगे । 


अवतारबाद कहाँ तक वेदसम्मत है, यह विवादग्रस्त प्रश्न है। ऐसी 
बहुत सी कथाएँ हैं जिनमें देव देवियों ने मनुष्यों की संदेह सहायता की है। परन्तु 
अबतारों की गतिविधि भिन्न है। जिन अवतारों की विशेष रूप से पूजा होती 
है वे पूृथिवी पर थोड़ी देर के लिए नहीं आये। बरसों रहे, नर लीला की, 
पिता, पुत्र, पति जैसा आचरण किया, युद्धों में लड़े, हारे भी और जीते भी--- 
सारा जीवन मानव स्तर पर बिताया। उनके जीवन मनुष्यों को पदे पदे प्रभावित 
करते हैं । 


यह ठीक है कि अवतारों के आघार विष्णु हैं। उपासक यह जानता 
है परन्तु उपासना में रत होकर भ्रतिक्षण अपने को इस बात की स्मृति नहीं 
दिलाया करता। व्यवहार में ऐसा हो गया है जैसे अवतार पृथक्‌ देव हों, 
और देव परिवार में पीछे से सम्मिलित हुए हों। उनके पृथक्‌ मन्दिर हैं । 
सच बात यह है कि विष्णु मन्दिरों की अपेक्षा राम और कृष्ण के मन्दिर अधिक 
हैं और साहित्य, संगीत, चित्रकला और मूर्तिकला पर विष्णु की अपेक्षा राम 
और क्ृष्ण का अधिक प्रभाव पड़ा है। शुद्ध विष्णु की अपेक्षा राम और क्रृष्ण 
की उपासना करनेवालों की संख्या भी अधिक है। 


विष्णु तो वैदिक देव और देवता हैं ही परन्तु उनके अवतारों का चर्चा 
भला वेद में कहाँ मिल सकता है ? उनका तो वेद के साथ सम्बन्ध विष्णु के माध्यम 
से ही हो सकता है, परन्तु उनके भक्तो को इससे सन्‍्तोष नहीं हुआ। संहिता 
भाग के मंत्र गिने हुए है, उसमें प्रक्षेप करना कठिन होता है। परन्तु उपनिषद्‌ 
भाग में ऐसा करना कुछ सुकर प्रतीत होता है । कुछ उपनिषद्‌ तो सर्वेसम्भत हैं, 
परन्तु उपनिषद्‌ नाम की बहुत सी पुस्तकें हैं। इनमें से कई स्पष्ट ही पीछे 
से लिखी गयी हैं | मेरा दुढ़ विश्वास हैकि अवतारों के नाम से प्रसिद्ध 
रामतापनी, गोपाक्तापनी और नृसिहतापनी इसी कोटि की उपनिषद्‌ 
हैं। 

अबतारों में मत्स्य और कूर्म्म दो जरूचर, वराहु बनचर, नृसिह अर्ड 
खनचर, वामन, परशुराम, राम, कृष्ण, बुद्ध और कल्कि मनुष्य हैं । मनुष्यों 
में परशुराम, वामन और कल्कि ब्राह्मण हैं, राम, कृष्ण और बुद्ध क्षत्रिय । 
अवतारों के सम्बन्ध मे कई विलक्षण बातें कही जाती हैं। बुद्धवेव की गणना दस 
मुख्य अवतारों में हैं। यह मानता चाहिए कि वह धर्म्म की बुद्धि और अधर्म्मे 
का क्षय करने आये थे। पुराणों में लिखा है कि असुरों ने वेदाध्यमन और यज्ञ- 
याग करना आरम्भ कर दिया। इससे उनको बल प्राप्त हुआ और उन्होंने देवों 
को परास्त कर दिया | यह कथा पहिले तो इतिहास की दृष्टि से असत्य है। 
बुद्ध को २५०० वर्ष हुए हैं। तब न ती पृथिवी पर देव थे, न असुर। अस्तु; कहा 
जाता है कि देवों की सहायता करने के लिए विष्णु भिक्षुक का रूप धर कर आये 
और अपने प्रवचनों में वेद और वैदिक कम्मंकाण्ड की निंदा करने रूगे। उनकी 
यातों से प्रभावित होकर असुर लोग वेद से परांडः मुख हो गये । इससे उनकी 
शक्ति क्षीण हो गयी और देवों ने उनको पराभूत कर लिया। जिन लोगों ने इस 
कथा को गढ़ा उनके मस्तिष्क भी कैसे विकृत थे ? जो लोग वैदिक कर्म्मों का 
अनुष्ठान कर रहे थे वे क्‍या बुरा काम कर रहे थे ! उनको हराने के लिये 
वेद का ही खंडन कर दिया गया। वेद कहता है विष्णुवेयज्ञ, विष्णु यज्ञ 
स्वरूप हैं, उन्होंने ऐसा निद्य कम्म॑ क्यों कर डाला ? व्यक्ति का कम्म देखा 
जाता है, उसका सुर या असुर होना उसकी भलाई बुराई की कसौठी नहीं हो 
सकता। यदि असुर होना ही मनुष्य को दूषित बना देता हैतो प्रह्लाद भी तो 
असुर था। उसकी सहायता के लिए विष्णु ने नृसिह रूप क्‍यों घारण किया 
था ? बेद की मर्य्यादा को नष्ट करके बुद्ध रूपी विष्णु ने पृथिवी के भार को 
चढ़ाया या हल्का किया ? 


साधारणतः कृष्ण की गणना अवतारों में है परन्तु परम भक्त जयदेव, 
उनको भगवान्‌ भानते हैं और कहते हैं केशवधुत हुलूधर रूप--केवश ने हलधर 
बलराम, के रूप में अबतार लिया। है 


मत्स्यावतार की कथा में पृथ्वी के भौगोलिक इतिहास के एक महत्त्वपूर्ण 
अध्याय की ओर संकेत देख पड़ता है। आज से कई सहखत वर्ष पहिले पृथ्वी के 
अहुत बड़े भाग पर लगातार बहुत दिनों तक भयंकर वर्षा हुई और बहुत बढ़ा 

भूभाग जल में निमग्न हो गया। कई देशों में ऐसी अनुश्ूति है, धरम्मप्रन्थों में भी 
इसका चर्चा है। बाइबिल के अनुसार चाछीस दिन रात वर्षा होती रही। मत्स्या- 
व॒तार की कथा में वर्षा का उल्लेख नहीं है, जलप्लावन का है। कुछ विद्वानों 
का मत है कि पहिले किन्ही कारणों से उत देझ्षों में जिनसे वाइबिक का सम्बन्ध 
था वर्षा हुई फिर इस असाधारण वृष्टि से समुद्र का जलू बढ़ा और उसने उन 
देशों कों डुबा दिया जिनका परिचय पुराणकारों को था । सम्भवतः: उसी 
उथल पुथल में राजपुताना का भूतऊ ऊँचा हो गया और राजस्थान के समुद्र की 
जगह मरुस्थल हो गया । जलप्लावन का इतना व्यापक वृत्तान्त मिलता हैं कि 
यह किसी की कल्पना नहीं वास्तविक घटना प्रतीत होती हैं। 


पुराणकाल में घीरे धीरे पॉच देवों को प्रधानता मिली, अतः लोग पञ्च- 
देवोपासक कहलाने लगे । यह हैं, विष्णु, शिव, शक्ति, सूर्ण्य और गणेश। 
विष्णु के अंतर्गत उनके अवतार भी हैं । पञ्चदेवोपासक नाम अब भी चला 
आता है परन्तु आजकल वस्तुत्त: त्रिदेवोप्ोसक कहना अधिक ठीक होगा । 
पू थक्‌ ग्राणपत्य और सौर सम्प्रदायों का प्रायः छोप हो गया है। गणेशोपासक 
शैवो में और सूर्य्योपासक वैष्णवों में सिल गये है। इसलिए व्यवहार में विष्णु, 
शिव और शक्ति तीन ही हैं, यों गणेश और सूर्य्य सब के ही मान्य है। 


इतने उपास्यों की सृष्टि होने पर उपासना पद्धति में परिवर्तेत होता अनि- 
वारय्य था। देवो से प्रार्थनाएँ अब भी की जाती थीं, पर ये प्रार्थनाएँ बेद मंत्रों से 
बहुत भिन्न थीं। जैसा कि पहिले कहा .जा चुका था है, मंत्र केवल व्याकरण- 
सम्मत वाक्य नही है, वे ध्वनियों के समूह है। यदि ठीक ठीक उच्चारण 
करके ध्वनि विशेष प्रसारित की गयी तो वह शवित के समूह को आलोड़ित करेगी 
ही, शक्तिविशेष जागेगी ही, फलविशेष होगा ही । मंत्र निष्फल जा ही नहीं 
सकता । उसकी फलप्राप्ति के लिए तपस्या अपेक्षित है। परन्तु पौराणिक काल 
में दूसरा मार्ग अपनाया गया । किसी ने यह नहीं कहा कि तपस्या बुरी 
चीज़ है। कहा यह गया कि कलियुग के मनुष्यों से तप सपड़ नहीं सकता। भारत 
में पुरानी बातों को यों ही हटाया जाता है। उनको बुरा नहीं कहते, यह कहते 
हैं कि आजकल के मनुष्यों में योग्यता की कमी है। अस्तु, जब तप नहीं करना 
है तो वेद मंत्रों की सिद्धि कैसी होगी ? उनको छोड़ दिया गया और देवों से' 


पौराणिक काल को कुछ मोलिक प्रबुत्तियाँ १६१ 


सीधे प्रार्थना करने का मा्गें अपनाया गया। एक नये प्रकार के स्त्रोत्र साहित्य 
का जन्म हुआ। स्तोता को अपने स्तोत्र के शब्दों में निहित किसी शक्ति विशेष 
का भरोसा नहीं था, अपनी श्रद्धा, अपनी अनन्यता, का भरोसा था। मंत्र का 
प्रभाव अनिवार्य था, स्तोत्र में यह बल नहीं था परन्तु जिसकी स्तुति 
की जा रही थी उसकी उदारता ओर दयालुता पर अटूट विश्वास 
था। 


देव और असुर एक दूसरे से बहुत दूर नहीं रहते, जहाँ देवों का चर्चा 
होगा वहीं असुरों का भी चर्चा मिलेगा। उनमें आपस का सम्बन्ध भी 
है। मह॒धि कश्यप की दनु और दिति नाम की पत्नियों के अपत्य दानव और दैत्य 
हैं, अदिति की सन्तति आदित्य हैं। एक दूसरे के सौतेले भाई हैं। शक्ति भी 
समान है। अन्तर इतना ही है कि असुर अपनी शक्ति का दुरुपयोग करके लोगों 
को सताते हैं, सत्कर्म्मों में बाधा डालते हैं। इन बातों की ओर वैदिक वाह मय 
में भी संकेत है परन्तु पुराणों में संकेत का विस्तार करके रोचक कथाएँ बन गयी 
हैं। निश्चय ही इन कथाओं में से कइयों का आधार उस काल की लोकानुश्रुत 
पुरानी वीर गाथाएँ होंगी । 


देवासुर संग्राम सम्बन्धी कई कथाएँ रोचक ही नहीं, बहुत उपदेशप्रद हैं 
और उनसे प्रतीत होता है कि कथाकार का मनोवैज्ञानिक ज्ञान बहुत गम्भीर 
था। उदाहरण के लिए, महिषमदिनी की कथा (लीजिए। महिषासुर बलवान्‌ 
असुर था। उसने देवों को परास्त किया था। उससे त्रस्त होकर देवगण भागे 
फिरते थे। जब उनको कोई आश्रय नहीं मिलता तब घबराकर देवगुरु बृहस्पति 
की शरण में गये। उस घोर विपत्ति के समय उनके शरीरों से तेज निकला । 
सब तेज एकत्र होकर नारी रूप हो गया । उससे महिष का युद्ध हुआ और वह 
मारा गया। इसी विग्रह को महिषमदिनी कहते हैं। महिष के अघ के बाद देवों ने 
स्तुति की । उसमें उन्होंने एक महत्त्वपूर्ण प्रश्न पूछा और स्वयं उसका उत्तर भी 
दिया। प्रश्न यह है: 


दृष्ट्वा हि कि न सदतोी प्रकरोति भस्म । 


सर्वासुरानरियु_ यतट््रहिभोषि शस्मस्‌ ॥ 
हिन्दू--११ 

आपने इनको देखकर ही क्यों नहीं भस्म कर दिया कि इन असुरों पर 
आस्त्र चछाया ।” और उत्तर इस प्रकार है : 


एभिहंतंगर्जदुपेति सुख तथते, 
कुर्वन्तु नाम नरकाय चिराय पापम्‌ । 
संग्राममृत्युसधिगम्य दिय॑ प्रयान्‍्तु, 


“इनके मारे जाने से जगत्‌ को सुख हो और यह भी, चाहे कितना भी नरफ 
हे जाने वाला पाप करते रहे हों, इस समय युद्ध में आप के हाथ से सम्मुख मारे 
जाकर स्वर्ग को जाँय । स्तुति में कहा भी है : चित्ते कृपा समरनिष्ठुरता च॒ दृष्टा 
त्वययेव देवि--हे देवि, युद्ध में निष्ठुरता के साथ चित्त मे कृपा आप में ही देखी 
गयी है। 


इस कथा में कई गम्भीरार्थक बातें कही गयी हैं। कथा के आरम्भ में 
कहा गया है कि महिष घोर तपस्वी था पर उसकी तपः प्राप्त शक्ति अनर्थ की 
ओर लगी। पुराने साहित्य में महिष क्रोध का प्रतीक माना जाता है।* काम 
या कोष जैसी प्रवृत्ति बड़े से बड़े साघक को तपो भ्रष्ट कर देती है। अस्तु; देवगण 
महिष से लड़ चुके थे, इन्द्र, विष्णु, रुद्र सभी अपने अपने बल की परीक्षा कर 
चुके थे पर हार गये थे। जब तक अपने बल का अभिमान था किसी से कुछ न 


१. नीचे का इलोक कुछ प्रतीकों की सूची देता है: यह किसी तंत्र ग्रंथ में आया 
है; 

आज मंवेइल सार्जारः नाररोष्ट्रेश्ल माहिषः: । 

पलेरेमि यंजेश्वस्तु, स भुकतो नाञ्म संशयः ॥ 

बकरे, भेड़, बिल्ली, मनुष्य, ऊँट और मभैसे के मांस से यज्ञ करने वाला मुक्त 

होता है ।! यहाँ इन पशुओं के मांसों से क्रमश: काम, मोह, लोभ, अभिमान, 
मत्सर और क्रोध की प्रवृत्तियों ते तात्पय्य है। इन मांसों से यज्ञ करने का अर्थ 
है इन प्रवृत्तियों को संयम की आग में भस्म कर देता । 


पौराणिक काल की कुछ मौलिक प्रवृत्तियाँ १६२३ 


करते बना | हार के बाद जब दुर्गति हुई तब गर्व चूर्ण हुआ। गुरु की शरण 
में गये, सदुबुद्धि आयी और उनके सम्मिलित प्रयत्न ने महिष को हराया । वही 
त्तेज जो पहिले निष्फल हो चुके थे जब सचमुच मिले तो उनकी विजय हुई। 


कथा का रहस्य यहीं समाप्त नहीं होता । मनोविज्ञान की दृष्टि से भी, 
विचार करना चाहिए। देव और अयसुर एक दूसरे के भाई हैं, एक ही पिता की 
सन्‍्तान हैं। चित्त की सत्प्रवृत्तियाँ देव हैं और असत्प्रवृत्तियाँ असुर हैं। चित्त 
की दोनो ही सन्‍्तान हैं । कभी दुष्प्रवत्तियाँ प्रबल हो उठती हैं और सत्प्रवृत्तियों 
को दबा लेती हैं। जिन लोगों को अपने धर्म्मात्मा होने का अभिमान होता है 
वह भी धोखा खा जाते हैं। पापमूलक प्रवृत्तियाँ उनको दुर्गति में डाल देती 
हैं। ठोकर खाकर जब अभिमान गलित होता है तब पराशक््ति को पुकारते हैं, 
दृष्प्रवृत्तियों का दमन होता है, फिर चित्त स्वस्थ होता है और देवों की 
विजय होती है। परन्तु दृष्प्रवृत्तियों का क्या होता है ? 


उनकी बुराई चली जाती है परन्तु रूप बदल कर उनमें निहित बौद्धिक 
शक्ति अच्छे कामों में लगती है। दुष्प्रवृत्ति सत्प्रवृत्ति बत जाती है, असुर देव बन 
जाते हैं। क्रोध विनाशकारी होता है परन्तु यदि अन्याय, अधर्म्म उसका रूक्ष्य बन 
जाय तो वह कल्याणकारी हो सकता है। इसी प्रकार काम-बासना ऊँचे साहित्य 
का प्रेरक बन सकती है। आधुनिक मनोविज्ञान इस प्रक्रिया को उन्नयन कहता है। 


चित्त में कृपा रखते हुए समर में निष्ठु रता--यह्‌ उस निष्काम कर्में का 
स्वरूप है जिसकी शिक्षा श्रीकृष्ण ने गीता में दी है। पाप से घृणा करते हुए भी 
पापी पर दया, आततायी के सच्चे हित का ध्यान रखते हुए भी उसका विरोध कर 
ना ताकि जगत्‌ के साथ उसका भी कल्याण हो, कम्मंयोगी का यही मार्य है । 


ज्यों-ज्यों पुराणों में कलियुग के निकट आते-जाते हैं, त्यों त्यों असुरों की 
जगह राक्षसों का चर्चा आता जाता है। राक्षस प्रायः मनुष्यरूपधारी होते थे । 


ऐसा रूगता है कि इन सब युद्धों के वर्णनों के पीछे ऐतिहासिक घटनाओं 
का चर्चा है। अपने शत्रुओं को असुर या राक्षस कह दिया गया हो परन्तु सम्भवतः 

आर्य्य छोगों को किन्‍्हीं प्रबल शत्रुओं से ऊछड़ता पड़ा होगा। कुछ लड़ाइयाँ 
सौ दो सौ वर्षों तक चली होंगी । हिरण्याक्ष, हिरण्यकशिपु, प्रह्माद, बलि, 
विरोचन, यह इस देश का कोई शक्तिशाली राजवंश रहा होगा । इनको असुर 
या जो कुछ कहा जाय परन्तु इस कुछ में कई ख्यातनामा तपस्वी और पराक्रमी 
योद्धा हुए हैं। इसी प्रकार राक्षस वंश में भी जहाँ विभीषण जैसे पतित जीवे 
हुए है वहाँ राबण जैसे महापंडित और बीरों ने भी जन्म लिया था। कलियुग में 
न असुर हैं न राक्षस । कंस, जरासंघ, दुर्योधन--जिन लोगों की निन्‍दा की 
गयी है वह सभी मनुष्य थे । 


पौराणिक साहित्य पर चाहे जो दोष लगाये जाये, और दोष लगाना 
अनुचित न होगा, पर वह बहुत ही मूल्यवान्‌ वस्तु है। उसने हमारे देश और 
समाज के सहस्त्र वर्षो की परम्पराओं को सुरक्षित रक्खा है। वैदिक काल की 
बहुत-सी बातें पुराणों के प्रकाश में ही समझ में आ सकती है। जहाँ वेद में एक 
या दो पंक्तियाँ है वहाँ पुराणों मे कई-कई पृष्ठ मिलते हैं। यह सब कहानियाँ 
पुराणकारों ने गढ़ ली हों, ऐसा भी नही है। सैकड़ों वर्ष पुरानी घटनाओं को 
जनता ऐतिहासिक रूप से नहीं जानती । इतिहास भूल जाता है। कुछ घटनाओं 
की विक्ृत स्मृति रह जाती है, नयी बातें जुड़ जाती है। हमारे सामने राजा 
भोज और विक्रमादित्य के सम्बन्ध मे जो कुछ सुनने मे आता है उसमें कितना 
ऐतिहासिक तथ्य है ? पुराणकारों को बहुत अवसरों पर ऐसी ही लोक में 
प्रचलित अनुश्रुतियों का सहारा छेना पड़ा होगा | छानबीन करने का कोई 
साधन नहीं था । यदि उन कहानियों को लिख न लेते तो प्राचीन काल का 
इतिहास शून्यवत्‌ रह जाता | भला कुछ व्यक्तियों के नाम तो रह गये है। 


पुराणों ने हमारे सामने स्त्रियों और पुरुषों के कई स्मर्तव्य चित्र रखे हैं । 
राम, कृष्ण, परशुराम, भीष्म, अर्जुन, कर्ण, सीता, सती, सावित्री, विश्वामित्र 
को आर्य जाति कब भुला सकती है ? इनके चरित्र दूर हो जायें तो भारत का 
अपनापन ही खो जायगा। पितृ भक्ति, मातृ भक्ति, दाम्पत्य प्रेम, त्याग, 
आत्मवलि के अद्भुत और रोमांचकारी आदर मनुष्य जाति के सामने रखे गये 
हैं। भगवान्‌ के प्रति श्रद्धा और आत्मसमपेण के अद्वितीय उदाहरण उपस्थित 
किये गये हैं। वैदिक उपासना शैली में एक कमी प्रतीत होती है, उसमें कोमरू 


पौराणिक काऊझ को कुछ भोलिक प्रवत्तियाँ ' श्द्५ 


भावनाओं के लिए कम स्थान है। पुराणों ने बहु कमी दूर कर दी है। उन्होंने 
मस्तिष्क के साथ हृदय को जगह दिया है और उपास्य के साथ प्रेम, स्नेह, 
अपनापन, करना सिखाया है। 


मेरे इस लिखने का यह तात्पर्य्य नहीं है कि वेदों में शुष्क दर्शन और 
कम्म्मंकाण्ड या कोरी तपस्या का चर्चा है, भावनाओं के लिए स्थान नहीं है । 
यह धारणा भ्रान्त होगी । जैसा कि हमने पहिले कहा है, देवगण पुरा कल्प के 
वह तपोनिधि है जो जीवों के कल्याण के लिए अपने समाधि सुख को छोड़ कर 
सूक्ष्म शरीर धारण करते हैं। वह बड़े भाई की भाँति हाथ पकड़कर धम्मं मार्गे 
पर ले चलते हैं। भरत्सना करते हैं, दंड देते हैं, पु्रकारते हैं, पुरस्कार देते हैं, 
पर भले के लिए। सहायता उसी को दी जा सकती है जो सहायता लेना चाहे । 
जो हठ से देवों के अनुशासन का बराबर लंघन करता रहता है वह अपनी क्षति 
तो करता ही है, दूसरों की भी हानि करता है। जो सहायता के लिए स्वयं 
हाथ बढ़ाता है वह देवकार्य्य को आगे बढ़ाता है और सहाय्य पाता है। 
विश्वास, निष्ठा, स्नेह, वह भावनाएं हैं जो देवों को अपनी ओर प्रवृत्त करती 
हैं। ऐसी भावनाएं कई मंत्रों में व्यक्त होती हैं । 


साथक कहता है त्व॑ पितासि नः(१, ३१, १०)। 'तुम हमारे पिता हो ।! 
पितेव नः श्वणुहि हुयमानः ।(१, १०४, ९), 'हमारे पुकारने पर, हमारी बात 
पिता की भाँति सुनो ।' 
त्यं हि नः पिता बसो त्वं माता शातक्रतों बमूविथ। ८, ९८, ११। 
“तुम ही हमारे पिता, तुम ही माता हो ।' 


इस मंत्र में शतक़तु अर्थात्‌ इन्द्र को सम्बोधित किया गया है। इसकी 
ही छाया उस इलोक में देख पड़ती है जो आजकल बहुत प्रचलित है : 


त्वसेज साता ले पिता त्वमेव , 
त्वयमेय वन्युश्य् सल्या त्वमेय। 

त्वमेव विद्या द्रविणं स्वमेय, 
त्वसेव सर्व॑सस देवदेव ॥॥ 


यह बन्धु और सखा भाव भी कई जगह व्यक्त हुआ है: 


शुचतिस्त्वमसि प्रियो न मित्र: ।९,८८, ९ ८। 


धतुम पवित्र, निष्काम, निः स्वार्थ, मित्र की भाँति प्रिय हो ।! जिस कान्‍्त 
भाव की अभिव्यक्ति मीरा के पदो में मिलती है उसको रस भी वेद में है :-- 


पति ने पत्सी: उल्तीरुद्नास्तं, 
स्पृशन्ति त्वा शबसावन्‌ सनीया । १, १६२, ११॥ 


हे इन्द्र, मेरे विचार तुमको इस प्रकार स्पर्श करते हैं जिस प्रकार प्रेम 
करने वाली पत्नियाँ अपने प्रेम करने वाले पति को स्पर्श करती हैं ।' 


चैतन्य महाप्रभु ने ईश्वर को स्त्री और उपासक को पुरुष रूप में देख 
था इसकी भी झलक मिलती है : 


सर्यो न योषामभि मनन्‍्यमानः | ४, २०, ५। 


“मैं तुमको प्राप्त करके वैसा ही फूला नही समाता जैसा कि कोई युवा 
अपनी अभीप्सित युवती को पाकर होता है ।' सूरदास जी जेसे महात्मा अपने 
भगवान्‌ के साथ सख्यभाव बरतते है, रूठ जाते है, उलाहना देते है, उसका 
भी उदाहरण देखिए : 


यदप्रे स्थामहं त्वं, त्वं वा स्पाहम । 
सुष्टे सत्या इहाशिबः ॥ ८, ४४, १३ । 


है अग्नि, यदि मैं तुम्हारी जगह होता और तुम मेरी जगह होते, तो में 
तुम्हारी प्राथेनाएँ स्वीकार कर चुका होता ।' 

उपासक की थुकार ब्यर्थ नहीं जाती | वह चिढ़कर भी बात करे तब भी 
देवग़ण उसके हृदय को पहिचानते हैं, इसीलिए उनको सुहब--जल्दी पुकार 
सुनने वाले---कहा गया है। इसीलिए जब उनसे यह माँग की जाती है: 


देहि नु में यन्मेइदत्तोइसि, 
जो कुछ तुमने मुझे अभी नहीं दिया है, वह तो दो ।” वह कहते हैं : 
समानो बन्धुः : युज्यों मे सत्प्रपद: सखासि 


“हाँ, हम दोनों बन्धु हैं: हम तुम एक ही पथ पर साथ-साथ चलने वाले 
सखा हैं।” यह साथ चलनेवाली बात महत्त्व की है। देवगण जीव को अपनी ही 
भॉति धम्मेमार्ग पर ले चलना चाहते हैं। इस सम्बन्ध में इन्द्र की उक्ति भी 
स्पष्ट है: 


मां हवस्ते पितरं न जन्तवो, 
अहूं दाशुषे विभजामि भोजनम्‌ । १०, ४८, १। 


सब जस्तु मुझे पिता की भॉति पुकारते हैं। मैं दाशुषों' में भोज्य 
सामग्री को बाँटता है ।' 


दाशुष का अर्थ है देने वाला । जो दीन-दुखियों की सहायता नहीं करता 
परन्तु अपने लिए सब कुछ चाहता है उसकी याचना स्वीकार नहीं हो सकती । जो 
घम्में पथ पर चलता है, दूसरों को देता है, देवगण उसकी ही सहायता करते हैं। 


यों तो श्रद्धा से मंगनेवालों को सभी कुछ मिलता है परन्तु देवों का मुख्य 
दान तो ज्ञान दान है। मनुष्यों को कई विद्याएँ देवों से प्राप्त हुई हैं। रूद्र को 
ईशानः सर्व॑विद्यानामीश्वरः सर्व भूतानामू---सब॒ विद्याओं का स्वामी और 
सब प्राणियों का ईश्वर कहा गया है। वैद्यक शास्त्र के आचार्य इन्द्र थे। परन्तु 
सब से मूल्यवान ज्ञान तो वह है जिसका सम्बन्ध धर्म्मं और मोक्ष से है। अधिकारी 

को वह भी देवगण सहर्ष प्रदान करते हैं। इन्द्र से इस प्रकार का उत्कृष्ट ज्ञान 
पाकर, एक ऋषि कहता है: 


महमिद्धि पितुः परिमेषाम्‌ ऋतस्य जग्रभ । 
अहूं सूय्य इवाजनि ॥॥ 


“मैंने पिता से ऋत का सम्पूर्ण ज्ञान प्राप्त किया है। मैं सुय्ये के समान 
देदीप्यमान हूँ । + 


फिर भी यह ठीक है कि स्वर्गलोक और मत्यंछोक के बीच पुर बाँवने का 
पुराणों में प्रशसनीय प्रयत्न हुआ है और बह प्रयत्त सफल भी हुआ है। उन्होंने 
एक प्रकार से स्वर्ग को पृथिवी पर उतारा है। 


इस पौराणिक काल में देव परिवार में तो जो उथलू-पुथल हुए वह हुए, 
परन्तु मनुष्य का स्तर बहुत ऊँचा उठा । राजतीतिक और आशिक अवस्था 
अनुकल थी । देश स्वतंत्र और गक्तिभाली था, शासन की ओर से वेयक्तिक 
और सामाजिक जीवन मे बहुत कम हस्तक्षेप होता था, व्यापार और व्यवसाय 
उन्नतिशील थे, लोग सम्पन्न थे । साहित्य, संगीत और दूसरी कलाओ का 
चर्चा था। मनुष्य, और उस पर भी भारतीय, होना गर्व की बात थी। बुद्ध और 
तीर्थकर मनुष्य थे। राम, कृष्ण मनुष्य थे। मनुष्य होते हुए इन महाभागो ने 
बह पद पाया था कि देवगण भी इनके सामने सिर झुकाते थे। इस विषय को 
बहुत सी आख्यायिकाएँ थीं। इनके प्रसाद से मनुष्य योनि धन्य हो गई थी। 
पुराणों में मनुष्य की महत्ता दिखाने बाली कई कथाएँ हैं। उनमें से उदाहरणायथें 
एक देता हूँ । 


च्यवन मुनि का विवाह राजपुत्री सुकन्या से हुआ था। वह अन्षे हो गये 
थे। एक बार उनके आश्रम पर अश्विनी कुमार आये । यह दोनो भाई बैदिक 
बाड़ मय में अपनी परोपकार वृत्ति के लिए प्रसिद्ध है। हर प्रकार के भूले-भठकों 





+ वेदान्त केसरी में डा० राघवन के एक लेख पर आधारित 

और विपज्नों की सहायता करते रहते हैं। पौराणिक काल में अन्य वैदिक देवों 
की भाँति यह भी नीचे गिरा दिये गरगे । देव लोक के वैद्य सात्र रह गये। अस्तु, 
इन्होंने व्यक्त को अच्छा कर दिया। उन्होंने पारिश्रमिक रूप से कुछ देना चाहा । 
'पहिले तो इन्होंने नहीं किया फिर उनके बहुत आग्रह करने पर यह माँगा कि अब 
हमको पुराकाल की भाँति यज्ञ भाग नहीं मिलता, फिर से मिलने का प्रबन्ध कर 
'दीजिए। च्यवन ने वचन दिया। कुछ दिनों के बाद उनके श्वसुर ने महायज्ञ 
का अनुष्ठान किया। च्यवन उसमें पुरोहित हुए। देवकण अपना भाग लेने के 
लिए प्रत्यक्ष उपस्थित हुए। अर्विनी कुमारों को भीतर आने का तो साहस नहीं 
हुआ, बाहर खड़े रहे। देवो को यथाक्रम भाग देकर च्यवन ने अश्विनी कुमारों 
के लिए मत्र पढ़ा। इन्द्र ने इस पर आपत्ति की कि उन लोगों को हमारे बराबर, 
स्थान नहीं मिल सकता। च्यवन ने न माना तो इन्द्र ने उनको मारने के लिए 
वज्ध उठाया। च्यवन ने मंत्र पढ़कर अग्नि में हवि डाली। उसमें से एक भीम« 
काय दैत्य निकल कर इन्द्र की ओर बढ़ा। उधर इन्द्र का वज्रघर हाथ स्तब्ध 
'हो गया। डरकर उन्होंने दूसरे देवों से सहायता मॉगी। विष्णु आदि सब ने 
कह दिया कि हम कुछ नही कर सकते। तुम्हारा त्राण च्यवन ही कर सकते हैं। 
विवश होकर इन्द्र को च्यवत की शरण जाना पड़ा और क्षमा माँगनी पड़ी। 
च्यवन ने उनको अभयदान देकर उस अग्निजात दैत्य को नष्ट कर दिया और 
अधिवनी कुमारों को पुनः यज्ञ भाग मिलने रूगा। 


ऐसा प्रतीत होता है कि किन्हीं कारणों से अश्विनी को यज्ञभाग मिलता 
बंद हो गया था। च्यवन के प्रयत्न से फिर पू्वेबत मिलने लगा। परन्तु यह 
'तो गौण बात है। प्रधान बात तो यह है कि एक मनुष्य के सामने न केवल देवराज 
'इन्द्र प्रत्युत विष्णु आदि त्रिदेव का भी वश नहीं चला। ऐसी कथाओं में ऐतिहासिक 
तथ्य जो भी हो, परन्तु इनसे मनुष्य की प्रतिष्ठा बढ़ती है और उसका आत्म- 
विश्वास बढ़ता है। ऐसी कई कथाएं हैं जिनमें कहा गया है कि देवासुर संग्राम 
में देवों की सहायता करने के लिए अमुक राजा बुलाकर गये। इस प्रसंग में 
दशरथ, दुष्यन्त, मुचकुन्द के नाम लिए जाते, हैं। कई बार ऐसा हो गया है 
कि अमुक के तप से देवासुर घबरा उठे। अब मनृष्य की यह गर्वोक्ति सच 
हो रही थी : 

सनुष्यः कुरते यु, ततन्न शाक्य सुरासुरे: । 

इस काल में देवों के सम्बन्ध में कई सुन्दर कल्पनाओं का उदय हुआ। इनमें 
कुछ तो कवियों की कृतियों हैं। इनके पीछे दाशेनिक सिद्धात्त और शास्त्रीय 
ज्ञान के साथ-साथ कचि का मनोवैज्ञानिक विश्लेषण काम कर रहा है, कुछ में 
उसकी व्यापक सहानुभूति अपनी छठा दिखला रही है और कुछ में बह तात्कालिक 
अतीन्द्रिय अनुभूति व्यक्त हो रही है जो कवि को योगी के अतीन्द्रिय अनुभव क्षेत्र 
का निवासी सिद्ध करती है। ऐसी भी कल्पनाएँ हैं जिनका उदय लोकबुद्धि 
में हुआ है। इनमें स्यात्‌ सबसे सुन्दर कल्पना शिव-पार्बती की है। लोकबुद्धि 
शिव के रुद्र रूप को याद नहीं करती । उसने शिव का स्वयं एक चित्र बना लिया 
है। गाँव की चौपाल में बैठिए, या घर के भीतर वृद्धा नाती-पोतों को कहानी 
सुना रही हो, वही चित्र देखने को मिलेगा। शिव-पावंती नरवेष में घूमते रहते 
हैं और दीन-दुखियों की सहायता करते रहते हैं । उनके कृपा पात्र साधु, महात्मा 
ही होते हों ऐसी बात नहीं है। जो उनके दरबार में पहुँच जाय, जिसकी पुकार 
कान में पड़ जाय, उसकी सुनी जायगी, चाहे वह कैसा भी हो। बड़ी और 
छोटी, सभी बातों में समान रूप से अभिरुचि लेते है। जिस चावब से देवों की 
समस्‍यायें सुलझायी जाती हैं उसी प्रकार पति-पत्नी की पंचायत की जाती है। 
इनमें से बहुत-सी कहानियों में ग्रामीणो की सहज हास्य प्रवृत्ति फूट पड़ती है। 
तुलसीदास जी ने शंकर के इस रूप का विनय पत्रिका में बहुत अच्छा वर्णन किया 


है: 


आवरो रावरो नाहू, भवानो, 
दानी बड़ो दिन देत दिए बिनु वेद बड़ाई भानी । 


निज घर को बर बात विल्‍ोकह, हौ ठुम परस सयानी ४ 
जिनके भाल लिखी नहिं मेरी, सुख की तेकु निसानी। 


विन रंकन को नाक संवारत, हो आयों नकवानो॥। 
दुखी दोनता दुखियन के दुख याच्रकता अकुलानी । 


यह सम्पदा सोपिये औराहे, भीख भरी में जानो।॥ 
विनय सनेह विनोद व्यंग्युत, सुनि विधि की बरबानो। 
तुलसी मुदित महेस मर्नाहू मन जगतमातु मुसकानी ॥॥ 

विद्वानों के सामने एक समस्या थी। देव-देवियों की बहुतायत थी परन्तु 
वह यह नहीं चाहते थे कि लोग जगत्‌ के निमित्तोपादानकारण पराशक्ति-थुक्त 
परमात्मा को भूल जाँय। इस सूक्ष्म तत्त्व को भी स्थूल स॑चे में ढालना था और 
उस काल की परम्परा के अनुसार मानवाक्ृति में उतारता था। इसके लिए 
उन्होंने लक्ष्मी-नारायण मुगल मूर्ति की कल्पना की। लक्ष्मी और नारायण एक 
दूसरे से कभी पुथक्‌ नहीं होते, अच्छेश्य और अच्छिन्न हैं। विष्णु वेद में व्याप्त 
है ही, लक्ष्मी मूल संहिता में नहीं तो ऋग्वेद के खिल सूक्तों में विद्यमान हैं। 
वहाँ उनको हिरण्यवर्णा, अनपगामिनी आदि विशेषण दिये गये हैं। क्षीर सागर 
शुद्ध सत्व गुण का प्रतीक है, उसमें शेष शय्या पर विष्णु सोये रहते हैं। पर इस 
चित्र में एक दोष है। लक्ष्मी की विष्णु से पृथक्‌ सत्ता है और वह विष्णु के अधीन 
हैं। बहुधा तो वह विष्णु के पाँव दबाती दिखलायी जाती हैं, कहीं-कहीं पंखा 
झल रही होती हैं। दोनों ही अवस्थाओ में पृथक्‌ हैं और परिचारिका या 
दासी न सही परन्तु किसी न किसी प्रकार सेविका तो है ही। पत्नी का पद पति 
से तो छोटा माना ही जाता है। 


यह कमी खटकने वाली है। इस उद्देश्य से जो दूसरा चित्र बनाया गया 
है वह अदुभुत्‌ है। मेरी जानकारी में विश्व वाहः मय से इस विषय की इतनी 
सुन्दर कल्पना नहीं है। मेरा तात्पयं अद्धंतारीश्वर विग्रह से है। आधा शरीर 
पुरुष, आघा स्त्री का, आधे में महेश्वर, आधे में उमा। दोनो पुृथक्‌ हो ही नहीं" 
सकते क्योंकि अलग होकर प्रत्येक आधा, अपूर्ण, निर्जीव है। एक ही शरीर के 
दो आधे हैं, इसलिए उनमें बड़े छोटे का प्रदत नहीं उठता । कालिदास ने रघुबंश 
में शिव पावेती को वागर्थाविव सम्पुक्तो, वाणी और अर्थ के समान मिले हुए, 
कहा हैं। यह मूर्ति उसी भाव की प्रतिकृति है। परमात्मा और पराशक्ति का 
सम्बन्ध तो ऐसा है कि उपनिषद्‌ के शब्दों में, वहाँ से 'बाचो निवर्तंन्ते, अप्राप्य 
सनसा सह'--न बुद्धि की पहुँच होती है, न वाणी की, परन्तु यदि कवि या 
चित्रकार उसकी अभिव्यक्ति करना ही चाहे तो उसकी कल्पना की उड़ान इससे 
आगे नहीं जा सकती। ॥ 


दो शब्द ईश्वर के सम्बन्ध में भी कहना आवश्यक है। मंत्रों की मीमांसा' 
करके यह दिखलाया जा सकंता है कि उनमें से कई ईव्वरपरक हैं परन्तु ईश्वर 

था परमात्मा की ओर प्रत्यक्ष संकेत कम ही है। ईश्वर शब्द जहाँ आया है, वहाँ 
रुद्र के लिए आया है। यज्ञों के प्रसंग में ईश्वर का चर्चा करने की विशेष 
आवद्यकता भी नहीं है। परन्तु इसका यह तात्पय्यं नहीं है कि उल्केख है ही 
नहीं : 


बेदाहमेत पुरुष भहान्तमावित्यवर्ण तमसः परस्तात्‌ । 
तमेब विदित्वाउतिमृत्युमेति नान्‍्यः पंथा विद्यतेध्यनाय ॥। 
१ यजुः ३१, १८ । 


“मैं तम के पार रहने वाले तेजोमय इस महान्‌ पुरुष को जानता हूँ। 


उसको जानकर ही मनुष्य मृत्यु के पार जाता है। सद्‌ गति के लिए दूसरा मार्गे 
नहीं है।' 


योध््याध्यक्ष परमे व्योमनू | ११०, १२९, ४ । 
इस जगत्‌ का अध्यक्ष जो परम व्योम में रहता हैं :/ 


यो भूतं॑ थे भव्यं च, सर्व यद्रचाधितिष्ठति । 
स्व यस्य व केवल, तस्मे श्रेष्ठाय ब्रह्मणे नमः ॥ 


जो भूत भविष्य और वर्तमान तीनो कालों का स्वामी है, जो केवल 
आनन्द स्वरूप है, उस ज्येष्ट ब्रह्म को प्रणाम है।' 


उसके सम्बन्ध में कहा है : 


य आत्मदा बलदा, यस्य विश्व उपासते, भ्रशिषं यल्य देवा, 
पर्यच्छायामृतं यस्य सृत्यु:. . . . . । १०, १२१, २। 


“जो आत्मा अर्थात्‌ ज्ञान विज्ञान देने वाला है, जो बहू देता है, सारा 


विश्व जिसकी उपासना करता है, देवगण जिसकी आज्ञा में रहते हैं, अमृतत्व 
अर्थात्‌ देवपद और मृत्यु जिसकी छाया है। 

परमात्मा स्वयं कहता है : 


अहुम्नस्मि प्रथमजा ऋतस्थ पूर्व देवेम्यों अमृतस्य नाभि :! 
यो सा ददाति स इदेव भाववहमन्नमन्नसदस्तमद्सि ॥ 


“मैं ऋत से भी पहिले से हूँ, देवो से पूर्व हूँ, अमृत की नाभि हूँ। 
जो मनुष्य मुझको देता है वह इस प्रकार रक्षा करता है, मैं अन्न हैँ, अन्न खाने 
वाले को खा जाता हूँ ।' 


जैसा कि पहिले कहा जा चुका है, जगत्‌ के पुनविकास, अर्थात्‌ संकोच 
के बाद पुनः आविर्भाव के पहिले ही ऋत और सत्य प्रकट होते हैं। यह वह 
शाश्वत नियम हैं जो भौतिक और आध्यात्मिक जगत्‌ का नियंत्रण करते हैं। 
यहाँ अकेले ऋत का नाम लिया गया है परन्तु सत्य भी संकेत से आ गया है। 
परमात्मा ऋत सत्य और देवों से भी पहिले से है, उन सबका साक्षी है। वह 
अमृत की नाभि है, ज्ञोत है, भंडार है। अमृत वह पद है जो जीवन मरण से 
परे है। परमात्मा मोक्षस्वरूप है। वह अन्न हैं अर्थात्‌ संसार भर के भोज्य 
पदार्थ उसी के रूप हैं, अन्न, धन, स्त्री, पुत्र, पति, जो कुछ भी किसी दृष्टि 
से भोग की सामग्री है सब परमात्मा है। जो दूसरों को देता है वह जगत्‌ की रक्षा 
करता है और साथ मे अपनी भी रक्षा करता है क्योंकि वह परमात्मा के 
नियमों और योजनाओं की रक्षा करता है, दैवी कार्य्यों मे सहायक होता है। 
जीवन की सफलता का मार्ग त्याग है। जो भोग्य पदार्थों के पीछे दौड़ता रहता 
है, जो स्वार्थ के वशीभूत होकर भोग की कामना करता है, उसको देवी दंड का 
भागी होना पड़ता है और भोग ही उसे खा जाता है। इस एक मंत्र में एक ओर 
परमात्मा की सर्वात्मकता और दूसरी ओर घास्मिक जीवन का स्वरूप 
प्रतिपादित है। 


पौराणिक काल में ईश्वर का साग्रह चर्चा करना बहुत आवश्यक हो गया, 
ईश्वर शब्द भी पूर्ण रूप से प्रचलित हो गया। यह अनिवार्य्य था। बौद्ध और 
जैन वेदों को तो नहीं ही मानते थे, परमात्मा की सत्ता को भी स्वीकार नहीं 
करते थे। इसलिए जब समय ने पलटा खाया तो वेदों कौ महत्ता के साथ-साथ 

ईश्वर सत्ता पर भी भरपूर जोर दिया गया। एक और बात थी। इस बात का 
इर था कि देव देवियों के बाहुल्‍य के कारण कहीं यह बात भूल न जाय कि सब 
कुछ उस एक ही सत्ता का विकास और विलास है, नानात्व पर ध्यान जम जाने 
से अन्तवंर्ती एकत्व विस्मृत न हो जाय। इसलिए भी बार-बार यह बात बतायी 
गयी है कि जगत्‌ का मूल एक ही सत्ता है और, नाम चाहे जितने हों, उपासना 
चाहे जितने प्रकारों से की जाय, उपास्य एक ही है। 


रुचीनां वैचित्रूयावृजुकुटिल नानापथजुषाम्‌, 
नृणामेको गम्पस्त्वमसि पयसाभर्णब इथ ॥ 
--पुष्पदन्ताचार्य्य कृत शिवमहिस्न स्तोच्र 


“अपनी-अपनी रुचि के अनुसार मनुष्य टेढ़े सीधे अनेक मार्गों का अनुसरण 
करते हैं पर सब के लक्ष्य आप ही हैं, जैसे कि सीधे टेढ़े चलकर सब नदियों का 


जल समुद्र में ही पहुंचता है।' 


यह महान्‌ सत्य है कि यह शिक्षा भारत के कोने कोने तक पहुँच' गई है। 
आय्य॑ धर्म्म के अनुयायी में सैकड़ों दोष हों परन्तु वह धर्म्म के नाम पर किसी से 
छेड़ छाड़ नहीं करता। वह मानता है कि सभी अपने-अपने ढंग पर उसी एक 
परमात्मा की ओर दृष्टि लगाये हुए हैं। यस्य जिश्वमुपासते-उसके लिए श्रुव 
भ्त्य है, इसके लिए हम पुराणकारों के ऋणी हैं। 


दसवाँ अध्याय 
कुछ अ्रवेदिक प्रव॒त्तियाँ 


अब तक जिन सम्प्रदायों या विचारधाराओं का चर्चा हुआ है उन सब का 
व्आघार वेद था। भले ही उन्होंने व्यवहार में ऐसी बातों का समर्थन किया हो 
जो वेद के अनुयाइयों को शोभा नहो देतीं परन्तु कहना सबका यही था कि हमारे 
लिए बेद ही अन्तिम प्रमाण है। परन्तु पौराणिक काल मे कुछ ऐसे भी सम्प्रदाय 
निकले जिन्होंने खुलकर वेद के प्रामाण्य को अस्वीकार कर दिया। पुराने शब्दों 
में इनको नास्तिक कहना चाहिए परन्तु आजकल कुछ शब्दों के अर्थ कुछ के कुछ 
था, न मानने वाला नास्तिक। ईश्वर को मानने वाला इस प्रसंग मे कोई 
महत्त्व नही रखता था। ईश्वर को असिद्ध मानने वाले कपिल आस्तिक थे, 
ईश्वर को मानने वाले ईसाई और मुसलमान नास्तिक हुए। आजकल ईश्वरवादी 
आस्तिक कहलाने लगा है, न माननेवारा नाष्तिक। वेद को प्रमाण मानने न ' 
मानने का महत्त्व चला गया। 


बौद्ध और जैन धर्म्म तो अवेदिक थे ही, पहिले भी नास्तिक कहलाते थे,_ 
आजकल के प्रयोग में भी नास्तिक ही कहलायेंगें। इनके अपने पृथक्‌ प्रस्थान 


अन्य हैं। बौद्ध तो थोड़े रह गये हैं, परन्तु जैनों की संख्या पर्य्याप्त है। यहाँ हम 
उनका इसलिए विस्तृत चर्चा नहीं करते कि यह दोनो घम्में पौयुणिक काल से 


अहिले से चले आ रहे हैं। 
हि 


इतसे भिन्न अवैदिक आम्नायों में मुख्य स्थान तांजिकों का है। तंत्र के 

सम्बन्ध में बहुत ञआान्त विचार फैले हुए हैं। तंत्र ग्रन्थ संस्कृत में हैं, तांत्रिक 
बहुधा ऊपरी आचार में वेदिकों की भाँति रहते हैं, इसलिए कुछ लोग उनको भी 
वैदिक मानते हैं। यह जानते भी नहीं कि वह वेद को आधार नहीं मानते, न 
वैदिक उपासना शैली को ठीक समझते हैं। यदि सीधे खंडन न भी करें तो यह 
कह देंगे कि कलिकाल के लिए वेद अनुपयुकत हैं। 


दूसरी ओर वह लोग है जो तंत्र को भ्रष्ट और व्यर्थ बातों से भरा मानते 
है और तात्रिकों को लम्पट और दुराचारी मानते है। तंत्रों के सम्बन्ध में पंडित- 
म्मन्य लोग क्या कह दिया करते हैं उसका एक उदाहरण लीजिए। यह बेंरिडेल 
कीथ के संस्कृत साहित्य के इतिहास से लिया गया है जिसका हिन्दी अनुवाद डा० 
मगलदेव शास्त्री ने किया है: 


“तंत्नों का कोई दाशनिक महत्त्व नहीं है, परन्तु पारम्परिक मूढ़ विश्वासों 
के इतिहास के लिए उनकी विशेष रोचकता है। काम-वासना के तत्वों को 
रहस्यवाद अर्थात्‌ ईश्वर या ब्रह्म के साथ जीवात्मा के ऐक्य के जामे का पहिनाना 
ही तंत्रों का सारांश है।” यह अज्ञानमूलक पांडित्य का उज्ज्वल नमूना है| 
किसी अंग्रेज विद्वान ने ऐसा लिखा, इसमें बहुत आहदइचर्य नहीं... है परन्तु यह 
आश्चये और दुःख का विपय अवश्य है कि अनुवाद करते समय संस्कृत के एक 
भारतीय विद्वान्‌ ने इसको यथावत्‌ मान लिया और इस पर एक टिप्पणी लिखने 
की भी आवश्यकता नहीं समझी। 


तत्र हेम समझे जाते है इसके लिए कुछ तो तंत्र ग्रंथ और तथोक्त तांत्रिकों 
के आचरण दोषी हैं। निश्चय ही कुछ तंत्र ग्रंथों में ऐसी बातें लिखी हैं जो किसी 
भी सदाचारी मनुष्य को खिन्न कर सकती हैं। पूजा में पंचमकार को जो स्थान 
दिया गया है वह चित्त को ग्राद्य नहीं प्रतीत होता, भैरवी चक्र आदि चित्त 
को केपा देतेबाली क्रियाओं का चर्चा मिलता हैं जिनका अध्यात्म से सम्बन्ध 
समझ मे नहीं जा सकता। यह कह देना पर्य्याप्त नहीं है कि यह सब बाल गम्भीर 
रहस्यों को अनधिकारियों से छिपाने के लिए कही गयी हैं। जिन ग्र॑ंन्थों को छोग 
पढ़ेंगे, जिस आचरण को छोग देखेंगे, उसको ऐसा नहीं होना चाहिए कि उससे 
बुद्धि भेद हो और सामान्य जनता पर बुरा प्रभाव पड़े। ऐसा छूगता' है कि ऐसी 

रचनाएँ उन लोगों ने की होगी जो स्वयं तंत्र के रहस्य को नहीं जानते थे और 
उसकी आड़ में खेलना चाहते थे। उन्होंने मद्य, मांस, मैथुन का प्रछोभन देकर 
भोले लोगों को घोका दिया। 


प्रस्तु तंत्र ग्रन्थों में यही सब नहीं है। बहुत गम्भीर दाशंनिक विचार हैं 
और योग की अनुभूतियों का ऐसा चर्चा है जिसे ऊँचा साधक ही कर सकता है 
और साधक ही समझ सकता है। देवताओं के उत्थापन के प्रमोग दिये गये हैं 
जिनका खंडन इतना कह देने से नहीं हो सकता कि इतका चर्चा वेद में नहीं 
मिलता। जब हम वेद का अर्थ ही मूल गये हैं तो यह भी तो नहीं कह सकते कि 
बेद में क्या मिलता हैं, क्या नहीं मिकता। जो छोग तंत्र को निःसार कहते हैं 
उनको चाहिए कि एक बार श्री झंकराचार्य की आनन्द रूहरी और अभिनव गुप्त 
के एकाघ ग्रन्थ को देख डालें। 


उत्तर भारत भें तंत्र की तीन ,मुख्य घाराएँ रही हैं, वेष्णल, शैच और 
शाक्त। वैष्णव तांत्रिक सम्प्रदाय का प्रायः लोप हो गया है और वह अब प्राय: 
पूर्णतया वैदिक हो गया है। वैष्णवों की परम आदरणीय पुस्तक श्रीमद्भागवत 
में अब भी नारद पंचरात्र तामक तंत्र ग्रंथ की छाया देख पड़ती है। आरम्भ में 
ही लिखा है कि व्यास जी ने वेद पढ़ा-पढ़ाया, वेद का विभाजन किया, वेदान्त 
झृत्रों की रचमा की, परन्तु उनकी आत्मा को शान्ति न मिल्ली। जब नारद जी ने 
शकर उनको विष्णु भक्ति की विशेष दीक्षा दी तब उनका चित्त स्वस्थ हुआ। 
यह स्पष्ट ही है कि वह उपदेश जो नारद जी ने दिया वेद वाह्मय रहा होगा और 
वैदिक शिक्षा से ऊँचा होगा क्योंकि वेद तो व्यास जी का स्वयं मथा हुआ था। 


तंत्र दाब्द को सुनते ही शाक्‍त तंत्रों की ओर ध्यान जाता है क्योंकि जो लोग 
तांत्रिक नाम से प्रसिद्ध हैं उनमें अधिकतर शक्ति के ही उपासक हैं। शाकत 
तांत्रिकों में ही बह गहित क्रियायें देखी जाती हैं जो तंत्र का अभेद्य अंग मानी 
जाने लगी हैं। तांत्रिक इनको छिपाते भी हैं। एक पुस्तक में लिखा है कि इन 
बातों को उस प्रकार छिपाना चाहिए जिस प्रकार कोई स्त्री अपने शरीर के गोप्य 
अंगीं को छिपाती है: स्वयोभगिरिय--इस सम्बन्ध में एक इ्लोक बहुधा सुना 
जाता है। 

अन्तः शाकता बहिः शेवाः, सभाभध्ये चल वेध्णवा: । 
माना रूपधरा कोसा विंधरन्ति महीतले ॥ 


“भीतर से शाक्त, बाहर से शैव, सभा में वैष्णव, इस प्रकार कौल 
अर्थात्‌ तांत्रिक छोग नाना रूपों में विचरण करते हैं।' 


तांत्रिक उपासना शैली को प्रायः वाम मार्ग, बायाँ मार्ग, कहते हैं। इसके 
विरुद्ध शैली दक्षिण मार्ग, दाहिना मार्ग, कहलाती है। परन्तु तांत्रिक शैली में भी 
वक्षिण मार्ग होता है । दक्षिण मार्गी तांत्रिक मद्च मांस आदि को वज्य मानता है। यहाँ 
मेरा उद्देश्य तंत्र के गुण दोष का विवेचन करना नहीं है। केवल इस वस्तुस्थिति 
को बताना है कि पौराणिक काल में अवैदिक तंत्रों का भी अम्युदय हुआ था और 
उनका समाज पर बहुत प्रभाव पड़ा था। पुराणों पर भी उनकी छाया पड़ी और 
कई तांत्रिक मंत्र पुराणों मे समाविष्ट हो गये है। जैसा कि पहिले लिखा जा 
चुका है पराशक्ति के प्रचलित भागों में से कई ऐसे हैं जो तंत्र ग्रंथों से लिए हुए 
हैं। छिन्नमस्ता, धूमावती, बगलामुखी, वाराही, जयन्ती, यमघंटा, भद्बकाली 
जैसे नाम पहिले तंत्र घाड मय से ही सुनने को मिलते हैं। तत्रमूलक कुछ उपनिषर्दे 
भी उपलरब्ध होती है। निईचय ही यह पीछे की रचनाएँ है। 


तंत्र बौद्ध धम्म में भी प्रविष्ट हुआ था। कुछ विद्वानों का मत है कि इसका 
उदय पहिले बौद्धों मे ही हुआ। महायान सम्प्रदाय जो नेपार, तिब्बत, चीन 
भौर जापान में फैला, तांत्रिक घारणाओ और क़ियाओ से ओत-प्रोत है। कई 
बौद्ध तंत्र संस्कृत में भी हैं। परन्तु इनमें से कइयों की भाषा बहुत ही टूटी-फूटी 
और अशुद्ध है। भारत और भारत के बाहर किस प्रकार बौद्ध तांत्रिक उपासना 
फैली हुई थी उसकी झलक उस उपाख्यान से मिलती है जो प्रसिद्ध तंत्र ग्रन्थ 
रुद्रयामलरू में दिया हुआ है। 


वगिष्ट बहुत बड़े विद्वान और तपस्थी थे। वह बँदिक ऋषि भी थे। 
उन्होंने सभी वैदिक अनुष्ठान कर डाछे थे ओर योगाम्यासी भी थे। परल्तु 
उनके चित्त को शान्ति नहीं मिलती थी, आत्मा अतुप्त रहती थी। तब सत्य 
की खोज में वह तिब्बत पहुँचे। वहाँ उनकी लाभा नाम के महात्मा से भेंट हुई ॥ 

उनसे दीक्षा लेने के बाद उनका चित्त ज्ञान्त हुआ। 


वैष्णव तंत्र की तो अब पृथक्‌ सत्ता प्रायः नहीं रही, वैष्णव तांत्रिक 
सम्प्रदाय अब वैदिक चैच्णवों में लीन हो गया है। शैव ओर शाक्‍्त अब भी पूथक्‌ 
हैं। उत्तर भारत में किसी समय कश्मीर शैव आगम का बड़ा केन्द्र था। दक्षिण 
भारत में ब्ीर शव या लिगायत लोग भी तांत्रिक दैव हैं। शाकत तंत्र के मुख्य 
अभाव क्षेत्र नेपाल और बंगाल में थे। प्रसिद्ध नाथ सम्प्रदाय भी जिसमें मत्स्येन्द्र, 
गोरक्ष और भर हरि जैसे ख्यातनामा योगी हो गये हैं, सिद्धान्ततः तंत्रमूलक हैं। 


इैव और शाक्त संत्रों में थोड़ा बहुत भेद है परन्तु दोनों में बहुत कुछ 
सादृश्य भी है। तंत्रो में शुद्ध ब्रह्म और मायाशबलू ब्रह्म का भेद नहीं है। जो 
वैदिक दर्शन के अनुसार मायाशबल ब्रह्म या परमात्मा है वह तांत्रिक दर्शन में 
परम शिव है। उससे सर्वथा अभिन्न पराशक्ति है। परम शिव और पराशक्ति 
को प्रकाश और विमरों भी कहते है। परम शिव अपने संकल्प से जगत्‌ का सर्जन 
करते हैं और उनकी स्वतंत्र इच्छा से ही जगत्‌ का तिरोभाव होता है। जीवों 
पर अनुग्नरह करके ही वह जगत्‌ की रचना करते हैं ताकि वह अपने कर्मफलों का 
“उपभोग कर सकें। शिव 'एक्मेबादितीयम्‌” पदार्थ है इसलिए वस्तुतः शिव और 
जीव में अन्तर नहीं है। 


'सिद्ध सिद्धान्त पद्धति! नाथ सम्प्रदाय का बहुत प्रामाणिक ग्रन्थ है। उसके 
रचयिता स्वयं गोरक्षनाथ थे। उसके अनुसार परम शिव अपने को जिस प्रकार 
अभिव्यक्त करते हैं वह यह है : 


शिवाद्‌ भेरवो, भरवात्‌ श्रीकष्ठ, श्रीकष्ठात्‌ सदाक्षिव: । 
सवाशिवतत्‌ ईदघरः, ईइवरात्‌ रहः,ख्रात्‌ विष्णु, विष्णोः ख्रह्मा। 


शिव से भैरव, भैरव से श्रीकण्ठ, श्रीकंप्रठ से सदाशिव, सदाशिव से 
ईएबर,. ईश्वर से रुद्र, रुद्र से विष्णु, विष्णु से ब्रह्मा ।' 


यह शिव की अष्टमूत्ति है। इस समुज्चय को महासाकार पिण्ड कहते हैं ; 

अल्सेति परमात्मेति, जीवात्मेति विचारणे । 
श्रयाणासंक्य संभूतिः, आदेश इति कौतितः ॥ 


“आत्मा, परमात्मा और जीवात्मा के सम्बन्ध' में विचार करने पर तीनों 
एक हैं, यही बादेश (सिद्धान्त मत) है।' 


शिव शबित के अभेद के सम्बन्ध में वह कहते हैं : 


शिवस्याम्यन्तरे शक्ति, शक्तेरम्यन्तरे शिवः । 
अन्तर नंव जानीपात, चन्द्रचत्दरिकयोरिव ॥ 


भशव के भीतर शक्ति है ओर शक्ति के भीतर शिव है। जिस प्रकार 
चन्द्रमा और चाँदनी में भेद नहीं है, उसी प्रकार शिव और शक्ित में अन्तर नहीं 
है।' 


तंत्र ग्रंथों, विशेषतः शाक्‍्त तंत्रों, में सृष्टिक्रम का बड़े विस्तार से 
विवेचन किया गया है। 


“सिद्ध सिद्धान्त पद्धति' में तो यह क्रम इस प्रकार बताया गया है : 


आदूयात्‌ महाकादः, महाकाशात्‌ सहावायुट, महावायोसेहालेज:, 
महातेजसों महासलिलम, महासलिलात्‌ महापृथिवों। 


आदूय पिण्ड (शिव) से महाकाश निकला, महाकाश से महावायु, 
महावायु से महातेज, महातेज से महासलिल, महासलिल से महापृथिवी।॥' 


यह वर्णन तैत्तिरीय उपनिषत्‌ के इस वाक्य से मिलता है : * 


एतस्मादात्मन आकाश: सम्भूत आकाशाद्वायुः, वायोरग्तिः, अग्नेशपः: 
अवुभ्यः पुथियी 

इस आत्मा से आकाश उत्पन्न हुआ, आकाश से वायू, वायु से अस्नि, 
अग्नि से अप, अप से पृथिवरी । 


शाकत तंत्रों में अधिक विस्तार देख पड़ता है। उनके मंतव्य को संक्षेप में 
इस प्रकार चित्रित किया जा सकता है : 


बर! संवित्‌ 


शिव सत्य शक्ति तस्‍्व 


सदाख्य तत्व-सदाशिव, नाद प्रधान 


ईश्वर तत्व , बिन्दु प्रधान 


हि 22 


सत्र तत्व विद्या तत्व 
लाल झौर ५ कठ्चुक 
पुरुष प्रक्रृति 
गा 
प्रहंकार 


[इसके आगे सांख्यक्षम्मत क्रम से ५ महाभूत पर्य्यन्त) 

कार, कछा, नियाति, राग और विद्या को पंच क॑ंचुक कहते हैं। पराखंवित्‌ 
वह मूल पदार्थ है जिसका विलास यह जगत है। वही वेदान्त का ब्रह्म और 
शैवागम का परम शिव है। शिव और शक्ति उसके दो रूप हैं। सदाशिव और 
ईश्वर में यह अन्तर है कि संदाशिव में नाद, अहं तत्त्व, की प्रधानता हैं और 
ईश्वर में बिन्दु, अनहम्‌ तत्त्व, की। 


वैदिक विचारधारा से इस विकास-वृक्ष की कहाँ तक संगति होती है यह 
रोचक विषय है परन्तु यहाँ उस विस्तार में जाने का अवकाश नहीं है। 


तांत्रिक उपासना पद्धति भी गम्भीरता से विचार करने का विषय है। 
उत्तम साधक के लिए तो एक ही मार्ग है : योगाम्यास। योग का तंत्र ग्रन्थों 
में बहुत चर्चा है। जिस क्रम से जीव बन्धन में पड़ा है उसके उलटे क्रम से 
चलकर ही उसको मोक्ष प्राप्त होगा। कहा जाता है कि मेरुदण्ड के निम्ततम 
भाग में पराशक्ति साढे तीन लपेटे लूगाये हुए नागिन के रूप में सुषुप्त है। उसे 
वहाँ कुण्डलिनी कहते हैं। वही परावाक्‌ है। योगी अपने अम्यास के बल से 
उसे जगाता है। नागिन धीरे-घीरे ऊपर को उठती है और अन्त में मस्तिष्क के 
ऊध्व भाग में स्थित सहस्नार नामक स्थान पर पहुँचती है। नाड़िजाल जो आधार 
चक्र, मेरुदण्ड के सबसे निचले भाग, से आरम्भ हुआ था यहाँ समाप्त हो जाता 
है। अब प्राणों को कहीं आना-जाना नहीं है। यहाँ पहुँच कर योगी को जो 
अनुभूति होती है उसे शिव और शक्ति का मिलन कहते है। यही मोक्ष पद है। 


परन्तु प्रत्येक व्यक्ति इसका अधिकारी नहीं होता। इस साधन के लिए 
पूर्ण बैराग्य चाहिए और यम, नियम आदि का कड़ाई से पालन होना चाहिए। 
साघक को मद्य, मांसादि छोड़ देना होगा। यह सब लोग नहीं कर सकते। जन 
साधारण के लिए तंत्र के आचार्य्य एक प्रकार के मध्यम मार्ग का उपदेश देते 
है। जिस प्रकार वेदों मे सहज प्रवृत्तियों पर अंकुश लगाया जाता है पर इसके 
साथ ही घन, सम्पत्ति, वेभव, सनन्‍्तति की इच्छा, को नितान्‍्त निद्य न'कहकर 
उसकी पूि का भी विधान है, वैसे ही तंत्र के आजाय्ये भी करते हैं। वह कहते 
है कि हम सामान्य साधक को भी मोक्ष की ओर धीरे-धीरे ले चलते हैं पर उस 
पर इतना बोझ नहीं डाल देते कि उठ ही न सके। पुत्र, वित्त और छोक की 

एबचाओं की तृप्ति भी संत ढंग से कराते चलते तैं। हमारा मार्ग मुक्ति और 
मुक्ति दोनों को निवाहता है। यह अंडा और अनुभनग की बात' हैं कि यह कक 
कहाँ तक सत्य है। यह भी परीक्षा का विषय हैं कि कहाँ तक तांत्रिक शैली बैविक 
शैली की अपेक्षा फलदायक होती है। 


ततन्न प्रन्‍्थों में पराशक्ति के अनेक रूपों और नामों का चर्चा है। भगवती 
के परमघाम का भी, जहाँ उसका और परम शिव का नित्य बिहार होता है, 
राक्षणिक भाषा में वर्णन है। मणिद्वीप में सुन्दर सुगन्धित' फूलों से सुब्दोभित 
उद्यान में, जहां देवों का भी प्रवेश नहीं हो सकता, एक पञ्नच प्रेतात्मक पलंग 
बिछा हुआ है। चारों पाये चार प्रेत है, परुंग का बीच का भाग पाँचवाँ प्रेत 
है। इन प्रेतों के नाम हैं, ब्रह्मा, विष्णु, रुद्र, ईशान और सदाशिव। उस 
पलंग पर त्रिपुरसुन्दरी महा भैरव, परमशिव, के साथ सोयी हुई है। 


तंत्र अवैदिक, बेद वाह्मय हैं, वह खुल कर ऐसा कहता है। ऐसी बातें 
करता है जो सुनने में विचित्र-सी छगगती हैं परन्तु जिन अनुभूतियों को वह अपना 
आघार मानता है वह वेदवा ह्य नहीं है। योग किसी की सम्पत्ति नहीं है। यह 
भी ध्यान में रखना चाहिये कि देवताओं का चर्चा करके वेद पराशकति के भेदों 
की ओर ध्यान आक्ृष्ट करता है और कुछ सृकतों में तो विशेष रूप से शक्ति की 
महत्ता प्रतिपादित करता है। इस सम्बन्ध में रात्रि सूृकत और वागम्मृणी सूक्‍्त 
विशेष रूप से द्रष्टव्य हैं। परम बेदिक शंकराचार्य ने शक्ति तत्व का बड़ा 
सुन्दर चित्र उत्कृष्ट कोटि की साहित्यिक भाषा में आनन्दलहरी में खींचा है। 


तंत्र आज तो हमारे धाम्मिक जीवन में पूर्ण रूप से व्याप्त हो गया है। 
लोग देव-देवियों के मन्दिरों में जाते हैं, घर पर कई प्रकार की इष्टियाँ और 
शान्तियाँ कराते हैं पर उनको इस बात का पता भी नहीं है कि वह किसी अवैदिक 
परम्परा का अनुगमन कर रहे हैं। सच तो यह है कि अपने को तांतजिक कहने 
वालों में भी ऐसे व्यक्ति हैं जिनको यह ज्ञात नहीं हैं कि वह जिस शैली का 
अनुकरण कर रहे हैं वह बेदवाह्म है। 


यह असम तो किसी को नहीं रहना चाहिये कि बेरिडेल की का यह्‌ 

मूल्यांकन यथार्थ है कि तंत्रों का कोई दार्शनिक महत्त्व नहीं है। आज बहुत से 
भारतीय विद्वान्‌ यह मानने लगे हैं कि तंत्र केवल काम-वासना को तुप्त करने 
का साधन बतछाते हैं। इसमें सन्देह नहीं कि तंत्र में ऐसी बातों का समावेश हो 
गया है जो सर्वधा अश्लीरकू और जधन्य हैं। मन्द-से-मन्द अधिकारी को ऐसे 
मार्ग पर नहीं ले चलना चाहिये। परन्तु इसके साथ ऊँची कोटि का दार्शनिक 
विचार और योग की दीक्षा भी है। संयम के साथ भोग करना भी विहित है 
और कठोर बैराग्य का भी आदेश है। पक्षपात और रूढ़िगत विचारों ने हमारे 
आध्यात्मिक जीवन के इतिहास के इस अध्याय का अब तक यथार्थ अध्ययन नहीं 
होने दिया है। अब इधर ध्यान जाना चाहिये। वेदवाह्य होने से किसी वस्तु 
को विचार के अयोग्य नहीं ठहराया जा सकता। 


मैंने आरम्भ में ही कहा था कि बौद्ध और जैन घम्मं पौराणिक काल के 
पहिले से चले आ रहे हैं, अतः उनके सम्बन्ध में कुछ न कहूँगा परन्तु प्रसंग बशात्‌ 
बौद्ध तंत्र के विषय में कुछ बातों की ओर ध्यान आकृष्ट करना अनुचित न होगा। 


बौद्ध धर्म्मावल्‍म्बी दो मुख्य सम्प्रदायों में विभक्‍त हैं : महायान और 
हीनयान। हीनयान दक्षिण एशिया, लंका, बर्मा, स्याम, में प्रचलित है। 
उत्तर एशिया, तिब्बत, चीन, जापान, महायान के क्षेत्र में हैं। महायान 
सम्प्रदाय तांत्रिक विचारों और पद्धतियों से ओतप्रोत हैं। उसको कई दृष्टियों 
से पुराणकालीन वैदिक धर्म्म और बौद्ध धर्म्मं के बीच का पुल कह सकते हैं। 
बुद्धदेव के मूल उपदेशों को मानते हुए भी उसने कई ऐसी मान्यताओं को प्रश्रय 
दिया है जिनका धर्म्मं पद या त्रिपिटक में कहीं पता नहीं चलता । 


मनृष्य जीवन का लक्ष्य, चरम पुरुषा्थ, निर्वाण है, ऐसा महायान भी 
मानता है परन्तु निर्वाण के स्वरूप के सम्बन्ध में विभिन्न आचार्य्यों के मतों में 
भेद प्रतीत होता है। हीनयान के अनुसार निर्वाण का अर्थ है मिट जाना। 
अविद्या के कारण अपने अस्तित्व की, आत्मा की, भ्रान्ति हो रही है। दस 
अान्ति के कारण जीव नाना लोकों में, अनेक शरीरों में, घूमता रहता है। 
बोधि प्राप्त होने पर यह अआन्ति दूर हो जाती है, दीपक बुश जाता है, आत्मा 
की कल्पित सत्ता उस 'कुछ नहीं' में विीन हो जाती है जिसमें से वह प्रादुर्मुत 

हुई थी।. महायान के आचार्य्य यह तो नहीं कहते कि बुद्धदेव के उपदेश का बह 
अर्थ नहीं था पर वह निर्वाण की अवस्था के दूसरे लक्षणों पर जधिक जोर देते हैं। 
थहु कहते हैं कि निर्वाण प्राप्त होने पर पुनर्जन्म की निवृत्ति होती हैं। भव 
आूंखला टूट जाती है, इच्छा, राग, द्वेष, और मोह दूर हो जाते हैं, निविकल्प 
ज्ञान होता है, शून्यता में स्थिति होती है। परल्तु विचार करने से स्पष्ट हो 
जाता है कि इन सब अवस्थाओं में अस्तित्व बना रहता है। 


परमतत्त्व को धम्मंकाय कहते हैं। यह अति सूक्ष्म सत्ता मात्र पदार्थ है। 
डस धम्मेंकाय की प्रथम अभिव्यक्ति आदिबुद्ध है। जब आदि बुद्धतामरूप युक्त 
होते हैं तो बही सम्भोगकाय कहलाते हैं। सम्भोगकाय सत्तामात्र नहीं हैं, वह 
आनन्दस्वरूप है। कुछ ऐसे महापुरुष होते हैं जो पूर्ण॑प्रशा प्राप्त करके भी निर्वाणा- 
चस्था को ग्रहण नहीं करते । जीवों पर करुणा करके अपनी इच्छा से फिर दरीर 
ग्रहण करते हैं। ऐसे लोगों को बोधिसत्त्व कहते हैं। बोधिसत्व जिस शरीर को 
चारण करते हैं वह निर्माणकाय होता है।इस शरीर में उनको बुद्ध कहते हैं । इस 
अन्तिम शरीर के छूटने पर निर्वाण प्राप्त करते हैं। आध्यात्मिक उत्कर्ष, 
निर्वाण की पात्रता, के साधन हैं : दान, वीर्य, शील (सदाचार) क्षान्ति, 
ध्यान-प्रज्ञा। इसके अतिरिक्त अनेक प्रकार की सिद्धियों की प्राप्ति के लिए 
बहुत से मंत्र बतलाये गये हैं और कई देव-देवियों के ध्यान की विधियाँ बतायी 
गयी हैं। जैसा कि मैंने पहिले कहा है बौद्ध घम्म को सववेतंत्रसम्मत मुख्य ग्रन्थों 
में इन बातों का कहीं उल्लेख नहीं मिलता! महायान के पंडितों का कहना है 
कि बुद्धदेव ने किन्हीं विशिष्ट अधिकारियों को गुप्त रूप से यह बातें बतलायी 
थीं। 

इस संक्षिप्त विवरण से ही यह स्पष्ट हो जाता है कि महायान सम्प्रदाय 
वैदिक दर्शच से बहुत कुछ प्रभावित हुआ था। घर्म्मकाय की तुलना शुद्ध ब्रह्म 
से की जा सकती है और आदिबुद्ध की परमात्मा से। निर्वाण के जो लक्षण 
बताये जाते हैं बह उन लक्षणों के समान हैं जिनका चर्चा बेदान्त के आचाय्ये 
मोक्ष के स्वरूप का निरूपण करते समय करते हैं। शंकराचार्य्य को कुछ लोग 
अच्छन्न बौद्ध कहते थे। यदि विचार किया जाय तो महायान प्रध्छक्न वेदान्त है। 


किसी न किसी रूप में कई वैदिक देवगण भी प्रवेश पा गये। यों वो 


] 

महाव्रह्मा और इन्द्र का चर्चा बुद्धदेव के जीवन काल में भी होता था परन्तु 
अब यह चर्चा अधिक विशद हो गया । वेदों में भी इन्द्र शतमब्यु और वद््रपाणि 
कहे जाते हैं। उनके यह नाम बने रहे और वह त्रयस्त्रिश छोक के अधिष्ठाता 
माने गये। मज्जुश्री, अवलोकितेश्वर और विरूपाक्ष बोधिसत्वों के नाम हैं, 
परन्तु इनकी प्रशस्तियाँ बतलाती हैं कि इनकी ,आड़ में ब्रह्मा, विष्णु और रुद्र 
विराजमान हैं। आठ दिक्पाल भी विद्यमान हैं। गणेश को बहुत प्राघान्य मिला 
है। उनकी सौम्यमूर्तियाँ भी हैं परन्तु विनायक नाम के कई विग्रह तो बहुत ही 
वीभत्स और अइलील हैं। महायान सम्प्रदाय की उपास्य सूची में तारा देवी का 
स्थान बड़े महत्त्व का है। जहाँ तक मुझे ज्ञान है अन्य उपास्यों को तो इन लोगों 
ने वैदिक देवसूची से लिया परन्तु तारा का परिचय हमको महायान बाढ़ मय में 
ही सबसे पहिले मिलता है। पीछे से उनको उन तांत्रिकों ने अपनाया जो बौद्ध 
नहीं थे। तत्पश्चात्‌ वह देव परिवार में जगह पा गयीं और उन लोगों में भी 
पूजनीया हो गयीं जो तांतिक नहीं है। नीलतारा भी तारा की ही भेद है। 


जैनघम्म भी तंत्र के प्रभाव से पूर्णतया अछूता नहीं रह सका, परन्तु उसमें 
तात्रिक विचारों का विशेष प्रसार नहीं हुआ। 


तंत्र की महती अवैदिक प्रवृत्ति इस देश के आध्यात्मिक जीवन के इतिहास 
में अपना विशेष स्थान रखती है। एक ओर तो तंत्र के द्वारा वैदिक दशंन और 
उपासना शैलियों ने बौद्ध धर्म्म में प्रवेश करके उसके कलेवर में कई क्रान्तिकारी 
परिवतेंनों को प्रेरित किया, दूसरी ओर एक बार वेदमूलक विचारों और वैदिक 
उपासना शैलियों को अंशतः स्वीकार करके बौद्ध धर्म को बैदिक परम्पराओं 
को प्रभावित करने का अवसर मिला। पुराण कार के धाभ्मिक जीवन में यहू 
समन्वयकारिणी शक्तियाँ काम कर रही थीं। बौद्ध धर्म्म भले ही भारत से चला 
गया हो परन्तु अपनी काफी निशानी छोड़ गया है, यहाँ तक कि लोक-व्यवहार 
से वेदमूलक और वेदवाह्य तत्त्वों को पृथक्‌ करना कठिन हो गया है। .* 


तृतोय खण्ड 


पुराणोत्तर काल 


ग्यारहवाँ भ्रध्याय 
बेदिक से हिन्दू 


अब तक हम उन सिद्धान्तों और विश्वासों तथा क्रियाओं को जो वेद” 
सम्मत हैं वैदिक कहते रहे हैं और उन लोगों के लिए भी इसी शब्द का व्यवहार: 
करते रहे हैं जो वेदसम्मत मार्ग पर चलते हैं। ऐसी बहुत-सी बातें हैं जिनका वेद: 
में स्पष्ट उल्लेख नहीं है परन्तु यदि यह सिद्ध किया जा सके कि वह वेद-विरद्ध 
नहीं है तो अर्थापत्ति से उनको बैंदिक मान लिया जा सकता है। इसी आधार 
पर मीमांसा दर्शन में होलिकाधिकरण में होली को वैदिक माना गया है। अब 
हम हिन्दू शब्द का प्रयोग करना चाहते हैं। यह शब्द ठीक-ठीक कब से चला 
और इसकी यथार्थ व्युत्पत्ति क्या है इस सम्बन्ध में कई मत हैं। हमको उस 
झात्त्रार्थ में पड़ने की आवश्यकता नहीं है। परन्तु इतना तो प्रतीत होता है कि 
इसका चलन पौराणिक काल के बाद ही हुआ। पौराणिक युग के अन्त होते- 
होते हषंवर्धन सम्राट हुए, लगभग उसी समय अरब में इस्लाम का उदय हुआ। 
हर्षवर्धन के कुछ काछ बाद से भारत पर विदेशी आक्रमणों का ताँता छग गया । 
शक और हुण तो आ ही चुके थे, अब अरब, पठान और मुगरू आये। भारत 
के नये शासक इस्लाम धर्म के अनुयायी थे। वह छूटमार कर चले नहीं गये, 
यहीं बस गये। उनके सम्पर्क से वैदिक घम्मं पर, जो, पौराणिक काल में नया” 
रूप घारण कर ही युका था, बहुत प्रभाव पड़ा। उसका कलेवर और बदलरूा | 
हिन्दू नाम चाहे विदेशियों का ही दिया हुआ हो परन्तु लोगों ने स्वयं इसको” 
स्वीकार कर लिया, अपने को हिन्दू कहने लगे। इसलिए आगे से इस शब्द का 
व्यवहार ही युविधाजनक होगा। अब भी हिन्दू घम्म में अन्तिम प्रमाण पद वेद 
को ही प्राप्त है, वही हिन्दुओं की सर्वमान्य धम्मे पुस्तक है, परन्तु बहुत से हिन्दू 

उसके नाम तक से परिचित नहीं हैं। ऐसे लोगों को वैदिक कहने से विशेष लाभ 
भी नहीं है, यद्यपि उनको वैदिक के सिवाय कुछ और कहा भी नहीं जा सकता। 
वस्तुतः हिन्दू शब्द का अर्थ वैदिक से अधिक व्यापक है। उसके अन्तर्गत हर 
प्रकार के बैदिक तो हैं ही, तांत्रिक और जैन तक परिगणित हैं। इसीलिए इसकी 
परिभाषा करना कठिन है। कभी-कभी ऐसा कहा जाता था कि जिन छोगों में 
सम्पत्ति का विभाजन स्मृतियों में दिये हुए दायभाग के अनुसार होता हो वह 
“हिन्दू हैं परन्तु पश्चिम भारत के बोहरे मुसलमान होते हुए भी हिन्दू दायभाग 
मानते है। व्यवहार में तो अब यह बात हो गयी है कि जो अपने को हिन्दू कहे 
वही हिन्दू है। यदि उसको और लोग भी हिन्दू कहते हों तो सोने में सुगन्‍्ध आ 
गयी। 


बारहवाँ अध्याय 


परतंत्र भारत में हिन्दू धर्म 


हर्षबर्घन अन्तिम हिन्दू सम्राट हुए। जिस समय वह भारत में अपने 
“राज्य का विस्तार कर रहे थे और चीनी यात्री ह्व नत्सांग के साथ मिलकर बौद्ध 
अम्म॑ की ग्रन्थियों को खोल रहे थे, उन्हीं दिनों अरब में मुहम्मद साहब इस्लाम 
की नींव रख रहे थे। हिन्दू साम्राज्य भी गया और भारत से बौद्ध घर्म्म का भी 
लोप हो गया। परन्तु इस्लाम का बल दिन दूना रात चौगुना बढ़ता गया। 
उसके प्ररोह भारत तक पहुँचे और यहाँ भी इस्लाम का बटवृक्ष खड़ा हो गया। 


सबसे पहिले सिन्ध पर अबू बिन क़ासिम का आक्रमण हुआ, फिर ऐसे 
आक्रमणों का ताँता लग गया। ईरान और अफ़गानिस्तान इस्लाम को स्वीकार 
कर चुके थे, मध्य एशिया पर इस्लामी ध्वजा फहरा रही थी। अत: भारत पर 
जिन लोगों ने अब आक्रमण किया वह केवछ पठान और मुगल नहीं थे, एक नये 
अर्म्म के सन्देशवाहक थे। उस धम्मं में हिन्दू धम्मं की बहुत-सी मान्यताएँ अक्षम्य 
अपराधों में परियणित थीं। भारत के नये आक्रामक लूटपाट करने या केवल 
शासन करने लहीं आये थे, वह लोगों को मुसलमान बना कर स्वर्ग का द्वार 
'दिखलाने का उद्देश्य लेकर भी आये थे। भारत के पुराने आक्रामक असम्य या 
अद्धं सभ्य थे। उन्होंने भारतीय संस्कृति को अपनाया। उनके वंशजों को यह्‌ 
स्मरण नहीं रहा कि उनके पूवेज कभी बाहर से आये थे। नये आक्रामक अपनी 
संस्कृति विशेष लेकर आये थे, वेद की जगह कुरान साथ लाये थे। भले ही 
बह छोग भारत स्रें बस गये पर उनके सामने यह आदर्श था कि एक दिन भारसल 
को पूरी तरह दारुक इस्लाम (इसलासी देश) बनाना है। जब तक ऐंसा नहीं होता, 

जब तक हिन्दुओं में थोड़ी-सी भी संघर्ष की शक्ति रहती है, तब तक यह देश 
उनके लिए दादल हरब--युद्ध का देश, था। 


इस्लामी शासन को भारत में प्रधान स्थान पाते बहुत देर नहीं लगी # 
ऐसा क्‍यों हुआ, इस राजनीतिक प्रइन पर विचार करना इस पुस्तक का विषय 
नहीं है। दक्षिण भारत प्रत्यक्ष इस्लामी प्रभाव और शासन से बहुत कुछ बच 
गया, परन्तु उत्तर भारत में सत्र या तो विदेशी शासन था या ऐसा देशी 
शासन था जो विदेशी चंगुल में दबा हुआ था। इस देश में बस कर बाहर 
से आने वालों ने अपना विदेशीपन खो दिया। यही देश उनका घर रह 
गया। अपने राज्य की रक्षा करने के लिए पठान और मुगल नरेश हिन्दू 
सिपाहियों से भी काम लेते थे। परन्तु भारतीय बनकर भी वह लोग कई बातों 
में यहाँ के हिन्दू निवासियों से पृथक्‌ थे। इसमें दोष किसी का रहा हो, वस्तु- 
स्थिति यही थी। समूचे उत्तर भारत में एक भी स्वतंत्र हिन्दू नरेश नहीं था ॥ 
जो राजे महाराजे रह गये थे वह पठान और मुगल बादशाहों के अधीन थे। 
राजनीतिक दासता बड़ी बुरी चीज़ होती है। देश को स्वाधीन हुए अभी पन्द्रह 
वर्ष ही तो हुए हैं। हम दासता काल को भूले नहीं हैं। पठान और मुग्रलू के 
बाद अंग्रेज आये। हिन्दू पूर्ववत्‌ दास ही रहा। दास इच्छाभिधात की जीती- 
जागती भूति होता है। योग्यता होते हुए अपने को दबाना पड़ता है, अपने 
ऊँचे आशयों को नित्य छिपाना पड़ता है, छोटी छोटी सी बात पर कलेजा मसोस 
कर रह जाना पड़ता है। ऐसे लोगों के सामने सिर झुकाना पड़ता है जो विद्या, 
बुद्धि, पौरुष, किसी बात में अपने बराबर नहीं होते। झूठ और चादुकारिता 
ही उन्नति का साधन रह जाती है। अपने देश और देशवासियों का महित करना 
विश्वसनीयता की कसौटी बन जाती है। मनुष्य के मनुष्यत्व का, उसके विवेक 
का, हनन हो जाता है। विदेशी शासन चरित्र के पतन का अचूक हेतु होता है ॥ 


हिन्दू की विपत्ति राजनीतिक दासता तक ही सीमित नहीं थी। वह 
घाम्मिक असहिष्णुता का भी शिकार था। विदेशी आक्रामक स्वगें'की कुंजी 
लेकर आये थे और उनका विश्वास था कि स्वर्ग की एक ही कुंजी है। उनका 
धम्म सत्य है, उसके सिवाय और सभी धर्म्मे मिश्या हैं। मिथ्या को क्यों इस 
बात का अवसर दिया जाय कि वह लोगों की बुद्धि अ्रष्ट करे ? उसको तो मिटा 

देना ही श्रेयस्कर है। दुःख और आश्चर्य्य की बात तो यह है कि जो मुस्लिम 
शासक पीढ़ियों के भारतवासी थे उनमें से भी कुछ के चित्त में यह धास्मिक देष 
भावना बनी हुई थी। हिन्दू आखिर मनुष्य था। सोमनाथ के खंडहरों की 
पुकार उसके कानों में जाती ही भी,मथुरा,अयोष्या, काशी के टूदे हुए मन्दिरों पर 
दृष्टि पड़ती ही थी। पूजा पाठ में बाघा और खुला गो बच उसके चित्त को एक 
बार तो हिला ही देता था और स्त्रियों का अपहरण उसके हृदय की स्मशानवत्त्‌ 
शान्ति को भी क्षुव्ध कर ही देता था। ये बातें नित्य नहीं होती थीं, परन्तु इनकी 
स्मृति मिटने नहीं पाती थी। पुराने आघातों को भूलते-मूलते नई चोट लग 
जाती थी। हर अकबर के बाद कोई औरंगजेब आ ही जाता था। यह सब होता 
था, पर हिन्दू चुपचाप देखता रहता था। यदि उसकी कमर में तलवार थी भी 
तो वह मुस्लिम शासकों की ओर से ही उठती थी। आमेर (जयपुर) के 
प्रसिद्ध राजा मानसिंह के सम्बन्ध में उस काल के किसी मुस्लिम विद्वान्‌ ने कहा 
था: 


हिन्दू भो ज्ञनद शमशेरे इस्लाम 
“इस्लाम की तलवार हिन्दू चला रहा है।' 


ऐसी बातें भी तो चरित्र को गिराने वाली होती हैं। जो विदेशी शासन 
के पाँव के नीचे रौंदा जा रहा है, जो अपने धर्म्मं को बचा नहीं सकता, जो 
अपने देवस्थानों को ध्वस्त और अपवित्र किये जाते देखता रहता है और घर 
की स्त्रियों कीछज्जा जिसके हाथों में सुरक्षित नहीं है, वह नाममात्र का मनुष्य 
है, मनुष्य शरीर का कलंक है। ऐसे प्राणियों में सच्चा आध्यात्मिक जीवन 
कहाँ हो सकता था ? प्रतिभा पर भी तुषारपात हो गया। शास्त्रीय क्षेत्र में 
प्रायः एक भी ऐसा नया ग्रंथ नहीं लिखा गया जिससे विद्या की उन्नति होती और 
जन साधारण का कल्याण होता। अधिकतर भाष्य और टीका ग्रंथ ही लिखे 
गये। कलात्मक प्रवृत्तियों का भी रूप वह नहीं रहा। हिन्दु ककाकार और 
कारीगर उन इमारतों के बनाने में लगे जिनका सौन्दर्य्य आज भी चित्त को अपनी 
शोर खींचता है परन्तु स्फूति का खोत बदल गबया। मूर्तिकारी के लिए इस्लामी 
दरबार में अवकाश नहीं था क्योंकि इस्लाम मनुष्य की आकृति बताना निषिद्ध 
मानता है। 


हिन्दू ०-१३ 

अन्तिम अनुच्छेद में कला के विषय में जो लिखा गया है उससे अम उत्पन्न 
हो सकता है। कलात्मक कृतियों की रचना बंद नहीं हुई। इस क्षेत्र के कुछ 
अंगों में बहुत विकास हुआ। मुस्लिम शासक चित्रकारी के प्रेमी थे। उनके 
दरबारों मे हिन्दू और मुसलमान चित्रकार बराबर आश्रय पाते थे। हिन्दू 
नरेशों ने भी इस कला को उत्साहित किया। उसी काल में चित्रकारी की कांगड़ा 
और राजस्थानी शैलियों का उदय हुआ। राजस्थानों शैली के स्वयं कई भेद थे, 
जिनका संबन्ध उन राज्यों से था जिनमें उनका विकास हुआ था। इस काल के 
चित्रों के विषय कुछ तो दरबारी होते थे, कुछ युद्धमूलक, परन्तु श्ंगार का 
प्राघान्य था। या तो स्त्री पुरुषों की प्रणय चेष्टाओ का सीधे वर्णन होता था या 
राग-रागिनियों के चित्रण में। कृष्ण लीला के बहुत्त चित्र बने। यह चित्र कला 
की दृष्टि से बहुत सुन्दर हैं और हमारी अमूल्य सांस्कृतिक निधि हैं, परन्तु विषय 
की दृष्टि से इनमें से अधिकतर श्ंगारमूलक ही हैं। 


जिस काल में मन्दिरों ओर मूर्तियों के ध्वस्त होने की आशका रहती हो, 
उन दिनो बड़े मन्दिर कहाँ बन सकते थे ? परन्तु एक बात निश्चय ही कृतृहल- 
जनक है। मूर्ति तोड़ने वालों के लिए हिन्दू और जैन एक से थे; परन्तु हिन्दुओं 
को यह सुविधा थी कि देश के कुछ भागों में हिन्दू नरेश थे। फिर भी जैन 
_धम्मविलम्बियों ने विशाल ओर सुन्दर मन्दिर बनवाये। आबू और राणकपुर 
..के जैन मन्दिरों की संगमर्मर पर खुदाई अपने ढंग की अद्वितीय है। हिन्दुओं का 
शक भी ऐसा मन्दिर नहीं है। मूर्तियों की भी वही दक्षा है। जैन मूर्तियाँ बहुत 
सुन्दर हैं, हिन्दू मूतियाँ बहुत ही भद्दी। मैं इस बात का कारण समझ नहीं 
प्राता। 


संगीत का भी बहुत विकास हुआ। खियाल शैली तो इस काल की देव 
हैं ही, कई राग्र-रागिनियों का सजेन हुआ, नये वाद्य यंत्र भी निकले। मुस्लिम 
शासकों ने भी पुरानी भारतीय पद्धति को ही अपनाया। 


इन बातों का सम्बन्ध मुख्यतया उसर भारत से है। उसको ही विदेशी 
आक्रमणों का सामना करना पड़ा। उस पर ही उनका भौतिक और नैतिक 
प्रभाव मुख्य रूप से पह्ा। दक्षिण भारत उन देशों से बहुत दूर पड़ता था जहाँ 

से पठान और मुग़ल आते थे। अतः वह बहुत कुछ सुरक्षित था। सुदूर दक्षिण 
में स्वतंत्र त्रावणकोर राज्य था। कुछ शतियों तक विजयनगर साम्राज्य का 
बोल-बाला था। पद्चिचम में महाराष्ट्र साम्राज्य का उदय हुआ। इसलिए दक्षिण 
- भारत को राजनीतिक स्वाघीनता के सुख का भी अधिक अनुभव मिला, 
आध्यात्मिक दुर्गति भी नहीं देखनी पड़ी, मानस ग्लानि भी कम सहनी पड़ी। 
वहाँ साहित्य और कला को भी पर्य्याप्त प्रश्रय मिला। चरित्र में उस प्रकार की 
गिरावट भी नहीं आने पायी । सच बात यह है कि हिन्दुत्व को दक्षिण भारत ने 
डूबने से बचा लिया। 


परन्तु देश की अधिकतर जनता उत्तर भारत में रहती है और उसका 
राजनीतिक तथा घाम्मिक महत्व अधिक है, पहिले भी था। साम्राज्य की 
राजधानी यही थी। उसका दबाव और प्रभाव समूचे देश पर पड़ता था। मुख्य 
तीर्थ यहीं थे, सारा देश यही से घाम्मिक प्रेरणा लेता था। उत्तर भारत की 
दशा का कुछ वर्णन हम कर चुके है। जो लोग इस प्रकार दलित हो गये हों, जो 
रूज्जा खोकर अपनी आँखों से अपने देवस्थानों, देव प्रतिमाओं और स्त्रियों 
की अप्रतिष्ठा देख रहे हों, उनमें आध्यात्मिकता और धाम्मिकता कहाँ हो 
सकती थी ? दुर्बलों और कापरों में सच्चा अध्यात्मभाव नहीं होता । उपनिषदु 
के शब्दों में: 


नायसात्मा बलहीनेन लब्यः । 
इस आत्मा को बल हीन नहीं प्राप्त कर सकता ।' 


ऐसी अवस्था में हिन्दुत्व ने जो नया चोला बदला उस पर आदचर्य्य नहीं 
होता। इस अंधकार के काल के भक्ति मागे खुला, भक्तिवाद का उदय' हुआ। 
यह बाद सर्वथा उस युग के अनुरूप था, इसलिए इसका प्रचार बड़ी शीघ्रता से 
हुआ। इस कथन का यह तात्पर्य नहीं है कि भक्ति सर्वथा नयी वस्तु धी। कुछ 
लोग तो यहाँ तक कहते हैं कि हिन्दुओं ने भक्तितत्व को बाहर वालों से सीखा। 
झेसा मानने का कोई कारण नहीं है। उपनिषद्‌ का एक वाक्य है : 


प्रत्य वेंवे परा भश्तियंथा देवे तथों गुरो। 
तस्वैते कबथिता हंथ॑र्थों: प्रकाशन्ते महात्मनः ॥ 

“जिसको ईहवर के प्रति पराभक्ति है और जैसी भक्ति ईइवर में है बैसी 
ही गुरु मे है, उस महात्मा पर यह बताये हुए अर्थ प्रकाशित हो जाते है, भर्थात्‌ 
ये गूढ़ विषय स्वत: समझ में आ जाते है।' 


हमने नवें अध्याय में बेद मंत्रो के कुछ अवतरण दिये हैं जिनसे यह स्पष्ट 
होता है कि वेद में भी उपास्य उपासक के बीच के मधुर सम्बन्ध का चर्चा है। 
भक्‍तो में चार प्रकार के भाव प्रधान माने जाते है : वात्सल्य भाव, सेवक भाव, 
सखा भाव और दाम्पत्यभाव। सभी के उदाहरण वेद से दिये जा सकते है। 


हमने कुछ दिये भी हैं। परन्तु पुराणोत्तर काल में भक्ति नाम से जिस 
वाड मय का सर्जन हुआ वह श्रुतिश्रम्मत मर्य्यादा को पार करके बहुत आगे बढ़ 
गया। किसी पराजित, दुबंल, हतोत्साह समुदाय की आध्यात्मिक भावना का 
इससे बुरा चित्र मिलना कठिन है। भक्ति के नाम पर जितना रोना गाना हुआ 
है उतने वेद मत्र नही है। पर संख्या की तो बात अलग है, यह भक्ति साहित्य 
मनुष्य को उठाने की क्षमता रखता ही नही, उलटे नीचे गिराता है। 


वेद में मनुष्यों को अमृतस्य पुत्रा, अमृत की सन्‍्तान, कहा गया हैं। पौरा- 
णिक काल मे यह गवोंक्ति है कि मनुष्यः कुरुते यत्तु तन्न्न शक्यं सुरासुरे: मनुष्य 
जो करता है उसे सुर ओर असुर नहीं कर सकते और अब यह उक्ति हो गयी 
हैं; 


पापो$हूं, पापकर्म्माहहूं, पापात्मा, पापसस्भवः 


मैं पापी हूँ, पापकर्मा हूँ, पापात्मा हूँ, पाप से उत्पन्न हुआ हूँ ।' सोचने 
की बात है कि यह कैसा बड़ा अन्धेर है! कोई अपने को पापकर्म्मा कह ले 
परन्तु जो छोग जीव और ईश्वर को समानधर्म्मा मानते हैं वह पापात्मा कैसे हो 
सकते हैं ? क्ष्या ईश्वर पापात्मा है ? अधिकांश हिन्दुओं का विंवाह ब्राह्म- 
पद्धति से होता है जिसमें पदे पदे बेद मंत्र पढ़े जाते हैं और देवगण का साक्ष्य होता 
है। ऐसे विवाह से उत्पन्न सन्‍्तति पापसम्भव कैसे हुई ? कया वेद पापकर्म्स 
का समर्थन करते हैं और देवगण पाप के साक्षी बन कर बाते हैं? कितनी: 


परतंत्र भारत में हिल्दू धर्म १९७ 


नासमझी से भरा यह इलोक है, घर्म्म के कितना विरुद्ध है, फिर भी बड़े चाव 
से पढ़ा जाता है। न जाने किस घम्मंविमुख ने इसे बनाया है! जो अपने को 
यापात्मा कह सकता है उसे पतित कहलाने में कोई आपत्ति नहीं हो 
सकती | उलटे सुविधा होती है। पतित का अर्थे है गिरा हुआ'। जो गिर 
गया है उसको उठाने का भार तो किसी दूसरे पर ही होगा । यह बोल 
भगवान्‌ पर डाल दिया गया। यज्ञ के लिए अरणि और उत्तरारणि नाम की 
दो लकड़ियों की रगड़ से आग पैदा की जाती है। इसी का रूपक बाँध कर 
बेद में कहा गया है : 


आत्मानसर्राण क्ुटवा, प्रणवं चोत्तरारणिम्‌ । 
ज्ञाननिर्मथनाम्यासात्‌, पाप दहुति पूरुष : ॥ 


आत्मा को अरणि और ऊँकार को उत्तरारणि बनाकर ज्ञान द्वारा मथने 
से जो आग उत्पन्न होती है उससे पुरुष अपने पाप को जलछाता है। नये युग में 
स्वयं कुछ करना ही नहीं रहा : 


में हरि पतितपावन सुने, 
मैं पतित तुम पतितपावन, दोउ बानक बने ॥॥ 


भगवान पतित पावन हैं, यदि मुझे पावन, निष्पाप, नहीं बनाते तो उनकी 
साख जाती है, मेरा क्या ? कहाँ वेद का यह कहना कि दुर्बेल मनुष्य मोक्ष 
का अधिकारी नहीं होता, कहाँ अब डंके की चोट अपने को दुबे कहा जाने 
ल्लगा : 


सुनेरे मेंने दुर्बह के बल रास ! 


कहाँ वेद का आदेश था : 'क्ुणुध्वम्‌ विशव्साय्यल्‌', सारे जगत्‌ को आये 
बनाओ और कहाँ बड़ा से बड़ा महात्मा अपने नाम के आगे दास जोड़ने में 
गौरव समझ रहा था। 


भगत्रान्‌ से प्रार्थना अब भी की जाती थी परन्तु, पहिले से कितना अन्तर 

पड़ गया ! वैदिक काल में आय्य माँगता था अस्मार्क बीरा उत्तरे वस्तु 


--हमारे बीरों की जीत हो, अस्मा्क या इषवः ता जयन्तु--हमारे जो झस्क 
हैं उनकी विजय हो । पौराणिक काल का हिन्दू भी कहता था : 


रूप देहि जय॑ देहि, यशो देहि, द्विषो जहि ! 
“रूप दो, जय दो, यश दो, शत्रुओं को जीतो ।' वैदिक आर्य्य कहता था : 


उतिष्ठत संनह्मध्यम्‌ उदारा केतुभि: सह । 
सर्पा इतरजना रक्षांसि, असित्राननुधावत 0 


'उठो, सन्नद्ध हो जाओ, अपने झंडे ऊँचे करो, जो दुष्ट, इतरजन, शत्रु 
है उनका पीछा करो ।' 


पर हिन्दू भक्त को इन बातों से कोई प्रयोजन नही था। भूमि तो वह 
दूसरो को सौप चुका था। उसके उद्धार की बात वह सोचता ही नहीं था। भले 
ही मन्दिर टूटे, देवमूर्तियों की अप्रतिष्ठा हो, गौएँ कटठें, स्त्रियों का अपहरण 
हो । भक्त निश्चिन्त था, इन छोटी बातों को ओर जाँख उठाकर देखता भी 
नही था । आप भक्ति साहित्य उठाकर देख जाइये, बड़े बड़े भक्तराजों की 
रचनाओ का अध्ययन कीजिए परन्तु कहीं भी इन बातों का चर्चा न मिलेगा, 
भूल से भी भगवान्‌ से यह न मॉगा गया होगा कि हमको शक्ति दो कि इन बातों 
को दूर करें, इस दुरवस्था का अन्त करें। चारों ओर आग लगी है तो लगी रहे। 
हम तालमुदंग के शोर से आर्तों का ऊंद्रन दबा देंगे पर अपने भगवान्‌ की मीठी 
नींद न टूटने देंगे। उपासना का ढंग तो बदल गया ही, वैदिक यज्ञ याग तो 
गये ही थे, योग रह गया था, अब वह भी गया। उसकी जगह भजन' ने छे 
लिया। पछायनवृत्ति का बोलबाहा था। 


भक्ति किसी की भी हो सकती है; परन्तु प्रकृत्या अधिकतर भक्त विष्णु 


के उपासक थे । परल्तु यह विष्णु वैदिक विष्णु तो नहीं ही थे, पौराणिक विष्णु 
भी नहीं रह गये ! राम की अपेक्षा उनके कृष्ण अवतार की ओर बहुत छोगों 

का झुकाव होता था, कृष्ण साहित्य का कलेवर भी बहुत बड़ा है। पर यह क्रष्ण 
महाभारत के, गीता के, कृष्ण नही हैं। यह वह कृष्ण हैं जो ब्रज में राधा के साथ 
विहार करते हैं। ऐसा साहित्य दुबंछ चरित्र की जनता के लिए रोचक ह्वोता है, 
निम्न स्तर की वृत्तियों को जगाता है और अफीम की भाँति उन बातों को भुला 
देता है जो कभी हृदय को टीस जाती हैं। उस समय के राजे महाराजे भी जो 
अपनी स्वतत्रता खोकर दूसरों की कठपुतली बने हुए थे ऐसी कविता को 
प्रोत्साहन देते थे। उनके कामोद्दीपन और सनन्‍्तर्पण का यह अच्छा साधन था । 
शान्त रस की आड़ में श्रृंगार खेल रहा था। राघाक्ृष्ण के विहार के सन्दर्भ 
में बहुत कुछ कहा जा सकता था। गीतगोविन्द के रचयिता कवि जयदेब परम 
भक्त माने जाते है। कहते हैं कि श्रीकृष्ण इनके साथ साथ घूमते थे, अब भी 
जहाँ गीत गोविन्द के पद गाये जाते हैं वहाँ पहुँच जाते हैं। इन्हीं महाकबि के 
आश्षयदाता वह राजा लक्ष्मण सेन थे जो यह्‌ समाचार मिलने पर कि बख्तियार 
खिलजी थोड़े से सवारों के साथ आ रहा है विशाल गौड़ राज्य और उसकी प्रजा 
को छोड़कर आधी रात को महल से भाग गये। वह भी परम भक्‍त थे। गीत- 
गोविन्द मे एक पक्ति है : 


राधा माधवयोजेंयन्ति यमुनाकूले रहः केलय: 


यमुना के किनारे राधा और माधव की एकान्‍्त केलियों की जय हो ।! 
यह बहुत ही संयत भाषा है। इससे भी खुले शब्दों में काम लीलाओं के वर्णन हैं। 
जिस मार्ग को ख्यातनामा भक्त लोगों ने प्रशस्त किया, उस पर चलना दूसरे 
कवियों के लिए सुकर हो गया। 


इस काल में क्रृष्ण रूपी विष्णु का चरित्र बहुत नीचे ग्रिराया गया। वह 
कामुक के रूप में सामने लाये गये, व्यसनी नरेश और धनी लोग भी “कन्हैया 
बनने छगे । इस गिरावट को देखिए कि कृष्ण का रणछोड़', लड़ाई छोड़कर 
भागने वाला ताम भी चल पड़ा। प्राचीन आय्ये ही नहीं, पौराणिक काल॑ का 
भारतीय भी इस नाम को सुनकर काँप उठता । 


इस ज़माने में विभीषण जैसे नराघम भी भकक्‍तराज की पदवी पा गये + 

बाल्मीकि रामायण के अनुसार जब वह राम से मिला तो पहिली बात जो 
उसके मुँह से निकली वह थी 'भवद्गतं हि मे राज्यम्‌--मुझको राज्य मिलना 
आप के हाथ में है। न धर्म्मे का चर्चा, न मोक्ष का नाम, सीधे राज्य की मूख थी। 
रावण के मरने पर उसने क्रिया कम्मे करते से यह कह कर इनकार कर दिया 
कि रावण मेरा शत्रु था। इस पर राम ने उसे यह कह कर डाँटा: 'मरणान्तानि 
वैराणि---झच्रुता मृत्यु पर समाप्त हो जाती है। और यह आतृद्रोही, देशद्रोही, 
व्यक्ति भक्त शिरोमणि माना गया! बात तो यह है कि पातित्य के इस काल 
में चरित्र का, मनृष्यता का, कोई मूल्य नहीं रह गया। यह बंगला कहावत 
चरिताथे हो रही थी : 'माछेर झोल, नारीर कोल, बोल हरि बोल ! ' मत्स्यादि 
का भक्षण करो, स्त्री सेवन करो पर हरि, हरि कहते जाओ। नाभा जी का 
भकक्‍्तमाल प्रसिद्ध ग्रंथ है। उसमें दिये हुए भक्तो के चरित्र देखिए। यह 
कहना कठिन हो जायगा कि भक्त के नाम पर किया गया कोई भी काम निद्य 


हैया नहीं । 


जो लोग गिरे थे, उनको इन बातों ने और गिराया। भक्ति से मोक्ष मिलता 
हो या न मिलता हो परन्तु धम्मे का तो लोप सा हों गया । सत्य, अस्तेय, 
अपरिग्रह नामशेष रह गये। विदेशी शासन में तो झूठ और खुशामद से काम 
चलता ही है, अध्यात्म के क्षेत्र मे भी इन बातो का समावेश हो गया। भकक्‍्तमाल 
के एक चरित्रनायक जैन मन्दिर से सोना चुराकर भगवान्‌ को चढ़ाते हैं। 
भगवान्‌ उनसे प्रसन्न होते हैं। यह व्यवहार साधारण सा हो गया । प्राचीन 
काल मे जब कोई अनुष्ठान करता था तो वह संकल्प करते समय कहता था : 


अरने ब्तपते ब्रत॑ चरिष्यासि, तच्छकेयं, तन्‍्से राध्यताम्‌ 


इृदसहमसनुतात्सत्यमुपसि-- 


है ब्रतों के स्वामी अग्नि, मैं #त करने जा रहा हूँ, उसे सम्पष्त कीजिए, 
मुझे शक्ति दीजिए कि उसे कर सकूँ, मैं अब झूठ छोड़कर सत्य को ग्रहण करता 
हैँ।। आज कोई ऐसी बात भी नहीं सोचता | न यजमा न के ध्यान में यह आता 
है, न पुरोहित उसको याद दिलाता है। 

आजकल देश के बहुत से भागों में सत्यगारायण की कथा को कहने सुतने 
का रिवाज है। यह वस्तुतः चार कहानियों का संग्रह है जिनमें साधु वणिक्‌ की 
कहानी मुख्य है। सब से लंबी भी है। वह प्रतिज्ञा कके भी कई बार सत्य- 
नारायण की पूजा में चूक जाता है और हरबार दंड पाता है। परन्तु उसे जब 
दंड मिलता है तब इसीलिए कि बचन देकर भी वह समय पर पूजा नहीं करता, 
और किसी बात के लिए नहीं। विदेश से थोड़े ही दिनों में बहुत सा घन कमा 
कर लाया। व्यास का कथन है : 


नाह॒त्वा मत्स्यघातीव, नाकृत्वा कर्म्म दुष्करस । 
नाष्छित्वापर मर्माणि, प्राप्नोति मह॒तीं श्रियम्‌ ॥ 


“बिना मत्स्यधाती की भाँति दूसरों का हनन किये, बिना अकरणीय 
कामों को किये, बिना दूसरों के मर्म का छेदन किये, बहुत धन एकत्र नहीं हो 
सकता । साथ ने भी यह सब किया होगा पर कोई पूछताछ न हुई। बस 
अगवान्‌ का भाग देने में देर न होनी चाहिए। यह तो उत्कोच, रिश्वत, सी बात 
हुई ।.समूची पुस्तक में कही सत्य के लिए आग्रह नही है। ऐसे साहित्य और 
ऐसी पूजा पाठ का जो प्रभाव पड़ सकता है, वह स्पष्ट हैं, हमारे सामने प्रयत्क्ष 
है। अनैतिक से अनैतिक कामों के लिए कथा का संकल्प होता है, पूजन होता 
है और कोई यह नही कहता कि सत्यनारायण भगवान्‌ कैसे अनेतिकता और 
झूठ का समर्थन कर सकते हैं। यह उपदेश वेद का है कि : 


सत्यमेव जयते नातृतस, 
सत्येन पंथा विततो देवयानः 


येनाक्रमन्त्युषयों छ्लाप्तकामा:, 
यत्र तत सत्य स्थ परम निघान।। 


सत्य की ही जीत होती है, झूठ की नहीं। सत्य से ही बह देवयान पथ 
बिछा हुआ है जिससे आप्तकाम ऋषि लोग उस स्थात पर पहुंचते हैं जहाँ सत्य 
का परम निषधान है, जहाँ सत्यवारायण हैं !' कहाँ यह शिक्षा और कहाँ वह 

पर्यावरण जो आज की प्रचलित कथाओं से बनता है। भगवान्‌ भी रिश्वत 
खाने वाला बन गया ! 


मैंने ऊपर जो कुछ लिखा है उससे कुछ पाठकों को मनस्ताप हो सकता है ॥ 
मेरा उद्देश्य किसी का जी दुखाना नही है। मैंने तो जो कुछ कहा है उसका आधार 
वस्तुस्थिति है। उत्तर भारत का भक्ति साहित्य सबके सामने है, उस काल का 
इतिहास भी सबके सामने है। उत्तर प्रदेश राम और कृष्ण का प्रदेश है, काशी, 
अयोध्या, प्रयाग, मथुरा और हरिद्वार का प्रदेश है, तुलसी और सूर और कबीर 
का प्रदेश है। कोई भी व्यक्ति अपने हृदय से पूछे कि यहाँ की भक्ति-रचनाओं 
ने लोगों को अन्याय और अत्याचार, अधर्म्म और उत्पीड़न का विरोध और 
प्रतिकार करने की कहाँ तक स्फूति दी, कहाँ तक लोगों को आत्मबलिः 
सिखलायी । इस प्रदेश के निवासी कायर नहीं होते, लड़ना जानते हैं; परच्तु 
उनके कानों में भक्तों के जो शब्द पड़े उनमें वह ओज नहीं था, जो रामदास 
और तुकाराम की वाणी में था। उनको यही सिखाया गया कि जो कुछ आन 
पड़े उसे चुपचाप सह लो। जब कीट सरकट की नाई, सर्बाह नचावत रास 
गुसाईं' तब अपने से हाथ पाँव क्‍यों और कैसे चलाया जाय ? 


कलियुगवाद ने दुर्बंहता को और दृढ़ कर दिया। यदि कलियुग, काल 
के एक विभाग विशेष को कहते हो तो उसमें किसी को आपत्ति नहीं हो सकती १ 
परन्तु इस शिक्षा ने लोगो को पंगु बना दिया कि कलि बहुत बुरा काल है, इस 
में सारी बुराइयों भरी है, धर्म्म का ह्वास अवश्यम्भावी है। ये बातें निराधार 
और प्रत्यक्ष विरुद्ध है परन्तु चित्तो मे धारणा बैठा ली गयी। आज का मनुष्य उन 
पुस्तकों को पढ़ता है जो प्राचीन काल के विद्वान लिख गये है और सहलनों दूसरी 
पुस्तकें भी पढ़ता है। उसने ऐसी विद्याओं के क्षेत्र मे प्रवेश किया हैं जिनके नाम 
तक पहिले नही थे। ऋग्वेद काल मे मनुष्य की चरमायु सौ वर्ष थी--शतायुर्वे 
पुरष:--और आज भी उसी के लगभग है। वही बन, गिरि, सागर है । 
ऐसे कंकाल मिले हैं जो ५००० वर्ष पहिले के हैं अर्थात्‌ कलियुग लगने से, पहिले 
के है। आज का मनुष्य उनसे छोटा नहीं है । किसी भी दृष्टि से यह समय ऐसा 
नहीं माना जा सकता कि बुरा है, धर्म्मे के लिए अनुकूल नहीं है, तपद्चर्य्या 
के लिए उपयुक्त नही है। परन्तु ऐसी आन्त घारणा लोगों के चित्त में भर 

दी गयी । उसने उनको और हतोत्साह कर दिया। बुद्धि से काम लेना बन्द हो 
गया । यह किसी ने नहीं सोचा कि कलियुग में ही दक्षिण में बलशाली महाराष्ट्र 

का हिन्दू साम्राज्य कैसे स्थापित हुआ | भक्तों ने यह तो पढ़ाया कि दुबंकू के” 
बल केवल राम हैं पर यह बताना भूल गये कि राम से कब किसको कहाँ बल 

मिला । सतयुग, श्रेता और द्वापर में भूभार को हल्का करने के लिए अवतार 

हुए पर क्या कभी भी पृथिवी पर उतना भार था जितना उस समय पड़ रहा 

था? हिरण्पाक्ष, हिरण्यकशिपु, रावण, कंस, जरासंध, दुर्योधन, इनमें से किसने 

कब मन्दिरों को ध्वस्त किया था, कब किसी को घर्म्मान्तर ग्रहण करने के लिए 

विवश किया था ? उनको मारने के लिए स्वयं विष्णु को अवतरित होना पड़ा । 

परन्तु वत्तमान काल में ऋन्‍दन सुनने वाला कोई नहीं था। भक्तों ने न तो 
भगवान्‌ से त्राहि त्राहि कहा न जनता का नेतृत्व अपने हाथ में लिया। 


किसी जैन ग्रंथ में एक सूत्र है जे कम्मे सूरा ते धम्मे सूरा। भक्तों ने 
उस सिद्धान्त को समझा ही नही जो इस सूत्र में निहित है। जो कर्म्मंशूर है वही 
धर्म्मशूर हो सकता है। श्रीकृष्ण का नाम छेते रहे, परन्तु करम्मंयोग से दूर रहे । 
अपने अनुयाइयों को यह नहीं बतलाया कि चरित्र बल का स्थान बड़ा ऊँचा 
है, उनको यह नहीं सिखाया कि धर्म्म का आचरण, अन्याय और उत्पीड़न का 
विरोघ, जिस व्यक्ति में नहीं है वह भगवद्दर्शन का अधिकारी नहीं है । 
परतंत्र देश के हिन्दू को तो भक्ति का आडम्बर अच्छा हकूुगा क्योंकि बाहरी 
चेष्टाएँ भीतर की सुलगती आग को दबाये रहती हैं; परन्तु न तो उसके चरित्र 
का उल्यन हुआ, न समाज का वातावरण लुद्ध हुआ, न सच्ची आध्यात्मिकता 
का प्रचार हुआ । हाँ, आत्मवंचना का साधन निःसन्देह सिल गया। उपासक 
अपने अनुरूप ही अपने उपास्य को बना लेता है। पतित हिन्दू ने अपने साथ 
अपने भगवान्‌ को भी नीचे गिरा दिया । 


परिभाषा के अनुसार परानुरक्तिरीश्वरे, ईश्वर के प्रति परम अनुराग', 
का नाम भक्ति है। अनुराग अनुरागी और अनुरकक्‍्त को मिल्ाता है। माँ को 
बच्चे से अनुराग होता है। वह बच्चों में अपने को खो देती है। बच्चा ही उसका 
सर्वस्व है। बच्चे के सुख-दुख में उसका सुख-दुख है, बच्चे के लिए उसको अपने 
ग्राणों की ममता नहीं होती। यही बात प्रणय में होती है। प्रेमी और प्रेमिका: 

के बीच में ऐसा ही तादात्म्य होता है। पर इस प्रकार के अनुराग में एक दोष 

-होता है। जहाँ एक से तादात्म्य होता है वहाँ दूसरों से गहिरा पार्थक्य भी हो 
जाता है। माँ के लिए अपना बच्चा सब कुछ है, उसका अपना स्व है, साथ 
ही सारा विश्व अस्व है। बच्चे का हित एक ओर, सारा जगत्‌ दूसरी ओर। 
यही अबस्था प्रणय में होती है। परन्तु ईश्वर तो सर्वात्मा है। उसमें द्वैत है ही 
-नहीं। ईश्वर के साथ अनुराग जब पराकाष्ठा को पहुँच जाता है, तो उससे 
तादात्म्य होता है। उस अवस्था में सर्वात्मा से एकत्व प्राप्त होता है, अभेद की 
प्रतीति होती है, आत्मा के सच्चे स्वरूप का ज्ञान हो जाता है। सच्ची भक्ति 
का यही स्वरूप और यही परिणाम है। 


इस अवस्था की प्राप्ति के साधन क्या है ? ऐसा कहा जाता है कि भक्ति 
बहुत सरल है, सुकर है। यह वात ठीक नही है। कोई क्रिया तो हठात्‌ भी की 
जा सकती है परन्तु भावनाओ के क्षेत्र में हठ से काम नहीं चलता। किसी से 
जबरदस्ती प्रेम नहीं किया जा सकता। अस्तु, भक्ति के सम्बन्ध में विशाल 
साहित्य है। उसमें से कुछ वहुत थोड़े से वाक्य उद्धुत किये जा सकते है पर उनसे 
भक्ति के साधनों का स्वरूप समझ में आ सकता है। श्रीमद्भागवत के यह इलोक 
प्रसिद्ध हैं : 


श्रवर्ण कीर्तेनं विष्णोः, स्मरणं पादसेवनम्‌ । 
अचचेन वन्दनं दास्यम्‌, सख्यमात्म निवेदलम्‌ ॥ 


“विष्णु का श्रवण, कीतेन, स्मरण, पादसेवन, अरचन, वन्दन, दास्य, 
“सख्य और आत्मनिवेदन, इनको ही नवधा भक्ति कहते हैं।' 


नारदपज्चरात्र में प्रेममक्ति का यह लक्षण दिया है : 


अननस्यमसताजिष्णो , समता प्रेम संगता 
भक्तिरित्युच्यते भीष्म, प्रल्लादोदबनारदें: ॥ 


है भीष्म, प्रह्ताद, उद्धव और नारद विष्णु के प्रति अनन्य ममता, 
“प्रेमपू्णं ममता, को भक्ति कहते हैं।' 


चरतंत्र भारत में हिन्दू धर्म २०५ 


थदि विचार से देखा जाय तो भक्ति का समावेश योग में पूर्ण-रूपेण हो 
जाता है। योग दर्शन में पंतजलि ने ईश्वर प्रणिघान को समाधि के प्रधान साधनों 
में परिगणित किया है। तज्जपस्तदर्थभावनम्‌” सूत्र में ईइवर के नाम के जप 
की प्रशस्ति की गयी हैं। उन्होंने ईश्वर के सबसे पवित्र और उत्कृष्ट नाम प्रणव 
'ऊकार' के जप का विधान किया है पर उनका किसी एक वस्तु के लिए आग्रह 
नहीं है। 'बीतराग विषयम्‌ वा चित्तम्‌' में स्पष्ट ही कहा है कि बुद्ध, तीर्थंकर, 
राम, कृष्ण, स्वगुरु, जो कोई बीतराग व्यक्ति प्रतीत हो, उस पर चित्त को 
स्थिर करने से समाधि हो सकती है। फथाभिसतप्यानादूब' कहकर तों 
पूरी ही स्वतंत्रता दे दी गयी है। जो भी ध्यान अपने को रुचिकर प्रतीत हो, 
धनुर्घर राम हो, चाहे बंशीधर कृष्ण हों, उसी में चित्त लगाना श्रेयस्कर होगा । 
जिस मधुर भावना का भक्ति साहित्य में चर्चा होता है वह चित्त को स्थिर करने 
में सहायक होती है। दाम्पत्य सूत्र के समान दूसरा कोई बन्धन सुदृढ़ और कोमल 
नहीं होता। ईश्वर से ऐसा सम्बन्ध जोड़ना योगियों को भी अभीष्ट है, जितनी 
ही लगन तीत्र होगी, उतनी ही त्वरा से अभीष्ट की सिद्धि होगी। तीक्नसंदेगा 
नामासन्नः तीत्र संवेग वालों को समाधि श्राप्त होती है। मेरी दृढ़ घारणा है कि 
चाहे किन्‍्ही शब्दों से काम लिया जाय,भक्ति का भी रुृक्ष्य समाधि है और जो बड़ें 
भक्‍त हो गये है वे सब योगी थे। 


भक्ति के आचार्य्यों से मुझे यह शिकायत नहीं है कि उन्होंने राम, कृष्ण 
को धारणा का साधन बनाया। शिकायत यह है कि उन्होने चरित्र की महत्ता 
की ओर ध्यान नहीं दिया। सब लछोग योगी नहीं हो सकते, भक्त नहीं हो सकते, 
पर भक्ति की नक़छू कर सकते हैं। ऐसे दम्मभियों को भक्ति के नाम पर अनर्थ 
करने का अवसर मिल गया। हर मनुष्य न तो चक्र चला सकता है, न अँगुली पर 
पहाड़ उठा सकता है, पर स्त्रियों के बीच में रास और केलि कर सकता है। भक्ति 
के आचार्यों ने इस बात की ओर ध्यान नहीं दिया कि मैत्री, करुणा, मुदिता और 
उपेक्षा की भावना से चित्त शुद्ध होता है। उन्होंने यह उपदेश नहीं दिया कि जो 
घम्म के मार्ग पर नहीं चछता, जो अन्याय और अत्याचार का खुलकर सामना 
नहीं करता, वह अर्जुन से बार-बार तस्माद्युद्धस्व भारत-- हे अर्जुन, इसलिए तुम 
ऊड़ो' कहने वाले कृष्ण का कदापि क्ृपापात्र नहीं बन सकता। उन्होंने अतिशयोक्ति 
के नशे में लक्ष्य को भी नीचे गिरा दिया। सहत्त्रों वर्षों से यह कहा जाता रहा है 

कि मनुष्य जीवन का सबसे बड़ा लक्ष्य मोक्ष है और मोक्ष ब्रह्मज्ञान से होता है। 
भवित के आचार्य्यों ने इस लक्ष्य की ओर से भी दृष्टि हटा दी। यहाँ तक कह 
दिया गया कि : 


बरहानन्दों भवेदेष, चेत्‌ पराद्धंगुणी कृतः । 
नैति भक्तिसुखास्भोधेः परमाणुतुझासपि ॥ 


'यदि कई करोड़ ब्रह्मानन्द प्राप्त हो तो वह भी भक्तिसुखसागर के परमाणु 
के बराबर भी नहीं होता ।' भक्त के सामने मोक्ष से भी बड़ा कोई लक्ष्य रख दिया 
गया, यह लक्ष्य लोक कल्याण नही, केवल एक प्रकार का नशा था। जो 
साहित्य सामने आया उसने भी उन्नयन में, ऊपर उठने में, सहायता नहीं दी । 
नम्नता, अद्वेष, स्थिर बुद्धि, ये सब अच्छी वातें हैं परन्तु अकम्मंण्यता बुरी 
चीज़ है। श्ंगार को अध्यात्म के क्षेत्र में लाने की सीमा का निरंकुश उल्लंघन 
हुआ। मैंने ऊपर गीतगोविन्द का चर्चा किया है। कोई चाहे तो उसके हर 
वाक्य को रूपक मानकर जीव और ब्रह्म के सम्बन्ध के आधार पर कथा गढ़ दे, 
पर कितने व्यक्ति स्वच्छन्द रूप से ऐसा कर सकते है? सीधी सादी कामकलाप 
की बातें है। हिन्दू धर्म में तप का संस्कार चला आता था, वह दूर हो गया। 
इस दुबेलता छाने वाले वातावरण में सब कुछ कौड़ियो के मोल बिक गया। 


कहाँ तो वेद कहता है : 


तद्िप्रासो विपन्ययों जागृवांसः समिन्धते, जिष्णोयंत्परमं पदम्‌ । 
। १, २२, २१॥ 


विष्णु का जो वह परम पद है उसको जागरणशीछ, तपस्वी, इन्द्रिय- 
निम्नह करने वाले विद्वान, मेधावी देखते हैं! ' 


और कहाँ आज कल अमुक एकादशी को ब्रत रहने से, तोते को राम राम 
पढ़ाने से,विश्णु से भेंट होती है।योग शब्द सहस्रों वर्षों से चंछा आता था, उसको 
छोड़ कर भजन कहा जाने लूगा। इसने दुबंछता को और बृढ़ कर दिया। 

एक और बात इस हास में समर्थेक हो गयी। प्राचीन काल से यह परम्परा 
चली आती थी कि धम्मोपदेश देने वाला श्रोत्रिय और ब्रह्मनिष्ठ होना चाहिए। 
श्रोत्रिय शास्त्रवेत्ता होने से जिज्ञासु की श्षंकाओं का निराकरण कर सकता है और 
अह्यनिष्ठ आध्यात्मिक अनुभूति का मार्ग दिखा सकता है। इस काल में श्रोजियता 
और ब्रह्मनिष्ठता में खाई पड़ गयी। एक ओर पंडितों का समुदाय था जो पुस्तकों 
को पढ़ते थे, शास्त्रार्थ करता जानते थे परन्तु प्राय: आम्यन्तर अनुभूति से दूर 
थे। केवल पाण्डित्य लोगों के लिए आकर्षक नहीं हो सकता था। दूसरी ओर 
साधु-समुदाय था जो क्षास्त्रों से अनभिज्ञ था। ऐसे लोग तक से दर रहते थे और 
अपने शिष्यो से मूहबंद श्रद्धा की प्रतीक्षा करते थे। इस विभाजन का यह 
यरिणाम हुआ कि धर्म्म और दुरबंछ हो गया। धाम्मिक विश्वास के लिए तर्क- 
सम्मत आधार नहीं रह गया, उसका एकमात्र सहारा अन्धा विश्वास था। 
ऊपरी ढाँचा अवशिष्ट था, ठठरी बच गयी थी, प्राण निकल चुका था। स्फू्ति 
देने की शक्ति कब की जा चुकी थी। 


तुलसीदास जी की रामायण ने मुर्दा रंगों में प्राण का कुछ संचार किया 
था। अतीत के गौरव की कुछ स्मृत्ति जागी थी। परन्तु कोई घम्माचाय्यं उसका 
लाभ न उठा सका। रामलीला वार्षिक तमाशा बनकर रह गयी और रामायण 
पाठ करने की पुस्तक मात्र । 


इस युग मे भी देव परिवार में कुछ वृद्धि हुई परन्तु गणेश और हनुमान 
बसा कोई बड़ा व्यक्तित्व नही आया। किसी विशेष संस्कार के द्वारा दूसरों को 
हिन्दू बनाने का चलन तो नही था परन्तु नये समुदाय हिन्दू बनते रहे हैं। देश 
की जंगल निवासी और अर्घ-समभ्य जातियाँ ज्यों-ज्यों सम्यता की ओर बढ़ती हैं 
त्यों त्यों बह हिन्दु होती जाती हैं। कुछ हिन्दू देव देवियों की पूजा होने लूगती 
है, कुछ हिन्दू त्योहार मनाने रूंगते हैं, कोई न कोई ब्राह्मण पहुँच जाता है और 
उनके विवाहादि संस्कारों में वेद मंत्रों का समावेश करके उनको हिन्दू रूप दे देता 
है। कुछ की तई वंशावलियाँ बन जाती हैं और उनका सम्बन्ध किसी देव देवी 
से जुड़ जाता है। गऊ को पृज्य मानने लगते हैं। इस प्रकार वे थोड़े दिनों में 
हिन्दू हो जाते हैं। उनके कुछ पुराने उपास्य तो हिन्दू देव देवियों में लप जाते हैं। 
जैसे, कोई भी देवी हो, वह काली का रूपान्तर बन सकती है। परन्तु सब इस 


२०८ हिन्दू देष परिवार का विकास 


प्रकार नहीं खपते। वे ज्यों के त्यों रह जाते हैं। उनकी पूजा बराबर; 
रहती है। परन्तु देव परिवार के ये नये सदस्य केवछ स्थानीय महत्त्व 
है। सारे देश में इनकी ख्याति नहीं होती । नये उपास्यों की यत्र तत्र सृष्टि 
रहती है। अभी पिछले चालीस पचास वर्षों के भीतर छोटा नागपुर की 
ऐसा ही हुआ है। वहाँ किन्ही जंगलूस्थित गाँवों में किसी संक्रामक रोर 
प्रकोप हुआ। एक दिन किसी को स्वप्न हुआ कि अमुक अमुक प्रकार की 
स्थापित करके पूजा करो, रोग शानन्‍्त हो जायगा। मूर्ति बनी, रोग भी इ 
हो ही गया, आज गाँव गाँव में वेसी पूजा होती है। एक ऊँचे डीलडोल 
पुरुष किसी प्रकार का कोट पतडून पहिने और सिर पर हैट दिये, उसकी « 
मे एक महिला अंग्रेज स्त्रियों जैसा वस्त्र पहिने। इस युगल मूति को स' 
साहिबा कहते है। 


इस्लाम ने भी उपास्यों की सूची में बृद्धि की। हसन हुसेन के ता। 
को पूजने वालों में हिन्दू थे। पीर फकीरों की कन्नों पर हिन्दू मन्नत मानते 
यह बातें कम हुई हैं पर अब भी है। यह सब होता था परन्तु हँसी और दुःर 
बात यह थी कि जो धम्मंगुर थे वह खड़े-खड़े तमाशा देख रहे थे। पंडित 
पुजारी, पुरोहित यह देखते थे कि जनता इस्लामी व्यक्तियों की पूजा कर 
है पर वे रोकने का यत्न नहीं करते थे। फलूत: धार्मिक अव्यवस्था औ 
बड़ती गयी। 

इसका एक उदाहरण देता हूँ जिससे इस अव्यवस्था और पत्तः 
पराकाष्ठा का पता चलता है। महमूद ग्रजनबी के मरने के कुछ दिन बाद . 
कुछ सरदारों ने मिलकर भारत पर आक्रमण किया। इस बार उन्होंने एव 
भूभाग को लक्ष्य बनाया जहाँ महमूद नही पहुँच सका था। श्रावस्ती और 
आसपास के प्रदेश के निवासियों और उनके मन्दिरों की सम्पन्नता की ख्याति 


दूर तक थी। उत्तर श्रदेश के वर्तमाव बाराबंकी, गोंडा और बहराइच के 
इसी मे पड़ते थे। 


आक्रामक सेना के प्रधान सेनानी सैयद सालार मसऊद थे। मारे 
पर इनके नाम के आगे ग्राज़ी! विशेषण जुड़ गया। 


परतंत्र भारत में हिन्दू धर्म २०९ 


उस क्षेत्र के हिन्दू राजा का नाम सुहेल देव था। कहा जाता है कि वह 
जैन धर्म्माविरूम्बी और अहिंसा के ब्रती थे। पहिले तो वहू तटस्थ बैठे रहे परन्तु 
जब पठानों के बढ़ते अत्याचारों के समाचार आने लगे तो तटस्थता असच्य हो | 
उठी। वह युद्ध में उतरे। कई छोटी लड़ाइयों के बाद मसऊद की मुख्य सेना 
का सामना हुआ। तीन दिन तक युद्ध चछा। मसऊुद मारा गया। उसकी 
सारी सेना तितर बितर हो गयी। 


बहराइच में बालाक॑ नाम से प्रसिद्ध विशाल सुय्ये मन्दिर था। कहा जाता 
है कि सुहेलदेव के देहान्त के १००--१५० वर्ष बाद फ़ीरोज़ तुग्ररूक के शासन- 
काल में यह मन्दिर तोड़ा गया और इसकी जगह मज़ार बन गया। 


यह तो सब ऐतिहासिक घटनाएँ हैं। जो हुआ वह हुआ। पर सबसे 
आश्चय्ये की बात यह है कि यह सैयद सालार पुजने लगे और इनकी पूजा करने 
वालों में लाखों हिन्दू थे। उनकी प्रसिद्धि ग़ाड़ी मियाँ के नाम से हुई॥ इतना 
ही नहीं, बालाक॑ के नाम का एक टुकड़ा उनके नाम के साथ जुड़ गया और 
बह बाले मियाँ कहलाने लगे। गोंडा के राजा दत्तसिह ओर अलाउल खाँ से 
लड़ाई हुई थी जिसमें अलाउल खाँ ने अपनी सेता के आगे कुछ गउओं को कर 
दिया था कि राजपूत तीर न चला सकें। यह कथा भी ग्राज्ी के साथ चिपक गई 
पर इसका रूप बदल गया। ऐसा माना जाने लगा कि उन्होंने गौओं की गुहार 
में, गोओं की रक्षा के लिए, प्राण दिये। बस हिन्दुओं के लिए उनकी पूजा का 
एक सहारा मिल गया। प्राय: समाज के निम्न स्तर के लोग ही इस पूजा में 
सम्मिलित होते थे पर थे तो वह भी हिन्दू ही। अब बहुत कम हिन्दू ग़ाज़ी मियां 
को पूजते हैं परन्तु सैकड़ों वर्षों तक बारे मियां गोरक्षक के रूप में पूजे 
गये। 


इस काल की धास्समिक अवस्था का वर्णन करने के छिए ईदवर के सम्बन्ध 
में भी कुछ चर्चा करता आवश्यक है। हम पहिले अध्यायों में देख आये हैं कि 
वैदिक और पौराणिक काल में इस देश के आध्यात्मिक बाताबरण में ईइुवर या 
प्रस्सात्मा का क्‍या स्थान था। पुराणोत्तर काछ में उस स्थान में परिवर्तन 


हुआ । 
हिन्दू०--१४ 


२१० हिस्दू देव परिवार का जिकशस 


परमात्मा के स्वरूप और जीवात्मा के साथ उसके सम्बन्ध के विषय में 


बिद्वानों में मतभेद है, अद्वैतवाद, शुद्धादतवाद, विशिष्टाद्रतवाद और विभिन्न 
प्रकार के हवैतचादों मे इसके बारे में मतवैषम्य है। परन्तु इतना तो निश्चित है 


कि किसी भी वाद द्वारा स्वीकृत स्वरूप सेमेटिक ईश्वर से तहीं मिलता अर्थात्‌ 
उस रूप से नहीं मिलता जो यहूदी, इस्लाम और ईसाई सम्प्रदायों को मान्य 
है। इसका कारण यह है कि हमारे सभी वादों को कर्म सिद्धान्त मान्य है। 
ऐसी दक्षा में ईइ्बर न तो स्वेच्छया जगत्‌ की सृष्टि कर सकता है, न संहार। 
हम जगत्‌ के विकास और संकोच के संबंध में पहिले विचार कर चुके हैं। जीवों 
के प्राक्‍्तन करम्सों के अनुसार ही जगत्‌ की उत्पत्ति और लय का खेल निरन्तर 
होता रहता है। ईश्वर अधिक से अधिक आरम्भक हो सकता है। जिस प्रकार 
चुम्बक के साम्निध्य में लोहे के टुकड़े अपने को उत्तर दक्षिण दिशा में डाल देते 
हैं वैसे ही ईश्वर के साप्निध्य में जगत्‌ के अवयब जो नित्य हैं अपने को यथावत्‌ 
सजा छेते हैं। किसी कर्म के लिए न तो अनन्त पुरस्कार मिल सकता है, न 
अनन्त दंड । इसलिए ईश्वर किसी को न तो अनन्तकाल के लिए स्वर्ग में रख 
सकता है, न नरक में। बिना कर्मों के संस्कारों के क्षय हुए किसी को मोक्ष 
नहीं मिल सकता, ईश्वर अपनी ओर से किसी के अपराधों को क्षमा नहीं कर 
सकता। 


यह परमात्मा का शास्त्रीय रूप है परन्तु व्यवहार में आज डिछ और ही देख 
पड़ता है। निरक्षर से लेकर सुपठित तक इस प्रकार बात करते हैं जैसे उनके 
मत में लोगों का दुख सुख सब ईश्वर की देन है, उसने अपनी इच्छा मात्र से 
ख्रीरा के रूप में जगत्‌ को बनाया है, वह जो चाहे कर सकता है। संस्कृत का' 
विद्वान भी ऐसी ही बात कहता है। यद्यपि वह जानता है कि यदि कर्म सिद्धान्त 
सच हैं तो ईश्वर पर यह सारा दायित्व नहीं डाला जा सकता, फिर भी कहता है 
कि ईहवर कतुमकर्तुम्यथाकत्‌ समर्थ: है चाहे करे, चाहे तन करे, चाहे 
अन्यथा करे।' ईश्वर के सम्बन्ध में यह मतपरिवर्तन दो कारणों से हुआ है। 


इस्लाम ने भारत में ईश्वर का जो स्वरूप छाया वह ईश्वर के भारतीय 
स्वरूप से बहुत भिन्न था। परन्तु इस्छाम विजयी था। यह साधारण दस्तुर 
है कि विजित विजेता की मौतिक शक्ति से पराजित होने के बाद उसके विश्वासों 


परतंत्र सारत में हिम्तू वर्म हे २११ 


और घधारणाओं से भी क्रमश: अभिभूत हो जाता है। हिन्दू परमात्मा साक्षी 
चेता केबसो निर्मुदुण्तण था वह इस जगत्‌ रूपी तमाशे का साक्षी था।' 
तुलसीदास जी के शब्दों में, जय पेखन तुम देखन' हारे'। उसके हाथ कर्म्म 
सिद्धान्त से, ऋत और सत्य के सनातन नियमों से, बँधें हुए थे। उधर इस्लामी 
ईश्वर जग्रत्‌ का स्रष्टा, संहर्ता, विधाता था। जीवों को ईश्वर ने बनाया था, 
उनके कर्म्मों का प्रदन ही नहीं उठता था। परिणाम यह हुआ कि हिन्दू ईश्वर 
ने भी इस्लामी ईहवर का रंग लिया। भक्तों ने भी उसे बल दिया। स्वयं तो 
अपंग थे, दुर्बल थे, कम-से-कम समझते ऐसा ही थे। उनको एकमात्र भरोसा 
ईश्वर का था। फलत: ईश्वर में ऐसे गुणों का आरोप हुआ जो उसमें पहिले 
नहीं थे। परमात्मा शब्द में दार्शनिक ध्वनियाँ हैं, ईश्वर शब्द शक्ति, पौरुष, 
अधिकार, का दोतक है। परमात्मा अनन्त शक्तियों से सम्पन्न ईश्वर बन 
गया। पुराने ग्रंथों में चाहे जो लिखा हो परन्तु लोक व्यवहार में ईश्बर और 
खुदा के बीच की खाई पट गईं। उसने अपने नये अधिकारों से काम भी लिए । 
कहाँ तो : 


जन्म कोटि मुनि जतन कराहों, 
अन्त राम कहि आवत नाहीं। 


और कहॉ तोते को पढ़ाते समय एक बार नारायण कह देते से गणिका 
सत्र गयी। भक्‍तों का ऐसा ही विश्वास है। 


ईदवर की शक्ति बढ़ी, अधिकार बढ़ा, परन्तु कर्म सिद्धान्त पर से 
विश्वास उठा नहीं। शताब्दियों ने इस विश्वास को हिन्दू के हृदय पर अंकित 
कर दिया था। इससे दुःखातिरेक में सान्त्वना मिलती थी, आगे के लिए आशा 
जँंधती थी। नये ईश्वर और पुरातन कम्मंवाद को कभी एक साथ ले चलना 
कठिन हो सकता है। 


तुलसीदास जी एक जगह कहते हैं : 


होइहि सोइ थो रत्म रचि राजा, 
को कफरि तर्क अढ़ाबदह साला। 


२१२ हिलू देव परिवार का विकास 
परन्तु दूसरी जगह वही छिखते हैं : 


कम्स प्रधान विश्व करे राखा, 
जो जस कौन्ह सो तस फल चाखा। 


यह दोनों बातें एक साथ कैसे ठीक हो सकती हैं ? यदि राम ने सबक 
कुछ पहिले से रच रखा है तब तर्क करना सचमुच व्यर्थे है। परन्तु फिर कर्म्मः 
के लिए क्‍या स्थान रहता है? एक अन्य स्थान पर उन्होंने लिखा है : 


सर्बाह नचावत रास गुसाई ! 


यदि यह बात यथार्थ है तो मनुष्य से राम गुसाईं ही सत्करम्म और दुष्कर्म 
कराते हैं, फिर जीव को पुरस्कार और दंड देने का क्या अर्थ होगा ? यदि खेल 
हमारी इच्छा के अनुकूल न हुआ तो कठपुतली अपराधी मानी जायगी या उसको 
नचाने वाला ? लोग दोनों, प्रकार की बातें पढ़ते हैं, सुनते है, कभी कभी 
विरोध का आभास होता ही होगा परल्तु विवेक बुद्धि को दबाकर किसी न किसी 
प्रकार चित्त को समझा लेते है। अधिकतर मनुप्य समझाने का यत्न भी नहीं 
करते। गाने बजाने मे मस्तिष्क की उलझन को दबाये रखते है, उसे सोचने 
का अवसर ही नहीं देते । 


इस नयी परिस्थिति मे आस्तिक नास्तिक शब्दों के अर्थों मे वह परिवतेन 
हुआ जिसकी ओर पहिले संकेत किया जा चुका है। अब इन शब्दों का सम्बन्ध 
बेद पर आस्था रखने से नही रह गया है। ईश्वर की सत्ता और अनंत शक्ति पर 
विश्वास करने वाला आस्तिक, ऐसा न माननेवाला नास्तिक कहलाता है। अबः 
ये शब्द केवल वर्णनात्मक नहीं रह गये हैं, इनमें प्रशंसा और निन्‍्दा की ध्यनि 


मिल गयी है। किसी को आत्तिक कहना उसकी प्रशंसा, नास्तिक कहना निदा 
करना है। 


इस ज़माने में जब कि चारों ओर गिरावट फैली हुई थी, कुछ योगी 
सम्भ्रदाय सामने आये। उन्होंने अप्रना गौरव नियाहा, हिन्दू समाज के गौरक 


परतंत्र मारत में हिल्दू अर्स श्श्३ 


को भी बढ़ाया । एक सम्प्रदाय तो नाथों का था जिसमें मत्स्येन्द्र नाथ, गोरक्षनाथ 
और भर्तु हरि के नाम सारे देझ्ष में प्रसिद्ध हैं। ये लोग शैव थे। योग और 
भय अनमिल पदार्थ हैं। नाथ पंथियों को छेड़ने का साहस प्राय: मुस्लिम शासकों 
को नहीं हुआ। 


नाथों के उदय के कुछ शतियों बाद सनन्‍्तमत आगे आया। इसको सबसे 
पहिले कबीर ने बढ़ाया। इस पंथ के कई भेद हो गये हैं परन्तु कबीर, रैदास, 
नानक, दादू, दरिया, पलटू जैसे महात्माओं के नाम सर्वत्र आदर के साथ लिये 
जाते हैं। इन पर चतुरदिक व्याप्त वैष्णव वातावरण का इतना प्रभाव तो पड़ा 
था कि ये लोग ईश्वर के लिए बहुधा राम, नारायण, गोविन्द जैसे नामों का 
व्यवहार करते थे और अपनी उपासना शैली को भी बहुधा भजन कहने लगे थे। 
परन्तु थे यह वस्तुतः योगाम्यासी । इनकी उपासना शैली का मूल यह उपनिषद्‌ 
वाक्य है : 


सर्वे बेदा यत्पदसानन्ति, तपांसि सर्वाणि च॑ यहन्ति, 
यदिच्छन्तो ब्रह्मचर्य्य चरन्ति, तत्तेपदं संग्रहेज ब्रवीमि, ओडमित्येतत्‌ । 


“जिस पद का चर्चा सब वेद करते हैं, सब तपस्वी जिसका उपदेश करते 
हैं, जिसकी इच्छा करके ब्रह्मचर्ग्य का पालन करते है, वह पद तुमसे संक्षेप में 
कहता हूँ, वह ऊँ है।' 


इन लोगों के यहाँ देव देवियों के पूजन का तो प्रश्न नहीं उठता। खुलकर 
मूति पूजा की निन्‍दा की गई है पर उतनी ही कड़ी निन्‍्दा इस्लाम की भी की गयी 
है। यह उस समय के भयभीत हिन्दुओं के लिए तो बहुत बड़ी बात थी। कबीर 
को दिल्ली के बादशाह इम्नाहीस छोदी ने सताना भी चाहा पर उससे कुछ करते 
न बना । हार खानी पड़ी | सन्‍त मत की ही उस शाखा ने जिसका प्रचार नानक 
ने पंजाब में किया था, सिक्‍्ख धर्म्म का रूप ग्रहण किया और पंजाब से इस्लामी 
शासन की जड़ खोद डाली। 


उसर भारत के दैनंदिन संघर्ष से दूर दक्षिण भारत में हिन्दुओं की स्थिति 

अच्छी थी। वह उतने नहीं गिरे थे। राजनीतिक दृष्टि से भी सिर उठाने का 
अधिक अवसर था। वहाँ के सन्‍्त महात्माओं तथा ब्राह्मणों के उचदेश भी अधिक 
तेजस्वी थे। ज्ञानेश्वर योगी थे, उनके उपदेश तो अभयवद्धक होते ही, रामदास 
और तुकाराम वैष्णव थे। रामदास की तो पुकार ही होती थी 'जय ज़य रघुबीर 
समर्थ, परन्तु इन्हीं लोगों के आशीर्वाद और प्रेरणा ने शिवाजी के हृदय और 
हाथ को बल दिया और महाराष्ट्र के साम्राज्य की नींब डाली । 


तेरहवाँ भ्रध्याय 


वत्तमान काल 


इस अध्याय की दृष्टि से मैं पिछले डेढ़ सौ वर्षों को, वर्तमान काल में 
गिनता हूँ। इस अवधि में देश ने बहुत से उतार चढ़ाव देखें हैं। सच तो यह्‌ 
है कि जितने व्यापक और गम्भीर परिवर्तन इस बीच में हुए उतने इससे पहिले 
की कई शताब्दियों में नहीं हुए थे। 


मुगल साम्राज्य के समाप्त होने पर एक बार तो ऐसा लरूगता था कि 
उसकी जगह सारे देश में मराठा साम्राज्य स्थापित हो जायगा परन्तु मराठों की 
अदूरदर्शिता ने उनकी वह पद प्राप्त न करने दिया। एक ओर तो उनको अंग्रेजों 
से लड़ना था, दूसरी ओर उनका आपसी करूह शक्ति का क्षय करता था और 
तीसरी ओर उन्होंने राजपूतों को शत्रु बना रखा था। उनका साम्ाज्यस्वप्त 
मूर्ते न हो सका और उनको अंग्रेजों का आधिपत्य स्वीकार करना पड़ा। पंजाब 
में महाराजा रणजीत सिंह ने सिक्‍्ख राज्य स्थापित किया था, उनके देहान्त के 
बाद वह भी थोड़े ही दिनों में समाप्त हो गया। सारा भारत, रणजीत सिंह जी 
के शब्दों में, छाल हो गया। अंग्रेज इस विशाल देश के असपत्न स्वामी हो गये । 
एक बार १८५७ मे विदेशी सत्ता को दूर हटाने का प्रयास हुआ परन्तु उसका 
प्राय: सारा भार उत्तर प्रदेश के कन्धों पर आा पड़ा। शेष प्रदेश तमाशा देखते 
रहे। वह प्रयास निष्फल गया और कुछ दिनों के लिए तो ऐसा प्रतीत हुआ कि 
अँग्रेजों के विरुद्ध किसी को सिर उठाने का साहस होगा ही नहीं। पर वे दित भी 
बये। राजनीतिक हरूलल फिर आरम्भ हुई। धीरे-घीरे उसमें तीघ्रल्ा आती 
गगी। त्याग, शोय्य और आत्मबलि के अवसर आये। छोगों ने प्राणों की 

बाज़ियाँ लगायीं और एक दिन वह आया जब महात्मा गास्धी के तेतृत्व में देश 
पुनः स्वतंत्र हुआ। हु 


स्वाघीनता संग्राम में भाग लेने से निश्वय ही छोगों के चरित्र का उन्नयन 
हुआ, त्याग और शौर्य की सुधुप्त प्रवृत्ति उद्बुद्ध हुई, आत्मनिर्भ रता आयी। 
अभी तक विदेशी शासन काल के कुछ संस्कार अवशिष्ट हैं, परन्तु स्वतंत्र भारत 
का निवासी बहुत दिनों तक अपने को दीन हीन नहीं समझ सकता। 


इस बीच मे घाम्मिक क्षेत्र में भी कम उथल-पुथरू नहीं हुआ। अंग्रेजी 
शासन के फलस्वरूप ईसाई धर्म का रोब छा गया। शिक्षित भारतवासी अपनी 
सामाजिक रीतियों और घाम्मिक रूढ़ियों पर लज्जित होने लगा। प्रतिक्रिया 
स्वरूप कुछ घाम्मिक आन्दोलन आरम्भ हुए जिनमें ब्रह्म समाज प्रमुख था। 
इस पर ईसाई घर्म की पूरी छाप थी, यद्यपि कुछ तत्त्वों को उपनिषदों से भी 
ले लिया गया था। न इसमे यज्ञ याग की जगह थी, न देवों की पूजा की । 
प्रार्थना रूप में ईश्वरोपासना की जाती थी। ब्रह्म समाज के ढंग पर ही पश्चिम 
भारत में प्रार्थना समाज की स्थापना हुई। जनता के आध्यात्मिक जीवन पर 
इन संस्थाओं का गम्भीर प्रभाव नहीं पड़ा। 


इस कमी की आर्य्य समाज ने बहुत दूर तक पूर्ति की। उसके प्रवर्तक 
स्वामी दयानन्द सरस्वती संस्कृत के प्रकाण्ड विद्वान्‌ थे। आर्य्य समाज ने वेद 
को एकमात्र प्रमाण के रूप में स्वीकार किया और पुराणों का सर्वथा बहिष्कार 
किया। उसने देवों की पृथक्‌ सत्ता को मानना अवैदिक ठहूराया। लाखों मनुष्यों 
ने आय्ये समाज की सदस्यता स्वीकार की है। उसने वेदों पर श्रद्धा जगाकर 
और सामाजिक कुरीतियों का कठोर विरोध करके हिन्दू समाज की बड़ी सेवा 
की है। दूसरे धर्म्मों के अनुयाइयों के आक्षेपों का उत्तर देकर तथा अन्य मतों के 
दोषों को प्रख्यापित करके समाज ने हिन्दुओं को आत्मविश्वास की बहुमूल्य दीक्षा 
दी। 


उन्हीं दिनों थियोस्रोफिकल सोसायटी का उदय हुआ। इसके संस्थापकों 
में मादाम ब्लावात्स्की और कनल आल्काट जैसे रूयातनामा विदेशी थे। इसके 


स्का 


बर्तेसाम काल ह श्है७ 


खाद नेतुत्व स्वतामथन्या श्रीमती एनी बेसेष्ट के हाथ में आया। सोसायटी के 
सदस्य योग को महत्त्व देते थे और हिमालय के गुप्त तपोबनों में शहनेवाले 
भहात्माओं का चर्चा करते थे। उन्होंने देव देवियों के अस्तित्व की साग्रह प्रुष्टि 
की और बहुत सी पौराणिक कथाओं का समर्थन किया। इन बातों ने भारत के 
'शिक्षित जगत्‌ को बहुत प्रभावित किया। विदेशियों की भारत की प्राचीन 
सान्यताओं पर ऐसी अदूट श्रद्धा देखकर भारतीयों को स्वयं उन पर श्रद्धा हो 
चली और आत्म-विश्वास जागा । श्रीमती बेसेण्ट ने भारत के राजनीतिक जीवन 
में भी भाग लिया था। सोसायटी के प्रयत्नों से वाराणसी में वह हिन्दू कालिज 
स्थापित हुआ था जो आज हिन्दू विश्वविद्यालय के रूप में हमारे सामने है। 


वत्तेमान काल में भारत के आध्यात्मिक आकाश को जिन नक्षत्रों ने 
ज्योतिर्मय बनाया उनमें रामकृष्ण परमहुंस का नाम विद्येष रूप से उल्लेखनीय 
है। उनके शिष्य स्वामी विवेकानन्द ने उनका सन्देश विदेशों तक पहुँचाया। 
उनके प्रवचनों ने श्रोताओं को मंत्रमुग्घ कर दिया। भारतीय घास्मिक उपदेक्षों 
से पाइचात्य देशवालों को प्रभावित होते देखकर यहाँ भी लोगों को अपने घर्म्मे 
पर श्रद्धा बढ़ी। यद्यपि परमहंंस देव और उनके शिष्यों की शिक्षा मुख्यतः 
वेदान्तमूलक रही है परन्तु उसने भी देव देवियों की सत्ता का समर्थन किया। 
स्वयं परमहंस देव शक्ति के उच्च कोटि के उपासक थे । 


इन सब विचारधाराओं का हिन्दू पर प्रभाव पड़ना अवश्यम्भावी था। 
हहिंदू धर्म के प्रति घृणा का भाव तो जाता रहा, ईसाई घर्म्मे में दीक्षित होने की 
प्रवृत्ति भी जाती रही, परन्तु घाम्मिक भावना में हास ही हुआ । मुस्लिम शासन 
काल में शासत की ओर से जो घाम्मिक छेड़-छाड़ होती रहती थी उसके कारण 
प्रहन्दू में कट्टरता आ गयी थी। अंग्रेज शासक घाम्मिक विचारों और आचारों 
की ओर उपेक्षा की नीति बरतते थे। हिन्दू की धम्म॑निष्ठा न तो आध्यात्मिक 
अनुभूति पर आघारित थी, न तर्क पर। प्रत्यक्ष विरोध के अभाव में आप से आप 
ढीली हो गयी। पाइ्चात्य शिक्षा ने उसकी जड़ को और खोखली बना दिया । 
देक्ष में प्रचण्ड सामाजिक और आधिक परिवर्तन हो रहे थे परन्तु धम्मंगुरुओं ने 
कार की गतिविधि को नहीं पहिचाना; या तो काल-अ्रवाह का हठात्‌ विरोध 
किया या तटस्थ बैठे रहे। समांज का नेतृत्व उनके हाथ से लिकले गया। आज 

का शिक्षित, हिन्दू धम्म॑ पर आस्था नहीं रखता । उसके जीवन में श्रद्धा का कोई 
पात्र नहीं है, श्रद्धा के लिए कोई स्थान नहीं है, यदि चित्त में शंका उठती है, 
जिज्ञासा जागती है, तो कोई मार्ग दिखाने वाछा नहीं है। बेपतवार की नाव 
की भांति वह विचारों के थपेड़े खाता रहता है, इधर उधर भटकता रहता है 
और अन्त में या तो घोर भौतिकता का आश्रय लेता है या विधार करना ही 
छोड़ देता है। अपने को अब भी हिन्दू कहता जाता है परन्तु यह शब्द उसके हृदय 
में किसी गम्भीर भावना को स्पन्दित नहीं करता। उसके लिए धर्म्म आलोक- 
हीन, उद्देश्यहीन, शब्दाडम्बर मात्र है। 


आज मनुष्य मात्र के सामने विज्ञान की प्रगति ने कुछ बड़ें प्रइन उपस्थित 
कर दिये हैं। उसने मनुष्य को अभूतपूर्व शक्ति प्रदात की है और शान्ति तथा 
सम्पन्नता का द्वार खोल दिया है। परन्तु ऐसा छगता है कि मनुष्य अपने को 
सेभाल नही पा रहा है, उसमें वह बुद्धि नहीं है जिसके सहारे इस शक्ति से काम 
लिया जा सकता है। राज-द्ेेष के अंकुश में काम करने वाल्‍ला सानव पृथ्वी का 
सहार कर सकता है। उसने ऋत को तो कुछ कुछ जाना है परन्तु सत्य से बहुत 
दूर है। विज्ञान ने उसको मदान्ध कर रखा है और वह अपनी तर्कशक्ति और 
प्रकृति पर अपनी विजय से इतना दृप्त हो गया है कि श्रद्धा खो बैठा है, परमात्मा 
और परादेवता को निरर्थक कल्पना मानने छगा है। परन्तु आज भी समझदार 
लोग है जो उसको चेतावनी देते है। विज्ञान के प्रकांड पंडितों में ऐसे महापुरुष 
हैं जिनमे ज्ञानानुरूप नज्जता है, जो विज्ञान की सीमाओं से परिचित हैं, जिनको 
विज्ञान किसी अनिरवंचनीय तत्व और चेतना के किसी अतीन्‍्द्रिय खोत का सन्देश 
देता प्रतीत होता है। देखना यह है कि मनुष्य इनकी बात सुनता है या नहीं । 


जो समस्या सारे जगत्‌ की है वह भारत की भी है, भारतवासी हिन्दू की 
भी है। उसको भौतिकता अपनी ओर खींचती है, घर्म्मे कृत्रिम और थोथा 
प्रतीत होता है, पश्चिम की भौतिक उन्नति आँखों में चकाचौंघ उत्पन्न करती है + 
उसके राज़नीतिक नेता भी उसको कोई दूसरा मार्ग नहीं बताते। दूसरी ओर 
उसकी सहस्रों वर्ष पुरानी संस्कृति है, हृदय में बैठे हुए संस्कार हैं, उसके देश 
का वाड मय है, कला है। भौतिकवाद गम्भीर संकट के समय संबर नहीं देता, 
मानसिक व्यथा में सांत्वना नही देता । द्विविधा में पड़ा मानव दया और सहानुभूति 


वर्तधान काल ' २१९ 


का पात्र होता है। अग॒त्या ऐसी अवस्था में चित्त उन लोगों की ओर आक्ृष्ट 
होता हैं जो विज्ञान और आध्यात्मिकता के समन्वयका उपदेश देते हैं। यह 
समन्वय निसगंसिद्ध है। विज्ञान और अध्यात्म दोनों का आधार सत्य है और 
सत्य, सत्य का विरोधी नहीं हो सकता। 


भारत या भारत के बाहर से जो स्वर ॒अध्यात्मवाद के पक्ष में उठते हैं 
उनमें दर्शन की ही ध्वनि सुन पड़ती है। यह भी इस समय स्वाभाविक है। 
परन्तु कोरे दर्शन में भी भ्रमस्थलू है। दर्शन में एक प्रकार का नशा होता है। 
वह तत्व संबन्धी ज्ञान देता है, तत्त्व का साक्षात्कार नहीं कराता। साक्षात्कार 
तो साधना से ही होता है। ऐसी आशा करनी चाहिए कि वह दिन भी दूर नहीं 
है जब इस ओर भी ध्यान जायगा। 


मैं नहीं कह सकता कि भविष्यत्‌ में उपासना का क्या हूप होगा। इतना 
तो विश्वास होता है कि आगामी काल का हिन्दू दुबंछता के ऊपर उठ चुका होगा। 
वह अपने उपास्य के सामने भिक्षुक के समान हाथ बाँधकर न खड़ा होगा। 
विज्ञान ने उसे देवताओं का कुछ परिचय दिया है। वह यह शिक्षा तो ग्रहण कर 
चुका होगा कि स्वार्थभाव विनाश का साधन हैं, मनुष्यमात्र के कल्याण में अपना 
भी कल्याण है। त्याग ही भोग का हेतु है, कत्तेव्य ही मनुष्य का घरम्म है, 
अधिकारों के पीछे दौड़ना मायामृग का पीछा करना है। ऐसे मनुष्य का आचरण 
देवगण को भी अभिमुख करेगा, उतका भी सख्य और उनकी भी सहायता प्राप्त 
होगी और वह न केवल अपने जीवन को सार्थक कर सकेगा परन्तु बेद की इस 
आज्ञा का भी पालन कर सकेगा: 


कृणुष्यम विश्वसाय्यंस्‌ ! 


मुख्य सहायक पुस्तकों की सूची 

१. कम्वेदादि भाष्य भूमिका--स्वामी दयानन्द सरस्वती कृत 
२. सर्वे आव संस्कृत लिटरेचर--श्री कुन्हन राजा कृत 
३. दि वेदिक एज--(प्रधान सम्पादक) श्री आर० सी० मजूमदार 
४, हिन्दू सिविलिज्लेशन--आर० के० मुकर्जी कृत 
५. लिविंग रेलिजंस आव दि वल्ड--फ्रेडेरिक स्पीगेल्बर्ग 
६. ऐन हिस्टारिकल ऐप्रोच टु रेलिजन--आर्नल्ड टॉयनबी कृत 
७. दि ओरिजिस ऐण्ड हिस्टरी आव रेलिजंस--जान मर्फी कत 

उपर्युक्त पुस्तकों से तो स्थल विशेषों पर सहायता ली गयी है परन्तु 
वेदिक वाडः मय, मुख्यतया ऋग्वेद संहिता, अथरव॑वेद संहिता, और शतपथ 
ब्राह्मण का आश्रय तो पदे पदे लेना पड़ा है। इसी प्रकार, श्रीमद्भागवत, 


देवी मागवत, लिंग पुराण, मार्कंण्डेय पुराण तथा श्री अक्षयकुमार बनर्जी कृत (दि 
फ़िलासोफ़ी आब ग्रोरखनाथ,' से प्रचुर मात्रा में सहायता ली गयी है। 

